
POKALBIAI 


ARIANO: LAIŠKAS GELIJUTI 


Arianas linki Lucijui Gelijui sėkmės. 

(1) Nei aš parašiau Epikteto pokalbius, kaip kas 
nors būtų padaręs, nei pats juos išleidau, nes, kar- 
toju, jų ir neparašiau. (2) Tačiau viską, ką girdėjau 
ji kalbant, stengiausi užrašyti tais pačiais žodžiais, 
norėdamas, kiek įmanoma, išsaugoti ateityje sau pa- 
čiam atsiminimus“ apie jo mąstymo būdą ir visišką 
atvirumą. (3) Todėl, suprantama, šitie užrašai pa- 
nėši į žodžius, kuriuos žmogus sako kitam, veikia- 
mas momento, o ne į tuos, kuriuos vėliau parašo, 
manydamas, kad juos skaitys kiti. (4) Pats nežinau, 
kaip be mano žinios ir valios tie užrašai buvo išleis- 
ti visuomenei. (5) Bet nesidedu į širdį, kad galiu 
pasirodyti nemokąs rašyti, o Epiktetui nė tieka tos 
nesvarbu, jei kas peiks jo samprotavimus: ir dėsty- 
damas juos, aiškiai tenorėdavo vieno - kreipti klau- 
sytojų mintis į pačius geriausius dalykus. (6) Tad 
jei šie svarstymai būtent taip ir veiks, manau, jie 
bus kaip tik tokie, kokie privalo būti filosofų žo- 


džiai; (7) o jei ne, tegu skaitytojas žino: kalbant 
pačiam [Epiktetui|, klausytojai visada imdavo gal- 
voti taip, kaip jis norėdavo. (8) Tačiau jei šitie po- 
kalbiai patys savaime tokio poveikio neturi, galbūt 
esu kaltas aš, o gal taip ir turi būti. Lik sveikas! 


PIRMA KNYGA’ 


I. Apie tai, kas nuo mūsų priklauso 
tr. kas nepriklauso 


(1) Tarp visų sugebėjimų“ nerasite nė vieno, ty- 
rinėjančio patį save, taigi — nustatančio vertingumą 
ar bevertiškumą. (2) Kokią tyrinėjimo sritį gali už- 
griebti sugebėjimas rašyti? Tik tiek, kad pažintų 
raides. O sugebėjimas muzikuoti? Tik tiek, kad pa- 
žintų melodiją. (3) Ar nors vienas jų tyrinėja pats 
save? Anaiptol! Juk rašant ką nors draugui, grama- 
tika pasakys, kokias rašyti raides, tačiau rašyti drau- 
gui ar nerašyti — nepasakys. Taip pat ir muzika 
pasako apie melodijas, o ar reikia dabar dainuoti 
bei skambinti, ar ne — nenurodys. (4) O kas nuro- 
dys? Sugebėjimas, kuris tyrinėja ir pats save, ir vi- 
sa kita. Koks? Sugebėjimas protauti“; tokį tik jį vie- 
nintelį gauna žmogus: suprantantį patį save - kas 
esąs, ką galįs, ko vertas — ir visus kitus sugebėji- 
mus. (5) Juk kas gi, jei ne jis, pasako, kad auksas 
gražus? Pats auksas juk nepasisako! Šitai, aišku, 
nurodo sugebėjimas naudotis vaizdiniais“. (6) Kas, 
jei ne jis, sprendžia apie muzikavimą, rašymą bei 

kitus sugebėjimus, pritaria, kad reikia jais naudo- 
tis, nurodo tinkamą laiką? Niekas kitas. 

(7) Tad, kaip ir buvo. verta, dievai padarė pri- 
klausomą nuo mūsų patį stipriausią bei svarbiau- 
sią — sugebėjimą teisingai naudotis vaizdiniais, — o 
visa kita — nepriklausoma nuo mūsų. (8) Nejaugi 
todėl, kad nepanorėjo? Aš manau, jei tik būtų pajė- 
gę, ir visa kita būtų mums atidavę, — tiesiog nega- 
lėjo. (9) Kaipgi būtų buvę įmanoma, kad čia mums 
netrukdytų išorinis pasaulis? Mums - gyvenantiems 
ant žemės, susietiems su tokiu kūnu“, bendraujan- 
tiems su tokiais žmonėmis? (10) O ką sako Dzeu- 
sas? 

— Epiktetai, jei tik būtų buvę galima, būčiau pa- 
daręs laisvą, nekliudomą ir tavo kūnpalaikį bei tur- 
tuka. (11) O dabar (tenebūna tau paslaptis) tai - ne 
tavo nuosavybė, o tik puikiai išminkytas molis. (12) 
Kadangi tikrai negalėjau, daviau tau dalelytę mū- 
sų — štai šį sugebėjimą siekti ir vengti“, linkti ir 
grasytis', trumpai tariant — naudotis vaizdiniais. Jei 
rūpinsies šiuo sugebėjimu ir laikysi vieninteliu sa- 
vo turtu, niekas niekada tau nekliudys ir netruk- 
dys, tu nedejuosi, nepriekaištausi, niekam nepatai- 
kausi. (13) Ką? Gal, tavo manymu, šito maža? 

— Labai daug. 

— Tai pakanka? 

— Meldžiuosi už tai dievams. 

(14) Tuo tarpu mes, tegalėdami turėti vienintelį 
rūpestį ir vienintelį prisirišimą, rūpinamės daug kuo 
ir prisirišame prie daug ko: kūno, turto, brolio, drau- 

go, vaiko, vergo. (15) O kadangi prisirišame prie 
daugio, štai tas daugis ir slegia mus, drasko į visas 
puses. 2 

— (21) Tad kuo reikia vadovautis šičia? 

— Ar tai mano, ar ne, ar man galima, ar negali- 
ma, — daugiau niekuo. (22) Man reikia mirti. Negi 
būtina dar ir dejuoti? Mane turi sukaustyti grandi- 
nėmis. Negi būtina dar ir ašaras lieti? Manęs lau- 
kia tremtis. Nejaugi tau kas nors kliudo juoktis, 
būti linksmam ir ramiam? 

— (23) Pasakyk paslaptį! 

— Nepasakysiu: šitai priklauso nuo manęs. 

— Pala, sukaustysiu tave! 

— Žmogau, ką tu kalbi? Mane? Sukaustysi mano 
kojas, o nugalėti mano laisvos valios“ negali nė pats 
Dzeusas. 

— (24) Įmesiu tave į kalėjimą! 

— Štai šitą kūnpalaikį. 

— Nukirsdinsiu tau galvą! 

— O ar aš tau nors kartą esu sakęs, kad tiktai 
mano kaklas neperkertamas? 

(25) Štai šitokiais dalykais reikia rūpintis filoso- 
fui, apie šitai rašyti kiekvieną dieną, šičia lavintis. 

(26) Trazėja“ sakydavęs: 

— Man geriau būti šiandien nužudytam negu ry- 
toj ištremtam. 

(27) O ką jam atsakė Rufas?“ 

— Jei tu renkiesi, kas sunkiau, - kam toks kvai- 
las pasirinkimas; o jei tai, kas lengviau, — iš kur 

gavai tokią teisę? Vis dar nenori įprasti tenkintis 
tuo, kas duota? | 

(28) Ką tokiais atvejais sakydavo Agripinas?“ 

— Pats sau kliuviniu aš nebūsiu! 

Štai jam pranešė: 

— Tave teisia senate. 

— (29) Sėkmės! Tačiau jau penkta valanda! — tuo 
laiku buvo įpratęs sportuoti, o baigęs praustis šaltu 
vandeniu, — eime pasimankštinti! 

(30) Kai jau baigė sportuoti, kažkas atėjęs pa- 
sakė: 

— Tave nuteisė. 

— Paskyrė tremtį ar mirties bausmę? 

— Tremtį. 

— O turtą? 

— Palieka. 

— Tad eime į Ariciją“ papietauti! 

(31) Štai kas yra įprasti rūpintis tuo, kuo dera, 
išsiugdyti linkimą ir grasą nekliudomus ir perga- 
lingus. Man reikia mirti. Jei tučtuojau — tai mirštu; 
jei kiek vėlėliau — pirma papietausiu, metui atėjus, 
o paskui numirsiu. 


II. Kaip visada išsaugoti tai, 

kas atitinka kiekvieno būdą“ 
(1) Protingai būtybei nepakeliama tik tai, kas 
neprotinga”, o kas protinga - pakeliama. (2) Muši- 


mas savo prigimtimi nėra nepakeliamas. 
— Kuo būdu? 

— Pasižiūrėk: spartiečiai muša manydami, kad 
tai protinga“. 

— O pasikarti argi nėra nepakeliama? 

— (3) Juk kai kokiam nors žmogui tai pasirodo 
esant protinga, jis paėjėja tolėliau ir kariasi'“. 
(4) Trumpai sakant, jei gerai pasižiūrėsime, su- 
prasime, kad niekas taip neslegia gyvos būtybės kaip 
neprotingumas, ir prie nieko jos taip netraukia kaip 
prie protingumo. 

(5) Protingumą ir neprotingumą kiekvienas su- 
pranta savaip, taip pat kaip ir gėrį bei blogį, naudą 
bei nenaudingumą. (6) Kaip tik tam mums labiau- 
siai ir reikia išsilavinimo““, kad išmoktume taikyti 
išankstines bendrąsias protingumo ir neprotingu- 
mo sąvokas“ kiekvienu konkrečiu atveju, išlaikyda- 
mi darną su prigimtimi“. (7) O skirdami . protingu- 
mą nuo neprotingumo paisome ne tiktai aplinkinių 
žmonių vertinimo, bet ir — kad tai atitiktų kiekvie- 
no žmogaus būdą. (8) Juk vienam atrodo protinga 
paduoti naktinį puodą: jam svarbu tik tai, kad ne- 
padavęs gaus pylos ir negaus valgyti, o padavęs — 
nepatirs nieko nei žiauraus, nei nepakeliamo. (9) O 
kitam žmogui atrodo nepakeliama ne tik kitam pa- 
duoti, bet ir leisti, kad kitas paduotų. (10) Todėl 
neklausinėk manęs: „Paduoti naktinį puodą ar ne?“ 
Aš tau pasakysiu, kad geriau gauti valgyti negu 
negauti ir kad blogiau gauti pylos negu negauti. 
Tad jei savastį matuoji šitokiu matu, eik ir paduok. 

— (11) O jei manau, kad tai ne man? 

— Štai šitai spręsti reikia tau pačiam, o ne man. 
Juk tik tu pažįsti save: kiek pats sau atrodai esąs 
vertas, už kiek save parduodi, — juk kiekvienas par- 
siduoda už skirtingą kainą. 

(12) Kaip tik todėl Florui"?, svarstančiam, ar eiti 
į Nerono spektaklį, kad ir pats kuo nors prisidėtų, 
Agripinas patarė: „Nueik“. (13) O kai tas paklausė, 
kodėl pats neinąs, paaiškino: „Kad aš nė negalvojau 
eiti“. (14) Juk iš tikrųjų žmogus, kuris sprendžia 
panašius klausimus, suveldamas į daiktą savo nu- 
sistatymą ir vertinimą iš pašalies, ima panašėti su 
užmirštančiaisiais savastį, kas jai tinka. (15) Todėl 
kai manęs klausi, ką verčiau pasirinkti — mirtį ar 
gyvybę, aš sakau: 

— Gyvybę. 

— Sunkumus ar malonumus? 

Sakau: 

— Malonumus. 

— (16) Tačiau jei nevaidinsiu tragedijoje, man nu- 
kirsdins galvą! 

— Tai eik ir vaidink, o aš to nedarysiu. 

— Kodėl? 

— Todėl, kad tu vertini save tiktai kaip vieną 
nytį tarp daugelio kitų, suaustų chitone. 

— (17) O kaipgi kitaip? 

— Tau labai svarbu būti panašiam į kitus žmo- 
nes, lygiai kaip nytis svajoja neišsiskirti iš kitų ny- 
čių. (18) O aš noriu būti purpurine juosta, tąja ne- 
plačia, spinduliuojančia, kurios dėka ir visas 

drabužis atrodo dailus bei puošnus. Todėl kam tu 
man sakai: „Būk kaip visi“? Kaipgi tuomet bebūsiu 
purpurine juosta? 5 

(19) Visa šitai žinojo ir Helvidijus Priskas f 
žinodamas taip ir elgėsi. Kai Vespasianas“ parei- 
kalavo, kad nebeateitų į senatą, jis atsakė: 

— Tavo valioj uždrausti man būti senatoriumi, 
tačiau kol juo esu, privalau dalyvauti posėdžiuose. 
— (20) Tada atėjęs bent jau tylėk, — paliepė. 

— Neklausk mano nuomonės, ir tylėsiu. 

— Tačiau aš privalau klausti. 

— O aš privalau pasakyti, ką manau esant tei- 
singa. 

— (21) Žinok, jeigu pasakysi, nužudysiu tave. 

— O kada aš tau sakiau, kad esu nemirtingas? Ir 
tu padarysi savo, ir aš savo. Tavo darbas — nužudy- 
ti, mano — numirti nesudrebėjus; tavo darbas — iš- 
tremti, mano — išvykti tremtin be liūdesio. 

Tad ką gero padarė Priskas, būdamas vienas? O 
ką gero duoda purpurinė juosta drabužiui? Nieko, 
tiktai ji — purpurinė, išsiskiria iš viso audinio ir yra 
gražus pavyzdys kitoms nytims. (23) Tuo tarpu tū- 
las, jei, esant panašioms aplinkybėms, cezaris pa- 
lieptų nebevaikščioti į senato posėdžius, būtų ėmęs 
lankstytis: „Ačiū tau, kad mane tausoji“. Štai šito- 
kiam nė nebūtų reikėję drausti dalyvauti senate; 
juk aišku, kad jis sėdėtų kaip molio puodas, o jei ir 
atvertų burną, tai veblentų tik tai, ko geidautų ce- 
zaris, ir dar nuo savęs pridėtų. <...> 

— (30) Kažkas paklausė: 

— O kaip sužinosime, kas atitinka kiekvieno 
būdą? 

— O iš kur, — tarė jis, — jautis pats vienas žino 
esąs pasiruošęs ir šoka ginti visą bandą, kai puola 
liūtas? Argi neaišku, jog kartu su pasiruošimu atei- 
na ir pajautimas, kad esi pasiruošęs? (31) Tad štai 
ir kiekvienas mūsų, kai tik įsigys tokį pasiruošimą, 
puikiausiai žinos jį turįs. (32) O susyk netampama 
nei jaučiu, nei tauriu žmogumi: reikia grūdintis, 
rengtis, o ne pulti kaip akis išdegus prie to, kam 
visai nesi tikęs. 

(33) Tačiau, žmogau, pasisvarstyk, už kiek par- 
duodi savo valios laisvę. Žiū, tik nenusipigink. O 
dideli ir išimtiniai dalykai veikiau pritinka kitiems 
žmonėms — Sokratui“ ir panašiems. 

— (84) Tad kodėl ne visi ar bent jau ne dauguma 
tampame tokie, jei tam esame gimę? 

— O argi visi arkliai išauga eiklūs, o šunys — 
uoslūs? (35) Tad ką, jei aš negabus, dėl to ir pasi- 
mesiu rūpinęsis šituo? Anaiptol! (36) Epiktetas ne 
geresnis už Sokratą; net jei ir blogesnis, man šito 
pakanka”. (37) Juk aš nebūsiu nė Milonu, nors nė- 
ra taip, kad visai nežiūrėčiau savo jėgos; nebūsiu 
nė Kroisu, tačiau man nėra nesvarbus mano turtas; 
juk ir apskritai mes neapleidžiame kokio nors baro 
vien todėl, kad jaučiame čia nepasieksią aukštumų. 

III. Kokias galima padaryti išvadas 
vadovaujantis tuo, 
kad dievas yra visų žmonių tėvas 


(1) Manau, jei nors vienas žmogus pajėgtų iki 
galo, kaip tikrai pridera, įsijausti į nuomonę“, kad 
visi esame kilę iš dievo ir turime pagrindinį vaid- 
menį“, kad dievas yra žmonių ir dievų tėvas, — toks 
žmogus nė iš tolo nepanorėtų galvoti apie save ne- 
kilniai ar žemai. (2) Juk jei tave įsūnys cezaris, 
niekas nebeatlaikys tavo išdidaus žvilgsnio; o žino- 
damas, kad esi Dzeuso sūnus, argi nepasikelsi ligi 
žvaigždžių? (3) Bet dabar mes taip nesielgiame. Ka- 
dangi mūsų prigimtis dvejopa: kūnu esame gyvūnų 
bendrai, o protu ir mintimi — dievų, tai vieni ir 
linksta prie anos prigimties — nelaimingos bei mir- 
tingos, ir tik nedaugelis — prie dieviškos ir laimin- 
gos. (4) Iš tikrųjų, kadangi neišvengiamai čia kiek- 
vienas vadovaujasi savo supratimu, tik nedaugelis, 
kurie suvokia esą gimę būti ištikimais, sąžiningais, 
kad ramiai vadovautųsi savo vaizdiniais, tie nė ne- 
primeta sau nieko žemo bei nekilmingo. Tuo tarpu 
daugelis mąsto tiesiog priešingai. (5) „Kas aš esu? 
Vargšas nelaimėlis“, arba: „Apgailėtinas mano kū- 
nėkas“. (6) Iš tiesų apgailėtinas, bet juk tu turi ir 
kažką stipresnį už kūnėką. Tad kodėl gi, nežiūrėda- 
mas stipresniojo, priskretai prie to savo kūno? 

(7) Per štai šitą giminystę pasukę tuo keliu vieni 
iš mūsų tampame panašūs į vilkus — klastingįi, 


kenksmingi;-pavojingi, kiti į liūtus — žiaurūs, nir- 

tingi, nesutramdomi, o didžiausioji dalis — į lapes 
bei kitus dar vargesnius bei niekingesnius žvėriūkš- 
čius. (8) Vis inkščiantis netikusio būdo žmogus yra 
tikra lapė ar koks kitas dar nelaimingesnis bei že- 
mesnis gyvūnas. (9) Todėl žiūrėkite, pasisaugokite, 
kad netaptumėte vienu iš tokių vargetų. 


IV. Apie tobulėjimą 


(1) Išmokęs iš filosofų, kad linkstama prie gėrio, 
o grasomasi blogio, ir dar išmokęs, kad ramybė“ ir 
beaistriškumas“ ateina tik pas tą, kursai nežino 
nesėkmės linkdamas, nesuklumpa grasydamasis, be- 
sitobulinąs žmogus“ pats savo noru atsisako arba 
bent atideda tolesniam laikui linkimą, o grasosi tik 
to, kas priklauso nuo laisvos valios. (2) Jis žino, 
kad, grasydamasis nuo laisvos valios nepriklausan- 
čių dalykų, tikriausiai sukluptų savojoje grasoje ir 
būtų nelaimingas. (3) O jei dorybė žada šitai — 
suteikti laimę, beaistriškumą, ramybę, — tai artėti 
prie dorybės, be abejo, reiškia artėti ir prie kiekvie- 
no paskutiniųjų. (4) Juk visada, kad ir iš kokios 
srities būtų koks nors tobulumas”, tobulinimasis 
reiškia artėjimą prie jo. 

(5) Tad kodėl, visi panašiai apibūdindami dory- 
bę, pažangos ieškome (ir nusakome ją esant) kitur? 
(6) Ką laiduoja dorybė? Ramybę. Tad kas daro pa- 
žangą? Kurs yra prisiskaitęs Chrisipo“ darbų? 
(7) Juk dorybė anaiptol nereiškia prisigrūsti galvą 

Chrisipo veikalų. Jei būtų taip, tai ir tobulėjimas 
atitinkamai būtų ne kas kita, kaip įsiminti daugelį 
Chrisipo darbų. (8) Tačiau mes vieningai sutaria- 
me, kad dorybė teikia viena, o artėjimas prie jos ir 
tobulėjimas — kita. <...> 

(18) Tad kurgi yra pažanga? Jeigu kas iš jūsų, 
nusišalinęs nuo išorinių dalykų, atsikreipia į savo 
valios laisvę, stengdamasis tobulinti ir lavinti valią, 
kad atitiktų prigimtį, būtų prakilni, laisva, nekliu- 
doma, netrukdoma, garbinga, kukli; (19) jeigu jis 
jau yra išmokęs, kad, siekdamas ar vengdamas nuo 
jo nepriklausančių dalykų, negali išlikti nei garbin- 
gas, nei laisvas, kad būtinų būtiniausiai suklups, 
bus blaškomas kartu su tais dalykais, bus privers- 
tas priklausyti nuo kitų žmonių, galinčių čia su- 
kliudyti; (20) galų gale, jei atsikėlęs iš ryto laikosi 
tokio įpročio: praustis kaip tinka garbingam žmo- 
gui, valgyti — kaip tinka kukliam, jei visą laiką bet 
kokiomis aplinkybėmis eina savo svarbiausias pa- 
reigas taip, kaip bėgikas treniruojasi bėgiodamas, 
kaip deklamatorius lavina savo balsą, — (21) štai 
koks yra iš tikrųjų besitobulinąs žmogus, kursai iš- 
keliavo iš namų“ gerai apsigalvojęs. (22) O jei jis 
visas jėgas atiduoda knygoms įsiminti, stropiai šito 
imasi ir tik dėl to yra palikęs namus, sakau jam: 
grįžk iš čia namolei, neužleisk savo tenykščių rei- 
kalų. (23) Juk tai, dėl ko jis yra iškeliavęs iš na- 
mų, — niekalai. <...> 

V. Prieš akademikus“ 


(1) Jei koks žmogus, — sako jis“, — prieštarauja 
visiškai akivaizdiems dalykams, nėra lengva rasti 
argumentą, kuris įtikintų jį. (2) Ir šitaip būna ne 
dėl jo stiprybės ar įrodinėjančiojo silpnumo - kaip 
galima argumentu paveikti žmogų, kuris klysdamas 
užkietėjo kaip akmuo? 

(3) O toks „suakmenėjimas“ būna dvejopas: ak- 
menėja protas arba imlumas tiesai, kai žmogus nu- 
sistato arba nepriimti savaime suprantamų dalykų, 
arba neatsisakyti prieštaravimų. (4) Daugybė žmo- 
nių bijomės kūno mirties ir ko neišsigalvojame, kad 
tik ko panašaus neatsitiktų; tačiau mums nė mo- 
tais, kad apmiršta siela. (5) Bet, prisiekiu Dzeusu, 
kai sielos būsena pasidaro tokia, jog žmogus nieko 
nebesupranta ir nieko nebesuvokia, manome, kad 
jo reikalai prasti. <...> (7) O kokia ugnimi, kokia 
geležim paveikti šitą žmogų, kad pats pajustų esąs 
apmiręs? Net ir pajutęs dedasi nieko nejaučiąs. Dar 
blogiau už numirėlį — tas prieštaravimo nemato, 
prasti jo reikalai. (8) O šitas ir matydamas nei ju- 
dinasi, nei tobulėja; jo padėtis dar prastesnė. (9) Jo 
kuklumas“ ir imlumas tiesai - amputuoti, o proto 
išgalės ne išpjautos, o sulaukėjusios. Ir tai vadinti 
jėga? Jokiu būdu! (10) Nebent jėga vadintume pa- 
laidūnų įprotį atvirai daryti ir kalbėti visa, kas šau- 
na į galvą. 


VI. Apie numatymą“ 


(1) Už kiekvieną vyksmą pasaulyje lengva šlo- 
vinti numatymą, jei tik žmogus turi dvi ypatybes: 

sugebėjimą suvokti, kas su juo dedasi, ir dėkingu- 
mą. (2) O jei ne, tai vienas nepastebės vyksmo rei- 
kalingumo, o antrasis nejaus už tai dėkingumo, kad 
ir pamatęs. (3) Kiek būtų naudos, jei dievas, sukū- 
res spalvas ir visa, kas matoma, nebūtų davęs ga- 
lios šitai išvysti? Visiškai jokios. (4) Arba priešin- 
gai: jei būtų davęs tokią galią, o visa aplinka 
nepaklustų šitam sugebėjimui regėti, - kokia nau- 
da būtų šiuo atveju? Visiškai jokios. (5) O jei, sukū- 
ręs ir viena, ir kita, nebūtų padaręs šviesos? Ir ši- 
taip jokios naudos. (6) Tad kas gi suderino pirma su 
antra, o antra su pirma? Kas pritaikė kardą prie 
makščių, o makštis prie kardo? Niekas? (7) Bet mes 
juk esame įpratę vien iš dirbinių išvaizdos spręsti, 
kad tai vieno ar kito meistro darbas, o ne kaip pa- 
kliuvo sulipdytas daiktas. (8) Tad nejaugi kiekvie- 
nas dirbinių nurodo meistrą, o matomi dalykai, re- 
gėjimas bei šviesa — nenurodo? (9) O vyriška ir 
moteriška lytis ir abiejų potraukis suartėti bei ge- 
bėjimas naudotis tam pritaikytais organais — negi 
tai nenurodo kūrėjo? (10) Na, čia tai šitaip! O štai 
toks mąstymo” sutvarkymas, kad per jį, susidūrus 
su pojūčių objektais, mumyse ne tik lieka tų objek- 
tų atspaudai, bet ir iš jų pačių kažką atimame bei 
paimame ir įgauname galimybę gretinti bei lyginti 
vienos rūšies dalykus ir, dievaži, pereiti nuo vienų 
prie kitų, jau nebe visiškai panašių, — negi ir šito 
nepakanka žmonėms išjudinti bei paveikti, kad ne- 
atsižadėtų kūrėjo? (11) Tada tegu jie mums išdėsto, 
kas visa tai padaro, arba kaip visi tie - nuostabūs 

ir meistriški — dalykai dedasi savaime, be jokio ap- 
galvojimo. 

(12) Tai ką? Argi tik mums būdingas toks vyks- 
mas? Yra daug dalykų, kuriais naudojasi tiktai pro- 
taujanti būtybė, bet mumyse rasi daug bendro ir su 
neprotingomis būtybėmis. (13) Tad nejaugi ir šios 
supranta, kas vyksta? Ne, juk viena yra naudotis, o 
kita — suprasti. Dievui reikėjo, kad jos naudotųsi 
vaizdiniais, o mes — dar ir suprastume. (14) Todėl 
anoms užtenka vien ėsti, gerti, miegoti, santykiauti 
ir kitko, ką daro kiekvienas gyvis, neturintis proto; 
tačiau mums, kuriems jis davė dar ir sugebėjimą 
suprasti, šito jau nebepakanka. (15) Ir jei nesielgsi- 
me tinkamai, darniai su savo prigimtimi bei sanda- 
ra, nepasieksime savų tikslų. (16) Juk kieno sanda- 
ra sutvarkyta skirtingai, tų ir darbai bei tikslai 
skirtingi. (17) Tai štai, kas sutvarkytas vien naudo- 
tis, tam ir pakanka vienaip ar kitaip naudotis. O 
kas sutvarkytas dar ir suprasti šitą naudojimąsi, 
tas, nesielgdamas atitinkamai, niekados nepasieks 
tikslo. (18) O koks jų tikslas? Kiekvieną tų gyvių 
dievas surėdė taip, kad vienas būtų valgomas, kitas 
praverstų dirbant žemę ar kad teiktų sūrį, — kiek- 
vieną vis kitam tokio pobūdžio reikalui; ir kam gi 
jiems dar suprasti vaizdinius, sugebėti juos skirti? 
(19) O mes, žmonės, esame dievo pašaukti jį patį 
bei jo darbus stebėti, ir ne tik stebėti, bet ir paaiš- 
kinti juos. (20) Todėl gėda žmogui pradėti ir baigti 
tuo, kuo baigia neprotingi gyviai; jau veikiau tuo 
reikia pradėti, o baigti tuo, kuo baigė ir mūsų pri- 

gimtis. (21) O baigė ji tyrinėjimu, supratimu, gyve- 
nimo pobūdžiu, derančių su prigimtimi. (22) Tad 
žiūrėkite, kad nenumirtumėte, taip ir nepamatę šito! 

(23) Jūs keliaujate į Olimpiją pasižiūrėti Feidijo 
kūrinio“, ir kiekvienas laiko nelaime numirti jo ne- 
pamačius. (24) O kur nereikia nė kojos iš namų 
iškelti, nes čia pat, greta visi kūriniai, jums nekyla 
joks noras pasižiūrėti ir suprasti? (25) Taip ir nepa- 
jusite, nei kas jūs tokie, nei kas yra tai, ką stebėti 
jums yra duota? 

— (26) Bet gyvenime pasitaiko ir nemalonumų 
bei sunkumų. | 

— O Olimpijoje nebūna? Ar ten neleipstate iš karš- 
čio? Ar nesate visą laiką kamšatyje? Ar nesiprau- 
siate kaip pakliuvo? Ar neperšlampate, kai lyja? Ar 
nekenčiate nuo triukšmo, riksmo ir kitų nemalonu- 
mų? (27) Tačiau, manau, palyginę visa tai su regi- 
nio puikumu, pakeliate tai ir susitvardote. (28) Na, 
nejaugi nesate gavę jėgų, kurios leistų pakelti visa, 
kad ir kas atsitiktų? Argi neturite kilniadvasišku- 
mo?” Neturite ištvermės? (29) Ir ką man, prakil- 
niam žmogui, rūpi, kas gali atsitikti? Kas mane iš- 
muš iš vėžių, sudrums ramybę ar nuliūdins? Nejaugi 
nepasinaudosiu savo galia, kurią tam ir esu gavęs, 
o kentėsiu ir dejuosiu dėl to, kas atsitinka? <...> 

(32) Kuo, manai, būtų tapęs Heraklis, jei nebūtų 
buvę tokio liūto, hidros, danieliaus, tų neteisingų ir 
sužvėrėjusių žmonių, kuriuos jis pašalino ir apvalė 
žemę? (33) Ir ką jis būtų veikęs, nesant viso šito? 
Argi neaišku, kad būtų miegojęs, susisupęs į pata- 

lus? Pirmiausia nebūtų tapęs Herakliu, šitaip ra- 
mutėliai ir prabangiai snūduriuodamas visą gyve- 
nimą. O jei ir būtų tapęs, kokia iš jo būtų buvusi 
nauda? (34) Kam būtų prireikę jo rankų ir apskri- 
tai — jo jėgos, ištvermės, kilnumo, jei nebūtų jo blaš- 
kę ir grūdinę panašios aplinkybės bei realybė? 
(35) Tai ką? Jam pačiam būtų reikėję pasirūpinti ir 
susirasti, iš kur atsivedus į savo šalį liūtą, šerną ar 
hidrą? (36) Paikumas ir kvailystė! O tai, kad jie 
buvo ir pasitaikė ant kelio, labai pravertė Herakliui 
iškilti ir užsigrūdinti. 

(37) Todėl žiūrėk man ir tu, šitai žinodamas at- 
sižvelk į savo jėgas, kiek jų turi, ir pasakyk apžiū- 
rėjęs: „Dabar, Dzeusai, duok aplinkybę, kokią tik 
nori. Turiu tavo duotą pasiruošimą ir veržiuosi pa- 
sipuošti tuo, nors ir kas su manimi įvyktų“. (38) Bet 
ne, sėdite tirtėdami, kad tik kas neatsitiktų, o kai 
atsitinka — verkšlendami, kentėdami ir dejuodami; 
(39) galop dar dievus imate kaltinti. Kas gi gali 
išeiti iš tokio silpnadvasiškumo — vien tik nepagar- 
ba dievams”. (40) O juk dievas davė mums šitas 
galias, kurių dėka pakeliame visa, kad ir kas būtų, 
netrikdomi ir nežeminami jojo. Kaip ir tinka kara- 
liui bei tikram tėvui, jis davė mums visa tai nekliu- 
doma, neprievartaujama, nevaržoma; ir kad visa pri- 
klausytų tiktai nuo mūsų, čionai net pats sau 
nepasiliko jokios galios vėliau kliudyti ar varžyti. 
(41) Turėdami tai kaip laisvą nuosavybę, nesinau- 
dojate ir netgi nežinote, ką iš ko esate gavę. (42) Tik 
sėdite kentėdami ir dejuodami, vieni per savo apaki- 

mą nematydami davusiojo ir neatpažindami gera- 
dario, o kiti — iš silpnadvasiškumo žosdami ir kal- 
tindami dievą. (43) Tačiau aš įrodysiu, kad tau už- 
tenka progų bei pasiruošimo būti kilniadvasiškam 
ir drąsiam, o dėl ko tau reikėtų skųstis bei kaltin- 
ti — įrodyk tu man. 


VII. Apie kintančių, sąlyginių 
ir panašių samprotavimų reikalingumą“ 


(1) Daugelis žmonių nė nenumano, kad žinios 
apie kintančius“, sąlyginius““, išryškėjančius klau- 
sinėjant“' ir apskritai panašius samprotavimus su- 
sijusios su priederme. (2) Juk realioje tikrovėje vi- 
sada ieškome, kaip dorybingam žmogui rasti išeitį 
ir sau priderančią elgseną. (3) Tad tegu jie pasako, 
kad išprusęs žmogus“ nenusileis ligi klausinėjimo 
ir atsakinėjimo, o jei ir nusileis, jam nereikės rū- 
pintis, kuo būdu klausimuose-atsakymuose elgtis ne 
kaip pakliuvo, o gerai apgalvojus. (4) Arba, jei nei 
viena, nei antra galimybė nėra priimtinos, jie turi 
sutikti, kad reikia padaryti šiokią tokią apžvalgą tų 
topų““, apie kuriuos dažniausiai sukasi klausimai ir 
atsakymai. 

(5) Juk ko reikalaujama iš teiginio? Tiesą pripa- 
žinti, melą atmesti, neaiškiais atvejais susilaikyti. 
(6) Ar šitai žinoti pakanka? 

— Pakanka, — sako. 

— Vadinasi, kas nori neapsirikti piniginiuose rei- 
kaluose, tam užtenka išgirsti, kad tikrus pinigus 
reikia imti, o netikrų neimti? 

— Neužtenka. 

— (7) Tad ko gi dar reikia? 

— O ko gi kito, jei ne sugebėjimo pažinti bei at- 
skirti tikras drachmas nuo netikrų! 

— (8) Vadinasi, nepakankamai pasakyta ir apie 
teiginius — dar būtina mokėti įvertinti juos ir skirti 
teisingą nuo klaidingo ir neaiškaus? 

— Būtina. 

— (9) Ko dar, be šito, reikalaujama iš teiginio? 

— Iš to, ką priėmei kaip sąlygą, padaryk teisingą 
išvadą. 

— (10) Na, o čia jau užtenka žinoti šitai? 

— Neužtenka. Dar reikia žinoti, kaip iš teiginių 
išplaukia išvada: kartais iš vieno teiginio išplaukia 
viena išvada, o kartais viena išvada išplaukia iš 
keleto teiginių. 

— (11) Tad turbūt dar ir šitai reikia turėti galvo- 
je tam, kas ketina sumaniai dalyvauti samprotavi- 
me: pačiam patikrinti kiekvieną dalyką, kuris pri- 
imamas kaip prielaida, ir pačiam daryti išvadas iš 
prielaidų, kad nebūtų klaidinamas neva įrodančiais 
sofistų gudravimais? 

(12) Štai šitaip jau ir pradėjome pratintis prie 
abstrakčių samprotavimų bei jų rūšių, išaiškėjo jų 
reikalingumas. 

(13) Bet kartais būna štai kaip: padarėme prie- 
laidas, remdamiesi sveiku protu; iš jų išplaukė iš- 
vada, — nors ji klaidinga, bet vis vien išplaukė. (14) 
Tai ką man tokiu atveju daryti? Priimti melą? Bet 
kaipgi galima? (15) Gal pasakyti: „Aš neteisingai 

priėmiau prielaidas?“ Bet juk ir taip negerai! O gal 
teigti, kad išvada neišplaukia iš prielaidų? Tačiau 
ir šitaip nevalia. (16) Tad ką gi šičia daryti? O gal 
čia panašu į tokį atvejį: kai skoliniesi, dar būdamas 
skolingas iš anksčiau, paskutinioji skola dar ne vis- 
kas — prie jos reikia pridėti ir ankstesniosios skolos 
likutį, o ne laikyti jį panaikintu. Gal taip ir čia: kad 
galėtum pritarti išvadai, negana padaryti prielai- 
das, dar reikia ir nuolatos laikytis jųjų. (17) Ir, ži- 
noma, jei jos ligi galo išlieka tos pačios, tai ir mums 
būtina ligi galo pritarti joms ir priimti iš jų išplau- 
kiančią išvadą. (18)“. (19) Juk jau ir nebe mūsų, ir 
nebe pagal mus yra toji išvada, kurios prielaidų esa- 
me atsisakę. (20) Tad reikia susipažinti ir su tokio- 
mis prielaidų ypatybėmis, su tokiu jųjų keitimusi 
bei mainymusi, kuris joms leidžia išmušti iš teisin- 
go kelio žmones, nenumatančius išvadų iš anksto, 
kol dar tebesikeičiama klausimais ir atsakymais, 
daromi sprendimai ir panašiai. (21) Kuriam tikslui? 
Kad, dalyvaudami šitokiame samprotavime, nesi- 
elgtume prieš priedermę, neapgalvotai ir kaip pa- 
kliuvo. 

(22) Tas pats pasakytina ir apie sąlygas bei są- 
lyginius samprotavimus. Juk kartais būtina ieškoti 
tam tikros prielaidos tarsi prieigos nuosekliam sam- 
protavimui. (23) Tad ar su kiekviena siūloma sąly- 
ga reikia sutikti, ar ne su kiekviena? O jei su kiek- 
viena, tai su kokia? (24) Vėlgi sutikus, ar visada 
privalu jos prisilaikyti, ar kartais reikia ir atsisaky- 
ti, išvadas priimti, o prieštaravimų nepriimti? 

— Taip. 

— (25) Bet kažkas sako: „Aš padarysiu taip, kad 
tu, priėmęs įmanomą dalyką, būsi atvestas prie ne- 
įmanomo“. Ar išmintingas žmogus nesileis į kalbas 
su tokiu žmogumi, vengdamas svarstyti bei ieškoti? 
(26) Bet kas gi kitas labiau išmano samprotavimą, 
moka geriau klausinėti ir atsakyti ir, dievaži, yra 
neapgaunamas bei nepasiduodąs sofistų gudrybėms? 
(27) Be abejo, būtinai leisis, bet negi nekreips dė- 
mesio į tai, kad samprotautų gerai apgalvodamas ir 
ne bet kaip? Kaip jam pavyks išlikti tokiam, kokį 
įsivaizduojame? (28) O ar gali jis išlikti nuoseklus 
be štai šitokio lavinimosi bei pasiruošimo? (29) Te- 
gu tai įrodo, ir atpuls visos šios teorijos — bus ne 
vietoj, nesuderinamos su išmintingo žmogaus sam- 
prata. 

(30) Tad kodėl gi mes — tingūs, lengvabūdžiai, 
lėtapėdžiai — vis išsisukinėjame, kad tik nereikėtų 
dieną naktį dirbti lavinant savo protą? 

— (31) Tai negi aš savo tėvą nužudžiau, jei susi- 
painiojau tokiuose samprotavimuose? 

— Verge tu verge, kur čia tau tėvas, kad jį nužu- 
dytum? O ką tu padarei? Tą vienintelę čia galimą 
klaidą. Lygiai tą patį ir aš pasakiau Rufui, prie- 
kaištaujančiam, kai nepastebėjau kažkokios spra- 
gos samprotavime: „Negi aš padegiau Kapitolijų?“ 
O jisai: „Žmogėne, šiuo atveju Kapitolijus ir yra ta 
spraga“. (33) Argi tokia ir tegali būti klaida — su- 
pleškinti Kapitolijų ar nužudyti tėvą, o bet kaip, 
neapgalvojus, kaip užėjo ant seilės, naudotis savo 

vaizdiniais, akylai nesekti samprotavimo, įrodymų, 
sofistinio gudravimo, trumpai tariant, nežiūrėti, kas 
šiuose klausimuose bei atsakymuose yra pagal mus 
ir kas ne pagal mus, — nejaugi tai nėra klaida? 


VIII. Apie tai, kad neišsilavinusių žmonių 
sugebėjimai nėra nepavojingi 


(1) Kiek yra būdų lygiaverčiams teiginiams tar- 
pusavyje keisti, tiek pat atsiranda būdų keisti epi- 
cheiremų“' ir entimemų“ pobūdžiui svarstymo eigo- 
je. (2) Štai vienas toks būdas: jei pasiskolinai ir 
negrąžinai, tai esi man skolingas pinigų; jei nesi- 
skolinai ir negrąžinai, aišku, nesi man skolingas 
pinigų. (3) Nėra žmogaus, kuriam labiau už filosofą 
derėtų sumaniai šituo naudotis. Mat jei entimema 
yra nepilnas silogizmas, tai aišku, kad žmogus, pri- 
tyręs spręsti pilnus silogizmus, nė kiek ne mažiau 
išmanys ir nepilnus. 

(4) Tad kodėl gi čia nei patys lavinamės, nei pru- 
siname kitus? (5) O todėl, kad dabar net ir nesila- 
vindami bei neatitraukiami (bent jau mano!) nuo 
rūpinimosi dorove, vis vien nė kiek nepriartėjome 
prie dorybingumo. (6) Tad kaipgi atrodytų, jei dar 
ir šituo užsiimtume? O labiausiai todėl, kad atsiras- 
tų ne tik užsiėmimas, atitraukiantis nuo būtinesnių 
dalykų, bet ir proga nepaprastai aukštintis bei di- 
džiuotis. (7) Juk sugebėjimas vesti ginčą ir įtiki- 
nančiai įrodinėti yra didžiulė jėga, ypač jei jis išla- 
vintas pratybomis bei įgavęs šiokį tokį kalbos 

sklandumą. (8) Ir apskritai bet koks sugebėjimas, 
tekęs neišlavintiems ir silpniems žmonėms, ypač pa- 
vojingas tuo, kad skatina žmogų didžiuotis savimi, 
būti pasipūtėliu. (9) O kaip įtikinti jaunuolį, besidi- 
džiuojantį tokiais dalykais, kad jam netinka būti 
priedėliu prie šitų savo sugebėjimų, kad jie turi pa- 
priešais mus pasipūtęs ir išpuikęs, paniekinęs visus 
šiuos samprotavimus ir šiukštu nepakęsdamas, kad 
kas užkabintų jį, primindamas, jog yra ką užmiršęs 
ar kur nukrypęs nuo tiesos? 

— (11) O ką? Platonas nebuvo filosofas? Ar gal 
Hipokratas nebuvo medikas? Tai negi Hipokratas 
medikas todėl, kad jo toks puikus stilius? Tad kam 
tu painioji dalykus, atsitiktinai derėjusius tuose pa- 
čiuose žmonėse? (13) Taip, Platonas buvo gražus ir 
tvirtas; tai negi ir man reikia viską metus imti siekti, 
kaip čia tapus gražuoliu arba galiūnu, tarsi šito bū- 
tinai reikia filosofijai, jeigu kas nors buvo ir gražus, 
ir filosofas? (14) Negi nenori suvokti ir pradėti skir- 
ti, per ką žmonės tampa filosofais, o kokie jų bruo- 
žai yra atsitiktiniai? Tarkim, jei aš būčiau filosofas, 
negi ir jums reikėtų pradėti šlubuoti? (15) Tai kaip? 
Ar aš nepripažįstu šių sugebėjimų? (16) Šiukštu! 
Juk aš neneigiu sugebėjimo regėti. (16) Ir vis dėlto, 
jei paklausi, kas yra žmogaus gėris, galiu tau atsa- 
kyti tiktai šitaip: tam tikra valios laisvė. 

IX. Kokias galima padaryti išvadas 
vadovaujantis tuo, kad esame 
giminiški dievui 

(1) Jei filosofų kalbos apie dievo ir žmogaus gi- 
minystę yra tiesa, žmonėms belieka sekti Sokratu: 
klausiamam, iš kokio esi krašto, niekados nesakyti 
„atėnietis“ ar „korintietis“, o tiktai — „pasaulio gy- 
ventojas“. (2) Juk kodėl sakaisi esąs iš Atėnų, o ne 
iš tos palėpės, kur gimstant buvo numestas tavo 
kūnpalaikis? (3) Nejaugi neaišku, kad laikai save 
atėniečiu ar korintiečiu kaip tik remdamasis kaž- 
kuo svarbesniu ir apimančiu ne tik tą tavo palėpę, 
bet apskritai viską, iš kur dar prieš tave yra atėjusi 
tavo protėvių giminė? (4) Todėl jei žmogus suvokė 
ir perprato pasaulio tvarką: kad visų didžiausias, 
svarbiausias ir visa apimantis dalykas yra ši žmo- 
nių ir dievo bendrija“ — dievo pasėtos sėklos“ kliu- 
vo ne tik mano tėvui bei seneliui, bet ir visa kam, 
kas randasi ir auga ant žemės, tačiau visų pirma 
teko protingoms būtybėms, (5) nes tik jos gimusios 
bendrauti su dievu, būdamos susijusios su juo pro- 
tu, — (6) tai kodėl gi tokiam žmogui nevadinti savęs 
pasaulio gyventoju? Kodėl nelaikyti savęs dievo sū- 
num? Ir kodėl bijoti, nors ir kas atsitiktų žmogui? 
(7) Giminystė su cezariu ar kokiu kitu Romos galin- 
guoju laiduoja gyvenimą be pavojų, pažeminimo ir 
be menkiausios baimės. O tai, kad dievas — kūrėjas, 
tėvas ir rūpintojas, — nejaugi šitai neišlaisvina mū- 
sų iš liūdesio ir baimės? 

— (8) Iš kur gausiu sau pavalgyti, - sako, - nieko 
neturėdamas? 

— O pabėgėliai vergai? Kuo jie kliaujasi, bėgdami 
nuo valdovų? Gal savo žeme, tarnais ar sidabriniais 
daiktais? Niekuo, tiktai savimi — ir nebūna nevalgę. 
(9) Tad nejaugi filosofui svetimoj šaly teks kliautis 
tik kitais, o pačiam sėdėti rankas susidėjus ir ne- 
mėginti pasirūpinti savimi, būti silpnesniam bei 
baukštesniam už neturinčius proto žvėris, kurių 
kiekvienas pats sau pakankamas: nei jam trūksta 
įprasto maisto, nei kas jam trukdo gyventi įprastai 
bei pagal prigimtį. 

(10) Aš tikrai manau, kad pagyvenusiam žmogui 
reikia pasilikti čia ir stengtis ne nustumti mintis 
apie savo menkumą bei nereikšmingumą, (11) o žiū- 
rėti, kad tavęs nepergalėtų tokie jaunikliai, kurie, 
sužinoję apie giminystę su dievais ir kad mes savo 
kūnu bei tuo, ko reikia jam aprūpinti gyvenime, 
esame sukaustyti tarsi kokiomis grandinėmis, tuč- 
tuojau užsiplieskia nusikratyti kūno, kaip kokio ne- 
malonaus, nereikalingo bei sukaustančio sunkulio, 
ir išeiti pas giminaičius. (12) Tokiu atveju, jei tarp 
jūsų atsirastų bent šio to vertas mokytojas bei la- 
vintojas, jam tektų vesti štai šitokį ginčą. 

Štai jūs ateinate ir sakote: „Epiktetai, nepake- 
liama, kad esame surišti su šiuo kūnpalaikiu - jį 
valgydiname, girdome, ilsiname, švakiname ir dar 
vedžiojame bendrauti su tokiais ir tokiais. (13) Negi 
nėra visa tai beprasmiška, visai mums nesvarbu, 
negi mirtis nėra ne blogis? Negi mes nesame dievo 

giminaičiai ir negi ne iš ten atėję? (14) Tad leisk 
mums išeiti ten, iš kur esame atėję, leisk pagaliau 
išsilaisvinti iš šių grandinių — kaustančių, slegian- 
čių. (15) Čia plėšikai, čia vagys, čia teismai, čia va- 
dinamieji tironai, kurie dingojasi valdą mus, nes jų 
valioj yra mūsų kūnas ir to kūno gausa. Leisk, mes 
įrodysime, jog jie nieko nevaldo“. 

(16) O aš tokiu atveju sakau: „Žmonės, palaukite 
dievo. Kada jis duos ženklą ir atleis jus nuo šitos 
pareigos, tada ir keliaukite pas jį; o kol kas jūs 
turite ištverti, gyvendami šioje žemėje, kurią jis jums 
yra paskyręs. (17) Juk šito gyvenimo tarpsnis visai 
trumpučiukas ir tikrai nesunkus štai šitaip nusitei- 
kusiems. Juk koks tironas, koks vagis, koks teis- 
mas gali būti baisus žmogui, kuris tiek tevertina 
savo kūną bei jo gausą? Pasilikite, neišeikite neap- 
galvotai“. 

(18) Maždaug toks turėtų būti pokalbis tarp la- 
vintojų ir gabesniųjų mokinių. (19) O dabar kas daro- 
si? Leisgyvis mokytojas, leisgyviai ir jūs: Jei šiandien 
prisikirtote, sėdite aimanuodami dėl rytdienos — iš 
ko pavalgysite. (20) Verge tu verge, jei turėsi, tai ir 
turėsi, o jei ne — išeisi: durys atdaros“. Ko graužie- 
si? Ko čia plūsti ašaromis? Ko šunlaižiauji? Ko pa- 
vydite vienas kitam? Kam garbstai turčius, prisip- 
lakusius prie »xaldžios, ypač jei jie žiaurūs ir 
tūžmingi? (21). Ką jie mums padarys? Į tai, ką jie 
gali padaryti, mes nekreipiame dėmesio; o kas mums 
svarbu — šitai ne jų nosiai! Tad kas gi galėtų paro- 
dyti savo valdžią šitaip nusistačiusiam žmogui? (22) 

Kaip į tai žiūrėdavo Sokratas? Lygiai taip, kaip pri- 
dera žmogui, patikėjusiam savo giminyste su dievu. 
Jis kalba: l 

— (23) Jeigu dabar man pasakytumėt, kad palei- 
džiate mane su ta sąlyga, jog nebevedžiosiu tokių 
šnekų, kokias ligi šiol vedžiojau, nebekamuosiu nei 
mūsų jaunuolių, nei senių, (24) atsakyčiau jums: 
juokingi esate manydami, kad jei jūsų karvedys pa- 
statys mane į kurią nors rikiuotę, iš jos pasitraukti 
man bus nevalia, reikės ten ir pasilikti — sutikti 
verčiau tūkstantį kartų mirti nei ją apleisti; o jei 
dievas yra paskyręs man tam tikrą būstą ir ver- 
slą — šitai palikti man tinka. 

(25) Štai koks yra žmogus — iš tiesų dievo gentai- 
nis! (26) Na, o mes — tarsi kirminai, tarsi išnaros, 
tarsi begėdiški organai taip galvojame apie save, 
kai baiminamės, kai geidžiame: tiems, kurie turi 
galimybę mums padėti tuose dalykuose, mes meili- 
kaujame ir jų bijome. 

(27) Vienas žmogus paprašė mane parašyti jo 
reikalais į Romą; daugumai atrodė, kad jam nepa- 
sisekė: anksčiau buvęs ženklus ir turtingas, vėliau 
viską prarado ir gyveno šičia““. (28) Aš ir parašiau 
už jį nužemintą laišką. Perskaitęs tą laišką, grąži- 
no man ir pasakė: 

— Man norėjosi tavo pagalbos, ne gailesčio: mano 
padėtis niekuo nėra bloga. <...> 

(3) Bet kai žmogus bailus ir nusižeminęs, nieko 
kito nebelieka — prisieina rašyti dėl jo laiškus kaip 
dėl lavono: „Būk maloningas, atiduok mums tokio ir 

tokio gaišeną ir kaušą kraujuko““. (34) Juk iš tiesų 
toksai žmogus tėra gaišena ir kaušas kraujuko - ir 
niekas daugiau. O jei būtų šis tas daugiau, supras- 
tų, kad žmogus per kitą žmogų nelaimėlis nepasi- 
daro. 


X. Apie tuos, kurie rimtai kopia 
karjeros laiptais Romoje 


(1) Jei mes taip pat uoliai kibtume į savo darbą 
kaip senatoriai Romoje, kurie rimtai kuo nors užsi- 
ima, greičiausiai ir patys šio to pasiektume. (2) Pa- 
žįstu vieną vyresnį už mane žmogų, kuris dabar 
Romoje atsakingas už grūdų tiekimą. Kai grįžda- 
mas iš tremties užsuko čionai, oi, kaip jis man griau- 
dėjo apie savo pirmykštį gyvenimą, skelbaudamas, 
kad grįžęs ateityje žiūrės tik kaip ramiai, be jokių 
aistrų nugyventi likusias gyvenimo dienas: kiek ten 
jų besą likę. (3) O aš jam sakiau: 

— Tau nieko neišeis! Vos pajutęs Romos kvapą, 
užmirši visus šiuos pažadus. 

Ir dar pridėjau, kad jei dar ir į rūmus koks ta- 
kelis bus pasiūlytas, jis pulte puls tenai, tirtėdamas 
iš laimės ir dėkodamas dievui. 

— (4) Epiktetai, jei sužinosi, kad aš nors koją 
būsiu ten įkėlęs, — galvok apie mane, ką nori, — 
sakė jis. 

(5) Na, ir kaipgi jis pasielgė? Nespėjo įvažiuoti į 
Romą, o jau gavo nuo cezario lentelę; vos ją gavęs, 
užmiršo viską pasaulyje, o jau paskui darbas darbą 

ėmė spirti. (6) Norėčiau dabar susitikęs priminti 
jam žodžius, kuriuos man suopė pravažiuodamas, ir 
pasakyti: „Aš pranašas kur kas geresnis už tave“. 

(7) Ką aš tuo noriu pasakyti? Kad gyvam sutvė- 
rimui reikia būti neveikliam? Šiukštu! Bet štai kad 
ir aš, jau dienai išbrėškus, tarsi per miglas prisime- 
nu, kokius rašinius reikia perskaityti. (8) Paskui 
tuoj pat pradedu save guodžiuoti: „O kas man rūpi, 
kokį pranešimą perskaitys toks ir toks? Svarbiau- 
sia pačiam gerai išsimiegoti“. (9) Tuo tarpu negi 
galima lyginti anų rūpesčius su mūsiškiais? Jei su- 
žinosite, kuo anie užsiėmę, išsyk suprasite. Visas jų 
darbas — nuo ryto lig vakaro skaičiuoti, visapusiš- 
kai nagrinėti, tartis dėl mitalo, žemės sklypelių, apie 
didžiausias laimes šiose srityse. (10) Tad negi gali- 
ma lyginti, sakysim, tokius gautus prašymus: „La- 
bai prašau, leisk man išvežti parduoti grūdelius“ ir 
„Labai prašau, paaiškink, kaip pagal Chrisipą su- 
tvarkytas pasaulis, ir kokia vieta jame tenka mąs- 
tančiai gyvai būtybei; paaiškink dar ir tai, kas esi 
tu bei kas tau yra gėris ir blogis“. (11) Negi tokie 
dalykai gretintini? Nejaugi jie verti to paties dėme- 
sio? Negi vienoda gėda nesirūpinti pirmaisiais ir 
antraisiais? 

(12) Tai kaip? Ar tik mes esame silpnavaliai snū- 
džiai? (13) Pirmų pirmiausia tokie esate jūs, jauni- 
mas. Nėra kalbos, kad ir mes, žilagalviai, matyda- 
mi jus mušant dinderį, patys salstame prie jūsų 
prisidėti. Tačiau daug mieliau prisijungčiau, maty- 
damas jūsų smalsumą bei gyvą mintį. 

XI. Apie artimo meilę“ 


(1) Kartą pas jį“ atėjo valdžios žmogus, kurį, 
išsiteiravęs apie viską, paklausė, ar turįs vaikų ir 
žmoną. (2) Šiam atsakius teigiamai, dar pasmalsa- 
vo, kaip jam su jais sekasi. 

— Vienas vargas, — atsakė. 

(3) O šis: 

— Kodėl? Juk žmonės tuokiasi ir gimdosi vaikų 
ne savo vargui, o didesnei laimei. 

Tas pasakė: 

— (4) O aš baisiausiai vargstu su varliūzais. Kai 
neseniai sirgo dukrytė ir, kaip man rodėsi, jos gyvy- 
bei grėsė pavojus, nebegalėjau išbūti prie jos ser- 
gančios: lėkte išlėkiau iš namų ir negrįžau, kol ne- 
pranešė, kad jau pasveikusi. 

— (5) Kodėl? Ar tariesi teisingai pasielgęs? 

— Pagal prigimtį, — atsakė. 

— Tai įrodyk man, - tarė, — kad pagal prigimtį, 
o aš įrodysiu tau, kad viskas, kas dedasi pagal pri- 
gimtį, būna teisinga. 

— (6) Šitai, — pasakė, — patiriame visi ar bent 
dauguma tėvų. 

— Aš ir nesakau, — tarė, — kad taip nebūna; mes 
ginčijamės, ar tai teisinga. <...> 

— (10) Tad kokiu kriterijumi reikia vadovautis, 
kai kyla ginčas, kad vienas ar kitas dalykas yra 
pagal prigimtį, teisingas ar neteisingas? 

— Nežinau, — atsakė. 

paliekamas būtum? Jeigu šitaip, tai belieka many- 
ti, kad taip pasielgei toli gražu ne iš meilės. 

(27) Tai kaip? Argi nebuvo nieko, kas tave pa- 
stūmėjo ir paskatino palikti vaikelį? Ir kaip gali- 
ma? <...> (30) O kas gi tai? Argi kas nors kita negu 
„kad mums taip pasirodė“? 

— Nieko kito. 

— O jeigu mums būtų pasimatę kitaip, kaipgi 
būtume pasielgę kitaip negu pagal savo nuožiūrą? 
<...> (32) Tada bėgai — „kad taip pasirodė“; priešin- 
gai, ir pasilikęs būtum — „kad taip pasirodė“. Ir da- 
bar vyksti į Romą, kad tau taip dingojasi: jei atro- 
dytų kitaip, tai ir nevyktumei. (33) Trumpai kalbant, 
ne mirtis, ne tremtis, ne vargas ar panašūs dalykai 
verčia mus kažką daryti ar nedaryti — tiktai mūsų 
supratimas“ ir nuomonės. (34) Įtikinau tave, kad 
taip ir yra, ar ne? 

— Įtikinai, — tarė. 

— Kokios kiekvienu konkrečiu atveju būna prie- 
žastys, tokie ir padariniai. (35) Taigi nuo šios die- 
nos, neteisingai pasielgę, kaltinsime ne ką kita, o 
tik savo nuomonę, dėl kurios pasielgėme būtent ši- 
taip, ir stengsimės šalinti iš savęs tokias nuomones 
labiau negu iš savo kūno išpjauti auglį ar skaudulį. 
(36) Lygiai tą patį laikysime ir teisingų darbų prie- 
žastimi. (37) Ir nebekaltinsime ateityje nei tarno, 
nei kaimyno, nei žmonos, nei vaikų, kad per juos 
mus ištiko kokia nelaimė, būdami įsitikinę, kad, ne- 
sant atitinkamos mūsų pačių nuožiūros, nebūtumėm 
pasielgę netinkamai. O turėti tokią nuožiūrą ar ne — 

šičia tik mes patys esame viešpačiai, o ne išorinės 
aplinkybės. <...> 


XII. Apie pasitenkinimą“' 


(1) Kai kalbama apie dievus, yra žmonių sakan- 
čių, kad dievybės iš viso nesą; kiti sako, kad dievy- 
bė esanti, tačiau neveikli, niekuo nesirūpinanti ir 
neužsiimanti numatymų; (2) treti - kad ir esanti, ir 
užsiimanti numatymu, tačiau tik dideliuose — dan- 
giškuose dalykuose, o žemiškųjų — visai neliečianti; 
ketvirti — kad jai rūpi ir žemiški žmonių reikalai, 
tačiau tik bendri, o ne konkretūs kiekvieno žmo- 
gaus rūpesčiai; (3) penkti (tarp jų ir Odisėjas bei 
Sokratas) sako, kad dievai regi „mano žingsnį kiek- 
vieną” 

(4) Visų pirma būtina panagrinėti kiekvieną iš 
tų nuomonių: ar ji pasakyta laikantis sveiko proto, 
ar ne. (5) Mat jei dievų nėra, kaipgi būtų galima 
turėti tikslą jais sekti? O jei jie yra, bet niekuo ne- 
sirūpina, kur čia būtų sveikas`protas? (6) O jei ir 
yra, ir rūpinasi, tačiau nieko neduoda žmonėms ir, 
dievaži, nieko neduoda konkrečiai man — kurgi ir 
šiuo atveju būtų sveikas protas? 

(7) Tad visa tai apgalvojęs, dorybingas žmogus 
pajungia savo mintis visatos tvarkytojui, kaip geri 
piliečiai — polio įstatymui. (8) Besilavinantis [doro- 
vės klausimais] žmogus turi pradėti mokytis, turė- 
damas tokį nusistatymą: „Kaip man visu kuo sekti 

— (11) Tačiau juk nežinoti kriterijų spalvoms, kva- 
pams, na, dar skoniui skirti gal ir nedidelis nuosto- 
lis, o kiek, tavo manymu, nustoja žmogus, nemo- 
kantis skirti gėrio ir blogio, kas pagal prigimtį ir 
kas jai prieštarauja? 

— Aišku, kad labai daug. 

— (12) Nagi pasakyk, ar visa, kas tūlam atrodo 
pritinkama, yra ir teisinga? Ar visos judėjų, egiptie- 
čių, romėnų nuomonės apie valgymą yra teisingos? 

— Kaip? Tai neįmanoma! 

— (13) Manau, jei teisūs egiptiečiai, tai kiti — 
neišvengiamai neteisūs; jei tiesa judėjų pusėje - klys- 
ta kiti. 

— Aišku, kaipgi kitaip. 

— (14) O kur nežinojimas, ten ir neišmanymas 
bei būtiniausių dalykų nesupratimas. 

Jis sutiko. 

— (15) O tu, — pasakė, — suvokęs šitai, ateityje 
rūpinsies ir mintis kreipsi tik į tai, kaip rasti kri- 
terijų ir kaip juo remiantis spręsti kiekvienu at- 
veju. 

— (16) O dabartiniuose tavo reikaluose, tavo pra- 
šomas, galiu padėti štai kuo. (17) Tau atrodo, kad 
artimo meilė eina iš prigimties ir yra gėris? 

— O kaipgi kitaip? 

— Na ką gi? Meilė eina iš prigimties ir yra gėris, 
o protas — ne gėris? 

— Aišku, kad gėris. 

— (18) Tad sveikas protas meilei neprieštarauja? 

— Man rodosi, kad ne. 

— Juk jei prieštarauja, tai viena būtinai bus pa- 
gal prigimtį, o kita — jai priešinga, ar ne? 

— Taip, — tarė. 

— (19) Taigi kur tik mes sutiktumėm meilę ir 
sveiką protą, esančius kartu, drąsiai sakome, kad 
tai tiesa ir gėris? 

— Tebūnie, —- tarė. 

— (20) Tai kaipgi? Manau, neprieštarausi, kad 
pamesti sergantį vaikutį ir jį palikus išlėkti — nėra 
protinga. Mums belieka pažiūrėti, ar tai yra artimo 
meilė. 

— Nagi pažiūrėkime! 

— (21) Tad ar tu, būdamas prisirišęs prie vaike- 
lio, teisingai pasielgei, bėgdamas ir palikdamas jį? 
O ar motina vaiko nemyli? 

— Žinoma, myli. 

— (22) Tai gal ir motina turėjo jį palikti? Ar ne- 
turėjo? 

— Neturėjo. 

L... 

— (25) Na, o pats ar norėtumei, kad tave sergantį 
paliktų mylintys žmonės — aplinkiniai ir patys vai- 
kai bei žmona, kad savo priedermes jie atliktų taip, 
jog būtum pamestas pats sau ir vičvienaitis? 

— Jokiu būdu! 

— (26) O gal nori būti taip karštai mylimas saviš- 
kių, kad dėl jų pernelyg didelės meilės būtumei ap- 
leidžiamas ligoje? O gal, jei būtų galima pasirinkti, 
labiau norėtum būti godojamas priešų, kad jų ir 

dievais, kaip būti patenkintam dievo tvarka ir kaip 
tapti laisvam?“ (9) Mat laisvas tas, kam viskas de- 
dasi pagal jo valią ir kam niekas negali kliudyti. 
(10) Tai ką? Ar laisvė yra nesąmonė? Anaiptol! Juk 
kvailystė ir laisvė niekada nebūna kartu. 

— (11) Bet aš trokštu, kad išsipildytų viskas, ko 
tik panorėčiau ar ko užsimanyčiau. 

— (12) Tu patrakėlis, susipykęs su protu! Negi 
nežinai, kad laisvė — kažkas gražaus ir puikaus? O 
kad aš panūstu pirmo pasitaikiusio dalyko ir dar 
noriu, kad ta mano atsitiktinė užgaida išsipildytų — 
tai ne tik nėra gražu, bet gali išvirsti į didžiausią 
gėdą. <...> 

— (15) Vadinasi, tiktai paties didžiausio ir svar- 
biausio — laisvės — man leidžiama norėti kaip pa- 
puola? 

— Jokiu būdu! Tačiau lavintis — tai ir reiškia 
mokytis kiekvienu konkrečiu atveju norėti to, kas 
neprieštarautų vyksmui. 

— O koks yra tas vyksmas? 

— Kaip patvarkė tvarkytojas. (16) O jis patvarkė, 
kad būtų vasara ir žiema, derlius ir nederlius, do- 
rybė ir blogybė ir kitos panašios priešybės, laiduo- 
jančios pasaulio darną. Kiekvienam mūsų davė kū- 
ną ir kūno dalis, turtą, bendravimą. 

(17) Tad turint galvoje tokį sutvarkymą reikia 
pradėti lavintis — ne tam, kad keistumėm pagrin- 
dus (tai nėra mums duota; be to, nė nebūtų geriau), 
bet kad esant tokiai mūsų aplinkai, kokia ji yra 
savo prigimtimi, mūsų pačių nuožiūra būtų sude- 

rinta su tuo, kas vyksta. (18) Tai ką? Galima netu- 
rėti reikalo su kitais žmonėmis? Šiukštu, juk tai 
neįmanoma. Tada bendraujant juos permainyti? Kas 
jums duoda tokią teisę? (19) Tad kas gi belieka, 
kokį dar galima išgalvoti būdą bendrauti su jais? 
Ogi tokį, kad jie gyventų savo nuožiūra, o mes nė 
kiek ne mažiau laikytumės savo prigimties. (20) Bet 
tu nepakantus ir vis nepatenkintas: būdamas vie- 
nas — verkšleni dėl vienatvės, būdamas tarp žmo- 
nių — guodžiuojies, kad jie piktos valios, tikri plėši- 
kai; derglioji net ir savo tikrus tėvus, vaikus, brolius, 
kaimynus. (21) O tau derėtų būnant vienam jaustis 
laisvam bei panašiam į dievus, būnant gi tarp žmo- 
nių pajusti ne erzinantį minios triukšmą, o visuoti- 
nę šventę, kurioje viskas tave džiugina. Kaip bau- 
džiami tie, kurie nepriima tokios sąlygos? Šit kaip: 
jie lieka tokie, kokie yra. (22) Kažkam graudu būti 
vienam? Tepasilieka vienatvėje. Nepatenkintas tė- 
vais? Lai būna blogu sūnumi ir kankinasi. Skun- 
džiasi vaikais? Tebūna blogas tėvas. 

— (23) Uždaryk jį į kalėjimą. 

— Kokį kalėjimą? Kur jis yra dabar? Juk jis gy- 
vena nenorėdamas. O kur kas nors būna nenorėda- 
mas, ten jam ir yra kalėjimas. Todėl tad Sokratui 
kalėjimas nebuvo kalėjimu, nes ir ten jis nesijautė 
kankiniu. 

— (24) Vadinasi, tegu mano koja bus suluošinta? 

— Žmogeli, tai tu dėl tos vienos savo kojos kaltini 
visą pasaulį? Negi nepaaukosi jos visatai? Negi ne- 
atiduosi? (25) Negi negrąžinsi jos lengva širdimi tam, 

kas ją tau yra davęs? Nejaugi kankinsies ir piktin- 
sies Dzeuso valia, kuris drauge su verpėjomis moi- 
romis suverpė ir nusprendė tavo likimą. (26) Negi 
nežinai, kokia menka dalelytė tesi, palyginti su vi- 
sata? Bet tiktai kūnu, nes protu nesi nei blogesnis, 
nei mažesnis už dievus““: juk apie proto didybę 
sprendžiama ne iš jo ilgio ar aukščio, o iš nuomo- 
nių. <...> (32) Tad ar ne geriau dėkoti dievams, kad 
pakylėjo tave aukščiau to, ką sukūrė nuo tavęs ne- 
priklausomą, ir paskyrė atsakingu tik už tai, kas 
nuo tavęs priklauso? (33) Jie atleido nuo atsakomy- 
bės už tėvus, brolius, kūną, turtą, mirtį, gyvybę. 
(34) O už ką atsakingu tave paskyrė? Tik už tai, 
kas priklauso nuo tavęs: už tinkamą naudojimąsi 
vaizdiniais. (35) Tad kam gi krauniesi ant savo pe- 
čių tai, už ką nesi atsakingas? Štai šitai ir yra pri- 
sidaryti rūpesčių sau pačiam. 


XIV. Dievybė mato visus 


(1) Kai kažkas paklausė, iš kur galima būti tik- 
ram, kad dievybė mato kiekvieną poelgį, jis pasitei- 
ravo: 

— (2) Ar tau neatrodo, kad visa yra susiję? 

— Atrodo, — atsakė tas. 

— O ką? Gal tu nesutinki, kad žemiškieji reikalai 
atliepia dangiškuosius? 

— Sutinku. 

— (3) Tad kodėl gi taip tvarkingai tiksliai pagal 
dievo valią augalai sužysta, kai jis paliepia žydėti, 

išleidžia ūglius, kai jis paliepia ūgliuoti, ima megzti 
vaisius, kai jis paliepia megzti, nokina vaisius, kai 
jis paliepia nokinti, atvirkščiai, kai paliepia sustoti, 
numesti lapus ir, viską sukaupus savy, pailsėti, jie 
ramiai sau ilsisi? (4) Kodėl Mėnuliui augant ir dy- 
lant, taip pat Saulei artėjant bei tolstant, galima 
stebėti tokį žemės reiškinių kitimą ir ėjimą jų prie- 
šingybės link? (5) O jeigu taip glaudžiai su visata 
susiję ir jai atliepūs augalai, mūsų kūnas, tai negi 
mūsų siela — ne dar glaudžiau susijusi? (6) Kaip tik 
šitaip mūsų sielos (nes jos yra dievo dalelytės ir 
atskalos) yra susietos ir surištos su dievu; tad negi 
ne kiekvieną jų — artimų bei giminiškų — judesį 
pastebi dievas? (7) Štai tu juk sugebi galvoti apie 
dieviškąją tvarką ir apie kiekvieną dieviškąjį daly- 
ką, paimtą atskirai, lygiai kaip ir apie dalykus, lie- 
čiančius žmogų, tu gali širdimi ir protu atsiliepti į 
tūkstančius dalykų (8) pritardamas, neigdamas ar 
susilaikydamas spręsti, tu nešiojiesi savo sieloje to- 
kią gausybę tiek įvairiausių daiktų įspaudų, jų vei- 
kiamas tavo protas sudaro vaizdinius, atitinkančius 
tuos daiktus, prieš tai jau palikusius įspaudus tavo 
sieloje, ir taip tu saugai pats sau vieną po kito ir 
būdus daiktams pažinti, ir pačius atsiminimus apie 
daugybę daiktų; (9) tai negi dievas nėra pajėgus 
visa matyti, visur dalyvauti, justi visa ko ryšį? (10) 
Štai juk Saulė gali apšviesti tokią didžiulę visatos 
dalį, palikdama neapšviesta tik tiek, kiek užima Že- 
mės metamas šešėlis; o nejaugi tas, kas ją — tokią 

menkutę visatos dalį — sutvėrė ir verčia judėti, ne- 
geba stebėti visko? 

— (11) Tačiau aš, — sako tas, — negaliu vienu 
metu visko sužiūrėti. 

— O negi kas tau sako, kad turi tokią pat galią 
kaip Dzeusas? (12) Kaip tik todėl jis ir priskyrė 
kiekvienam atskirą dievybę — nepailstančią ir ne- 
apgaunamą — ir įsakė jai sergėti žmogų; (13) juk 
argi buvo galima patikėti kiekvieną mūsų geres- 
niam ir rūpestingesniam sergėtojui? Todėl kai užsi- 
sklendžiate duris ir jūsų namas paskęsta tamsoje, 
šiukštu niekada nesakykite, kad jūs vieni: (14) nes- 
gi ir nesate — viduj yra dievas, yra jūsų dievybė. 
Negi jie reikalingi šviesos, kad matytų, ką jūs vei- 
kiate? (15) Reikėjo, kad ir jūs prisiektumėte šiam 
dievui, kaip kariai prisiekia cezariui. Juk šie, gavę 
atlyginimą, prisiekdami žada svarbių svarbiausiu 
dalyku laikyti cezario išgelbėjimą, o jūs, gavę tokį 
daugį ir tokių puikių dovanų, neprisieksite, o pri- 
siekę netesėsite priesaikos? (16) O ką prisieksite? 
Niekados nebūti netikinčiais, nekaltinti, nesiskųsti, 
kad ir ką jis skirtų, noriai viską daryti bei iškęsti, 
kas neišvengiama. (17) Negi ši priesaika panaši į 
anųjų pasižadėjimą? Juk ten prisiekia cezarį laikyti 
pirmučiausiu, o čionai — pirmučiausiais laikyti save. 


XV. Ką žada filosofija 


(1) Kai vienas žmogus paprašė patarti, kaip įkal- 
bėti brolį nebesipykti, jis“ tarė: 

— (2) Filosofija nežada duoti žmogui nieko, kas 
priklauso išoriniam pasauliui; priešingų atveju ji 
imtųsi operuoti medžiaga, neįeinančia į jos veiklos 
sritį. Juk kaip staliaus medžiaga — mediena, skulp- 
toriaus — bronza, taip ir meno gyventi medžiaga — 
savas kiekvieno žmogaus gyvenimas. 

— (8) O brolio gyvenimas? 

— Jam pačiam — tai jo menas, o tavo gyvenimo 
menui — tai svetimas dalykas, kaip svetima žemė, 
sveikata, šlovė. O filosofija nežada duoti nė vieno 
šitų dalykų. „(4) Kad ir kas būtų, - sako ji, — išsau- 
gosiu savo vidinį vadovą pagal prigimtį“. — „Pagal 
kieno prigimtį?“ — „To, kieno esu“. 

— (5) Tad kaip padaryti, kad jis ant manęs ne- 
purkštautų? 

— Atvesk pas mane, jam ir pasakysiu; o tau apie 
jo pyktį pasakyti nieko negaliu. 

(6) O kada klausiantysis patarimo pasisakė ieš- 
kąs, kaip išlaikyti savo elgseną pagal prigimtį, nors 
brolis ir toliau būtų nesukalbamas, Epiktetas tarė: 

— (7) Nė vienas svarbių dalykų nesiranda staiga, 
netgi nei vynuogė, netgi nei figa. Jei šiandien tau 
užeis ant seilės „Noriu figos!“, atsakysiu: „Palūkėk“. 
Pirma leisk figmedžiui sužydėti, paskui užmegzti 
vaisių, paskui jį sunokinti. (8) Žiū, ir figmedžio vai- 
sius staigiai, per mirksnį neprinoksta, o tu žmogaus 
pažinimo vaisių geidauji įsigyti šitaip lengvai per 
vieną akimojį? Nė nelauk, net jeigu tau ir žadėčiau. 

XVI. Apie numatymą 


(1) Nesistebėkite, kad visa, kas reikalinga kitų 
gyvių kūnui, yra gatava: ne tik maistas ir gėralas, 
bet ir guolis; jiems nereikia apavo, paklotų, apsi- 
rengimo, tuo tarpu mes viso šito esame reikalingi. 
(2) Juk kokia būtų prasmė, jei gyviai, gimę ne patys 
sau, o tarnauti kitiems, savo ruožtu dar būtų reika- 
lingi visų šitų dalykų? (3) Tik pažiūrėk, kas būtų, 
jei mums prisieitų rūpintis ne tik savimi, bet ir avi- 
mis bei asilais — kuo juos aprengti, apauti, pašerti, 
pagirdyti? (4) Juk kariai prisistato karvedžiui vis- 
kuo apsirūpinę: apsiavę, apsirengę, apsiginklavę. 
Koks būtų siaubas, jei tūkstantininkui reikėtų apeiti 
ir apauti bei apvilkti tūkstantį žmonių! Taip ir gamta 
gyvius, gimusius tarnauti, sukūrė iš karto aprūpin- 
tus ir nieko daugiau nereikalingus. (5) Štai vienas 
nedidukas vaikėzas gena lazda avis. 

(6) O mes, užmiršdami padėkoti, kad nereikia ir 
šitais gyviais rūpintis kaip savimi, išmetinėjame die- 
vui dėl savęs. <...> 


XVII. Apie tai, kad logika būtina 


(1) Kadangi protas nagrinėja ir tyrinėja visa ki- 
ta, o jam pačiam nederėtų liktis neištyrinėtam, tad 
kas galėtų jį tyrinėti? Aišku, kad arba jis pats, arba 
kas kitas. (2) O tas kitas, savaime suprantama, bus 
arba kitas protas, arba kažkas dar galingesnis už 
ji, — o tai neįmanoma. (3) Jei kitas protas, kas jįjį 

savo ruožtu analizuos? Juk jei pats save, tai save 
analizuoti gali ir pirmasis protas. O jei reikalausi- 
me kito, tai taip bus be galo, be krašto. 

(4) „Taip, bet pirmiausia svarbu pasirūpinti 
apie...“ Ir taip toliau. (5) Vadinasi, tu nori pasiklau- 
syti apie logiką? Taigi klausyk. <...> 

(6) Man rodos, filosofai pradeda nuo logikos dėl 
tų pačių priežasčių, dėl kurių grūdus sverti prade- 
dame nuo matų peržiūrėjimo: (7) jei iš pat pradžių 
nesuvoksime, kas yra modijus“ ir kas yra svarstyk- 
lės, kaipgi galėsime ką pamatuoti ar pasverti? 
(8) Taip ir čia: nesuvokę ir ligi galo neperpratę kri- 
terijaus, kuriuo remiantis pažįstama visa, kas eg- 
zistuoja, argi galėsime ką nors suvokti bei suprasti? 
Kaipgi tai būtų įmanoma? 

— (9) Taip, tačiau juk modijus tėra plikas medžio 
gabalas. 

„— Bet tinka javams matuoti. 

— (10) Tuščia ir logika. 

— Dėl šito dar pažiūrėsime. O jėi kam taip ir 
pasirodytų, užtenka vien to, kad ji tinkama svars- 
tant ir sprendžiant apie visa kita, ir, jei taip galima 
pasakyti, geba matuoti bei sverti. <...> 


XVIII. Apie tai, kad nereikia pykti ant 
klystančiųjų 


(1) Jeigu tiesa, ką sako filosofai, o būtent, kad 
visi žmonės sutikdami su kažkuo remiasi savo įsi- 
tikinimu, kad tas kažkas tikrai egzistuoja, priešta- 

raudami — įsitikinimų, kad to kažko tikrai nėra, 
susilaikydami nuo sprendimo — kad, dievaži, yra 
neaišku, (2) taip ir savo siekiuose - įsitikinimu, kad 
tai man naudinga, nes neįmanoma viena laikyti ver- 
tingu, o siekti kito, viena laikyti pritinkančiu, o elg- 
tis kitaip, — tad kodėl gi mes rūstaujame ant minių? 
(3) Ką reiškia „vagys“ ir „grabštukai“? Žmonės, ku- 
rie klysta spręsdami apie gėrį ir blogį. Tai ką reikia 
daryti: pykti ant jų ar jų gailėti? (4) Tačiau nurodyk 
jiems klaidą ir pamatysi, kad jie atsisakys suklydi- 
mų. O jeigu jie to nemato, tai ir elgiasi, kaip jiems 
dingojasi. 

— (5) Tad šitas plėšikas ir šitas pasileidėlis argi 
nenusipelnė mirties? 

— (6) Žinoma, ne. Tu geriau svarstyk taip: „Štai 
pasimetęs žmogus, susipainiojęs spręsdamas svar- 
biausius klausimus, aklas ne regėjimu, skiriančiu 
juoda nuo balto, o protu, skiriančiu gėrį nuo blo- 
gio, — negi jis nenusipelnė mirties?“ (7) Ir jeigu taip 
svarstysi, pats suprasi, kaip nežmoniškai tu kalbi, 
ir kad tai tolygų klausimui: „Tai šitas neregys ir 
kurčius argi nenusipelnė mirties?“ Juk jeigu svar- 
biausiojo dalyko nustojimas yra pati didžiausia ne- 
tektis, o svarbiausias dalykas kiekvienam žmogui — 
visiškai laisva valia, ir kažkas jos nustojo, tai kam 
tu ant jo dar rūstauji? 

(9) Žmogau, jei, prieštaraudamas savo prigim- 
čiai, būtinai turi prisiliesti prie svetimų ydų, tai 
verčiau pagailėk jų turinčiojo, o ne nekęsk. Mesk 
šalin šitą panieką ir neapykantą. (10)“ 

(11) Kodėl mes pykstame? Kad garbstome tas 
materialias gėrybes, kurias jie atima iš mūsų? Tai 
nebrangink savo apsiausto ir nerūstausi ant vagies. 
Nebrangink žmonos grožio ir nepyksi ant svetimo- 
terio. (12) Žinok, vagiui ir mergišiui tavuose daly- 
kuose nėra ko daryti, jie veikia tik ten, kas tau 
svetima ir ne tavo valioj. Jeigu liausiesi dėl to py- 
kęs, numosi ranka, ant ko gi bereiks rūstauti? O kol 
visa tai brangini, pyk greičiau ant savęs negu ant 
jų. (13) Juk pažiūrėk: tu turi gražių apsiaustų, o 
kaimynas neturi; tu turi langelį ir nori juos išsi- 
džiovinti. Anas nežino, kas yra žmogaus gėris, bet 
taria, kad — turėti gražių apsiaustų; ir tu manai 
taip pat. (14) Kaipgi jis neateis ir nenudžiaus? O tu, 
rodydamas smaližiams pyragėlį ir pats sau vienas 
juo gardžiuodamasis, nori, kad jie nenugvelbtų? Ne- 
erzink jųjų, neturėk langelio, nedžiovink savo ap- 
siaustų. <...> 

(16) Juk prarandama tai, kas turima. 

— Prapuldžiau savo apsiaustą. - 

— Todėl, kad jį turėjai. 

— Man skauda galvą. 

— Tai negi ragus skaudės?! Ko gi galuojies? Juk 
skauda, ką turi, ką valdai — tą prarandi. 

— (17) Bet tironas sukaustys grandinėmis. 

— Ką? Koją! 

— Bet jis pertrauks peiliu. 

— Per ką? Per gerklę! O ko nei sukaustys, nei 
peiliu perpjaus? Laisvos valios. Todėl ir skelbė se- 
noliai: „Pažink save pati!” (18) Tai ką? Dievaži, 

pirmiausia reikėtų įgusti mažmožiuose ir, nuo jų 
pradėjus, pereiti prie didesnių dalykų. 

— (19) Man skauda galvą. 

— Nesakyk: „Oi, vargas“. 

— Ausytę skauda. 

— Nesakyk: „Oi, vargas“. Aš ir nesakau, kad ne- 
valia dejuoti, tik nedejuok savo širdyje. Ir jei vergas 
ne iš karto puls aptverti žaizdos, nešauk, nesiardyk 
ir nesakyk: „Visi manęs neapkenčia“. O ir kas ne- 
pradės neapkęsti tavęs štai šitokio? 

(20) Tad ateityje būk tiesus ir laisvas, pasitikė- 
damas būtent šitokiomis nuomonėmis, o ne kūno 
ūgiu tarsi atletas: žmogui reikia būti kažkaip kitaip 
nenugalimam negu asilui. (21) O koks žmogus ne- 
nugalimas? Kurio negali išmušti iš kelio joks nuo 
laisvos valios nepriklausantis dalykas. Ir taip vieną 
po kitos tyrinėju kiekvieną aplinkybę, tarsi atletas: 
„Anas nugalėjo pirmojoje rungtyje. O kaip bus ant- 
rojoje? O kaip, jei bus karšta? O kaip Olimpijoje?“ 
<...> 


XIX. Kaip reikia žiūrėti į tironus 

(1) Neišsilavinęs žmogus, jei tik yra arba tariasi 
esąs kuo pranašesnis, nors taip ir nėra, būtiniau- 
siai pradeda šituo puikuotis. (2) Štai tironas sako: 

— Visų galingiausias esu aš! 

— O ką tu gali man duoti? Ar gali padaryti, kad 
mano linkimas nežinotų kliūčių? Iš kur tau! Ar 
tavo paties grasa be pralaimėjimų? Ar tavo sieki- 

mas neklystantis? Ir kur tau jį tokį gauti! (3) Nagi 
pasakyk man, kuo pasikliauji plaukdamas laivu: sa- 
vimi ar nusimanančiu jūreivystėje? Kuo, jei ne nu- 
simanančiu, pasitiki važiuodamas vežimu? (4) Kuo 
pasikliauji kitais atvejais? Lygiai taip pat! Tai ką gi 
tu pats gali? 

— Visi man tarnauja. 

— Juk ir aš tarnauju dubeniui: plaunu, šluostau 
ji, įkalu vinį savo lekiutui““ pakabinti. Tai kaip? Ar 
jie galingesni už mane? Jie tik teikia man tam tik- 
ros naudos — dėl jos aš ir tarnauju jiems. O ką? Ar 
netarnauju savo asilui? (5) Ar neplaunu jam kano- 
pų? Ar neišmėžiu iš po jo? Nejaugi nežinai, kad 
kiekvienas žmogus pirmiausia tarnauja pats sau? O 
tau tarnauja tik kaip savo asilui. Na kas gi tarnau- 
ja tau kaip žmogui? Parodyk! (6) Kas trokšta tapti 
panašus į tave, kas seka tavimi kaip Sokratu? 

— Bet aš galiu nukirsdinti tau galvą. 

— Gerai sakai! Aš ir užmiršau, kad turiu tarnau- 
ti tau dar ir kaip karštinei, ir kaip cholerai ir pasta- 
tyti altorių: juk stovi Romoje Karštinės altorius““. 

(7) Tai kas gi trikdo ir gąsdina daugumą žmo- 
nių? Tironas ir jo asmens sargybiniai? Iš kur? Anaip- 
tol! Taip nebūna, kad iš prigimties laisvą žmogų 
trikdytų ir jam kliudytų kas nors kitas, išskyrus jį 
patį. (8) Jį baugina tik jo nuomonės. Juk kai tironas 
sako žmogui: „Sukaustysiu tavo kojas grandinėmis“, 
branginantis kojas šaukia: „Oi ne, pasigailėk!“ O 
žmogus, branginantis valios laisvę, į tokį grasinimą 
atsako: 


58 


POKALBIAI 


— Sukaustyk, jei, tavo manymu, apsimoka. 

— Tu nė nepasijudinsi? 

— Nepasijudinsiu. 

— (9) Aš tau parodysiu, kad esu viešpats! 

— Iš kurgi parodysi? Laisvę man davė Dzeusas. 
Gal manai, kad jis ketino leisti, jog tikras sūnus 
būtų pavergtas? O tu tesi mano lavono viešpats — 
turėkis jį sau! 

— (10) Tai tu, ateidamas pas mane, man netar- 
nauji? 

— Ne, aš tarnauju sau. O jei nori, kad skelbčiau 
ir tau tarnaująs, tai sakau: tarnauju tau kaip mo- 
liniam puodui. 

(11) Tai nėra savimeilė. Mat tokia iš prigimties 
yra gyva būtybė: viską daro tik savo labui. Juk taip 
pat Saulė, pagaliau pats Dzeusas viską daro tik sau. 
(12) Bet matai, kai jis nori būti Lietaus siuntėju, 
Derliaus teikėju, žmonių ir dievų tėvu, negali atlik- 
ti šių darbų bei gauti šių vardų, nebūdamas nau- 
dingas bendram labui. (13) Jis ir mąstančios būty- 
bės prigimtį sutvarkė šitaip: negali gauti jokios 
asmeninės gėrybės, nė kiek neprisidėdamas prie ben- 
dro labo. (14) Taigi kas žiūri tik pats savęs, nebū- 
tinai yra nenaudus kitiems. (15) O ko gi tu tikiesi? 
Kad žmogus atsisakytų savęs ir savo naudos? Tad 
kodėl gi tokiu atveju vis ta pati tebėra pradžių pra- 
džia visiems žmonėms: prisavinimas“'? 

(16) Tai ką? Kai žmogų užvaldo netikros nuomo- 
nės, kad nuo mūsų valios nepriklausantys dalykai 
yra gėris arba blogis, jis neišvengiamai turi tarnau- 

ti tironams. (17) Et, jei užtektų tarnauti tik tiro- 
nams, o rūmininkams nebereikėtų! Kaip staiga ne- 
išpasakytu išminčium akimoju tampa žmogus, kai 
tik cezaris paskiria jį naktipuodžio viršininku! Kaip 
iš karto mes puolam girti: „Ot protingai pakalbėjo 
su manimi Felikionas!“" “ (18) Tai norėčiau, kad jį 
nuvarytų nuo išvietės, kad jis vėl tau atrodytų kvai- 
leliu. (19) Epafroditas“" kadaise turėjo kurpių, kurį 
pardavė kaip niekam tikusį. Po kiek laiko, nežinia 
kokios dievybės padedamas, jis buvo nupirktas vie- 
no iš cezario patikėtinių ir tapo cezario kurpiumi. 
(20) Matytum, kaip jį ėmė garbstyti Epafroditas: 
„Ką veikia brangusis Felikionas? Bučiuoju tave!“ 
(21) O jei kas mūsų teiraudavosi: „Ką daro pats?“, 
mums atsakydavo: „Tariasi dėl kažko su Felikio- 
nu...“ (22) Tai negi nepardavė jo kaip netikšos? Tad 
kas gi jį taip iš karto protingu padarė? (23) Štai ką 
reiškia vertinti ką nors kitką, o ne valios laisvę. 

(24) „Tam ir tam patikėjo tribūno valdžią“. Kiek- 
vienas jį sutikęs galvą lenkia: vienas bučiuoja į akis, 
kitas — į kaklą, o vergai — rankas. Pareina namo - 
uždegtos lampados. Kopia į Kapitolijų —- atnašauja 
aukas. (25) O kada bent vienas paaukojo auką už 
tai, kad linkimas būtų teisingas? Kad siekiai atitik- 
tų prigimtį? Juk dievams dėkojame kaip tik už tai, 
ką laikome gėriu. 

(26) Šiandien čia man vienas suopė norįs gauti 
Augusto žynio pareigas. Aš jam ir sakau: „Žmogeli, 
liaukis svaičiojęs, tik paleisi vėjais didelius pinigus“. 

— (27) Užtat į visas sutartis įrašys mano vardą. 

— Tai negi tu stypsosi prie tų sutarčių, skelbau- 
damas skaitantiems: „Čia aš įrašytas“? (28) Net jei 
dabar ir galėtum pristovėti prie visų, tai ką darysi, 
kai numirsi? 

— Mano vardas juk pasiliks. 

— Išsikalk tą savo vardą ant akmens, ir jis bus 
amžinai. O koks atminimas apie tave pasiliks už 
Nikopolio ribų? 

— (29) Bent aukso vainiką panešiosiu. 

— Jei jau taip panūdai vainiko, nusipink iš rožių 
ir užsidėk: atrodysi dailiau. 


XX. Apie tai, kaip protas geba tyrinėti 
pats save 


(1) Kiekvienas menas ir sugebėjimas moka tyri- 
nėti kokius nors dalykus. (2) Tais atvejais, kai jis 
panėši į tyrinėjamąjį dalyką, būtinai įgauna galią 
tyrinėti ir pats save, o būdamas skirtingos prigim- 
ties pats savęs tyrinėti negali. (3) Pavyzdžiui, bat- 
siuvystės menas turi reikalą su oda, tačiau pats 
visiškai skiriasi nuo medžiagos — odos, todėl ir ne- 
gali tyrinėti pats savęs. (4) Arba gramatika užsiima 
užrašytais kalbos garsais. Bet nejaugi ji pati yra 
užrašytas garsas? Anaiptol! Todėl ir negali tyrinėti 
pati savęs. (5) O kam prigimtis mums duoda protą? 
Tinkamai naudotis vaizdiniais. O kas yra jis pats? 
Tam tikra vaizdinių samplaika. Taigi iš prigimties 
jis geba tyrinėti pats save. (6) Vėlgi kam tyrinėti 
duotas išmaningumas“'? Gėriui, blogiui ir tam, kas 

nėra nei viena, nei kita. O kas yra jis pats? Gėris. 
O kas yra neišmanymas? Blogis. Tad kaip matai, 
išmaningumas būtinai geba tyrinėti ir pats save, ir 
savo priešingybę. 

(7) Todėl svarbiausia ir pirmutinė filosofo užduo- 
tis — tikrinti ir rūšiuoti vaizdinius, nesinaudoti nė 
vienu jų, prieš tai nepatikrinus. (8) Pažiūrėkite, kai 
reikalas liečia monetą (šitai mums atrodo svarbu!), 
čia esame susikūrę ištisą meną: pinigų kontroliuo- 
tojas keleriopai tikrina monetos vertę — rega, lytė- 
jimu, uosle, pagaliau klausa: meta monetą, įsiklau- 
so į skambesį. Ir vieno skimbtelėjimo jam negana; 
įsiklausydamas aibę sykių, išlavina savo klausą. 
(10) Taigi kur mums atrodo svarbu, suklysime ar 
ne, skiriame daug dėmesio, siekdami nustatyti, kas 
mus gali suklaidinti, (11) o kai reikalas liečia mūsų 
nelaimingą vidinį vadovą — žiovaudami ir snūdu- 
riuodami priimame bet kokį vaizdinį: nesgi nei ran- 
dame, nei prarandame. 

(12) Tad jeigu nori pamatyti, kaip paikai žiūri į 
gėrį ir blogį ir kaip rūpestingai - į tai, kas nėra nei 
gėris, nei blogis, pagalvok, kaip tu žiūri į aklumą ir 
kaip — į apgaulę: pamatysi, jog tau dar labai toli, 
kad deramai suprastum gėrį ir blogį. 

— (13) Bet tam reikia daug ruoštis, dėti pastan- 
gų, mokytis. 

— O ką? Gal viliesi, kad svarbiausią meną gali- 
ma gauti už menką kainą? (14) Tačiau pagrindinis 
filosofų principas visai trumputis. Jei nori sužinoti, 
pasiskaityk Zenono darbų ir pamatysi. (15) Juk iš 

tikrųjų ko čia daug kalbėti, kad tikslas — sekti die- 
vais, o gėrio esmė — prideramai naudotis vaizdi- 
niais. (16) Pasakyk: „Tad kas yra dievas ir kas — 
vaizdinys? Kokia atskirybės prigimtis ir kokia pri- 
gimtis bendrybės?“ — jau ir išsiplečia klausimų ra- 
tas. (17) Bet jei ateitų Epikūras ir pasakytų, kad 
gėris turi būti kūnas, taip pat pasidarytų platu: bū- 
tina išklausinėti, kas mumyse svarbiausia, pasto- 
viausia, esminga. Nepanašu į tiesą, kad sraigės gė- 
ris yra kriauklelė, o žmogaus —- panašu? (18) O ką 
tu pats, Epikūrai, laikai svarbiausiu? Kas tavyje 
viską sprendžia, tyrinėja ir nustato, kad svarbiau- 
sia — kūnas? (19) Kam gi degiesi žibintą, triūsi mū- 
sų labui, rašai tiek daug knygų““? Šitaip kalba pa- 
sidaro labai ilga. 


XXI. Prieš tuos, kurie trokšta, kad jais 
būtų žavimasi 


(1) Kai žmogus užima gyvenime deramą vietą, 
nešaudo akimis po pašalius. (2) Žmogau, ko tu pats 
sau nori? Štai man sočiai gana, jei linkstu ir gra- 
sausi, jei siekiu ir vengiu pagal prigimtį, jei pagal 
prigimtį yra ir mano užmačios, sumanymai, pritari- 
mas. O tu ko vaikštai aplink mus lyg būtum mietą 
prarijęs? 

— (3) Norėčiau, kad manimi net praeiviai žavėtų- 
si ir, eidami iš paskos, šauktų: „O didysis filosofe!“ 

(4) Kas gi tie žmonės, kurių žavėjimosi trokšti? 
Argi ne tie patys, apie kuriuos paprastai šneki, kad 

jie kuoktelėję? Tai tu nori, kad tavimi žavėtųsi 
kvaišiai? 


XXII. Apie bendrąsias sąvokas 


(1) Išankstinės bendrosios sąvokos““ visiems yra 
tos pačios ir, priklausydamos atskiriems žmonėms, 
jos neprieštarauja tarpusavyje. Juk kas mūsų ne- 
mano, kad gėris naudingas, geistinas ir bet kokio- 
mis aplinkybėmis reikia eiti jo link, siekti jo? Kas 
mūsų nemano, kad teisingumas yra gėris ir prie- 
dermė? (2) Tai iš kurgi randasi prieštaravimas? 
(3) Taikant išankstines bendrąsias sąvokas konkre- 
čiu atveju, kai vienas sako: „Gerai padarei, drąsuo- 
lis!“, o kitas: „Ne, jis patrakėlis!“ — štai iš čia ir kyla 
prieštaravimai tarp žmonių. (4) Būtent tokio pobū- 
džio yra prieštaravimas tarp judėjų, sirų, egiptiečių 
ir romėnų: ne dėl to, kad svarbiausia visada paisyti 
ir niekur nepažeisti dievų valios, bet dėl to, ar švent- 
vagystė valgyti kiaulieną, ar ne. <...> 

(9) Tad ką gi reiškia lavintis? Mokytis taikyti 
išankstines bendrąsias sąvokas konkrečiais atvejais, 
laikantis prigimties; (10) be to, suprasti, kad iš vis- 
ko, kas egzistuoja, viena nuo mūsų priklauso, o ki- 
ta — nuo mūsų nepriklauso. O nuo mūsų priklauso 
valios laisvė ir visi nuo jos pareinantys darbai, o 
nepriklauso nuo mūsų — kūnas, kūno dalys, turtas, 
tėvai, vaikai, tėvynė, trumpai tariant, — visa, kas 
greta mūsų. (11) Tad kur matome gėrį? Kam taiko- 
me šią sąvoką? Tam, kas nuo mūsų priklauso. 

— (12) Vadinasi, ne tik sveikata, neluošumas, gy- 
vybė nėra gėris, bet netgi ir vaikai, tėvai, tėvynė? 
Koks tu nepakenčiamas!®* 

— (13) Na gerai, sakykime, kad šitai, priešingai, 
yra gėris. Tad ar įmanoma būti laimingam, kai tau 
trukdo siekti gėrio? 

— Neįmanoma! 

— Tai kokia turi būti elgsena su aplinkiniais? 
Juk esu gimęs sau pačiam! (14) Jei man apsimoka 
turėti žemės, tai apsimoka ir atimti ją iš artimo. Jei 
man naudinga turėti apsiaustą, tai naudinga ir pa- 
vogti jį pirtyje. Iš čia kyla karai, sumaištys, tironi- 
jos, pikti kėslai. <...> 

— (17) Tai ką mums daryti? To paties ieško ir 
žmogus, iš tiesų rimtai užsiimantis filosofija ir be- 
sigaluojąs ja. (18) Nūnai nematau, kur yra gėris ir 
blogis — gal aš iš galvos išėjęs? Ne, bet jei matysiu 
gėrį kažkur čia, kas priklauso nuo laisvos valios, 
visi šaipysis iš manęs. Ateis koks žilius senukas, 
apsimaustęs pirštus žiedais, palingavęs galva pasa- 
kys: „Paklausyk manęs, vaikeli! Reikia filosofuoti, 
bet reikia ir košės galvoj turėti — paikystė visa tai. 
(19) Iš filosofų mokaisi silogizmų, o ką tau reikia 
daryti, pats žinai daug geriau už juos...“ 

— (20) Žmogau, ko priekabiauji prie manęs, jei 
pats žinai? Ką man pasakyti šitam vergui? Plyš ap- 
maudais, jei nutylėsiu. (21) Tad reikia sakyti: „At- 
leisk man, kaip atleidžiama mylintiems — pats ne- 
savas esu, kvaištelėjau““. 

XXIII. Prieš Epikūrą 


(1) Supranta ir Epikūras, kad iš prigimties mes 
esame linkę į bendravimą, bet vieną kartą įžvelgęs 
gėrį kiaute, jis jau nebegali nieko kito pasakyti. 
(2) Kita vertus, jam labai svarbu tai, kad nereikia 
nei branginti, nei priimti to, kas atskira nuo gėrio 
prigimties, — ir teisingai svarbu. (3) Juk kodėl gi 
mes, jei mūsų meilė palikuonims nėra įgimta, įta- 
riai žiūrime į tai, kad tu nepatari išminčiui auginti 
vaikų? Gal tu bijai, kad per juos jis neturėtų liūde- 
sio? (4) Ar jis puola į liūdesį per pelę, atsiradusią 
namuose? Koks jam suostas, jei mažuliukė naminė 
pelytė pacypaus, jam esant namuose? (5) Bet Epi- 
kūras gerai žinojo: nuo tos akimirkos, kai gimė vai- 
kutis, jau nebe mūsų valioj jo nemylėti ar juo nesi- 
rūpinti. (6) Dėl tos pačios priežasties jis taip pat 
teigia, kad protingam žmogui nereikią dalyvauti 
valstybės gyvenime. Jis juk žino, ką tenka daryti 
politikui. Ir iš tikrųjų, jei tu svajoji gyventi tarsi 
tarp musių, kas tau trukdo? (7) Tačiau visa tai ži- 
nodamas, jis dar drįsta patarinėti: „Nekelkime nuo 
žemės vaikų“. Juk savo vaiko nepameta nė avinas, 
nė vilkas, o žmogus pames? 

— (8) Ko tu nori? Kad mes būtumėm kvaili kaip 
avinai? 

— Bet kad ir tie nepameta. 

— Žiaurūs tarsi vilkai? 

— Iš šitie nepameta. (9) Nagi, rask tokį žmogų, 
kuris tavęs paklausytų, matydamas pargriuvusį ant 

žemės verkiantį vaikiuką! (10) Man bent atrodo, kad 
net jei tavo tėvui močiai būtų išpranašavę, jog tu 
šitaip kalbėsi užaugęs, ir tai tavęs nebūtų išmetę. 


XXIV. Kaip reikia kovoti 
su aplinkybėmis 


(1) Aplinkybės kaip tik išryškina žmones. Atei- 
tyje, susidūręs su aplinkybe, atmink, kad dievas tarsi 
gimnastikos treneris suvedė tave vieną prieš vieną 
su netašytu jaunuoliu. 

— (2) O kam? —- sako. 

— Kad iš tavęs išeitų olimpiados nugalėtojas: be 
prakaito tai nepasiekiama. Man rodosi, niekam ne- 
pasitaikė geresnių aplinkybių kaip tau, jei nori pa- 
sinaudoti jomis kaip atletas jaunuoliu. (3) O dabar 
siunčiame tave į Romą žvalgu. Juk niekas nesiun- 
čia žvalgu bailio, kad, vos išgirdęs kur šlamant ar 
pamatęs šešėlį, persigandęs parbėgtų žiopčiodamas, 
jog priešas jau čia pat. (4) Štai taip ir tu: jei grįžęs 
imsi amalioti mums: „Baisūs dalykai Romoje, baisi 
mirtis, baisi tremtis, baisi arda, baisus skurdas, — 
bėkite, vyručiai, priešas artutėliai“, (5) mes pasaky- 
sime tau: „Eik šalin, pasilaikyk sau tas pranašys- 
tes! Mes tik tiek apsirikome, kad pasiuntėme štai 
tokį žvalgą“““. 

(6) Pirm tavęs pasiųstas žvalgas Diogenas“ 
mums pranešė ką kita. Jis sako, kad mirtis — ne 
blogybė, nes ji nėra negarbė; sako, kad šlovė — pa- 
kvaišėlių keliamas triukšmelis. (7) O ką kalbėjo šis 

žvalgas apie sunkumus, apie skurdą? Kad esą būti 
nuogam visada geriau, negu vilkėti bet kokiu dra- 
bužiu nors jis būtų ir su purpuriniu pakraščiu“. 
Kad saldžių saldžiausias miegas esąs ant plikos že- 
mės. (8) Ir kiekvienam atvejui jis pateikia įrodymą: 
savo drąsą, sielos ramybę, pagaliau ir kūną — pui- 
kų, tvirtą. Jis sako: 

— (9) Nesiartina joks priešas. Visa alsuoja taika. 

— Kaipgi, Diogenai? 

— Pasižiūrėk, — sako, — manęs nepersmeigė ieti- 
mi, nesužeidė, niekas manęs neprivertė bėgti. 

(10) Štai koks turi būti žvalgas! O tu atėjęs mums 
suoki nei šį, nei tą. Ar nenukaktumei dar sykį ir 
nepasižiūrėtumei atidžiau, be šito baugulio? <...> 


XXV. Apie tą patį 


(1) Jei tai tiesa, jei mes nepaikiojame ir nedvi- 
veidžiaujame sakydami, kad ir gėris, ir blogis par- 
eina nuo žmogaus laisvos valios, o visa kita mūsų 
neliečia, — tai ko dar krūpaujame ir baiminamės? 
(2) Juk tam, kas mums iš tikrųjų rūpi, niekas netu- 
ri galios, o kam daugelis turi galios — šitai mums 
nerūpi. Tai ko gi dar sukti galvą? 

— (3) Bet išdėstyk man aiškiau. 

— Ką man tau išdėstyti! Ar Dzeusas tau nėra 
išdėstęs? Argi jis nėra patvarkęs, kad visa, kas ta- 
vo, būtų nekliudoma ir netrukdoma, o kas ne ta- 
vo — trukdoma ir kliudoma? (4) Tad su kokiu nuro- 
dymu, su kokiu paliepimu esi atėjęs iš tenai? Savo 

saugok kiek išgalėdamas, svetimo nesigviešk. Gar- 
bingumas — tavo!...“ Kas gi gali atimti juos iš ta- 
vęs? Kas gi kitas — be tavęs paties — gali sukliudyti 
jais naudotis? O ir tu pats kaip? Jei tau rūpi sveti- 
ma — savo prapuldai. (5) Ko dar lauki iš manęs, 
turėdamas tokius Dzeuso priesakus bei nurodymus? 
Gal aš galingesnis už jį, gal manimi reikia labiau 
tikėti? (6) O gal, laikydamasis anų, dar kokių kitų 
pamokymų esi reikalingas? Ar jis nėra tau jųjų nu- 
rodęs? Štai išankstinės bendrosios sąvokos, štai fi- 
losofų įrodymai, šit tai, ką dažnai esi girdėjęs, štai 
ką pats kalbėjai, štai ką esi skaitęs, štai kas tau 
buvo svarbu. 

(7) Tad iki kol galima šitaip tęsti, kad nesutrik- 
tų žaidimas? Kol bus tęsiama su galva. <...> 

(28) Mat apskritai, atmink, mes patys save sle- 
giame, ribojame, tai yra mus slegia ir riboja mūsų 
nuomonės. (29) Juk ką reiškia būti vainojamam? 
Atsistok prie akmens, išdėk jį į šuns dienas. Ir ko 
pasieksi? Tad jei žmogus klauso kaip akmuo, kokia 
nauda vainotojui? Betgi jei barnininkas prieina prie 
ūdijamojo silpnybės, tai šį bei tą ir pasiekia. 

— (80) Suplėšyk jį į gabalus. 

— (81) Kam tu sakai „jį“? Griebk jo apvalkalą, 
plėšyk! 

— Aš tave įžeidžiau. 

— Na ir į sveikatą! 

Šituo rūpinosi Sokratas, todėl visada buvo vie- 
naveidis. O mes linkę kaip įmanydami stvarstyti 

viską, viskas mums rūpi, — tik jau ne tai, kaip būti 
nekliudomiems ir laisviems. 

— (32) Filosofai pasakoja paradoksus. 

— O ar apsieina be paradoksų kiti menai? Pra- 
durti žmogui akį, kad praregėtų — ar gali būti kas 
paradoksiškiau? Jei kas tai pasakytų žmogui, neiš- 
manančiam medicinos, ar nebūtų išjuoktas paskuti- 
niais žodžiais? (33) Tad kas gi nuostabaus, kad ir 
daugelis filosofijos tiesų atrodo paradoksalios? 


XXVI. Koks gyvenimo įstatymas 


(1) Kai kažkas skaitė apie sąlyginius samprota- 
vimus, jis“ tarė: 

— Vienas sąlyginio samprotavimo įstatymų — pri- 
imti tai, kas atitinka sąlygą. Tačiau daug svarbes- 
nis yra šis gyvenimo įstatymas: daryti tai, kas ati- 
tinka prigimtį. (2) Juk savaime suprantama, kad, 
norėdami bet kokioje realioje tikrovėje, bet kokio- 
mis aplinkybėmis išsaugoti priedermę prigimčiai, tu- 
rime stengtis niekada nevengti to, kas ją atitinka, 
ir niekada nepriimti to, kas jai prieštarauja. (3) To- 
dėl filosofai pirmiausia mus lavina teoriškai (tai 
lengviau), o paskui veda prie sunkesnių dalykų. Juk 
ten nėra kas verstų nukrypti nuo mokymo, o gyve- 
nime pasitaiko daug nukreipiančių į šalį aplinky- 
bių. (4) Todėl tikras juokdarys yra tas, kas sakosi 
norįs pradėti nuo gyvenimo — juk nelengva pradėti 
nuo sunkesnio. (5) Ir štai kokį argumentą galima 

pateikti tėvams, apmaudaujantiems, kad vaikai už- 
siima filosofija: 

— Tai aš klystu, tėve, ir nežinau savo prievolių 
bei priedermių? Jei neįmanoma šito nei išmokti, nei 
išmokyti, tai kam mane kaltini? Jei galima išmoky- 
ti — išmokyk! Jei pats negali, leisk mane mokytis 
pas tuos, kurie sakosi galį. (6) Iš tikrųjų, kaip tu 
manai? Kad tyčiom linkstu į blogdarystę ir vis pra- 
silenkiu su gėriu? Tikrai ne! Tai kas gi kaltas, kad 
vis klumpu? Nežinojimas. (7) Argi nenori, kad atsi- 
kratyčiau šito nežinojimo? Nejaugi piktumas nors 
kartą bent vieną žmogų yra išmokęs valdyti laivus, 
išmokęs muzikos? O tu manai, kad tavo pyktis iš- 
mokys mane gyventi? 

(8) Šitaip kalbėti gali tik tvirtai apsisprendęs jau- 
nuolis. (9) O jeigu kas nors skaito apie sąlyginius 
samprotavimus bei vaikšto klausyti filosofų vien iš 
noro pasipuikuoti pobūvyje, kad išmano tokius da- 
lykus, negu pasieks ką nors daugiau, o ne vien šalia 
gulinčio senatoriaus susižavėjimą? (10) Ten juk iš- 
ties didžiuliai turtai, ir čionykštė gausa — vienas 
juokas. Todėl tikrai sunku tvirtai laikytis savo vaiz- 
dinių tenai, kur pagundos, išmušančios iš kelio, yra 
stiprios. (11) Aš pažįstu vieną žmogų, kuris apsika- 
binęs Epafrodito kelius, verkdamas skundėsi savo 
skurdu: girdi, jam belikę pusantro milijono sester- 
cijų. (12) O ką gi Epafroditas? Ėmė kvatoti kaip 
jūs? Anaiptol, pats didžiai nusiminęs, ėmė guosti: 
„Vargše tu vargše, kaipgi tu ištylėjai, kaipgi ištvė- 
rei?“ 

(13) Kartą jis sutrikdė skaitantį pranešimą apie 
sąlyginius samprotavimus, o tas, kas uždavė per- 
skaityti tą pranešimą, prapliupo juoktis. Epiktetas 
jam pasakė: „Juokiesi pats iš savęs: tu neišlavinai 
šio jaunuolio pratybomis, nepasidomėjai, ar jis jau 
yra pasikaustęs šiuo klausimu, o reikalauji iš jo tarsi 
iš prityrusio lektoriaus. (14) Na ir ką? Protui, nesu- 
sidorojančiam su sudėtiniu samprotavimu, mes pa- 
tikime pritarti, patikime nesutikti, spręsti apie tai, 
kas daroma teisingai ar neteisingai? Kas gi susi- 
mąstys, kai toks jaunuolis ką nors papeiks ar ims 
didžiuotis, kai pagirs, jeigu jis pats nemoka tvar- 
kingai iš eilės išnagrinėti tokio paprasto dalyko?“ 

(15) Tad štai kokia filosofijos pradžia: pajusti, 
koks yra nuosavas vidinis vadovas. Juk sužinojus jį 
esant paliegusį, žmogui nebesinorės juo remtis di- 
deliuose dalykuose. (16) Tačiau dabar kai kurie, ne- 
pajėgdami sukramtyti kąsnelio, nusipirkę veikalą, 
puolasi jį ryti. Todėl žiaukčioja ir vemia, paskui juos 
varsto diegliai, krečia karštis, jiems suka vidurius. 
O jiems reikėtų gerai pagalvoti, ar tai pagal jėgas. 
(17) Bet lengva išaiškinti nenusimanantį teorijoje, o 
gyvenimo klausimais niekas nesisiūlo išaiškinamas; 
pagaliau ir aiškintojo nekenčiame. (18) O Sokratas 
kalbėdavo: negalima gyventi gyvenimo, kuris nesi- 
leidžia tyrinėjamas“. 

XXVII. Kiek yra būdų vaizdiniams rastis 
ir kokių reikia pasiruošti priemonių 
prieš Juos 

(1) Vaizdiniai mumyse randasi ketveriopai: vieni 
dalykai iš tikrųjų yra, ir mums jie atrodo esą; kitų 
nėra, ir mums jie neatrodo esą; treti yra, bet mums 
atrodo, kad jų nėra; ketvirtų nėra, bet mums jie 
atrodo esą. (2) Visais šiais atvejais išsilavinusio žmo- 
gaus užduotis, trumpai kalbant, yra pasiekti tai- 
kinį. 

Kad ir kokia pasitaikytų kliūtis, reikia rasti bū- 
dą jai nugalėti. Jeigu mus trikdo pironininkų“ ir 
akademikų sofizmai, raskime prieš juos priemonę. 
(3) Jei kliudo koks įsitikinimas, dėl kurio mums 
atrodo gėris tai, kas iš tiesų nėra gėris, čia ir vaisto 
ieškokime. Jei kliudo paprotys, reikia rasti būdą 
tam papročiui nugalėti. (4) Kuo galima pergalėti 
paprotį? Priešingu papročiu. (5) Tu girdi prastus 
žmones šnekant: 

— Numirė, vargšelis. 

Jo tėvas motina griaudžia: 

— Užmušė vaiką, pirma laiko, svetimoj žemėj... 

(6) Pasiklausyk priešingų šnekų, atsiplėšk nuo 
šitų garsų, vienam įpročiui priešpriešink kitą. Prieš 
sofistinius vogravimus reikia pasitelkti logiką, būti 
prasilavinusiam ir įgudusiam logiškai samprotauti; 
prieš tikimybę — pasitelkti tikslias ir neiškreiptas 
išankstines bendrąsias sąvokas. 

(7) Kai mirtis atrodo blogybe, reikia vadovautis 
šit kuo: privalu vengti blogio, o mirtis — būtinybė. 
<...> (10) Aš negaliu pabėgti nuo mirties, bet nejau- 
gi nepabėgsiu ir nuo jos baimės, numirsiu kentėda- 
mas bei tirtėdamas? Juk štai iš kur kyla kančia: 
trokštu ir negaunu. 

(11) Todėl jei įstengiu pakeisti aplinką pagal sa- 
vo norą — keičiu ją, o jei ne — pačios rankos niežti 
kliudančiam išbadyti akis. (12) Mat toks jau žmo- 
gaus prigimimas — nepakęsti, kad atimtų naudą, 
nepakęsti, kad įstumtų bėdon. (13) Ir štai galiau- 
siai, kai nebegaliu pakeisti įvykių, negaliu net išba- 
dyti kliudančiam akių, — sėdžiu ir dejuoju, plūstu 
paskutiniais žodžiais ką išgalėdamas — Dzeusą, ki- 
tus dievus: jei man jie nepadeda, ką jie man reiškia? 

— (14) Bet juk tu būsi nedievobaimingas. 

— O kuo man bus blogiau, negu dabar yra? 

Apskritai nereikia užmiršti, kad jeigu kas nors 
nesutapatina dievobaimingumo su nauda, išsaugoti 
dievobaimingumo neįstengia. Nejaugi neaišku, kad 
tai būtina? 

(15) Tegu ateina pironininkas ar akademijos ša- 
lininkas ir pateikia savo priešingus argumentus. As- 
meniškai aš neturiu laiko šitam ir negaliu imtis 
ginti bendrų nuomonių. (16) Net jeigu man pačiam 
būtų iškelta bylukė dėl žemytės, ir tai gynėju pasi- 
kviesčiau kitą žmogų. (17) O kas mane čia domina? 
Kaip susidaro pojūtis — visoje sieloje ar atskirose 
jos dalyse? Aš nežinau, kaip tai pagrįsti: ir vienas, 
ir kitas sprendimas kelia neaiškumų. Užtat tikrai 

žinau, kad tu ir aš nesame tapatūs. (18) Iš kur ži- 
nau? Kai noriu ką suvalgyti, dedu kąsnį į burną, o 
ne kur kitur; niekados, norėdamas pasiimti duonos, 
negriebiau šluotos — tiesiu ranką prie duonos kaip 
prie tikslo. (19) Negi jūs ne panašiai elgiatės, neig- 
dami pojūčius? Juk kas jūsų, ketindamas eiti į pirtį, 
traukia į malūną? 

— (20) Tai ką? Negi nereikia pagal galimybes nuo- 
lat ir šito mokytis: ginti paprotį, lavinti protą at- 
mesti argumentus tų, kurie tą paprotį puola? 

— (21) Negi kas nors tam prieštarauja? Tačiau 
tegu šituo užsiima tas, kas gali, kas turi tam laiko. 
O kas bauginasi, abejoja, pilnas vidinių prieštaravi- 
mų, turi skirti savo laiką visai kitiems klausimams. 


XXVIII. Apie tai, kad nereikia pykti 
ant žmonių, ir kas yra nereikšminga 
bei svarbu žmonėse 


(1) Kodėl mes kažkam pritariame? Todėl, kad 
tas „kažkas“ atrodo esąs. (2) Negalima sutikti su 
tuo, ko, tavo manymu, nėra. Kodėl? Todėl, kad bū- 
tent tokia mąstymo prigimtis: teisingiems dalykams 
pritarti, su klaidingais nesutikti, neaiškiais atve- 
jais — susilaikyti. (3) Kaip tai įrodyti? 

— Patikėk, jei gali, kad dabar naktis. 

— Neįmanoma. 

— Netikėk, kad dabar diena. 

— Neįmanoma. 

— Patikėk arba atsisakyk įsitikinimo, kad žvaigž- 
džių skaičius lyginis. 

— Neįmanoma. 

— (4) Tad kai žmogus sutinka su klaidingu daly- 
ku, žinok, jis visai nenori pritarti melui: juk, kaip 
sako Platonas“, kiekviena siela nebent netyčia at- 
sisako tiesos — paprasčiausiai žmogui melas pasiro- 
dė tiesa. <...> 

(10) EKO žmogaus veiklos matas yra jo įsi- 
vaizdavimas“ (o. įsivaizdavimas būna teisingas ar- 
ba klaidingas; jeigu teisingas, žmogus — neprie- 
kaištingas, jeigu klaidingas — pats žmogus ir 
baudžiamas: juk negali būti, kad vienas klystų, o 
kitą baustų). Tai tvirtai atsimindamas, nė vienas 
žmogus nepyks ir neširs ant kito, nieko nežodžiaus, 
niekam nepriekaištaus, niekam nedegs neapykan- 
ta, nieko neįžeidinės. 

— (11) Vadinasi, visų piktadarysčių, visų baisių 
nelaimių priežastis yra įsivaizdavimas? 

— (12) Tiktai šitai ir niekas daugiau. „Iliada“ tė- 
ra vaizduotė ir naudojimasis vaizdiniais. Aleksan- 
drui'* pasivaideno, kad reikia pasigviešti Menelajo 
žmoną, Helenei” — kad reikia išvažiuoti su juo. (13) 
O jei dar ir Menelajui būtų pasirodę, kad netekti 
tokios žmonos — gyva nauda, kas gi būtų buvę? Bū- 
tų žuvusi ne tik „Iliada“, bet ir „Odisėja“. 

— (14) Tad iš tokio menkniekio kyla tokios di- 
džios nelaimės? 

— Ką turi galvoje, sakydamas „tokios didžios ne- 
laimės“? Karus, tarpusavio rietenas, daugybės žmo- 

nių žuvimą, miestų sugriovimą? Kas gi čia svar- 
baus? 

— Nejaugi nieko? 

— (15) Kas gi svarbaus, jei krenta ištisos bandos 
jaučių ir avių, sudeginama ir išdraskoma daugybė 
kregždučių bei gandrų lizdų? 

— (16) Argi čia yra koks panašumas su anomis 
nelaimėmis? 

— Labai didelis. Žuvo žmonių kūnai — ir jaučių, 
ir avių. Buvo sudeginti žmonių namiūkščiai ir gan- 
drų lizdai, kuriuose buvo dar ir jauniklių. (17) Kas 
čia svarbaus ir sukrečiančio? Arba įrodyk man, kuo 
kaip buveinės skiriasi žmonių namai ir gandrų liz- 
dai. 

— (18) Nejaugi žmogus ir gandras panašūs? 

— Ką tu šneki? Kūnu —- kaip iš akies traukti. 

— (19) Tad žmogus nuo gandro nė trupučiuko 
nesiskiria? 

— Aiškiai ne! Tuo tai jau visai nesiskiria. 

— Tad kuo gi skiriasi? 

— (20) Paieškok ir pamatysi, kad skiriasi kitkuo. 
Žiū, ar ne tuo, kad žmogus suvokia, ką daro, žiū, ar 
ne bendravimu, garbingumu, kuklumu, tvirtybe, su- 
pratingumu? 

(21) Tad kas gi svarbu žmoguje, kur jo blogis ir 
gėris? Ten, kur ir skirtingumas [nuo kitų gyvių|. 
Jei tas skirtingumas ne tik išsaugomas, bet dar ir 
paryškinamas, jei nepražudomas kuklumas, garbin- 
gumas, supratingumas — tada išsaugojamas ir žmo- 
gus; o jei nors viena minėtų savybių pragaišinama 

ir priverčiama pasiduoti, žūsta ir žmogus. Ir šitai 
yra didelė nelaimė. (22) Argi Aleksandras galutinai 
sužlugdytas buvo tada, kai graikai užpuolė trojie- 
čius, sugriovė Troją, kai žuvo jo broliai? Jokiu bū- 
du! (23) Juk nė vieno žmogaus nesužlugdo svetimi 
darbai. Tada tik buvo draskomi gandrų lizdai... Alek- 
sandras žlugo tada, kai pats pražudė savyje kuklu- 
mą, garbingumą, dorą. <...> 

— (27) Bet kodėl tu sakai, kad anie įvykiai - ne 
nelaimė? 

— (28) Imkimės matų, pateik benrąsias sąvokas. 

Juk šit kodėl negalima pakankamai tiksliai ver- 
tinti įvykių. Kai norime nustatyti svorį, sveriame 
ne iš akies, ne kaip papuola; kai norime nustatyti 
kreivumą ar tiesumą — ne kaip papuola; (29) trum- 
pai tariant, kai mums svarbu žinoti realią tiesą, 
niekada niekas nieko nedarys bet kaip. (30) O ten, 
kur slypi pirmoji ir vienintelė priežastis to, kad elg- 
tumeisi teisingai ar klystum, kad gyventum ramiai 
ar būtum plėšomas į visas puses, kad būtum lai- 
mingas ar nelaimėlis, — tik ten mes aplaidūs ir ne- 
apgalvojantys. Čia niekada nebūna nieko, kas bent 
panėšėtų į svarstykles, nebūna nieko, kas nors kiek 
primintų matą, — kas tik pasivaideno, jau ir darau, 
kas užėjo ant seilės. <...> (33) Tad kam, jūsų nuo- 
mone, būdinga nesirūpinti šituo nė trupučiuko? Kaip 
vadinami žmonės, visada besielgiantys pagal savo 
„man pasirodė“? 

— Pamišėliai. 

— O mes — ar kitaip elgiamės? 

XXIX. Apie ištvermę 


(1) Gėrio esmė — tam tikra valios laisvė, blogio 
esmė — tam tikra valios laisvė. (2) O kas yra išori- 
niai dalykai? Tai — medžiaga laisvai valiai: kaip 
elgsis su ja, tą ir pasieks — savo gėrį arba savo 
blogį. (3) Kaip ji pasieks gėrį? Nebrangindama me- 
džiagiškų dalykų. Juk kaip tik nuomonės apie me- 
džiagiškus dalykus, jei tik jos teisingos, daro valios 
laisvę teisingą, o supainiotos ir iškraipytos nuomo- 
nės daro ją klaidingą. (4) Šitą taisyklę nustatė die- 
vas; jis sako: „Jei nori gėrio, pasiimk jį iš savęs“. Tu 
prieštarauji: 

— Ne, iš kito. 

— Ne, iš savęs paties. (5) Vadinasi, kaskart, kai 
tironas grasindamas šaukia ateiti, sakau: „Kam jis 
grasina?“ Jeigu jis kalba: „Sukaustysiu tave grandi- 
nėmis“, sakau: „Jis grasina rankoms ir kojoms“. 
(6) Jeigu rėkia: „Nukirsdinsiu galvą“, sakau, kad 
grasina galvai. Jei šaukia: „Įgrūsiu tave kalėjiman“, 
sakau: „Grasina visam mano kiaukutui“. Jei gra- 
sintų ištremtimi, sakyčiau tą patį. 

— (7) O tau jis nė kiek negrasina? 

— Jei esu įsitikinęs, kad tai manęs neliečia —- nė 
kiek! Tačiau jei bijau nors vieno šitų grasinimų, — 
grasina man. (8) O ko apskritai aš bijau? Kokio 
valdovo? Kuris valdo tai, kas priklauso nuo manęs? 
Tokio iš viso nėra! Kuris valdo tai, kas nuo manęs 
nepriklauso? O kas man čionai darbo? 

— (9) Tad jūs, filosofai, mokote niekinti karalius? 

— (10) Anaiptol! Kas iš mūsų moko priešginiauti 
jiems ten, kur yra jų valdžia? Pasiimk kūnpalaikį, 
pasiimk turtą, pasiimk šlovę, pasiimk mane supan- 
čius žmones. Jei aš nors vieną žmogų kurstau ardy- 
tis dėl šitų dalykų, tegu mane iš tikrųjų kaltina. 

— (11) Gerai, bet aš noriu valdyti ir tavo nuomo- 
nes. 

— O kas tau davė tokią galią? Kaip tu gali įveikti 
svetimą nuomonę? 

— (12) Įveiksiu, - sako, - įvarydamas tau baimės. 

— Tu nežinai, kad nuomonė įveikia tik pati save, 
bet niekieno nebūna nugalima? Ir kad niekas nega- 
li nugalėti laisvos valios, išskyrus ją pačią. (18) To- 
dėl pats galingiausias bei teisingiausias yra šis die- 
vo įstatymas: „Tegu stipresnysis visada nugali 
silpnesnįjį . 

— (14) Dešimt žmonių stipriau už vieną. 

— Kada? Kai reikia kaustyti grandinėmis, žudy- 
ti, nusivesti kur nori, atimti turtą. Vadinasi, dešimt 
žmonių nugali vieną tuo, kuo yra stipresni. (15) O 
kuo jie silpnesni? Jeigu to atskiro žmogaus nuomo- 
nės teisingos, o jųjų — neteisingos. <...> (19) O tu 
įrodyk, jog tas, kas turi silpnesnes nuomones, nuga- 
li tą, kieno nuomonės yra stipresnės. Neįrodysi, nė 
nesistenk. Juk prigimties ir dievo įstatymas yra toks: 
„Stipresnis te visada nugali silpnesnį“. (20) Kame? 
Kame yra stipresnis. Kūnas, kuris yra stipresnis, — 
kitą kūną, keli žmonės — vieną, vagis — ne vagį. 
(21) Per tai ir aš praradau žibintą: vagis pasirodė 
besąs geresnis už mane nakviša. Bet už tai jis bran- 

giai užmokėjo: už žibintą tapo vagimi, už žibintą — 
nepatikimu, už žibintą — grobuonimi. Jis nuspren- 
dė, kad tai jam apsimoka. 

(22) Tegu. Bet štai kažkas griebia mane už ap- 
siausto ir vilkte velka į turgaus aikštę, o aplink 
stovintys žiopliai dar staugia: „Filosofe, kokia da- 
bar tau pagautė iš tavo nuomonių? Žiūrėk, įgrūs 
tave į kalėjimą, žiūrėk, dar galvą nukirs!“ (28) Ir 
kokį filosofinį išsilavinimą turėjau įsigyti, kad ma- 
nęs nepavilktų stipresnis už mane, sugriebęs už ap- 
siausto? Kad dešimties vyrų grūdamas į kalėjimą, 
nebūčiau ten įgrūstas? (24) Negi aš neišmokau nie- 
ko kito? Aš sužinojau, kad kas bevyktų, visiškai ma- 
nęs neliečia, jeigu nepriklauso nuo valios laisvės. 
(25) Tai iš savo išsilavinimo tu negavai jokios nau- 
dos šitam atvejui? Kam gi tu ieškai naudos kažkur 
kitur, o ne tame, ko išmokai? (26) Paskui, sėdėda- 
mas kalėjime, aš svarstau: „Žmogus, kuris taip rė- 
kė, nei yra girdėjęs apie išraiškos žymėjimą, nei 
geba pasekti svarstymo eigą, ir apskritai jam nie- 
kada nerūpėjo sužinoti, apie ką kalba bei ką veikia 
filosofai. Palik jį ramybėje!“ 

— (27) Gali sau eiti iš kalėjimo. 

— Išeinu, jei aš čia jums nebereikalingas; kai vėl 
jums manęs prireiks, ateisiu. 

— (28) Kiek kartų tai kartosis? 

— Kol protas laikys, kad jam reikia būti kartu 
šiame kūnėke; o kai nebelaikys, imkite sau mano 
kūną ir būkite sau sveiki. (29) Tiktai kad ne neap- 
galvotai, tiktai ne silpnavališkai, tiktai ne dėl at- 

sitiktinio nieko. Antra vertus, ir dievas šito nenori: 
jam reikia kaip tik tokios pasaulio tvarkos, kaip tik 
tokių žemės gyventojų. O kai paduoda ženklą, kvies- 
damas, kaip kadaise Sokratui, reikia paklusti iš kar- 
to, kaip paklūstama karvedžiui. 

— (80) Tai ką? Tai reikia aiškinti visiems iš eilės? 

— (831) O kam? Negi negana, jei pats paklausysi? 
Anaiptol: negi mes vaikams, kai jie pribėgę ploja 
bei skelbia: „Šiandien smagios saturnalijos“, puola- 
mės užginčyti: „Visai jos ne smagios“? Toli gražu, 
mes ir patys pradedame ploti. (32) Todėl ir tu, kai 
neįstengi kokio nors žmogaus įtikinti, suprask, kad 
jis yra kaip tas vaikas, ir paplok jam pritardamas; 
o jeigu negali, tai bent patylėk. 

(33) Šitai reikia visada atsiminti ir esant pašauk- 
tam į panašią gyvenimo situaciją suprasti, kad jau 
atėjo metas įrodyti, jog mes esame išsilavinę. 
(34) Juk jaunuolis, pabaigęs mokyklą ir susidūręs 
su gyvenimu, labai panėši į mokinuką, pasiruošusį 
spręsti silogizmus, kuris, gavęs lengvutį samprota- 
vimą, prašo: „Duokite man daug minklesnį sudėti- 
nį, kad pasitreniruočiau“. Taip ir atletai būna labai 
nepatenkinti mažo svorio jaunučiais varžovais ir ap- 
maudauja: „Jis manęs nė nuo žemės pakelti neįsten- 
gia“. (35) Štai tikrai gabus jaunuolis. Bet ne, kai 
pašaukia gyvenimo aplinkybės, jis verkšlena: „Aš 
norėjau dar pasimokyti...“ Ko pasimokyti? Jei to, ko 
esi išmokęs, mokeisi ne dėl veiklos, tai kam tada 
mokeisi? (36) Jaučiu, kad ir tarp jūsų, čia sėdinčių, 
yra toks, kuris graužiasi: „Ech, man tai niekada 

nepasitaiko tokių aplinkybių kaip anam. Man vis 
sėdėt kertėj susitraukusiam, nors Olimpijoje, ko ge- 
ro, galėčiau gauti vainiką. Kada gi man paskelbs 
panašią kovą?“ Jūs visi turėtumėte būti taip nusi- 
teikę. (37) Štai tarp cezario gladiatorių pasitaiko 
tokių, kurie apmaudauja, kad jų vis neveda į areną, 
vis neskiria priešininko, jie meldžiasi dievui ir įkyri 
lanistoms, maldaudami leisti pagaliau stoti į kovą, 
— nejaugi tarp jūsų nėra nė vieno panašaus į juos? 
(38) Norėčiau nuvykti į Olimpiją ir pažiūrėti, ką ten 
veikia mano atletas, kaip jam sekasi vykdyti už- 
duoti. (39) „Nenoriu, — sako, — šitokio uždavinio“. 
Ar tau leista pagal savo norą pasirinkti sąlygą? Tau 
duotas toks kūnas, tokie tėvai, tokie broliai seserys, 
tokia tėvynė. O tu prašai atbėgęs: „Pakeisk man 
sąlygą“. Nejaugi tu neturi priemonių susidoroti su 
tau duotu uždaviniu? Negi tavo darbas — siūlyti te- 
mą, o mano — gerai ją išnagrinėti? (40) Bet ne: „Tu 
man ne tokią prielaidą duok, o anokią, ne tokią 
išvadą daryk, o anokią“. (41) Jau greit ateis laikas, 
kai tragedijų aktoriai pradės galvoti, kad kaukės, 
batai, žeme besivelkantys šleifai ir yra jie patys. 
Žmogau, tai tėra tik tavo objektas ir sąlyga. (42) At- 
verk burną, kad mes suprastume, ar tu tragikas, ar 
juokdarys: nesgi visa kita abiem yra bendra. (43) To- 
dėl, jei kas nors atimtų batus, kaukę, duotų vai- 
duoklio vaidmenį, anas išliktų tragedijos aktoriumi 
ar pasiliktų toks? Jei turės balsą, tai ir pasiliks. 
Su 

(50) Štai valdžios žmogus pareiškė: „Skelbiu tau 
nuosprendį: negerbi dievų, esi šventvagys“. 

— Kas tau atsitiko? 

— Mane apkaltino dievų negerbimu ir šventva- 
gyste. 

— O daugiau nieko? 

— Nieko. 

(51) O jei tas pats valdžios žmogus, spręsdamas 
kokį nors sąlyginį samprotavimą, būtų padaręs iš- 
vadą: „Manau, kad teiginys: ‘Jei diena, tai šviesu’ — 
klaidingas“, — tai kas gi būtų atsitikę samprotavi- 
mui? Kas šiuo atveju teisiamasis, kas nuteistasis? 
Sąlyginis samprotavimas ar žmogus, kuris jį spręs- 
damas suklydo? (52) Ir kas toks yra tas žmogus, 
turintis valdžią vieną gražią dieną tau pareikšti ši- 
tai? Ar jis žino, kas yra dievų gerbimas ir šventva- 
gystė? Ar rimtai tyrinėja šiuos klausimus? Ar mo- 
kęsis? Kur? Pas ką? (53) Juk ir muzikantas nekreipia 
dėmesio, kai toks žmogus aiškina, kad paskutinioji 
styga iš tikrųjų esanti pirmutinė, taip pat geomet- 
ras, kai anas nustato, kad linijos nuo apskritimo 
centro ligi krašto, girdi, esančios nelygios. (54) Ne- 
jaugi iš tiesų išsilavinęs žmogus paisys neišsilavi- 
nusio, sapaliojančio apie dievų gerbimą ir šventva- 
gystę, neteisybę ir tiesą? O koks skaudus išsilavi- 
nusių žmonių neteisingumas! Tad šito tu čia 
išmokai? 

(55) Negi tu nenori panašius samprotavimėlius 
tokiais klausimais perleisti kitiems — nepakenčia- 
miems nuobodybėms, kad sau sėdėdami kertėj imtų 

algelę arba vis skųstųsi, kad jiems niekas nieko ne- 
duoda, o tu pats — parodyti darbu, ko esi išmokęs? 
(56) Juk mūsų laikais trūksta ne samprotavimų — 
štai knygos pilnut pilnutėlės stoikų samprotavimė- 
lių. O ko gi trūksta? Žmogaus, taikančio juos prak- 
tiniame gyvenime, pasiryžusio savo veikla liudyti 
tokių svarstymų vertingumą. (57) Štai šitą vaidme- 
nį ir pasirink, kad mums čia, mokykloje, nebereikė- 
tų ieškoti pavyzdžių žiloje senovėje, kad turėtume 
nors kokį pavyzdį ir iš mūsų laikų. (58) Kieno gi 
darbas yra taip svarstyti? To, kas turi tam laiko. 
Juk žmogus yra gyva būtybė, linkusi svarstyti. (59) 
Gėda tyrinėti tokius klausimus taip, tarsi būtumei 
vienas iš bėglių vergų. Reikia ramiai sėdėti ir klau- 
sytis: nūnai tragedijos aktoriaus, o dabar - kitaris- 
to, — tik jau ne taip, kaip tas vergas. Šitas čia pa- 
šokęs pagyrė aktorių, čia apsidairė po pašalius. O 
štai jeigu kas šūktels: „Šeimininkas!“ — iš karto su- 
nerimsta, krūpčioja. (60) Filosofui taip spręsti apie 
prigimties veiklą — gėda! Juk kas yra valdovas? Žmo- 
gaus valdovas — ne kitas žmogus, o mirtis, gyvybė, 
malonumas, vargas. (61) Iš tiesų, atvesk man ceza- 
rį, neturintį čia galios, ir pamatysi, koks aš tvirtas. 
Bet jei jis ateis turėdamas šią galią ir pradės svai- 
dyti žaibus bei perkūnus, o aš išsigąsiu, — juk tuo 
pripažinsiu jį valdovu, pripažinsiu kaip bėglys ver- 
gas, ne kitaip. (62) Tačiau nors tam tikram laikui ir 
esu atleistas nuo tų dalykų, vis vien sėdžiu teatre 
tarsi pabėgėlis vergas; prausiuosi, geriu, dainuoju — 
bet vis su baime, vis grauždamasis. (63) O jeigu 

išlaisvinsiu pats save iš valdovų, tiksliau, iš to, kuo 
valdovai baisūs, — kas man darbo, kas galės būti 
mano valdovu? 

— (64) Tai ką? Visa tai reikia skardenti visiems? 

— Ne, tik reikia būti atlaidiems neišsilavinusiems 
žmonėms ir sakyti: „Ką šis žmogus laiko gėriu, tą ir 
man pataria — atleidžiu jam“. (65) Juk ir Sokratas 
atleido kalėjimo sargybiniui, verkiančiam, kad kali- 
nys turi išgerti nuodų. Jis sakė: „Kaip tauriai jis 
mane apverkia““. (66) Tad argi jis jam sako: „Aš 
juk kaip tik todėl išsiunčiau moteris“? Ne, arti- 
miems žmonėms, žmonėms, galintiems priimti tai. 
O jam jis atlaidus kaip vaikui. 


ANTRA KNYGA 


I. Apie tai, kad drąsa 
neprieštarauja atsargumui 


(1) Šis filosofų reikalavimas kai kam gali atrody- 
ti paradoksalus, tačiau kiek įmanoma, pažiūrėki- 
me, ar teisinga, kad viską reikia daryti atsargiai ir 
tuo pat metu drąsiai. (2) Juk atsargumas tam tikru 
požiūriu atrodo esąs priešingas drąsai, o priešybės 
niekaip negali būti vienoje vietoje. <...> (4) Tad kas 
gi kliudo sutikti su šiuo pasakymu? Juk jei teisin- 
gas yra daug sykių kartotas, daug kartų įrodytas 
teiginys, kad gėrio (taip pat ir blogio) esmė priklau- 
so nuo to, kaip naudojamės vaizdiniais, o nuo lais- 
vos valios nepriklausantys dalykai iš prigimties nė- 
ra nei geri, nei blogi, (5) tai nejaugi paradoksalus 
šis filosofų reikalavimas: būk drąsus nuo tavo lais- 
vos valios nepriklausančioje veikloje, o ten, kur ji 
priklauso nuo laisvos valios - būk atsargus. (6) Jei- 
gu blogis yra tik neteisinga valios laisvė — tik čia ir 
verta laikytis atsargumo; o jei nuo laisvos valios ir 
nuo mūsų nepriklausantys dalykai mūsų neliečia, 
tai šičia reikia rodyti drąsą. (7) Šitaip tuo pat metu 

mes būsime ir atsargūs, ir drąsūs: prisiekiu Dzeu- 
su, atsargumas laiduos drąsą. Mat atsargumas ten, 
kas iš tiesų yra blogis, leis būti drąsiems ten, kas 
nėra blogis. <...> (12) Kai žmogus bus atsargus nuo 
laisvos valios priklausančiuose reikaluose ir veiklo- 
je, tai kartu su siekimu būti atsargiam rasis ir nuo 
jo priklausanti grasa; o jei jis vengs to, kas priklau- 
so ne nuo mūsų ir ne nuo mūsų laisvos valios, o nuo 
kitų žmonių, neišvengiamai baiminsis, blaškysis, ne- 
rimaus. (13) Juk baisu ne mirtis ar vargas, — baisu 
bijoti vargo ar mirties. <...> (14) Todėl reikia drąsą 
rodyti mirčiai, o prieš mirties baimę imtis atsar- 
gumo. Tačiau dabar būna atvirkščiai: nuo mirties 
bėgama, o galvojama apie ją be dėmesio, aplaidžiai, 
abejingai. (15) O Sokratas visa tai — ir visiškai tei- 
singai! — vadino kaliausėmis. Dėl nežinojimo vai- 
kams kaukės atrodo baisios ir gąsdinančios, ir dėl 
tos pat priežasties tai, ką vaikai jaučia kaukėms, 
mes jaučiame mirčiai ar vargui. <...> (17) Kas yra 
mirtis? Kaliausė! Pasukiok ją, patyrinėk; žiūrėk, juk 
visai nesikandžioja. Dabar ar vėliau kūnpalaikiui 
reikės atsiskirti nuo gyvybės dvelkenimo', kaip ir 
anksčiau buvo atsiskyręs. Tad ko gi sielvartauji, 
jei — dabar? Juk jei ne dabar, tai vėliau. (18) Kam? 
Kad baigtųsi visatos apsisukimas, nesgi jai reikia, 
kad viena būtų dabartyje, antra — ateityje, o tre- 
čia — kad baigtųsi. (19) O kas yra vargas? Kaliausė! 
Pasukinėk ją ir perprask! Kūnpalaikis ima judėti 
baisiai greitai, o paskui vėl iš palengvo. Jei šitai 
tau neapsimoka - durys atviros; jei apsimoka - ken- 

tėk. (20) Tereikia, kad durys būtų atviros viskam, — 
ir nebėra dėl ko nerimauti. 

(21) Kokia nauda iš šitų nuomonių? Kaip tik to- 
kia, kokia ir turi būti pati gražiausia, labiausiai 
pritinkanti išsilavinusiam žmogui: dvasios ramybė, 
bebaimiškumas, laisvė. 

(22) Juk čia reikia klausyti ne minios, kuri tvir- 
tina esą išsilavinimas prieinamas tik laisviesiems, 
o veikiau filosofų, tvirtinančių, kad tik išsilavinę 
žmonės yra laisvi. 

— (23) Kaip tai suprasti? 

— O štai kaip: kas gi kita yra laisvė, jei ne gali- 
mybė gyventi taip, kaip nori? 

— Žinoma, kad ji. 

— Tad štai pasakykite man, žmonės: jūs norite 
gyventi nuolat klysdami? 

— Tikrai ne. 

— (24) Taigi nė vienas klystantis žmogus nėra 
laisvas. O jūs norite gyventi bijodami, liūdėdami, 
nerimastaudami? 

— Šiukštu. 

— Tad nė vienas nuolat bijantis, liūdintis, neri- 
mastaujantis žmogus nėra laisvas, o išsilaisvinęs iš 
baimės, liūdesio, nerimo kartu išsilaisvino ir iš ver- 
gijos? (25) Tada kaipgi jumis, brangūs įstatymų 
leidėjai, betikėti? Mes leidžiame duoti išsilavinimą 
tiktai laisviesiems? Tačiau laisvi gali būti tik išsi- 
lavinę — taip tvirtina filosofai, tiktai šitai leidžia 
dievas. 


84 


ANTRA KNYGA 


— (26) Vadinasi, kada kas nors apsuka savo ver- 
gą pretoriaus akivaizdoje, nieko nepadaro? 

— Padaro. 

— Ką? 

— Apsuka savo vergą pretoriaus akivaizdoje. 

— Ir nieko daugiau? 

— Taip, jis dar turi jam užmokėti dvidešimtą dalį. 

— (27) O ką? Negi vergas netampa laisvas? 

— (28) Laisvas lygiai tiek, kiek turi dvasios ra- 
mybės. Negi tavęs, turinčio galią taip jį apsukti, 
niekas nevaldo? Nei pinigučiai, nei mergužėlė, nei 
berniukas, Anei tironas, nei tirono draugelis? Tad ko 
gi tu tirti iš baimės, kai tau pasitaiko tokia aplin- 
kybė? 

(29) Todėl aš nuolat kartoju: „Pratinkitės ir va- 
dovaukitės štai kuo — svarbu gerai žinoti, kur rei- 
kia veikti ryžtingai ir kur atsargiai; tame, kas ne- 
priklauso nuo laisvos valios, svarbu ryžtas, o 
antruoju atveju svarbu atsargumas“. 

— (30) Bet aš tau dar neperskaičiau savo komen- 
tarų, ir tu nežinai, kuo aš esu užsiėmęs. 

— (31) Kuo? Žodeliais? Pats ir turėkis tuos savo 
žodelius! O man parodyk, koks tavo linkimas ir gra- 
sa, ar nebūna, kad negautum to, ko nori, ar neten- 
ka patirti to, ko nenori, o tuos savo samprotavimė- 
lius, jei esi protingas, paimsi, kai ateis laikas, ir 
nutrinsi. <...> 

II. Apie dvasios ramybę 


(1) Eidamas į teismą, pats žiūrėk, ką nori išsau- 
goti ir ką pasiekti. (2) Jei nori išsaugoti valios lais- 
vę, atitinkančią prigimtį, tau negresia joks pavojus, 
visai lengva, nėra ko rūpintis. (3) Juk jei nori išsau- 
goti tai, kas priklauso nuo tavęs, kas iš prigimties 
laisva, ir pasitenkini šituo, — į ką tau dar kreipti 
dėmesį? Kieno gi galioje, kas gali šitai atimti? 
(4) Jeigu nori būti kuklus ir garbingas, kas gi tau 
neleis? Jei nori, kad tau nekliudytų ir tavęs neprie- 
vartautų, kas privers linkti prie to, prie ko, tavo 
manymu, nereikia linkti, kas privers grasytis to, 
ko, tavo manymu, grasytis nereikia? (5) Betgi kaip? 
Anas žmogus padarys tau kažką baisaus? O kaip jis 
gali priversti padaryti kažką, ko grasaisi? (6) Vadi- 
nasi, tik nuo tavęs priklauso tavo linkimas ir gra- 
sa, — ko daugiau bežiūrėti? (7) Tai yra ir tavo įžan- 
ginis žodis, ir išdėstymas; šitai — garbingumas, 
šitai — pergalė, šitai — baigiamasis žodis, šitai — 
geras vardas. 

(8) Todėl Sokratas žmogui, primenančiam, kad 
pasirengtų prieš teismą, atsakė: 

— Ar tau neatrodo, kad šitam aš rengiausi visą 
gyvenimą? 

— (9) Kaip tu rengeisi? 

— Esu išsaugojęs, — sako, - tai, kas priklauso nuo 
manęs. 

— Kaip? 

— Nė karto nepasielgiau neteisingai nei savo na- 
muose, nei viešumoje. 

(10) Tačiau jei tu nori išsaugoti ir išorinius da- 
lykus — kūnpalaikį, turtuką, šlovytę, — sakau tau: 
tučtuojau pulk visaip rengtis, kaip tik išgali. <...> 

(25) Taigi įsidėmėk šitą bendrą principą ir nebū- 
si reikalingas patarimo. Bet jei tu žiojiesi ir išorinių 
dalykų, neišvengiamai būsi blaškomas čionai tenai 
pagal valdovo norą. (26) O kas valdovas? Žmogus, 
kurio galioj tai, ką tau baisiai maga gauti ar ko tau 
norisi išvengti. 


III. Prieš tuos, kurie rekomenduoja 
žmones filosofams 


(1) Gerai pasakė Diogenas vienam žmogui, pra- 
šančiam jo rekomendacinio laiško: „Kad esi žmogus, 
jis pats pamatys, į tave pažvelgęs; o koks tu esi — 
geras ar blogas, irgi pats supras, jei yra įpratęs skirti 
gerus ir blogus žmones, o jei ne — nesupras, net jei 
tūkstantį kartų jam apie tai parašyčiau“. (2) Pana- 
šiai būtų, jei drachma prašytų rekomendacijos, kad 
ją pripažintų. Jei pasitaikys suprantantis žmogus, 
pats ją atpažins. 

(3) Tai štai, ir mums reikėtų turėti gyvenime 
kažką, kad, kaip sidabrinės monetos atveju, galė- 
čiau pasakyti tarsi brangiųjų metalų tikrintojas: 
„Duok šen bet kokią drachma, ir aš pasakysiu, ar ji 
tikra“. (4) Arba apie silogizmus: „Gali duoti bet kokį 
žmogų, ir aš pasakysiu, ar jis geba analizuoti sam- 


87 


POKALBIAI 


protavimus, ar ne! Kodėl? Užtat kad aš pats moku 
juos spręsti; tad turiu ir žinių, kurių reikia nusta- 
tant, ar kitas tai moka daryti. (5) O ką aš darau, 
kai reikia spręsti apie gyvenimą? Viena ir tą patį 
laikau tai gėriu, tai blogiu. Kodėl? Priežastis, prie- 
šinga tai, kurią nurodžiau, kalbėdamas apie silogiz- 
mus: nemokšiškumas bei patyrimo stoka. 


V. Apie tai, kaip derinasi 
kilniadvasiškumas ir rūpestingumas 


(1) Pati medžiaga yra beskirtis dalykas, o nau- 
dojimasis ja nėra beskirtis. (2) Tad kaip išsaugoti 
ištvermę bei sielos ramybę ir kartu išlaikyti apgal- 
votą atidų rūpestingumą? Mėgdžiojant žaidėjus kau- 
liukais. (3) Akmenukai yra beskirčiai, beskirčiai yra 
ir kauliukai. Iš kur aš žinau, kas iškris. Užtat ap- 
galvotai ir sumaniai pasinaudoti situacija, kai jie 
jau bus iškritę, — čia jau mano uždavinys. (4) Pana- 
šiai ir gyvenime: svarbiausia bei reikalingiausia štai 
kas — išnagrinėk kiekvieną atvejį, išskirk jį ir pasa- 
kyk: „Išoriniai dalykai nuo manęs nepriklauso, lais- 
va valia nuo manęs priklauso. (5) Kur man ieškoti 
gėrio ir blogio? Savo viduje, tarp nuo manęs pri- 
klausančių dalykų“. O tarp išorinių dalykų niekada 
nė vieno nelaikysi nei geru, nei blogu, su jais ne- 
siesi nei naudos, nei nuostolio, nei nieko kito pana- 
šaus. (6) Tai ką? Šičia dera vėjavaikiškumas? Šiukš- 
tu. Juk tai savo ruožtu kenkia laisvai valiai ir tokiu 
būdu prieštarauja prigimčiai. (7) Kadangi tavo veiks- 

mai yra ne beskirtis dalykas, ir čia tu veiksi apgal- 
votai, atidžiai ir rūpestingai, nors pats objektas yra 
beskirtis. (8) Juk kur nėra skirtumo, ten niekas ne- 
gali nei man sukliudyti, nei priversti manęs. O kur 
galima kliudyti ar priversti, šitų dalykų pasiekimas 
nuo manęs nepriklauso, ir tai nėra nei gėris, nei 
blogis; tuo tarpu naudojimasis jais yra arba gėris, 
arba blogis ir priklauso nuo manęs. (9) Sunku su- 
sieti ir suderinti šitai — linkusio prie medžiagiškų 
dalykų žmogaus rūpestingumą ir jų nepaisančio žmo- 
gaus tvirtumą, tačiau nėra neįmanoma. O kitaip 
neįmanoma būti laimingam. (10) Panašiai mes el- 
giamės plaukdami jūra. Ką aš čia galiu? Pasirinkti 
vairininką, jūreivius, dieną, valandą. (11) Sakykim, 
sukilo audra. O kuo aš čia dėtas? Nesgi savo aš jau 
esu padaręs. Dabar jau kitam tinka veikti — vairi- 
ninkui. Štai laivas skęsta. (12) O ką aš galiu pada- 
ryti? (12) Aš darau vien tai, ką galiu: skęstu, ne- 
jausdamas siaubo, nekriokdamas nesavu balsu, 
nekaltindamas dievo, tačiau gerai žinodamas: kas 
yra gimęs, turi ir mirti. (13) Juk aš nesu amžinybė, 
aš žmogus, — dalelytė visumos, kaip valanda - die- 
nos dalis. Man reikia rastis — kaip valandai, man 
reikia ir išnykti — kaip valandai. (14) Tad negi man 
svarbu, kaip aš išnykstu — skęstu ar degu karštinė- 
je? Juk išnykti turiu per tokią ar kitokią aplinkybę. 

(15) Tu pastebėsi, kad šitaip elgiasi ir prityrę 
žaidėjai kamuoliu: nė vienam jų pats kamuolys nė- 
ra nei gėris, nei blogis, jiems svarbiausia, kaip jį 

mesti ir kaip pagauti. (16) Vadinasi, kaip tik čia 
yra ir grakštumas, čia ir mokėjimas, miklumas, nu- 
matymas: kad aš galiu pagauti sviedinį nė neiš- 
tempdamas skreito, kad kitas taip pat pagaus, jei 
aš jam tiksliai mesiu. O jeigu mes metame ir gau- 
dome sviedinį be dvasios ramybės, tai koks gi čia 
žaidimas: kas gi nebus pasimetęs, kas gi žiūrės tvar- 
kos bežaisdamas? Vienas rėks „mesk!“, kitas — „ne- 
mesk!“, trečias — „nemesk aukštai!“ Juk čia tikros 
grumtynės, o ne žaidimas. 

(18) Štai Sokratas buvo puikus žaidėjas. 

— Nejaugi? 

— Jis buvo puikus žaidėjas teisme: „Pasakyk man, 
Anitai, kodėl tu sakai, kad aš nepripažįstąs dievo? 
Kas, tavo galva, yra daimonai? Negi jie nėra vaikai 
iš dievų santuokos su žmonėmis ar su dievybėmis?“ 

(19) Kai šis patvirtino, Sokratas tęsė klausinėti, 
tarsi žaisdamas sviediniu: „O kaip tu manai, koks 
žmogus gali galvoti, kad mulai yra, o asilų - nėra“. 
O koks gi sviedinys ten, vidury? Gyventi, būti su- 
kaustytam grandinėmis, išgerti nuodų, netekti žmo- 
nos, palikti vaikus našlaičiais. (20) Štai koks buvo 
klausimas, kuriuo jis žaidė, tačiau vis vien žaidė ir 
žaidė grakščiai. Lygiai taip ir mūsų visas rūpestis 
turi būti nukreiptas į žaidimą kamuoliu, nors pats 
kamuolys mums turi būti beskirtis. 

(21) Su kiekviena išoriška medžiaga reikia elgtis 
labai sumaniai ir tą sumanumą rodyti ne ją įsigy- 
jant, o naudojantis ja, kad ir kokia ji būtų. Štai 

audėjas: ne pertvarko vilną, bet išmoningai ją suau- 
džia, kad ir kokią būtų gavęs. (22) Kažkas tau duo- 
da maistą ir turtą — jis gali tai ir atimti. Panašiai 
yra ir su pačiu tavo kūnpalaikiu. Tu, taip sakant, 
esi gavęs medžiagą — apdorok ją. (23) Paskui, jei 
užbaigsi šį darbą nepatyręs nieko blogo, susitikę 
tave žmonės džiaugsis, kad išlikai sveikas gyvas. 
Tokiuose reikaluose nusimanantis žmogus, matyda- 
mas, kad elgiesi kaip pridera, girs tave ir džiaugsis 
kartu su tavimi. O jei sužinos, kad išsisergėjai pa- 
mindamas dorą, elgsis priešingai. Juk kur yra dėl 
ko protingai pasidžiaugti, ten yra ir bendro džiaugs- 
mo šaltinis. 

(24) Tad kodėl apie vieną išorinių dalykų sako- 
ma, kad jis esąs pagal prigimtį, o kitas — prieš ją? 
Tarsi mes būtumėm kažkokie išskirtiniai. Aš pasa- 
kysiu: būti švariai — tai pagal kojos prigimtį, bet jei 
žiūrėsime į ją kaip į koją, kaip į neišskirtinę, jai 
tiks ir purvą bristi, ir užminti spyglį, o gali pasitai- 
kyti, kad ją ir nupjaus dėl visumos; priešingu atve- 
ju ji nebūtų koja. (25) Lygiai taip pat reikia žiūrėti 
ir į save pačius. Kas tu esi? Žmogus. Jei žiūri į save 
kaip į išskirtinį, tai gyventi ligi senatvės, būti tur- 
tingam, sveikam — yra pagal prigimtį. O jei žiūri į 
save kaip į žmogų - kažkokios visumos dalelytę, dėl 
šitos visumos tau tinka ir sirgti, ir keliauti jūra 
patiriant pavojų, kęsti nepriteklius, o pasitaiko, kad 
ir numirti pirma laiko. <...> 

VI. Apie beskirtiškumą 


(1) Pati implikacij a“ — beskirtis dalykas, jos ver- 
tinimas — nėra beskirtis: tai arba tikras žinojimas, 
arba tariamas žinojimas, arba klaida. Taip pat ir 
gyvenimas yra beskirtis, o naudojimasis gyvenimu — 
ne beskirtis. (2) Todėl jeigu kas jums sakys, kad ir 
šitai nesvarbu, niekados nebūkite aplaidūs ir, kam 
nors prireikus jūsų pastangų, nebūkite žemi, besi- 
rūpinantys tik medžiagiškais dalykais. (3) Gera ži- 
noti savo pasiruošimą ir jėgas, kad galėtum likti 
abejingas, kam nesi pasiruošęs, ir nesielvartautum, 
jei kiti čia pralenkia tave. <...> 

(8) Jei visada atminsi, kas tavo, o kas svetima, 
nepatirsi sukrėtimų. (9) Todėl teisingai sako Chri- 
sipas: „Kol man neaiški eilės tvarka, siekdamas ko 
nors pagal savo prigimtį, visados laikausi to, kas 
natūraliau: juk pats dievas davė man sugebėjimą 
atsirinkti šitai. (10) Jei žinočiau, kad nūnai man 
skirta sirgti, tai ir siekčiau susirgti; juk ir koja, jei 
tik turėtų protą, siektų bristi purvą“. 

(11) Iš tiesų, kam auga javai? Argi ne tam, kad 
prinoktų? Argi ne tam prinoksta, kad būtų nupjau- 
ti? Juk jie randasi ne kaip išskirtiniai. (12) Tad 
jeigu mokėtų jausti, gal turėtų maldauti, kad jų nie- 
kada nenupjautų? O juk liktis nenupjautiems - tik- 
ras prakeikimas javams. (13) Žinokite, taip būna ir 
žmonėms: nemirti yra prakeikimas. Panašiai kaip 
javui neprinokti, nebūti nupjautam. (14) ) O mes, 
nors kaip tik esame tokie, kuriuos reikia pjauti, nors 

sutinkame esą pjaunami, tačiau sielvartaujame dėl 
šito. Mat mes nei žinome, kas esame, nei rūpina- 
mės sužinoti žmogaus priedermės taip, kaip arkli- 
ninkai rūpinasi perprasti jojimo meną. <...> (16) Ir 
niekas mūsų nenori paklusti būtinybei, kai ji kvie- 
čia; verkšlendami ir dejuodami išgyvename, ką tu- 
rime išgyventi, vadindami šitai aplinkybėmis. 
(17) Žmogeli, kokios tai aplinkybės? Jei tu aplinky- 
bėmis vadini tai, kas tave supa, tai visa yra aplin- 
kybės. O jei aplinkybėmis vadini išorines negandas, 
tai kokia gi neganda, kad gimęs žūsta? (18) Žudo 
kardas, kankinimo ratas, jūra, čerpė, tironas. Kas 
tau darbo, kokiu keliu nueisi į Hadą? Visi keliai 
vienodi. (19) O jei nori išgirsti teisybę, — trumpiau- 
sias tas, kuriuo pasiunčia tironas. Niekada nė vie- 
nas tironas nežudė kurio nors žmogaus šešis mėne- 
sius, o drugys dažnai žudo ir ištisus metus. Visa 
tai — triukšmelis ir tuščių žodžių skimbčiojimas. <...> 

(24) Atmink tik vieną skirtybę: kuri atriboja tai, 
kas tavo ir kas ne tavo. Niekada netykok nieko sve- 
timo. (25) Ir tribūna, ir kalėjimas yra vieta: viena 
aukšta, antra — žema. O valios laisvė vienodai sėk- 
mingai gali būti išsaugoma abiejose vietose, jeigu 
tik yra noro. (26) Tiktai tada mes būsime tikri Sok- 
rato sekėjai, kad ir kalėjime pajėgsime rašyti pea- 
nus“. (27) O kolei kas kokie mes esame? Pažiūrėk, 
ar ištvertume, jei kalėjime kas pasakytų: 

— Nori, paskaitysiu tau peanų? 

— Ką tu man siūlai?! Negi nežinai, kokioje aš 
nelaimėje? Ar man šitokiomis aplinkybėmis... 

— Kokiomis gi? 
— Man reikia mirti! 
— O kiti žmonės bus nemirtingi? 


VII. Kaip klausti pranašystės 


(1) Netinkamai kreipdamiesi į pranašus, dažnai 
pažeidžiame priedermes. (2) O ką daugiau gali pa- 
matyti pranašas negu mirtį, pavojų, ligą ir pana- 
šiai? (3) Tad štai, jeigu prireiks už draugą stoti į 
pavojų, gal netgi žūti už jį, - ar čia dar yra prasmės 
klausinėti orakulą? Negi pats savo viduje aš netu- 
riu pranašo, kuris nurodo man gėrio ir blogio esmę, 
nurodo vieno ar kito ženklus? (4) Kam čia man dar 
žiūrėti į aukojamų gyvulių vidurius ar paukščius? 
Ir kaip man pakęsti, kai tūlas patarinėja: „Tau nau- 
dinga“? (5) Ar jis nutuokia, kas yra nauda? Ar žino, 
kas yra gėris? Ar jis moka skaityti gėrio ir blogio 
ženklus, taip kaip yra įsikalęs gyvulių vidurių reikš- 
mes? Juk jeigu jis supranta gėrio ir blogio ženklus, 
tai tuo pačiu žino ir grožio bei bjaurasties, teisingu- 
mo bei neteisingumo ženklus. Žmogau, tu man var- 
dyk, kokie ženklai yra siunčiami — gyvenimas ar 
mirtis, skurdas ar gausa; tačiau ar tai man naudin- 
ga, ar nenaudinga, leisk spręsti man pačiam. (7) Ko- 
dėl tu nepranašauji rašybos klausimais? Vadinasi, 
tu duodi patarimus ten, kur mes visi žmonės klys- 
tame, dėl ko ginčijamės? (8) Kaip tik todėl puikiai 
pasakė ana moteris, besiruošianti pasiųsti laivu 
maisto tremtinei Gracilai“, nors ją tikino, girdi, Do- 

micianas vis vien atimsiąs: „Tegu verčiau jis atima, 
negu aš nepasiųsiu“. 

(9) Tad kas gi mus verčia nuolat ir nuolat kreip- 
tis į orakulą? Dvasios silpnumas, pasekmių baimė. 
Todėl paskui gerinamės pranašautojams: 

— Viešpatie, ar gausiu tėvo palikimą? 

— Pažiūrėsime: atlikime aukojimą. 

— Gerai, viešpatie, kaip bus lemta. 

Ir štai, jeigu jis sako: „Palikimą gausi tu“, ran- 
kas kojas bučiuojame, tarsi pranašautojas ir būtų 
paskyręs tą palikimą. Dėl to šie paskui šaiposi iš 
mūsų. 

(10) O kaip reikia? Kreiptis į orakulą reikia be 
linkimo ir grasos taip, kaip keleivis klausia kelio 
sutikto žmogaus, nė neturėdamas minties, kad jam 
geriau būtų pasukti dešinėn negu kairėn: juk jam 
svarbu, ne kur pasukti, o kaip nueiti. (11) Panašiai 
ir dievo reikėtų klausti kaip kelrodžio, kaip klau- 
siame akių, ne prašydami, kad jos mums geriau 
parodytų tą ar kitką, bet savo vaizdinius susidaro- 
me, remdamiesi tuo, ką jos parodo. (12) O nūnai 
svyruodami mes kabinamės į būrėją iš paukščių, 
maldaudami jo tarsi dievo: „Viešpatie, pasigailėk! 
Pakreipk taip, kad man išeitų“. (13) Verge tu verge, 
negi tu nori ko nors kito, o ne paties geriausiojo? 
Negi yra kas kitkas geresnis už tai, kas patinka 
dievui? (14) Tad kam gi, kiek beįstengdamas, gadi- 
ni aiškintoją, klaidini patarėją)? 

VIII. Kas yra gėrio esmė 


(1) Naudos teikia dievas, bet ir gėris teikia nau- 
dos. Vadinasi, kur paprastai būna dievo esmė, tenai 
būna ir gėrio esmė. (2) Tad kas yra dievo esmė? 
Kūnas? Anaiptol! Žemė? Anaiptol! Šlovė? Anaiptol! 
Galvotumas, žinios, teisingas protas; (3) tad, trum- 
pai tariant, čionai ieškoki gėrio esmės. Nejaugi jos 
ieškai augale? Ne. Nejaugi jos ieškai neprotingoje 
būtybėje? Ne. Taigi ieškodamas jos protingoje būty- 
bėje, kam gi ieškai dar ir kitur, o ne vien šitame jos 
skirtingume nuo neprotingų būtybių? (4) Augalai 
netgi nemoka naudotis vaizdiniais; todėl jiems ir 
netaikai gėrio sąvokos. Taigi gėris reikalauja nau- 
dotis vaizdiniais. (5) Ar vien tik to? Jei užtektų to, 
turėtum sakyti, kad ir kitos gyvos būtybės pažįsta 
gėrį, laimę, nelaimę. (6) O nūnai nesakai, ir teisin- 
gai darai. Juk jei daugių daugiausia jos ir geba nau- 
dotis vaizdiniais, tačiau suvokti to naudojimosi vaiz- 
diniais negali. Ir tai savaime suprantama. Juk jos 
gimusios tarnauti kitiems, pačios neturėdamos aukš- 
čiausiosios paskirties. (7) Iš tikrųjų, nejaugi asilas 
gimęs aukščiausiajai paskirčiai? Ne, tik tam, kad 
mes galėtume naudotis jo nugara, pajėgiančia per- 
gabenti sunkumus. Prisiekiu Dzeusu, mums reikė- 
jo, kad jis ir vaikščioti mokėtų; todėl yra gavęs su- 
gebėjimą naudotis vaizdiniais, nes kitaip negalėtų 
vaikščioti. (8) Tačiau asilo sugebėjimai čia ir baigia- 
si. O jei jis būtų gavęs dar ir sugebėjimą suvokti 
naudojimąsi vaizdiniais, tada, aišku, jis (visiškai 

teisingai) nei būtų mums pavaldus, nei tenkintų mū- 
sų poreikius — būtų lygus su mumis, panašus į mus. 
0 

— (10) Tai ką? Argi jie nėra dievų kūriniai? 

— Taip, bet jie ir neturi aukščiausiosios paskir- 
ties, ir nėra dievų dalys. (11) O tu turi aukščiau- 
siąją paskirtį, tu — dievo skeveldra, tavyje yra dievo 
dalelytė. Kodėl gi nenumanai šito savo kilmingu- 
mo? Kodėl nežinai, iš kur esi atėjęs? (12) Nejaugi 
valgydamas nenori atsiminti, kuo būdamas valgai, 
ką maitini? Mylėdamas - kuo būdamas myli? Kai 
sėdi už vaišių stalo, kai mankštiniesi, kai kalbiesi — 
ar nežinai, kad valgydini dievą, dievą mankštini? 
Visur nešiojiesi savyje dievą ir nežinai, vargšeli. <...> 
(23) Jis atidavė tau tave patį ir sako: 

— Neturėjau kito žmogaus, patikimesnio už tave; 
išsaugok jįjį man tokį, koks yra iš prigimties: kuk- 
lų, garbingą, prakilnų, neįbauginamą, nepažįstantį 
aistrų, netrikdomą. | 

O tu — po šitokių žodžių! — nesaugai? „a 

(28) Nejaugi turiu išsaugoti save ir nemirtingą, 
nesenstantį, netgi nesergantį? Ne, tačiau mirštan- 
tį — kaip mirtų dievas, sergantį — kaip sirgtų die- 
vas. Šitai mano galioje, šitai aš sugebu; o kitko — 
nei pajėgiu, nei galiu. (29) Parodysiu jums filosofo 
tvirtybę. Kokią tvirtybę? Nepažįstantį nesėkmių lin- 
kimą, nepalenkiamą grasą, prideramą siekimą, ap- 
galvotus ketinimus, neklystantį pritarimą. Šitai jūs 
pamatysite! 

IX. Apie tai, kad, negalėdami atlikti 
žmogaus paskirties, imamės dar 
ir filosofo paskirties 


(1) Ir vien žmogaus paskirtį atlikti nėra papras- 
ta. (2) Juk kas yra žmogus? 

— Gyva būtybė, — sako, - mąstanti, mirtinga. 

— Nuo ko mes skiriamės sugebėjimu mąstyti? 

— Nuo žvėrių. 

— Ir dar nuo ko? 

— Nuo avių ir panašių gyvių. 

— (8) Tad žiūrėk, niekada nesielk kaip žvėris; o 
jei ne, pražudysi žmogų, neatliksi paskirties. Žiū- 
rėk, niekada nesielk kaip avis; jei ne — taip pat bus 
pražudytas žmogus. (4) Kada mes elgiamės kaip 
avys? O į ką daromės panašūs, kai žiūrime tik pil- 
vo, gašlumo, gyvename kaip pakliuvo, nevalyvai, ap- 
laidžiai? Į avis! Ką pražudome? Protą. (5) Į ką da- 
romės panašūs, kai nirštame, kenkiame, pykstame, 
stumdomės? Į žvėris! (6) Trumpai kalbant, vieni mū- 
sų — stambūs žvėrys, kiti - pikto būdo smulkūs žvė- 
riūkščiai, kuriems pritinka kalbėti: „Liūtas tai tegu 
mane ir suėda“. (7) O per visa tai žūva žmogaus 
paskirtis. 

(8) Kada išsilaiko konjunkcija“? Kai atlieka savo 
paskirtį, nes konjunkcijos išsigelbėjimas — būti su- 
darytai iš teisingų teiginių. Kada — disjunkcija”? Kai 
atlieka paskirtį. Kada — fleita, kada - lyra, kada — 
žirgas, kada — šuo? (9) Tad kas gi nuostabaus, kad 
taip būna ir su žmogumi: kas jį gelbsti, tas ir pra- 

sudo. (10) Kiekvieną žmogų stiprina ir gelbsti savi 
darbai: statybininką — statymas, gramatiką — užsi- 
ėmimai gramatika. Jeigu šis įpras rašyti su klaido- 
mis, jo žinios neišvengiamai išdils ir žus. (11) Ly- 
giai taip ir kuklų žmogų gelbsti kuklūs poelgiai, o 
begėdiški — žudo; garbingą žmogų gelbsti garbingi 
darbai, o priešingi — žudo. (12) Ir atvirkščiai: prie- 
šingas žmonių savybes stiprina priešingi darbai; be- 
gėdį — begėdiški poelgiai, negarbingą — negarbingi, 
šmeižiką — šmeižtas, pikčiurną — pyktis, gobšuolį — 
neatitikimas to, ką jis ima ir ką duoda. 

(13) Todėl filosofai ir moko nepasitenkinti vien 
žiniomis, bet taip pat būti uoliam susidarant įpro- 
čius. (14) Juk mes per ilgą laiką įpratome elgtis 
priešingai, vadovavomės supratimu, priešingu tei- 
singam. Tad jeigu nepradėsime vadovautis teisingu 
supratimu, taip ir liksime vien svetimų nuomonių 
aiškintojai. (15) Juk kas mūsų ir dabar nesugeba 
puikiai pakalbėti apie gėrį ir blogį? Kad tarpu vis- 
ko, kas egzistuoja, viena yra gėris, kita — blogis, 
trečia — beskirčiai dalykai. Gėris, be abejo, — dory- 
bės ir tai, kas susiję su dorybėmis, blogis — tai, kas 
priešinga dorybėms, o beskirčiai dalykai — turtas, 
sveikata, šlovė. <...> 


X. Kaip iš vardų galima išsiaiškinti 
priedermes 
(1) Pasižiūrėk, kas esi. Pirmiausia — žmogus; ši- 


tai reiškia, kad tu neturi nieko svarbesnio už laisvą 

valią; jai paklūsta viskas tavyje, o ji pati yra nepa- 
vergiama, nepajungiama. (2) Vadinasi, pažiūrėk, nuo 
ko skiriesi protu? Skiriesi nuo žvėrių, nuo avių. (3) 
Be to, esi visatos pilietis ir jos dalis — ne iš tų, 
kurios skirtos tarnauti, o turinti aukščiausiąją pa- 
skirtį: nesgi tu sugebi suprasti dievišką tvarką ir 
seką. (4) Tad kokia yra piliečio užduotis? Nieko ne- 
laikyti naudingu tik sau, niekada nemanyti, kad 
gyveni tik sau, o taip, tarsi būtum ranka ar koja: 
jeigu tik jos sugebėtų protauti ir suprastų gamtos 
tvarką, savo siekimą bei vengimą visada derintų su 
visuma. (5) Todėl teisingai sako filosofai: jei dory- 
bingas žmogus iš anksto žinotų savo ateitį, stengtų- 
si padėti ligai, mirčiai, luošinimui, suprasdamas, kad 
tai nuskirta visatos tvarkos ir kad visuma svarbes- 
nė už dalį, o polis — svarbesnis už atskirą pilietį. 
(6) Tačiau dabar, kadangi nežinome ateities, iški- 
lus reikalui pasirinkti, turime žiūrėti, kas natūra- 
liau: nesgi šitam esame gimę. 

(7) Be to, atmink, kad esi sūnus. Kokia šio vaid- 
mens paskirtis? Manyti, kad viskas priklauso tėvui, 
visur jo klausyti, už nieką nepeikti, nekenkti jam 
nei žodžiu, nei poelgiu, visur nusileisti ir pritarti, 
pagal išgales padėti. (8) Paskui žinok, kad taip pat 
esi brolis. Ir šitas vaidmuo reikalauja atlaidumo, 
sukalbamumo, pagarbos, reikalauja niekada neprieš- 
gyniauti, lengvai atsisakyti to, kas nepriklauso nuo 
laisvos valios, kad daugiau turėtumei to, kas nuo 
laisvos valios priklauso. <...> 

(10) Paskui, jei esi kokio nors polio tarybos na- 
rys, atmink, kad esi tos tarybos narys. Jei esi jau- 
nas, atmink, kad jaunas, jei senas, atmink, kad se- 
nas; jei tėvas — atmink, kad esi tėvas. (11) Juk visada 
kiekvienas šitokių vardų, gerai apgalvotas, nusako 
tinkamą elgesį. (12) O jei už akių peiki savo brolį, 
sakau tau: „Užsimiršai, kas esąs ir koks tavo var- 
das“. (13) Jei, būdamas kalvis, ne taip naudojiesi 
kūju, būsi užmiršęs kalvio amatą; jei užmiršai bro- 
lio pareigą ir vietoj brolio tapai priešu, nejaugi tau 
atrodo, kad niekas nepasikeitė? (14) Jei iš žmo- 
gaus — kuklios ir mokančios gyventi visuomenėje 
būtybės — tapai žvėrimi: kenksmingu, klastingu, be- 
sikandžiojančiu, — ar nieko nepražudei? Ar būtinai 
reikia prarasti skatiką, kad pajustum nuostolį, o 
joks kitas praradimas žmogui nėra nuostolingas? 
(15) Prapuldęs gramatikos ar muzikos meną, tarie- 
si kažko nustojęs, o prapuldęs kuklumą, santūrumą, 
romumą, — manai, kad tai smulkmenos? (16) Juk 
anie dalykai prarandami dėl kokios nors išorinės, 
nuo laisvos valios nepriklausančios priežasties, o dėl 
šių sunaikinimo kalti mes patys. Anuosius turėti — 
ne puošmena, prarasti — ne gėda, o šitų ir neturėti, 
ir pražudyti juos — gėda, tikras akikaistis ir nelai- 
mė. <...> (20) O jei esi linkęs viską matuoti skatiku, 
žiūrėk: tau net ir nosį praradęs neatrodys turįs nuos- 
tolių. 

— Atrodys, — sako, — kūnas sumažėjo. 

— (21) Na, o kad uoslę prarado — ar nieko nenu- 
stojo? Vadinasi, nėra tokios sielos galios, kurią tu- 
rėti žmogui naudinga, o prarasti — nuostolinga? 

— Apie kokią galią kalbi? 

— (22) Ar iš prigimties neturime jokio kuklumo? 

— Turime. 

— Ar jo netekęs žmogus nepatiria nuostolio, nie- 
ko nepraranda, nieko savo neprapuldo? (23) Ar iš 
prigimties neturime jokio garbingumo, sugebėjimo 
mylėti, būti naudingi, pakantūs vienas kitam? Va- 
dinasi, tas, kuris nesijaučia kažko nustojęs praras- 
damas šitas savybes, ar iš tikrųjų nepatiria nei nuos- 
tolio, nei žalos? 

— (24) Tai ką? Nejaugi aš nekenksiu tam, kas 
man kenkia? 

— Pirmiausia panagrinėk, kas yra kenkimas, ir 
atsimink, ką esi girdėjęs iš filosofų. (25) Juk jei gė- 
ris yra valios laisvė, taip pat ir blogis — valios lais- 
vė, žiūrėk, argi neišeina, kad tu šneki štai ką: 
(26) „Na ką gi, nuskriausdamas mane, anas žmo- 
gus pakenkė pats sau; tai negi aš nekenksiu sau 
pačiam nuskriausdamas jįjį?“ (27) Kodėl gi mes vis- 
ką įsivaizduojame kitaip: žala ten, kur nuostolis kū- 
nui ar turtui; o kur nuostolis valios laisvei — jokios 
žalos. (28) Todėl, kad apsirikusiajam ar kitą nu- 
skriaudusiajam galvos neskauda; jis nepraranda nei 
akies, nei sėdimosios, nei žemės. (29) O mums tik 
šito ir tereikia, daugiau nieko. Tuo tarpu kokia bus 
mūsų valios laisvė: kukli ir garbinga ar begėdė ir 
negarbinga, — čia net apytikriai nedarome skirtu- 
mo, nebent tik paplakame liežuviais mokykloje. 
(30) Štai todėl ir tobulėjame tik plepalais, o toliau — 
nė per nago juodymą. 

XI. Kur prasideda filosofija 


(1) Tikriems žmonėms, kurie, kaip sakoma, jau 
yra prisilietę prie filosofijos durų, filosofijos pradžia 
yra suprasti savo bejėgiškumą ir nesugebėjimą 
spręsti būtiniausius klausimus. (2) Juk mes ateina- 
me į pasaulį, iš prigimties neturėdami jokio supra- 
timo apie statųjį trikampį, apie ketvirtį tono arba 
pustonį; sužinome tai besimokydami, todėl nežinan- 
tys šito ir nesideda žiną. (3) O ar yra nors vienas 
žmogus, kuris būtų atėjęs į pasaulį be įgimtos nuo- 
vokos“ apie gėrį ir blogį, teisingumą, gėdą, kas pri- 
dera ir kas nepridera, laimę ir nelaimingumą, prie- 
dermę ir kas neprivalu, ką reikia ir ko nereikia 
daryti? (4) Todėl visi naudojamės šitais žodžiais ir 
mėginame taikyti išankstines bendrąsias sąvokas 
konkrečiais atvejais. (5) Jis pasielgė teisingai, pri- 
deramai, neprideramai; jis nelaimingas, jis laimin- 
gas; jis neteisingas, jis teisingas. Kas iš mūsų taupo 
šiuos žodžius? Kas iš mūsų atsisako vartoti juos, 
kol jų nesupras, kaip atsisako samprotauti apie li- 
nijas ar garsus jų neišmanantys? (6) Taip yra todėl, 
kad ateiname į pasaulį, tarsi jau iš prigimties būtu- 
me šiek tiek prasimokę, o paskui dar pridedame 
tariamą žinojimą. 

— (7) Kodėl gi, — sako, — aš nežinau, kas yra 
gražu ir kas gėdinga? Gal neturiu apie tai nuovo- 
kos? 

— Turi. 

— Gal nesivadovauju ja konkrečiais atvejais? 

— Vadovaujiesi. 

— (8) Tai gal neteisingai ja vadovaujuosi? 

— Čia ir glūdi visas klausimas, iš čia ir kyla ta- 
riamas žinojimas. Juk kaip tik dėl šito netinkamo 
vadovavimosi žmonės, remdamiesi visuotinai pri- 
pažintomis tiesomis, prieina prie prieštaravimų. 
(9) O jei, turėdami tokią nuovoką, dar savarankiš- 
kai išmoktų ir vadovautis jąja, ko gi betrūktų to- 
kiems žmonėms, kad būtų tobuli? (10) Dabar tu ma- 
nai, kad išankstinės bendrąsias sąvokas konkrečiais 
atvejais taikai tinkamai. Tačiau pasakyk man, iš 
kur tu šitai žinai? 

— Man taip atrodo. 

— O gal kažkam taip neatrodo? Tariasi teisingai 
taikąs jis. Gal taip nebūna? 

— Būna. 

— (11) Tad ar gali būti, kad abu teisingai taikote 
išankstines bendrąsias sąvokas tuo atveju, kai jūsų 
nuomonės apie tą patį priešingos? 

— Negali. 

“— (12) Ar gali pasakyti mums apie jų taikymą 
nors šį tą geriau ir svariau negu „man taip atrodo“? 
Argi beprotis elgiasi ne taip, kaip jam atrodo gerai? 
Vadinasi, ir jam užtenka šito kriterijaus? 

— Neužtenka. 

— Tad nors truputėlį pakilk virš šito „man atro- 
do“. Kas tai yra? 

(13) Žiūrėk, štai kur prasideda filosofija: kai su- 
pranti žmonių prieštaravimus, ieškai, kodėl prieš- 
taravimai kyla, nepaisai ir nepasitiki tuo, kas tik 

atrodo, tyrinėji šitą „atrodo“ — (ar atrodo teisingai?) 
ir randi tam tikrą matą, kaip svoriui nustatyti esa- 
me išradę svarstykles, tiesumui nustatyti — svam- 
balą. 

<...> (24) Imtis filosofijos — reiškia tikrinti ir nu- 
statyti matus, o naudotis gautais duomenimis — tai 
jau kiekvieno dorybingo žmogaus reikalas. 


XII. Apie pokalbį 


(1) Ką reikia žinoti, kad mokėtum logiškai sam- 
protauti, mūsiškių yra nuodugniai išnagrinėta. Ta- 
čiau šiomis žiniomis tinkamai naudotis esame visiš- 
kai neigudę. (2) Štai duok bet kuriam mūsų pasi- 
šnekėti su neišsilavinusiu žmogumi, — jau ir 
nebežino, kaip su juo elgtis. Kalba dar tik per žingsnį 
pasistūmėjo į priekį, o vos pašnekovas užgiedojo kiek 
ne pagal melodiją, mūsiškis jau ir paleido vadeles iš 
rankų: tiktai iškalbinėja arba šaiposi, sakydamas: 
„Tikras nemokša, su juo bendrauti neįmanoma“. 
(3) Tuo tarpu kelrodis, imdamasis nuvesti kokį pa- 
klydusį žmogų, atveda į reikalingą kelią, o ne nusi- 
šalina išjuokęs ir apipylęs priekaištais. (4) Tad ir tu 
parodyk jam tiesą ir pamatysi, kad jis eis paskui 
tave. O kol neparodysi, nesišaipyk iš jo, — verčiau 
pajusk savo bejėgiškumą. 

(5) Kaip tatai darydavo Sokratas? Jam nereikė- 
davo jokio liudytojo — patį pašnekovą priversdavo 
tapti savo liudytoju. <...> 

XII. Apie nerimą 


(1) Matydamas nerimaujantį žmogų, klausiu: ko 
gi nori šitas žmogus? Jei tik nėra užsimanęs kokio 
nors nuo jo nepriklausančio dalyko, iš kur tas neri- 
mas? (2) Kitaristas ramus, kai dainuoja vienumoje, 
jis pradeda jaudintis tik įžengęs į teatrą, nors ir 
nepaprastai malonus būtų jo balsas, nors puikiau- 
siai skambintų: mat jis trokšta ne tik gražiai dai- 
nuoti, bet ir pagarsėti, — o tai priklauso jau ne nuo 
jo. (3) Apskritai, ką žmogus išmano, ten ir drąsus. 
Atvesk jam ką pirmą pasitaikiusį — čia jis bus ra- 
mutėlis. O ten, kur neturi žinių ar įgūdžių, smar- 
kiai nerimastaus. <...> (9) O kaipgi kitaip? Tad štai, 
nejaugi nors vienas žmogus bijo to, kas nėra blogis? 

— Ne. 

— Tai ką? Gal bijo, kad neištiktų blogis, priklau- 
santis nuo jo? 

— Jokiu būdu. 

— (10) Tad jeigu nuo laisvos valios nepriklausan- 
tys dalykai nėra nei gėris, nei blogis, o nuo laisvos 
valios priklausantys dalykai yra mūsų žinioj, ir nie- 
kas negali nei atimti jų iš mūsų, nei primesti, ko 
mes nepageidaujame, tai iš kurgi tas nerimas? 
(11) Tačiau mes nerimastaujame dėl kūnpalaikio, 
dėl turtuko, dėl to, kaip kas pasirodys cezariui... O 
dėl to, kas mūsų viduje, - nesukame galvos. Argi 
kremtamės, kad melo neimtumėm laikyti tiesa? Ne, 
juk tai priklauso nuo manęs. O kad neimtumėm 
siekti, prieštaraudami prigimčiai? Ir dėl šito nesi- 
kremtame. <...> 

XIV. Su Nazonu“ 


<...> (7) Todėl filosofo uždavinį įsivaizduojame 
štai kaip: reikia suderinti savo valią su vyksmu taip, 
kad niekas nevyktų prieš mūsų norą ir kad nepasi- 
taikytų įvykių, kurių mes nenorime. (8) Nuo šito 
pareina, kad žmonių, pasiekusių tokią darną, linki- 
mas visada yra patenkinamas, jie nesuklumpa gra- 
sydamiesi: be liūdesio, be baimės, be sukrėtimų gy- 
vena kiekvienas pagal save ir tuo pat metu išsaugo 
ir prigimtus, ir įgytus santykius su aplinkiniais: jis — 
ir sūnus, ir tėvas, ir brolis, ir pilietis, ir vyras ar 
žmona, ir kaimynas, ir bendrakeleivis, ir valdovas, 
ir valdinys. 

(9) Maždaug taip mes įsivaizduojame filosofo už- 
davinį. Paskui ieškome, kaip jį įgyvendinti. <...> 
(11) Filosofai sako: pirmiausia reikia suvokti, kad 
yra dievas, kad jis rūpinasi visata, kad nuo jo nega- 
li būti paslėpti ne tik darbai, bet ir mintys bei no- 
rai. Po to reikia sužinoti, kokie yra dievai. (12) Su- 
žinojus, kokie jie yra, ir norint jiems įtikti bei 
paklusti reikia stengtis tapti kaip galima panašes- 
niems į juos: (13) jei dievybė garbinga — ir žmogui 
reikia būti garbingam, jei ji laisva — būti laisvam, 
jei geradarė — būti geradariui, jei kilniadvasė — būti 
kilniadvasiam; vadinasi, visur ir visada turi elgtis 
ir kalbėti, kaip dera dievo sekėjui. <...> 

(18) Dabar atėjai pas mane, tarsi tau nieko ne- 
reikėtų. Ir ar gali sugalvoti, ko tau trūksta? Tu tur- 
tingas, turi gerus vaikus, žmoną, daug tarnų, tave 

pažįsta cezaris, esi įsigijęs Romoje daug draugų, at- 
lieki savo priedermes, moki atsilyginti už gera ge- 
ru, už bloga — blogu. (19) Ko gi tau bestinga? Jeigu 
parodysiu, kad — paties būtiniausio ir didžiausio da- 
lyko, reikalingo laimei, kad ligi šiolei tu veikiau 
rūpinaisi viskuo iš eilės, tik ne tuo, kuo privalu 
rūpintis, ir jei užbaigdamas dar pridursiu, kad ne- 
žinai, nei kas yra dievas, nei kas — žmogus, nei 
kas — gėris, nei kas — blogis, — (20) gal šitai dar ir 
prarysi kartu su kitkuo. Tačiau jei pasakysiu, kad 
tu pats savęs nepažįsti, — čia tai jau nebepakęsi, 
kad šitaip velku tave į šviesą, nebepasiliksi nė va- 
landėlės. (21) Ne, supykęs lėkte išlėksi. Nors ką gi 
blogo tau padariau? Gal ir veidrodis skriaudžia ne- 
gražų žmogų, rodydamas jį tokį, koks yra? <...> 
(23) Mūsų gyvenimas —- tarsi dalyvavimas liau- 
dies šventėje“. Atvedami parduoti smulkūs galvijai 
ir jaučiai, dauguma žmonių — pirkėjai ir pardavėjai; 
ir tik nedaugelis ateina į šventę pasižiūrėti, kaip 
viskas vyksta, kodėl, kas šventės rengėjai, kam ji 
surengta. (24) Ir čia kaip toje šventėje: tūlas, kaip 
ir galvijas, nesidomi niekuo, išskyrus šieną. Juk to- 
kie jūs visi, kurie kreipiate dėmesį tik į turtą, žemę, 
tarnus, postus: juk visa tai tik šienas, nieko dau- 
giau. (25) Ir tik nedaugelis dalyvaujančiųjų mėgsta 
stebėti: „Kas yra visata, kas ją tvarko? Niekas? 
(26) Kaipgi išeina, kad polis arba namai netgi visai 
trumpam negali pasilikti be žmogaus, kuris juos 
tvarko ir rūpinasi jais, o šis, didus ir gražus, stati- 
nys, paliktas pats sau ir atsitiktinumui, gali išsi- 

laikyti darnus? (27) Vadinasi, tvarkytojas yra. Kas 
jis, kaip tvarko? O kas esame mes, kokius jis mus 
sukūrė ir kam? Kaip vis dėlto yra: ar esame kaž- 
kaip susieti su juo, ar visiškai ne?“ (28) Štai kuo 
užsiėmę šitie nedaugelis. Ir todėl visą laisvą laiką 
jie skiria vien tam, kad išeitų tik apžiūrėję šventę. 
(29) Tai ką? Daug kas iš jų juokiasi. Bet juk ir tenai 
prekijai šaiposi iš žiūrovų. Ir avys bei ožkos, jei ką 
išmanytų, vaipytųsi iš tų, kuriems, be šieno, dar 
kažkas yra brangaus. 


XV. Prieš tuos, kurie užsispyrę 
laikosi savo sprendimų 


(1) Kai kurie žmonės, pasiklausę kalbų, kad rei- 
kia būti tvirtam, kad valia iš prigimties yra laisva 
ir neprievartaujama, o visa kita — kliudoma, prie- 
vartaujama, vergiška, svetima, kartais pradeda 
vaizduotis, kad kiekvieno savo sprendimo reikia lai- 
kytis nesitraukiant nė per žingsnį. (2) Tačiau pir- 
miausia sprendimas turi būti blaivus. Aišku, aš no- 
riu, kad mano kūnas būtų stiprus, bet tai turi būti 
sveiko žmogaus — atleto — jėga. (3) Tačiau jei rodai 
man bepročio jėgą ir dar puikuojiesi jąja, pasakysiu 
tau: žmogau, pasiieškok, kas pagydytų, - (4) tai ne 
jėga, o bejėgiškumas. Panašiai serga ir žmonių, ne- 
teisingai suprantančių šitas kalbas, siela. Štai vie- 
nas mano draugas be jokios priežasties nutarė nu- 
marinti save badu. (5) Sužinojau, kad jis jau trečią 

dieną nieko nevalgo, ir nuėjęs paklausiau, kas atsi- 
tiko. j 

— (6) Taip esu nusprendęs, — sako. 

— Bet kas tave paskatino taip nuspręsti? Jei nu- 
tarei teisingai, šit ir mes pasėdėsime šalia tavęs, 
padėsime tau išeiti. Tačiau jei nusprendei neteisin- 
gai, tai persigalvok. 

— (7) Sprendimų reikia laikytis. 

— Ką tu darai, žmogau?! Ne visų, tik teisingų! 
Prieš valandėlę pasižiūrėjęs, kad dabar naktis, ne- 
keisk savo nuomonės, jei taip nori, laikykis jos ir 
šnekėk, kad sprendimų reikia laikytis. (8) Ar neno- 
ri grįžti prie pačios pradžios, peržiūrėti savo spren- 
dimą, ar jis buvo blaivus, ar ne, ir toliau šiuo pa- 
matu paremti savo nusistatymo tvirtumą, jo 
teisingumą? (9) O jei būsi padėjęs sukrypusį, vos 
gyvą pamatą, tai ant jo nė neverta nieko ir statyti: 
nesgi kuo daugiau ir svaresnių plytų ant jo krausi, 
tuo greičiau tavo statinys sugrius. Be jokios prie- 
žasties tu atimi iš mūsų brangų bei artimą žmogų, 
didelės ar mažos valstybės pilietį; (11) ir štai, žudy- 
damas niekuo nekaltą žmogų, tu dar paistai, kad 
priimto sprendimo reikia laikytis! (12) O jeigu tau 
kartą užeitų ant seilės nugalabyti mane, tai ir čia 
tu būtum priverstas laikytis nutarimo? 

(13) Kad ir ne be vargo aną pavyko įtikinti. O 
kai kurių iš dabartinių žmonių perkalbėti neįmano- 
ma. Todėl, man regis, aš dabar numanau prasmę 
posakio, kurio anksčiau nebuvau perkandęs: „kvai- 
lio nei įtikinsi, nei ištiesinsi“. 

Neduok man, dieve, draugo — protingo kvailio. 

Nėra nieko sunkiau, kaip kalbėtis su tokiu: „Aš 
nusprendžiau“. Ar ne lygiai taip elgiasi ir bepročiai: 
kuo tvirtesnį sprendimą dėl nesančio dalyko jie pri- 
ima, tuo didesnio kiekio čemeryčių yra reikalingi. 
(15) Tu nenori elgtis, kaip pridera ligoniui, ir pasi- 
kviesti gydytoją? „Viešpatie, aš sergu, padėk man. 
Pagalvok, ką man reikia daryti, o mano reikalas — 
paklusti tau.“ (16) Taip ir šičia: „Aš nežinau, ką 
man daryti, atėjau mokytis“. Anaiptol, vietoj šito aš 
girdžiu: „Tu man kalbėk apie ką kita, o čia jau esu 
nusprendęs“. (17) Apie ką kita? Nesgi kas tau da- 
bar svarbiau bei reikalingiau, negu patikėti, kad 
toli gražu nepakanka priimti sprendimą ir jo laiky- 
tis? Čia bepročio, o ne sveiko žmogaus ryžtas. 

— (18) Jau geriau numirsiu, jei tu mane prievar- 
ta imsi įtikinėti. 

— Kodėl, žmogau? Kas gi atsitiko? 

— Taip esu nusprendęs. 

— Man tikrai pasisekė, kad tu nutarei ne mane 
nužudyti. 

— (19) Aš pinigų neimu. 

— Kodėl? 

— Taip esu nusprendęs. 

Suprask, nėra garantijos, jog, kaip dabar esi už- 
sispyręs neimti pinigų, kitą kartą nepersimesi į prie- 
šingą pusę ir su tokiu pat užsispyrimu neimsi gvieš- 
tis pinigus, kartodamas: „Taip esu nusprendęs“. 
(20) Sergant reumatizmu, skausmas vaikšto po li- 
gonio kūną iš vienos vietos į kitą; lygiai taip ir sil- 


111 


POKALBIAI 


pna siela nežino, kurlink ji krypsta. O kai, taip esant, 
prie tokio krypimo prisideda/dar ir užsispyrimas, 
randasi blogybė — nepataisoma ar nepagydoma. 


XVI. Apie tai, kad neišmokstame 
naudotis savo nuomonėmis 
apie gėrį ir blogį 


— (1) Kas yra gėris? 

— Valios laisvė. 

— Kas yra blogis? 

— Valios laisvė. 

— Kas yra beskirtis dalykas? 

— Tai, kas nepriklauso nuo valios laisvės. 

(2) Ką gi? Ar bent vienas atsimena šiuos žodžius 
už mokyklos ribų? Ar nors vienas žmogus įpranta 
savarankiškai duoti tokius atsakymus gyvenime 
kaip štai mokykloję: ar dabar diena? 

— Taip. 

— O ką? Gal naktis? 

— Ne. 

— O ką? Ar žvaigždžių skaičius lyginis? 

— Negaliu pasakyti. 

(3) Ar jau esi įpratęs atsakyti kaip pridera, kai 
tau rodo pinigus: „Tai nėra gėris“? Ar treniruojiesi 
ir šitokiuose atsakymuose, ar tik demaskuodamas 
sofizmus? (4) Tad ko stebiesi, kad ten, kur jau esi 
įgudęs, padarei pažangą, o kur tokių įgūdžių netu- 
ri — likai toks pats, koks buvęs? <...> 

(11) Panašiai būna ir mums. Ką mes brangina- 
me? Išorinius dalykus. Dėl ko labiausiai stengia- 
mės? Dėl išorinių dalykų. Paskui nesuprantame, ko- 
dėl negalime atsikratyti baimės, nerimo. (12) O 
kaipgi kitaip gali būti, jeigu blogiu laikome tai, kas 
mūsų laukia? Negalime nebijoti, negalime išvengti 
nerimo! (13) Paskui šnekame: „Viešpatie dieve, kaip 
man nustoti nerimavus?“ Kvaily, gal neturi rankų? 
Gal dievas tau jų nedavė? Melsk nūnai atsisėdęs, 
kad tau seilės nebliauktų! Verčiau nusivalyk nosį ir 
nekaltink. (14) Tai ką? Šitam atvejui jis tau nieko 
nėra davęs? Ar nėra davęs ištvermės, ar nėra davęs 
kilniadvasiškumo, ar nėra davęs drąsos? Turėda- 
mas tokias rankas, dar ieškai, kas tau nuvalytų 
nosį? (15) Tačiau mes nei stengiamės, nei rūpina- 
mės. Parodykit man nors vieną žmogų, kuriam svar- 
bu veikti, kurį domina ne gavinys, o pats veikimas? 
Kas vaikščiodamas kreipia dėmesį į patį vaikščioji- 
mą? <...> à 

(18) Tad ko gi dar stebimės, kad įgundame apsi- 
eiti su medžiagiškais daiktais, o pačioje veikloje esa- 
me žemi, nepadorūs, nieko neverti, bailūs, neištver- 
mingi — tiesiog nevykėliai. (19) Juk tai mums ir 
nerūpi, įgusti šičia visai nesistengiame. Jeigu mes 
baidytumės ne mirties ar tremties, o jųjų baimės, 
tada ir įgustume neklupti ten, kas mums atrodo 
blogiu. (20) Tačiau dabar mokykloje mes žvitrūs ir 
iškalbūs, jei pasitaiko klausimukas šia tema, suge- 
bame smulkiai išnagrinėti; o priversk pritaikyti 
praktiškai ir pamatysi vargšelius, patekusius į skęs- 

tantį laivą. Tegu pasitaiko trikdantis vaizdinys, ir 
sužinosi, ką įgudome, kaip išsitreniravome. (21) Štai 
šitaip, nesusidarydami įgūdžių, kaupiame vis dau- 
giau baimių, dar padidindami jas vaizduotėje. 
(22) Šit plaukdamas laivu, pasilenkęs žvelgiu gel- 
mėn arba apsidairau po jūrą ir nepamatau žemės, — 
pametu galvą ir vaizduojuos: jei laivas suduš, būsiu 
priverstas išgerti visą šitą jūrą; man nė nešmėkšte- 
li mintis, kad ir trijų puodukų sočiai užteks. Tad 
kas gi mane baugina? Jūra? Ne, mano nuomonė. 
(23) Arba vėl: prasidėjus žemės drebėjimui, vaiz- 
duojuosi, kad miestas būtinai užgrius ant manęs. 
Nejaugi nepakaks menkučio akmenėlio, kad ištikš- 
tų mano smegenys? (2) Kas tad slegia mus ir išmu- 
ša iš pusiausvyros? Kas kita, jei ne nuomonės? Kas 
kita, jei ne nuomonė, slegia žmogų, kai jis išvykda- 
mas skiriasi su draugais, artimaisiais, pamėgtomis 
vietomis, bendravimu? <...> 

(32) „Kada gi vėl išvysiu Atėnus ir Akropolį?“ 
Vargšeli, ar tau negana to, ką matai kasdien? Ar 
gali pamatyti ką puikesnio ar didingesnio už saulę, 
mėnulį, žvaigždes, visą žemę, jūrą? (33) Sekdamas 
tuo, kuris tvarko visatą, ir nešiodamas jį savyje, vis 
tebesiilgi akmenėlių ir dailių uolų? O ką darysi, kai 
reikės palikti pačią saulę ir mėnulį? Verksi atsisė- 
dęs tarsi vaikas? (34) Ką gi tu veikei mokykloje, ko 
klauseisi, ko išmokai? Kam tu prisiskiri filosofo var- 
dą? Gali prisiskirti tik tai, kas yra tikrenybėje: „Pa- 
siklausiau šiek tiek įvado, pasiskaičiau Chrisipo vei- 
kalų, o iki filosofo durų nė priėjęs nebuvau. (35) Kas 

man rūpi dalykai, kurie buvo svarbių svarbiausi 
Sokratui — šitaip numirusiam, šitaip gyvenusiam, 
kurie rūpėjo Diogenui?“ Ar gali įsivaizduoti bet ku- 
rį iš judviejų, verkiantį bei apmaudaujantį, kad ne- 
belemta susitikti tokio ir tokio, tokios ir tokios, kad 
nebeteks būti Atėnuose ar Korinte, ir kad, ko gero, 
gali priseiti atsidurti Sūzuose ar Ekbatanuose? 
(38) Negi tas, kuris gali išeiti iš puotos, kada pano- 
rėjęs, ir nebedalyvauti žaidime, ims apmaudauti pa- 
silikęs? Negi ne pasilieka jis kaip žaidime lygiai tol, 
kol jam patinka? Tiktai štai šitoks žmogus, jei bus 
nubaustas, ištvers tremtį ligi gyvos galvos, ištvers 
ir mirties bausmę. 

(39) Ar tu dar nenori atjunkti nuo pienelio ir 
pasipratinti prie tvirtesnio maisto, neverkti reika- 
laudamas žindyvės spenio ir kad tave guostų auklės? 

— (40) Bet kad išvažiuodamas labai jas nuliū- 
dinsiu. 

— Tu jas nuliūdinsi? Kaip tik ne tu, o jų nuomo- 
nė, kaip ir tave. Ką tu gali padaryti? Atsisakyk tos 
nuomonės, o savųjų nuomonių tos tavo moterys taip 
pat atsisakys, jei pasielgs teisingai; o jei ne — pačios 
bus kaltos dėl savo ašarų. (41) Tu, žmogau, susi- 
mąstyk štai apie ką: apie ramybę, apie laisvę, apie 
kilniadvasiškumą. (42) Pakelk pagaliau galvą tarsi 
išsilaisvinęs iš vergijos, išdrįsk pažvelgti į dievą ir 
pasakyti: „Nuo šiol naudokis manimi, kaip panorė- 
si: aš tavo vienmintis, aš esu tavo: klausysiu kiek- 
vieno tavo įsakymo. Vesk mane, kur tu nori. Ap- 
vilk, kokiu nori, drabužiu. Tu nori, kad aš būčiau 

valdžios žmogus, privatus asmuo, pasilikčiau čia, 
būčiau ištremtas, būčiau skurdžius, būčiau turtin- 
gas? Kiekvienu šių atvejų aš teisinsiu tave prieš 
žmones: (43) rodysiu kiekvieno jų prigimtį, kokia ji 
būna“. (44) Bet ne, sėdėdamas kūtėje lauk mamos, 
kad ji tave papenėtų. O kuo būtų buvęs Heraklis, 
jei būtų sėdėjęs gryčioj su savo namiškiais? Gal Eu- 
ristėju, bet jau tikrai ne Herakliu. Bet tu pažiūrėk, 
kiek artimų bičiulių jis įsigijo, beklaidžiodamas po 
visą pasaulį. Tačiau jam nebuvo nieko brangesnio 
už dievą; todėl juo visi ir patikėjo, kad jis - Dzeuso 
sūnus; iš tikrųjų taip ir buvo. Todėl, jam paklūsda- 
mas, keliavo iš vietos į vietą, švarindamas pasaulį 
nuo kitų daromo blogio. (45) Tačiau tu - ne Herak- 
lis ir negali pašalinti svetimų blogybių, tu netgi ne 
Tesėjas, kad išvalytum blogį bent iš Atikos; tu pa- 
naikink nuosavą blogį. Iš čia — iš savo minčių — 
vietoj Prokrusto ir Skirono išgink liūdesį, baimę, 
aistras, piktdžiugavimą, godumą, lepumą, nesival- 
dymą. (46) O šitai išginti iš savęs galima tiktai nu- 
sižiūrint nuo dievo, vien juo pasikliaujant, visiškai 
paklusus jo įsakymams. (47) Bet jeigu tu trokšti ko 
nors kito, graudendamasis ir aimanuodamas būsi 
nuolat priklausomas nuo stipresniojo, kažkur kitur — 
tiktai ne savyje — ieškosi ramybės ir niekad jos ne- 
rasi. Juk ieškai, kur jos nėra, tau nė į galvą neat- 
eina ieškoti ramybės ten, kur ji būna. 


116 


ANTRA KNYGA 


XVII. Kaip taikyti bendrąsias sąvokas 
konkrečiais atvejais 


(1) Ką pirmiausia turi padaryti besimokantis fi- 
losofijos? Atsisakyti tariamo žinojimo: nesgi neįma- 
noma imti mokytis to, ką tariesi žinąs. (2) Taigi 
mes visi ateiname pas filosofus po visas kertes ple- 
petuodami, ką reikia daryti ir ko nereikia, kas yra 
gėris ir kas yra blogis, kas grožis ir kas bjaurastis, 
priedo dar aukštindami ir neigdami, kaltindami ir 
skųsdamiesi, nagrinėdami ir vertindami gražius ir 
žemus poelgius. (3) Tada ko gi mes einame pas fi- 
losofus? Norėdami išmokti to, ko tariamės nežiną. 
O kas tai yra? Taisyklės. Mes norime išmokti to, ką 
dėsto filosofai, nes tai subtilūs bei mintrūs dalykai, 
kiti gi svajoja iš šito turėti naudos. (4) Todėl būtų 
juokinga tikėtis, kad tūlas nori mokytis vieno, o iš- 
moks kito, kad apskritai darys pažangą tame, ko 
nesimoko. (5) Čia ta klaida, kuri sutrikdė daugelį, 
tarp jų ir oratorių Teopompą“, kuris kartą kaltino 
netgi Platoną, girdi, jis norįs sugalvoti kiekvieno 
dalyko apibrėžimą. (6) Ką jis kalba? „Nė vienas mū- 
sų iki tavęs nėra kalbėjęs apie gėrį bei teisingumą? 
O gal mes, svarstydami šiuos klausimus, bepras- 
miškai pilstome iš tuščio į kiaurą?“ (7) O kas gi tave 
tikina, Teopompai, kad apie kiekvieną šių dalykų 
prieš tai mes neturėjome savaiminių išankstinių bei 
abstrakčiųjų bendrųjų sąvokų? Tačiau juk neįma- 
noma taikyti bendrąsias sąvokas konkretiems gyve- 
nimo atvejams, iš anksto tų atvejų neišnagrinėjus 

bei nenustačius, kokios sąvokos jiems taikytinos? 
(8) Juk panašiai tu sakytum ir gydytojams: „Juk 
kas mūsų nebuvo kalbėjęs apie sveikatą bei ligas 
prieš gimstant Hipokratui?“ (9) Juk mes turime tam 
tikrą išankstinį supratimą ir apie sveikatą, tačiau 
nemokame jo taikyti. Todėl taip ir būna, kad vienas 
sako: „Pabadauk“, o kitas: „Duokite jam pavalgyti“, 
vienas liepia: „Nuleisk kraujo“, o kitas: „Pastatykite 
taures“. Kodėl tokios priešingos nuomonės? Priežas- 
tis vienintelė: nemokėjimas konkretiems atvejams 
taikyti bendrąją sveikatos sampratą. 

(10) Taip ir čia, kai kalbama apie gyvenimą. Kas 
mūsų nesuokia apie gėrį ir blogį, apie naudą ir ža- 
lą? Kas mūsų neturi susidaręs bendro supratimo 
apie kiekvieną šitų dalykų? Tačiau ar jis išanali- 
zuotas, ar pilnas? Įrodyk tai! (11) „Kaip man įrody- 
ti?“ Pritaikyk jį konkrečiam atvejui. Štai, pavyzdžiui, 
Platonas apibūdina bendrąsias sąvokas kaip nau- 
dingas, o tu apibūdink jas kaip nenaudingas. 
(12) Negi gali būti, kad judu abu būtumėte teisūs? 
Kaip tai įmanoma? Arba toks konkretus atvejis kaip 
turtas: ar būna, kad vienas jam taikytų bendrąją 
gėrio sąvoką, o kitas — ne? O malonumas, o sveika- 
ta? (13) Ir apskritai, jeigu mes visi žinome ne vien 
tuščią šių žodžių skambesį, ir jei mums visai nebe- 
reikia analize patikslinti mūsų bendrųjų sąvokų apie 
šiuos dalykus, tai kodėl gi taip skiriasi mūsų nuo- 
monės, ko gi mes ginčijamės, ko gi badome vienas 
kitam akis? 

(14) Na ir kam čia man dabar kelti aikštėn tar- 
pusavio ginčus ir dar apie juos kalbėti? Žiūrėk tu 
pats, jeigu teisingai taikai bendrąsias sąvokas, ko- 
dėl gi neturi ramybės, kodėl vis esi kliudomas? 
(15) Palikime kol kas nuošaly antrąjį filosofijos klau- 
simą, liečiantį siekimą ir būdus tinkamai jį pakreip- 
ti; palikime nuošaly ir trečiąjį — pritarimo — klausi- 
mą. (16) Aš atiduodu juos spręsti tau pačiam. 
Apsistokime prie pirmojo, kuris pateikia kone ap- 
čiuopiamą įrodymą, kad bendrosios sąvokos yra tai- 
komos neteisingai. (17) Štai tu nori galimo ir gali- 
mo būtent tau? Tad kodėl esi kliudomas? Kodėl 
jautiesi esąs nelaimingas? Štai tu nevengi neišven- 
giamo? Tai kodėl pakliūni į tokią situaciją, kad jau- 
tiesi nevykėliu? Kodėl neįvyksta tai, ko tu nori, ir 
įvyksta tai, ko tu nenori? (18) Juk tai — tikrų tik- 
riausias neklotingumo bei nesėkmės įrodymas. Aš 
noriu to ir to ir nesikloja — ar gali būti didesnis 
šnipštas? Kažko nenoriu, o vis vien taip išeina — ar 
gali būti didesnė nelaimė už manąją? 

(19) Nepakeldama kaip tik tokios padėties, Me- 
dėja ryžosi nužudyti savo vaikus. Tas jos poelgis 
pareikalavo didžiulės jėgos. Nesgi jos įsivaizdavi- 
mas buvo lygiai toks, koks būna žmogaus, kuriam 
nesikloja tai, ko jis nori. (20) „Lai būna taip! Užtat 
šitaip aš nubausiu savo skriaudiką, sudraskiusį man 
širdį. O ką aš laimėsiu iš to, kad jam bus taip blo- 
ga? Ką man daryti? Nužudysiu vaikus. Bet kad ir 
pati save nubausiu. Na ir kas?“ (21) Šičia suklydo 
didžiulės galios siela. Nesgi ji nenumanė, kur būna 

tas „daryti, ką norime“, kad neturi jo imti iš paša- 
lies, kad neturi keisti aplinkybių pagal save. (22) Ne- 
norėk turėti vyro, tada neatsitiks nieko, ko tu neno- 
ri. Nenorėk, kad jis būtinų būtiniausiai gyventų su 
tavimi, nenorėk pasilikti Korinte, ir apskritai norėk 
tiktai to, ko nori dievas. Tada kas tau kliudys, kas 
prievartaus? Nė kiek ne labiau negu Dzeusą. 

(23) Kada tavo dvasios vadovas štai šitoks, kada 
tavo ir jo siekiai bei linkimas sutampa, ko dar bau- 
giniesi, kad patirsi nesėkmę? (24) Patikėk savo lin- 
kimą bei grasą turtui bei skurdui — nepasieksi, su- 
klupsi. Puikiai sveikatai — nepasieksi, aukštoms 
pareigoms, visuomenės pagarbai, tėvynei, draugams, 
vaikams, trumpai tariant, bet kam, kas neįeina į 
laisvai pasirenkamų dalykų ratą... (25) Todėl pati- 
kėk juos Dzeusui, kitiems dievams — pavesk jiems, 
lai jie tvarko, lai tavo linkimas ir grasa būna sude- 
rinti su jųjų. Tai kaipgi tokiu atveju tavo gyveni- 
mas nebus klotingas? (26) O jeigu tu, nepakantuoli, 
pavydi, gaili, plėšaisi niekam nenusileisti ir tirtini 
kinkas, jei nebūni nė dienos neverkšlenęs pats sau 
ir dievams, — kam dar skelbaujiesi, kad esi gavęs 
filosofinį išsilavinimą? (27) Žmogeli, kokį išsilavini- 
mą? Tai, kad esi pramokęs spręsti silogizmus, besi- 
keičiančius samprotavimus? O ar nenorėtumei viso 
to užmiršti, jeigu tik įmanoma, ir pradėti mokytis 
nuo pačių pradmenų, pats sau prisipažindamas, kad 
ligi šiol dar nesi nė paragavęs filosofijos? (28) Vė- 
liau, pradėjęs nuo pagrindų, galėsi pratęsti statinį: 

kad nieko neatsitiks, ko tu nenorėsi, ir bus tai, ko 
norėsi. 

(29) Parodykite man bent vieną jaunuolį, su to- 
kiu užmoju atėjusį į mokyklą, ir tapusį šioje srityje 
atletu, skelbiančiu: „Nieko pasaulyje man nereikia, 
kad tik būtų leista gyventi niekieno nekliudomam, 
nežinančiam liūdesio, visus įvykius sutikti aukštai 
pakelta galva, kaip pridera laisvam žmogui, kaip 
dievo draugui žvelgti į dangų, nebijant nieko, kas 
gali atsitikti“. (30) Lai kas nors jūsų pasirodo man 
šitoks, kad galėčiau pasakyti: įženk, jaunuoli, į savo 
sritį: nesgi tau lemta papuošti filosofiją, visa tai — 
tavo turtas, šitos knygos — tavo, šios mintys — tavo. 
Paskui, kai jis stropiai dirbdamas perkąs šį klausi- 
mą, vėlei atėjęs pas mane, lai pasako: „Aš dar noriu 
neturėti aistrų, būti netrikdomas, bet kartu kaip 
dievotas bei rūpestingas žmogus, kaip filosofas no- 
riu žinoti, kokios mano priedermės dievams, ko- 
kios — tėvams, kokios — broliams seserims, kokios — 
tėvynei, kokios — svetimšaliams“. (32) Imkis ir ant- 
rojo klausimo: ir šis yra tau įkandamas. 

(33) „Štai aš jau esu įveikęs ir antrąjį klausimą. 
Dabar aš norėčiau tapti tvirtu bei nepalaužiamu, 
būti tokiu ne tik budėdamas, bet ir miegodamas, 
įkaušęs, užėjus pamišimui“. Žmogau, tu — dievas, 
tavo siekiai didingi. 

(34) Tačiau ne: „Noriu sužinoti, ką rašo Chrisi- 
pas traktatuose apie „Melagį“. Nelaimėli, eik ir pa- 
sikark su tokiais savo siekiais. Kokia tau iš to bus 
nauda? Tu perskaitysi nuo pradžios iki galo siel- 

vartaudamas, tirtėdamas perpasakosi kitiems. (35) 
Panašiai elgiatės ir jūs. 

— Brolau, nori, aš paskaitysiu tau savo rašinį, o 
tu man — savo? 

— Nuostabiai, žmogau, rašai! 

— O tu didingai, Ksenofonto stiliumi. 

— O tu Platono. 

— O tu Antisteno. 

(36) Paskui, perpasakoję vienas kitam sapnus, 
grįžtate prie to paties: toks jūsų linkimas, tokia gra- 
sa, toks siekimas, ketinimai, planai, šito meldžiate, 
čia liejate prakaitą. Pagaliau jūs nė neieškote žmo- 
gaus, kuris jums primintų, iš karto nusimenate, iš- 
girdę tokį. (37) Paskui dar sakote: Kietaširdis kar- 
šinčius! Kai važiavau namo, nė ašaros neišspaudė, 
nė nepasakė: „Vaikeli, vaikeli, į kokias aplinkybes 
išvažiuoji? Jei liksi gyvas, uždegsiu žibintus“... Tai 
ir yra atjauta? (38) Kaipgi ne, didžiulė bus pagautė, 
jeigu tu — štai šitoks — liksi gyvas, tikrai verta ži- 
bintų! Tu, ko gero, esi nemirtingas, ligos neįkan- 
damas. 

(39) Tai štai, pakartosiu, filosofijos reikia imtis, 
atmetus kaip tik šitokią tariamą nuomonę, neva tu 
žinąs kažką naudingo: nuo šito pradedame mokytis 
ir geometrijos, ir muzikos. (40) Jei ne, nė per žings- 
nį nepajudėsime pirmyn, nors būsime skersai išil- 
gai perskaitę visus įvadus, visus Chrisipo, Antipat- 
ro ir Archedemo traktatus“. 

XVIII. Kaip reikia kovoti su vaizdiniais 


(1) Kiekvienas įprotis ir sugebėjimas palaikomas 
ir stiprinamas atitinkama veikla: eislumas — vaikš- 
čiojant, sugebėjimas bėgti — bėgiojant. (2) Jei nori 
gerai skaityti — skaityk, jei rašyti — rašyk. Jei nė 
kiek nepaskaitysi trisdešimt dienų iš eilės, užsiim- 
damas kuo kitu, pamatysi, kas pasidarė. (3) Pana- 
šiai jei dešimtį dienų pragulėjęs atsikelsi ir pamė- 
ginsi suvaikščioti didesnį kelią, „pamatysi, kaip 
nusilpo tavo kojos. (4) Tad apskritai jeigu nori ką 
paversti įpročiu, daryk tai; jeigu nenori turėti kokio 
įpročio — ir nedaryk šito, o dar geriau vietoj šito 
imkis veikti ką kita. (5) Tas pats ir su siela: žinok, 
kai supyksti, ne tik pats pyktis yra blogybė, bet dar 
ir įprotis sustiprėjo, — tarsi sausuolių įmetei į ugnį. 
(6) Kai tave apima meilės aistra, prisiskirk ne vien 
šį pralaimėjimą: drauge tu išauginai, išpuoselėjai 
savo nesitvardymą. (7) Juk neįmanoma, kad esant 
atitinkamai veiklai neatsirastų anksčiau nebuvusių 
įpročių bei sugebėjimų, o buvę anksčiau — kad ne- 
siplėtotų ir nestiprėtų. <...> 

(11) Panašiai atsitinka sielai, veikiamai neigia- 
mų afektų. Joje lieka pėdsakai, mėlynės; jei jų gra- 
žiai neužlyginsi, nuo pakartotinių smūgių per tas 
pačias vietas rasis jau nebe mėlynės, o žaizdos. 
(12) Tad jei nenori būti tūžmingas, neduok peno 
šitam savo įpročiui, nepridėk nieko, kas jį sustip- 
rintų. Pirmiausia nusiramink ir skaičiuok dienas, 
kai nepykai. <...> 

(27) Tikras asketas yra tas, kuris pratinasi kovo- 
ti su šitokiais vaizdiniais. (28) Laikykis, vargšeli, 
kad jie tavęs neužgožtų. Didelė ši kova, verta die- 
vų — už karališką valdžią, už laisve, už dvasios ra- 
mybę, už nesudrumstą sielą. (29) Atsimink dievą, 
šaukis jo pagalbos ir užtarimo, kaip plaukiantys lai- 
vu, kilus audrai, šaukiasi Dioskūrų“. Kokia audra 
galingesnė už šitą audrą vaizdinių, pilnų jėgos ir 
galinčių priversti atsisakyti proto? Juk kas yra pati 
audra, jei ne vaizdinys? (30) Atmesk mirties baimę, 
siųsk kiek nori perkūnų ir žaibų — tada sužinosi, 
kokia tyla ir švelnumas tavo sielos viršutinėje daly- 
je. (31) Jei sykį pralaimėjęs bausies nugalėsiąs kitą 
kartą, paskui — vėl tas pats, žinok, šitaip vieną die- 
ną nusirisi ligi tokio blogio ir bejėgiškumo, kad vė- 
liau jau ir nebepastebėsi klystąs, pradėsi pateisinti 
kiekvieną savo poelgį. Ir tada pats patvirtinsi, ko- 
kie teisingi Hesiodo žodžiai: 

Tas gi, kurs delsti įprato, visad su nelaimėmis grumias.“ 


XIX. Prieš tuos, kurie tik žodžiais priima 
filosofų pamokymus 


<...> (22) Tad parodykite, jei galite, man stoiką! 
Iš ko tai matyti ir kaip? O Stojos svarstymų aiškin- 
tojų — tūkstančiai. Gal, sakysite, tie patys žmonės 
prasčiau aiškina epikūrininkų filosofiją? O gal jie 
nepakankamai išmano peripatetikų filosofiją? 
(23) Tad kas gi toks stoikas? Kaip mes pagal Feidi- 

jo meno principus įkūnytą statulą vadiname feidiš- 
ka, taip man parodyk ką nors ikūnytą pagal tas 
nuomones, apie kurias tu kalbi. (24) Parodykite man 
mogu, kuris serga — ir yra laimingas, patiria pavo- 
jų- ir laimingas, miršta — ir laimingas, ištremtas — 
ir laimingas, nesulaukė šlovės — ir laimingas. Paro- 
dykite; dievaži, aš trokšte trokštu pamatyti nors vie- 
ną stoiką! <...> 

(29) Štai nūnai aš —- jūsų mokytojas, o jūs moko- 
tės pas mane. Mano noras šit koks: padaryti jus 
netrukdomus, neprievartaujamus, nežinančius kliū- 
čių, laisvus, ramius, laimingus, kreipiančius savo 
žvilgsnius į dievą visur kur — ir mažmožiuose, ir 
dideliuose dalykuose; o jūs atėjote čionai išmokti 
šito, susidaryti įgūdžių. (30) Tad kodėl gi lig šiol vis 
dar nesate pasiekę tikslo, jei jūs turite gerų norų, o 
aš, be šito noro, turiu dar ir reikalingą pasirengi- 
mą? Ko gi trūksta? (31) Kai matau statybininką ir 
šalia jo reikalingas medžiagas — laukiu darbo. Taip 
šičia: yra statybininkas, yra medžiaga. Ko gi mums 
trūksta? Gal šito neįmanoma išmokti? Įmanoma! 
(32) O gal tai nepriklauso nuo mūsų? Tik šitai nuo 
mūsų ir priklauso. Nuo mūsų nepriklauso nei tur- 
tas, nei sveikata, nei šlovė, trumpai tariant, nepri- 
klauso niekas, išskyrus teisingą naudojimąsi vaiz- 
diniais. Tiktai čia iš prigimties nėra trukdymo, nėra 
kliūčių. (33) Tad kodėl tai jums vis dar nepasiekia- 
ma? Nurodykite man priežastį. Juk ji arba manyje, 
arba jumyse, arba pačiame uždavinyje. Uždavinys — 
Pasiekiamas ir priklauso tik nuo mūsų. Vadinasi, 

priežastis yra arba manyje, arba jumyse, arba, tei- 
singiau pasakius, ir manyje, ir jumyse. (34) Ką gi? 
Norite, pradėkime įgyvendinti mūsų ketinimą čia 
pat! Viską, kas buvo ligi šiolei, - atmeskime! Tiktai 
pradėkime; patikėkite manimi ir pamatysite. 


XXI. Apie nuomonių skirtingumą 


(1) Vienas savo blogybes žmonės lengvai pripa- 
žįsta, kitas — nelengvai. Juk niekas nepritars esąs 
kvailas ir neprotingas; priešingai, dažną gali išgirs- 
ti sakant: „O kad turėčiau tokią pat sėkmę, kokį 
protą turiu!“ (2) Žmonės noriai prisipažįsta nedrįstą 
ir sako: „Sutinku, aš šiek tiek nedrąsus; bet kitais 
atžvilgiais manęs niekaip nepavadinsi kvailiu“. 
(3) Retas lengvai sutiks, kad nemoka valdytis, kad 
yra neteisingas — nė vienas, kad pavydus, skiede- 
na — savaime suprantama, niekas, o kad moka už- 
jausti — dauguma. (4) Tad kur čia šuo pakastas? 
Svarbiausia — nuomonių skirtingumas ir painiava, 
sprendžiant apie gėrį ir blogį. Čia kiekvienam žmo- 
gui — vis kita priežastis, o dažniausiai — ką įsivaiz- 
duoja esant gėda, šito sau niekada nepriskiria. 
(5) Jie įsivaizduoja, kad drovumas ir gailestingu- 
mas yra prielankaus charakterio bruožai, tuo tarpu 
silpnaprotiškumas apskritai būdingas vergui; o sa- 
vo kalčių visuomenei žmonės, žinoma, niekada ne- 
pripažįsta. (6) Daugeliu atvejų žmonės sutinka su- 
klydę tada, kai mano tose klaidose buvus netyčios 
momentą, pavyzdžiui, drovume bei gailestingume. 
(7) Net jeigu tūlas prisipažins nesusivaldęs, tai būti- 

nai pasiteisins meilės jausmu, kad jo nusižengimą 
išteisintų kaip netyčinį. Tuo tarpu neteisingumas 
niekada neteisinamas netyčia. Manoma, kad nety- 
čia būna ir, sakysim, pavyduliavime, todėl žmonės 
lengvai prisipažįsta pavyduliavę. 

(8) Tai štai, gyvenant tarp taip nusiteikusių ne- 
nuosekliai mąstančių žmonių, kurie nesupranta, nei 
ką reiškia jų vartojami žodžiai, nei koks juose pa- 
čiuose yra gėris bei blogis, nei kaip to blogio atsi- 
kratyti, man regis, dera vis susimąstyti: (9) „Ar kar- 
tais aš pats nesu vienas jųjų? Kaip vertinu pats 
save? Kaip elgiuosi? Ar kartais jau ne kaip išmin- 
čius, ar jau ne kaip visiškai santūrus? Ar kartais ir 
pačiam nepasitaiko pasakyti, kad mano išsilavini- 
mo jau gana gyvenimui? (10) Ar susivokiu, kaip tin- 
ka, dar nieko nesuprantąs, kad dar nieko nežinau? 
Ar einu pas mokytoją kaip pas orakulą, nusiteikęs 
paklusti? O gal ir pats ateinu į mokyklą pasipūtęs 
kaip povas, ketindamas vien tik prisigraibyti žinių 
bei susivokti knygose, kurių nebuvau perpratęs 
anksčiau, o pasitaikius progai, ir kitiems apie jas 
pasuopti?“ (11) Žmogau tu žmogau, juk tu namie 
ėjai kumštynių su jaunučiu vergu, vertei namus 
aukštyn kojom, erzinai kaimynus; ir štai tu ateini 
pas mane, nutaisęs išminčiaus miną, ir vos atsisė- 
dęs imi vertinti, kaip aš paaiškinau tekstą, kaip — 
ko gi nepasitaiko! — prišnekėjau, kas dingtelėjo gal- 
von? (12) Tu atėjai graužiamas pavydo, užgautas, 
kad tau nieko nesiunčia iš namų, ir kol aš aiškinu, 
Pats vis galvoji vien apie tai, kuo tave laiko tėvas, 

kuo laiko brolis. (13) „Ką ten, namie, žmonės šneka 
apie mane? Dabar jie galvoja, kad padarysiu didelę 
pažangą, ir byloja: „Tas tai grįš, žinodamas viską!“ 
(14) Man ir pačiam būtų prie širdies parvažiuoti 
namo, kažkaip išmokus viską, bet kad čia reikia 
kruvino prakaito, be to, niekas neatsiunčia jokio pa- 
stiprinimo, o Nikopolyje pirtys pridvisusios: man ir 
namuose blogai, ir čia negerai“. 

(15) O paskui dar teisia: „Niekam nėra naudos iš 
tos mokyklos“. Kas, pasakykit, ateina į mokyklą iš- 
gyti? Kas čion ateina, ketindamas pateikti savo nuo- 
mones, kad jas apšvarintų? Kas ateina suvokti, ko 
jam reikia? (16) Tad ko gi dar stebitės, kad kokios 
nuomonės buvo, ateinant į mokyklą, tokios pačios ir 
pareinant? Juk jūs neateinate jų pakeisti, pataisyti 
arba vietoj šių susidaryti kitas. (17) Kur tau, nieko 
panašaus! Juk jums veikiau svarbu tai, ar gausite 
tiksliai tai, ko norite. Jūs norite išmokti pašnekėti 
apie filosofinius pamokymus. Na ką gi? Negi ne- 
tampate plepesni? Negi, taip sakant, pamokymėliai 
neduoda jums progos pasipuikuoti? Argi jūs neana- 
lizuojate silogizmų, dviprasmiškos argumentacijos? 
Argi nenagrinėjate kuo nuodugniausiai „Melagio“ 
prielaidų, hipotetinių argumentų? Tai ko gi dar pik- 
tinatės, jei gaunate tai, ko buvote atėję? 

— (18) Taip, bet jeigu mirs mano vaikas ar brolis, 
jei pagaliau man pačiam teks mirti arba jei būsiu 
kankinamas, kokia man nauda iš viso šito? 

— (19) Tai negi ne šito esi atėjęs, negi ne dėl šito 
kiurksai čia šalia manęs, negi ne dėl šito degini 
lempą, kartais net per naktį? O gal bent kartą, iš- 

ėjęs su draugais pasivaikščioti, vietoj silogizmo tu 
buvai pasirinkęs kokį nors vaizdinį, ir nuodugniai jį 
išnagrinėjai? Kur tau! (20) O štai ambrijate: „Filo- 
sofiniai pamokymai be naudos“. Be naudos kam? 
Kas jų nesilaiko, kaip pridera? Juk akių tepalas 
nėra nenaudingas tam, kas juo tepa akis, kada rei- 
kia ir kaip reikia, karšti kompresai nėra nenaudin- 
gi, tvarsčiai nėra nenaudingi, tiktai vieniems tai 
padeda, o kitiems - nepadeda. (21) Jei dabar manęs 
paklausi: „Ar naudingi silogizmai?“, aš tau atsaky- 
siu, kad taip, ir, jei nori, įrodysiu kuo. 

— O kokios naudos jie yra davę man? 

— Žmogau, juk tu klausei ne apie tai, ar jie tau 
davė naudos, o ar apskritai yra naudingi. (22) Lai 
sergantis dizenterija paklausia manęs, ar naudin- 
gas actas, aš jam atsakysiu, kad naudingas. 

— O man naudingas? 

— Atsakysiu, kad ne. Pirma pasistenk, kad nu- 
stotų tekėję almenys; užsitrauktų žaizdos. Taip pat 
ir jūs, žmonės, pirma užsigydykite žaizdas, sustab- 
dykite almėjimą, nuramdykite savo mintis, pašalin- 
kite visa, kas galėtų jas blaškyti, ir ateikite į mo- 
kyklą: štai tada pamatysite, kokią galią turi protas! 


XXII. Apie draugystę 


(1) Kas kuo rimtai domisi, tai paprastai ir myli. 
Tai nejaugi žmonės rimtai domisi blogiu? Anaiptol! 
Nejau rimtai domisi tuo, kas jų neliečia? Ir šituo 
nesidomi. (2) Vadinasi, belieka, kad žmonės rimtai 

domisi tik gėriu; o jei rimtai domisi, tai ir myli jį. 
(3) Tad kas išmano apie gėrį, tas ir mylėti moka? 
O žmogus, nesugebąs skirti gėrio ir blogio, svyruo- 
jąs tarp abiejų, — ir mylėti nesugeba? Vadinasi, my- 
lėti gali tik galvotas žmogus. <...> 

(9) Tai ką? Nejaugi niekada nesi matęs, kaip viz- 
gindami uodegas žaidžia vienas su kitu šunėkai taip, 
jog imi ir pasakai: „Nėra didesnės meilės“? Tačiau 
jei nori pamatyti, kokia iš tiesų yra ši meilė, nu- 
mesk tarp jų mėsos ir sužinosi. (10) Numesk tarp 
savęs ir sūnaus žemės lopinėlį ir sužinosi, kaip trokš- 
ta sūnaitėlis kuo greičiau pakišti tave po velėna, o 
ir tu pats meldiesi, kad sūnelis kojas ištiestų. Pas- 
kui dar šneki: „Tai vaiką užsiauginau! Jau kuris 
laikas neša mane į kapus“. <...> 

(15) Mat iš viso — neapgaudinėkite savęs! — kiek- 
vienas gyvas padaras prie nieko nėra taip prisirišęs 
kaip prie savo naudos. Todėl kas, kaip jam rodosi, 
kliudo šičia — ar tai būtų brolis, ar tėvas, ar vaikas, 
ar mylimasis, ar mylintysis, — to nekenčia, kaltina 
ji, prakeikia. (16) Mat iš prigimties nieko nemyli 
taip kaip savo naudą. Ji jam atstoja tėvą, brolį, gi- 
mines, tėvynę, dievą. <...> (18) Todėl jei kas nors 
sutapatina naudą ir pagarbą dievams, dorybę, tėvy- 
nę, tėvus, draugus — tas nieko neatsisako. Tačiau 
jei naudą mato vienur, o draugus, tėvynę, gimines, 
net patį teisingumą — kitur, šie lekia į šoną, nes 
nusveria nauda. (19) Juk kur „aš“ ir „mano“, ten- 
link neišvengiamai linksta gyva būtybė: jei kūne — 
tai ir visa svarba yra ten; jei valios laisvėje — tai ir 

anoji ten; jei išoriniuose dalykuose — tas pats. 
(20) Vadinasi, tik būdamas ten, kur yra mano va- 
lios laisvė, būsiu draugas, sūnus, tėvas — koks pri- 
dera. Tai bus man ir naudinga: išlikti garbingam, 
kukliam, ištvermingam, susitvardančiam, sugeban- 
čiam padėti žmogui, sergstinčiam ryšius. (21) Bet 
jeigu pats atsistosiu vienur, o dorybę matysiu kitoje 
vietoje, — kiek galios įgaus Epikūro pasakymas: do- 
rybė yra arba niekas, arba tik paplitusi nuomonė. 

(22) Nežinodami šito ir ardėsi tarpusavyje at- 
ėniečiai su spartiečiais“, tėbiečiai — su vienais ir 
kitais“, didysis karalius“ — su graikais“, makedo- 
niečiai — su pirmuoju ir su pastaraisiais“, dabar 
romėnai — su getais“, o anksčiau dėl šito vyko visos 
Trojos istorijos. (23) Aleksandras“ viešėjo pas Me- 
nelają; nė vienas žmogus, pamatęs juos maloniai 
besišnekučiuojančius, nebūtų patikėjęs, kad jie nė- 
ra draugai. Bet tarp jųjų buvo numestas kąsnelis — 
graži moteriškaitė, o dėl jos — ir karas. (24) Ir nū- 
nai, matydamas draugus, brolius, gyvenančius, ro- 
dos, visiškoje santarvėje, nešok skelbti apie jų drau- 
gystę, net jei patys prisiektų ir sakytųsi esą vandeniu 
neperliejami. (25) Netikusio žmogaus dvasinis va- 
dovas nekelia pasitikėjimo: yra netvirtas, nesugeba 
spręsti, kiekvienu atveju vis kito vaizdinio pergali- 
mas. <...> 

(29) Tačiau jei išgirsi, kad iš tikrųjų šitie žmonės 
mato gėrį tik ten, kur yra valios laisvė, kur teisin- 
gas naudojimasis vaizdiniais, — nė nesidomauk, ar 
tai tėvas ir sūnus, ar broliai, ar žmonės, ilgai kartu 

lankę mokyklą, todėl bičiuliai: vien šitai žinodamas, 
drąsiai tvirtink, kad jie — draugai, taip pat ir gar- 
bingi, teisingi žmonės. (30) Juk kur kitur yra drau- 
gystė, jei ne ten, kur ir garbingumas, kuklumas, 
kur atsidavimas vien tik dorybei, daugiau niekam? 
Liu? 


XXIII. Apie iškalbą 


(1) Turbūt kiekvienam maloniau ir lengviau skai- 
tyti knygą, parašytą dailesniu raštu. Taip pat kiek- 
vienam žmogui lengviau klausytis kalbos, dėstomos 
raiškiai ir sklandžiai. (2) Tad negalima sakyti, kad 
nėra tokio sugebėjimo — dėstyti mintis: taip sakyti 
gali tik šventvagis ir bailys. Šventvagis todėl, kad 
nevertina dievo suteiktų malonių: nepripažįsta, kad 
naudinga sugebėti regėti, klausytis, pagaliau kalbė- 
ti. <...> (8) Ko tu klausi, kai nori sužinoti vieno ar 
kito dalyko vertę? Kas tau atsako? Tad koks begali 
būti kitas sugebėjimas, didesnis už šį, kuris ir vi- 
sais kitais sugebėjimais naudojasi kaip tarnais, ap- 
žiūri kiekvieną dalyką ir nustato vertę? (9) Kuri gi 
žmogaus galia supranta, kas esanti ir ko verta? Ku- 
ri jų žino, kada ja reikia naudotis, o kada ne? Kokia 
gi galia užmerkia ir atmerkia akis, nusuka jas ša- 
lin nuo to, nuo ko reikia nusisukti, nukreipia žvilgsnį 
į kitus dalykus? Regėjimo galia? Ne, vien laisvos 
valios galia! (10) Kokia galia užriša ir atveria au- 
sis? Kas toji galia, kurios dėka mes būname ypač 
smalsūs arba, priešingai, jokie žodžiai mūsų nepasie- 

kia? Sugebėjimas klausyti? Ne kitkas, o tik laisvos 
valios galia! (11) Ir štai ši galia apsižiūri, kad ją 
supantys kiti sugebėjimai — akli ir nebylūs, teišma- 
no tik tą veiksmą, kurį jiems pavesta atlikti ir kurį 
atlikdami tarnauja ir paklūsta jai; pastebi, kad tik 
jos pačios žvilgsnis aštrus, permatęs visus kitus su- 
gebėjimus, ko kiekvienas vertas, ir save pačią; tai 
kokią gi galią ji nurodys mums kaip galingiausią, 
jei ne pačią save? <...> 

(17) O kas naudojasi viskuo? Laisva valia. Kas- 
viskuo rūpinasi? Laisva valia. Kas priverčia žmogų 
mirti badu, pastumia į kilpą, nuo stačios pakriūtės? 
Laisva valia. (18) Tad kas yra stipresnio už šitai 
žmonėse? Ir ar gali tai, kam įmanoma kliudyti, būti 
stipriau už tai, kam sukliudyti neįmanoma? (19) Kas 
iš prigimties gali trukdyti regėjimo galiai? Ir laisva 
valia, ir tai, kas nuo jos nepriklauso. Tatai lygiai 
taip pat gali kliudyti ir klausos galiai bei iškalbos 
sugebėjimui. O kas iš prigimties gali kliudyti lais- 
vai valiai? Joks nepriklausantis nuo laisvos valios 
dalykas kliudyti negali, kliudyti gali tiktai ji pati 
sau, jei yra iškreipta. Todėl tik ji viena tampa blo- 
giu, tik ji viena tampa dorybe. <...> 

(23) Tai ką? Kitų savo sugebėjimų žmonės visai 
nevertina? Anaiptol! Argi kas sako, kad iš kitų ga- 
lių nėra jokios naudos ir judėjimo pirmyn, tiktai iš 
laisvos valios? Anaiptol! Tai paikystė, nepagarba ir 
nedėkingumas dievui. Kiekvienam savo sugebėjimui 
žmogus atiduoda prideramą pagarbą. (24) Juk tam 
tikros naudos yra ir iš asilo, tik ne tiek, kiek iš 

jaučio; yra naudos ir iš šuns, tik ne tiek, kiek iš 
tarno; yra naudos ir iš tarnų, tik ne tiek, kiek iš 
piliečių; yra naudos ir iš jųjų, tik ne tiek, kiek iš 
archontų. (25) Tačiau dėl to, kad yra kažkas reikš- 
mingesnio, nevalia nevertinti tos naudos, kurią tei- 
kia kiti dalykai. Tam tikrą vertę turi ir iškalbos 
sugebėjimas, tačiau ne tokią, kokią laisva valia. 
(26) Todėl kai taip šneku, tegu niekas nemano, kad 
liepiu per nieką laikyti kalbos raiškumą, nes tą patį 
turėčiau sakyti ir apie akis, ausis, rankas, kojas, 
drabužius, apavą. (27) Tačiau ką aš nurodysiu pa- 
klaustas: „Kas iš esančių dalykų yra geriausia“? Iš- 
kalbos sugebėjimą? Negaliu! Tiktai laisvą valią, kai 
ji būna teisinga. (28) Juk tik ji naudojasi ir pati 
savimi, ir visomis kitomis — mažomis bei didelė- 
mis — galiomis. Jei ji tampa teisinga — dorybingas 
ir Žmogus, o jei ne — ir žmogus pasidaro niekam 
tikęs. <...> 


XXIV. Su vienu, kurio jis nevertino 


(1) Vienas žmogus jam pasakė: 

— Norėdamas tavęs pasiklausyti, aš vaikštau ir 
vaikštau pas tave, o tu niekada neatsakinėji į mano 
klausimus; todėl štai dabar prašau bent ką man 
pasakyti. 

— (2) Ar tu manai, kad greta visų kitų menų yra 
ir iškalbos menas, kurį išmanydamas kalbėsi kaip 
tikras oratorius, o neišmanydamas — nemokšiškai? 

— Manau. 

— (8) Vadinasi tas, kas savo iškalba ir pats gau- 
na naudos, ir gali jos atnešti kitiems, matyt, laiky- 
tinas prityrusiu oratoriumi, o tas, kuris savo kalbo- 
mis ir sau pakenkia ir gali pakenkti kitiems, turbūt 
bus neišmanantis iškalbos meno? Tikriausiai tu su- 
tiksi, kad vieni patiria nuostolių, o kiti gauna nau- 
dos? (4) Antra vertus, ar visi klausytojai gauna nau- 
dos iš to, ką išgirsta, ar, galimas daiktas, tau 
pasirodys, kad vieni jų gauna naudos, o kiti - žalos? 

— Būna ir taip, ir anaip, — patvirtino tas. 

— Vadinasi, ir šiuo atveju naudos gauna tie, ku- 
rie yra prityrę klausytojai, o kurie neprityrę — gau- 
na žalos? 

— Panašu į tiesą. 

— (5) Taigi ir iškalboje, ir klausyme galimas tam 
tikras patyrimas? 

— Matyt. 

— (6) Jei nori, pažiūrėk dar kitaip. Kam, tavo 
galva, būdinga teisingai groti muzikos instrumentu? 

— Muzikantui. P 

— (7) Na štai! O kas, tavo manymu, gali sukurti 
gražią statulą? 

— Skulptorius. 

— Tad gal tu manai, kad jai kaip reikiant apžiū- 
rėti nebūtinas mokėjimas? 

— Ir čia jis reikalingas. 

— (8) Vadinasi, jei iškalbus būna tik prityręs ora- 
torius, tai, kaip tu matai, ir klausytojo nauda pri- 
klauso nuo jo patyrimo. (9) Tobulumą ir naudą, jei- 
gu tu ne prieš, kol kas palikime nuošalyje, tuo labiau, 

kad mudu abu čia nesame dideli žinovai. (10) O štai 
su šituo, manyčiau, sutiktų kiekvienas: žmogus, ke- 
tinantis klausytis filosofų, turi įgusti atidžiai klau- 
sytis. Ar ne taip? 

(11) Tad apie ką gi aš turiu pakalbėti? Tu man 
nurodyk. Kokiai temai išklausyti tu esi pakanka- 
mai pasirengęs? Apie gėrį ir blogį? Kieno? Gal ar- 
klio? 

— Ne. 

— Tada gal jaučio? 

— Ne. 

— Na ką? Gal žmogaus? 

— Taip. 

— (12) Tad ar mes žinome, kas yra žmogus, kokia 
jo prigimtis, koks jo supratimas? Ar mūsų ausys 
yra šiek tiek pravalytos, kad galėtume klausyti sam- 
protavimo apie žmogų? O tu bent kiek supranti, kas 
yra prigimtis, kad galėtum atidžiai sekti, kai kalbė- 
siu? (13) Ar galėsiu dėstyti tau įrodymus? Kaip? 
Nejaugi suvoki, kas yra įrodymas arba kaip kas nors 
yra įrodinėjama bei kieno pagalba yra įrodoma? Ar- 
ba kas panėši į įrodymą, tačiau iš tiesų nėra įrody- 
mas? (14) Negi tu žinai, kas yra tiesa ir kas melas? 
Kas iš ko seka, kas kam prieštarauja arba neatitin- 
ka, arba su kuo nesiderina? (15) Ar galiu pastūmėti 
tave prie filosofijos? Kaip aš tau įrodysiu tą nesuta- 
rimą tarp žmonių, dėl kurio taip skiriasi jų nuomo- 
nės apie gėrį ir blogį, naudą ir nenaudą, pagaliau, 
kas yra pats pranašavimas, jeigu tu pats to neži- 
nai? Tai pasakyk, ko aš pasieksiu, kalbėdamas su 

tavimi. Pažadink man norą kalbėtis su tavimi. 
(16) Kaip tanki žolė žadina aviai norą ėsti, o jei 
prieš jos snukį padėsi akmenį ar net duonos, ji nė 
nepajudės, taip ir pačioje mūsų prigimtyje yra tam 
tikras potroškis kalbėti, kai būsimas klausytojas 
mums atrodo įdomus bei patrauklus. O kokį potraukį 
šis gali pažadinti kitam žmogui, jei kėpso greta tar- 
si akmuo ar šienas? (17) Negi vynuogienojas šnabž- 
da žemdirbiui: „Pasirūpink manimi!“, o ne pats sa- 
vaime rodo, kad jam, pasirūpinusiajam, bus naudos, 
jis viliote vilioja pasirūpinti. (18) Kam nemaga pa- 
žaisti, parėplioti, pašvebeldžiuoti su vaikais — to- 
kiais patraukliais savo judrumu? O kam ateis į gal- 
vą žaisti ir bliauti duetą su asilu? Net jeigu jis ir 
dar visai mažas, vis vien asiliukas. 

— (19) Ir vis dėlto kodėl tu man nieko nekalbi? 

Galiu tau pasakyti viena: žmogus, nežinantis, kas 
jis yra, kam yra gimęs, kokioje visatoje gyvena, tarp 
kokių žmonių, ir kas yra gėris bei blogis, kas yra 
grožis bei bjaurumas, nesuprantantis nei samprota- 
vimo, nei įrodymo, nesuvokiantis nei kas yra gėris 
bei blogis, nei kas yra tiesa ir kas melas, nemokan- 
tis jų skirti, todėl nesugebąs nei linkti pagal pri- 
gimtį, nei grasytis, nei siekti, nei vengti, nei pritar- 
ti, nei prieštarauti, nei susilaikyti nuo sprendimo, — 
štai toks neregys ir kurčius vaikščios pasipūtęs, vaiz- 
duodamas esąs kažkas, iš tiesų būdamas niekas. 
(20) Tai negi tik nuo dabar taip būna? Negi ne nuo 
pačios pradžios, kai atsirado žmonių giminė, visi 
suklydimai ir nelaimės randasi dėl tokio nežinoji- 

mo? (21) Kodėl tarpusavyje pykosi Agamemnonas ir 
Achilas? Negi ne dėl to, kad nežinojo, kas yra nau- 
da ir nenauda? Negi vienas netvirtina, kad apsimo- 
ka atiduoti tėvui Chriseidę, o kitas —- kad neapsimo- 
ka? Negi vienas nesigviešia, kad jam reikia atimti 
iš kito garbės dovaną, o kitas — kad nereikia? Negi 
ne per tai jie visiškai užmiršo, kas esą ir ko yra 
atėję? (22) Pala pala, žmogau, kam tu atėjai? Įsigyti 
mylimųjų ar kariauti? „Kariauti.“ Prieš ką? Prieš 
trojiečius ar prieš helėnus? „Prieš trojiečius.“ Vadi- 
nasi, palikęs ramybėje Hektorą, keli kardą prieš sa- 
viškį karalių? (23) O tu, brangusis, meti karaliaus 
darbus, 

kam kariai patikėti ir kam darbų visas šimtas“, 
dėl mergužėlės kertiesi su pačiu karingiausiu iš są- 
jungininkų, kurį derėtų visokeriopai garbinti bei ser- 
gėti? Ir tu pasirodai besąs prastesnis už sumanų 
vyriausiąjį žynį, kuris kaip beįmanydamas rūpinasi 
kiekvienu dvikovininkų? Tu matai, kas destis, kai 
nesupranti, kas yra nauda? 

— (24) Bet kad ir aš esu turtingas. 

— Nejaugi turtingesnis už Agamemnoną? 

— Esu ir gana gražus. 

— Nejaugi gražesnis už Achilą? 

— Mano garbanos tiesiog žavingos. 

— Negi Achilo ne žavingesnės? Be to, jos dar ir 
aukso spalvos. Visada gražiai prižiūrimos ir sušu- 
kuotos. 

— (25) Aš tikras stipruolis. 

— Nejaugi įstengsi pakelti tokio didumo akmenį 
kaip Hektoras ar Ajantas? 

— Esu kilmingas. 

— Nejaugi tavo motina — deivė, o tėvas — Dzeuso 
anūkas? Juk net ir jam kokia iš viso šito nauda, jei 
sėdi sniaukrodamas dėl mergužėlės? 

— Štai aš oratorius. 

— (26) O ar anas nebuvo? Negi pats nematai, 
kaip jis pasielgė su tikrais helėnų iškalbos meist- 
rais Odisėju ir Feniksu, kai jiems savo žodžiu tie- 
siog užkimšo burnas? (27) Štai tiktai šitai aš tega- 
liu tau pasakyti, ir tai nenorom. 

— Kodėl? 

— (28) Todėl, kad nepažadinai mano susidomėji- 
mo. Nesgi kas tavyje iš tikrųjų gali patraukti mano 
akį, kaip arklininkams krenta į akį grynaveisliai 
žirgai? Tavo kūnėkas? Tu jį begėdiškai atidžiai puo- 
selėji. Drabužiai? Ir šie pernelyg prašmatnūs. Sto- 
tas, žvilgsnis? Ničniekas. (29) Jei nori paklausyti 
filosofo, neišmetinėk jam: „Tu man nieko nekalbi!“ 
Tau tereikia parodyti, kad esi prityręs klausytojas, 
ir pamatysi, kaip iš karto pažadinsi jame kalbėtoją. 


XXV. Kodėl logika būtina 


(1) Kai vienas dalyvaujančiųjų pasakė: „Įtikink 
mane, kad logika naudinga“, jis tarė: 

— Nori, aš tau įrodysiu šitai? 

— Taip. 

— (2) Vadinasi, turiu pasitelkti samprotavimus, 
reikalaujančius įrodymo“? 

Kai tas sutiko, jis paklausė: 

— Tačiau iš kur žinosi, kad nemulkinu sofisti- 
niais išvedžiojimais? 

(3) Tas žmogus nutylėjo, o jis tarė: 

— Matai, tu pats sutinki, kad logika būtina, nes 
be logikos negali netgi sužinoti, ar ji būtinai, ar 
nebūtinai reikalinga. 


XXVI. Kas būdinga klaidai 


(1) Kiekvienoje klaidoje yra prieštaravimas. Ka- 
dangi kiekvienas klystantis žmogus nori ne suklys- 
ti, o pasielgti teisingai, tai aišku, kad jis daro ne 
tai, ką nori. (2) Ką gi nori daryti vagis? Tai, kas jam 
naudinga. Vadinasi, jei vogti jam nenaudinga, jis 
daro ne tai, ką nori. (3) Tačiau kiekviena protinga 
siela iš prigimties nepakenčia prieštaravimo. Ir kol 
žmogus nesupranta atsidūręs prieštaravime, jam 
niekas nekliudo elgtis prieštaringai; bet vos tik su- 
pras, būtinų būtiniausiai atsisakys prieštaravimo ir 
vengs jo. Lygiai taip pat žmogus iš karto būtinai 
atsisako melo, vos tik pajutęs esant netiesą; tačiau 
kol jam taip neatrodo, pritaria melui, tarsi tai būtų 
tiesa. (4) Vadinasi, loginiame samprotavime (taip 
pat ir kai reikia kažką palenkti ar atkalbėti) buklus 
yra kaip tik tas, kuris kiekvienam gali nurodyti 
prieštaravimą, verčiantį klysti, ir aiškiai išdėstyti, 
kad tas žmogus nedaro to, ko nori, o daro tai, ko 
nenori. (5) Juk parodžius šitai žmogus pats atsisako 

netikusių veiksmų. Tačiau jei šio prieštaravimo ne- 
iškelsi aikštėn, nė nesistebėk, kad žmogus laikosi jo 
iįsikabinęs: juk taip daro įsivaizduodamas, kad el- 
giasi teisingai. <...> 


TREČIA KNYGA 


1. Apie išorinį gražinimąsi 

<...> (23) Žmogau, tarp visų gyvų būtybių pasi- 
taiko išimčių: tarp jaučių, šunų, bičių, arklių. Todėl 
nesakyk išimtiniam: „O tu kas toks esi?“ Jei taip 
paklausi, atsakys, nežinia iš kur ėmęs kalbą: „Aš — 
tas pat kaip ir purpuro juosta apsiauste. Nereika- 
lauk, kad būčiau panašus į kitus, neišmetinėk man 
prigimties, kad sukūrė mane kitokį negu kiti“. 

(24) Tai ką? Aš - šitoks? Iš kurgi?! O tu - ar esi 
žmogus, kuris pajėgia išklausyti tiesą? O kad šitaip 
būtų! Tačiau, šiaip ar taip, man duota nešioti žilą 
barzdą ir šiurkštų apsiaustą“, o tu ateini pas mane 
kaip pas filosofą, tad nesielgsiu su tavimi grubiai 
kaip su beviltišku žmogumi, tik pasakysiu: jaunuo- 
li, ką tu nori padabinti? Pirmiausia susižinok, kas 
esąs, ir atitinkamai puošk save. (25) Tu esi žmogus, 
tai yra mirtinga būtybė, sugebanti protingai naudo- 
tis vaizdiniais. O ką reiškia „protingai“? Pagal pri- 
gimtį, tobulai. Tad kokia tavo skirtybė? Gyvybė? 
Ne. Mirtingumas? Ne. Naudojimasis vaizdiniais? Ne. 
(26) Tavo skirtybė — protingumas; jį ir puošk! 

<...> (40) Kadangi tu — ne mėsa ir plaukai, o 
laisva valia, užlaikyk ją gražiai, ir pats būsi gra- 
žus. <...> 


II. Kur reikia gudintis žmogui, 
ketinančiam tobulėti, ir apie tai, 
kad nesirūpiname svarbiausiais dalykais 


(1) Yra trys sritys, kuriose reikia gudintis žmo- 
gui, ketinančiam būti dorybingam. Pirmoji — linki- 
mas ir grasa: kad ir linkdamas nepatirtum pralai- 
mėjimo, ir grasydamasis nesukluptumei. (2) Antro- 
ji — siekimas ir vengimas, o paprastai šnekant, — 
priedermė: kad žmogus elgtųsi deramai, rimtai ap- 
galvojęs, ne nerūpestingai. Trečioji sritis — neklai- 
dingumas ir apgalvojimas, apskritai — pritarimas“. 
(3) Svarbiausia ir reikalingiausia yra pirmoji, nes 
liečia neigiamus afektus: juk neigiamas afektas ran- 
dasi tik tada, kai nesėkmingai linksti arba grasyda- 
masis suklumpi. Kaip tik šitai gimdo sukrėtimus, 
baimę, nelaimes, nesėkmes, kelia kančias, dejones, 
pavydą, padaro žmones pavydžius ir besirungian- 
čius, — o per tai mes net proto nebegalime klausytis. 
(4) Antrojoje vietoje yra priedermės klausimas: juk 
neturiu būti visiškai bejausmis tarsi šalta statula, 
o privalau išsaugoti prigimtus ir įgytus ryšius — kaip 
gerbiantis dievus žmogus, kaip sūnus, brolis, tėvas, 
pilietis. 

(5) Trečiojoje vietoje yra sritis, liečianti vien jau 
Pažengusius studijuojant filosofiją: kaip užsitikrinti 

neklaidingumą sprendžiant pirmuosius du klausi- 
mus, kad neliktų neištyrinėtas joks vaizdinys, at- 
ėjęs netgi sapne, išgėrus ar dvasiškai negaluojant. 

— Čia tai jau pranoksta mūsų jėgas! — sako. 

— (6) O dabartiniai filosofai, nekreipdami dėme- 
sio į pirmąjį ir antrąjį klausimą, užsiima vien tre- 
čiuoju: kintančiais samprotavimais, samprotavimais, 
kuriuose prie išvados prieinama klausinėjant, sąly- 
giniais, klaidingais samprotavimais. 

— (7) Juk reikia, — sako, — išmokti neklysti ir 
susidūrus su šitokia medžiaga. 

— (8) Kam reikia? Dorybingam žmogui. Tai tau 
tik šitai ir tėra likę? Visa kita jau įveikei? Jau esi 
nesuklaidinamas skatikų klausimu? O pamatęs dai- 
lią mergiotę, ar atsilaikai prieš šitą vaizdinį? Nesi- 
grauži, kai tavo kaimynas gauna palikimą? Dabar 
tau beliko išmokti užsitikrinti neklaidingumą? 
(9) Vargšeli, net ir šito mokaisi drebėdamas ir ne- 
rimastaudamas, kad tik kas nepradėtų tavęs nie- 
kinti, stengdamasis patirti, ar tik kas ko apie tave 
nešneka. (10) Ir jeigu kas atėjęs pasakys tau: „Kal- 
bant apie tai, kas geriausias filosofas, vienas ten 
buvusiųjų pasakė, kad tesąs vienintelis filosofas — 
toks ir toks“, — ir iš karto tavo nykščio didumo sie- 
liukė tįstelėjo ligi dviejų uolekčių. O jei kas kitas 
ten buvusiųjų pasakytų: „Tauški niekus, tokio ir to- 
kio klausyti visai neverta — ką jis išmano? Pačius 
pirmuosius pradmenis teturi, daugiau nieko“, - jau 
ir praradai savitvardą, perbalai, iš karto pradėjai 
rėkti: „Aš jam parodysiu, kas aš toks, kad esu didis 

filosofas!“ Iš šitų žodžių ir matyti, koks tu filosofas! 
(11) Ką nori įrodyti remdamasis kitais? Nejaugi ne- 
žinai, kad Diogenas šitaip didžiuoju pirštu“ parodė 
į vieną sofistų, o tam įtūžus, pasakė: „Štai šitoks 
yra toks ir toks filosofas; jiji parodžiau jums“. (12) 
Juk pirštu žmogaus neparodysi kaip akmens ar 
pliauskos — žmogų parodai, tiktai atskleidęs jo nuo- 
mones. <...> 


III. Kokia yra dorybingo žmogaus 
veiklos medžiaga ir kur labiausiai 
reikia gudintis 


(1) Dorybingo žmogaus veiklos medžiaga — nuo- 
savas vidinis vadovas, kaip kūnas — gydytojo bei 
gimnastikos mokytojo, žemė — žemdirbio medžiaga. 
Dorybingo žmogaus uždavinys — pagal prigimtį nau- 
dotis vaizdiniais. (2) Kiekvienai sielai iš prigimties 
būdinga sutikti su tiesa, su melu nesutikti, neaiš- 
kiu atveju susilaikyti; taigi linkti prie gėrio, grasy- 
tis blogio, niekaip nereaguoti į tai, kas nėra nei 
gėris, nei blogis. <...> 

(14) Šičia labiausiai reikia gudintis štai kaip. Su 
aušra išėjęs iš namų, kad ir kokį pamatytum žmo- 
gu, kad ir ką išgirstum, — tyrinėk, ieškok atsakymo, 
tarsi kas klausinėtų. Ką pamatei? Gražuolį ar gra- 
žuolę? Pridėk matą. Ar šitai priklauso nuo laisvos 
valios, ar nepriklauso? Nepriklauso. Atmesk! (15) Ką 
pamatei? Žmogų, sielvartaujantį dėl vaiko mirties? 
Pridėk matą. Mirtis yra tai, kas nuo laisvos valios 

nepriklauso. Mesk šalin! Priešais ateina konsulas“? 
Pridėk matą. Kas yra konsulo valdžia? Priklauso 
nuo laisvos valios ar nepriklauso? Nepriklauso. 
Sviesk šalin ir šitai kaip nevertą dėmesio; atmesk, 
nes tai tavęs neliečia. (16) Prisiekiu dievais, jei ši- 
taip elgtumės, šičia kasdien nuo aušros ligi tamsos 
gudintumės, šį tą ir pasiektume. (17) O nūnai žio- 
vaujame, ir mus akimirksniu užvaldo kiekvienas 
vaizdinys; tiktai mokykloje — ir tai dar klausimas — 
trupučiuką prasibudiname. O vos tik iš jos išeiname, 
pamatę kenčiantį, sakome „Pražuvo!“, pamatę kon- 
sulą — „Laimingasis!“, pamatę tremtinį — „Nelaimė- 
lis!“, pamatę nuskurdėlį — „Vargšelis, neturi ko val- 
gyti“. (18) Tad reikia išrauti šias netikusias nuomo- 
nes, nukreipti į tai visas savo išgales. Juk kas yra 
verksmas ir dejonės? Nuomonė. Kas yra nelaimė? 
Nuomonė. Kas yra vaidas, barnis, peikimas, kalti- 
nimas, dievų negerbimas, apkalbos? (19) Visa tai 
tėra nuomonės ir niekas daugiau; nuomonės, kad 
nuo laisvos valios nepriklausantys dalykai yra gėris 
arba blogis. Tegul tokių nuomonių žmogus laikosi 
tik nuo laisvos valios priklausančiuose dalykuose, 
ir aš laiduoju, jog jis bus tvirtas, kad ir kas vyktų 
aplinkui. 

(20) Siela — tarsi indas su vandeniu, vaizdiniai — 
tarsi į tą vandenį krintantis spindulys. (21) Todėl, 
kai sujudinamas vanduo, atrodo, juda ir spindulys, 
tačiau jis nejuda. (22) Taigi ir kai žmogui aptemsta 
akys, susidrumsčia ne jo mokėjimas ir dorybės, o 
dvelkimas, kuriame jie yra; nusistovės jisai — nusi- 
stovės ir anieji. 

IV. Prieš žmogų, kuris negražiai 
elgėsi teatre 


(1) Epyro prokuratorius pernelyg jausmingai ža- 
vėjosi komedijos aktoriaus vaidyba, ir už tai buvo 
viešai papeiktas. Paskui skųsdamasis papasakojo 
Epiktetui apie savo barikus. 

— O ką blogo jie padarė? — paklausė Epiktetas. — 
Jie išgyveno spektaklį kaip ir tu. 

— (2) Kas gi taip išgyvena! — piktinosi prokura- 
torius, o Epiktetas tęsė: 

— Matydami tokią tavo — jų valdovo, cezario drau- 
go ir patikėtinio — atveiką, negi jie galėjo santūriau 
reikšti savo jausmus? (3) Jei tokia žiūrovų reakcija 
netinkama, ir pats būk ramesnis; o jei tinkama, ko- 
dėl rūstauji, kad jie mėgdžiojo tave? Ką gi gali mėg- 
džioti paprasti žmonės, jeigu ne jus, aukštus valdi- 
ninkus? Į ką žvilgčios, atėję į teatrą, jei ne į jus? 
(4) „Žiūrėk žiūrėk, ten sėdi cezario prokuratorius! 
Oi, kaip jis staugia! Tad ir aš parėksiu. Jis negali 
nusėdėti. Ir aš šokčiosiu. Jo vergai, apsėdę pusę te- 
atro, stūgauja. Aš neturiu vergų, todėl vienas pats 
plyšausiu už visus, kiek pilvas išneša“. (5) Vadina- 
si, įžengdamas į teatrą tu turi gerai žinoti, kad čia 
esi visiems etalonas bei pavyzdys, kaip dera žiūrėti 
spektaklį. (6) Tad kodėl jie tau priekaištavo? Todėl, 
kad kiekvienas žmogus nekenčia to, kas jam kliudo. 
Anie norėjo uždėti vainiką anam aktoriui, o tu — 
šitam: anie tau kliudė, o tu aniems. Išaiškėjo, kad 
tu stipresnis: anie darė, ką pajėgė, — vainojo kliuvi- 

nį. (7) Tad ko tu nori? Kad tu elgtumeisi, kaip pa- 
norėjęs, o anie nė žodžio neištartų? O kas gi čia 
stebėtino? Negi žemdirbiai neiškalbinėja Dzeusui, 
kai per jį pasitaiko kliuvinių? Negi jam neišmetinė- 
ja jūreiviai? Ar maža priekaištų kliūva cezariui? 
(8) Ir ką? Ar Dzeusas apie tai nežino? Ar neperduo- 
da cezariui, kas apie jį kalbama? Jis puikiausiai 
žino, kad, jei imtų bausti visus jį vainojančius, grei- 
tai nebeturėtų, ko valdyti. (9) Na ir ką? Argi tau, 
atėjusiam į teatrą, tiko skelbauti: „Na, tegu perga- 
lės vainiką gauna Sofronas“? Ar ne geriau buvo ši- 
taip: „Šiuo klausimu išsaugosiu savo valios laisvę 
pagal prigimtį. (10) Man nieko nėra brangesnio už 
mane patį, todėl juokinga galvoti, kad turėsiu nuos- 
tolio, jei už vaidybą pergalę gaus kas nors kitas. 
(11) O kieno pergalės aš noriu? Nugalėtojo. Jei ši- 
taip galvosiu, visada nugalės tas, kurio pergalės aš 
noriu“. 

— Bet man labai labai norisi, kad vainiką gautų 
Sofronas. 

— Tu savo namuose surenk varžybų, kiek tiktai 
nori, ir paskelbk savo Sofroną Nemėjos, Pitijos, Ist- 
mo, Olimpijos žaidynių nugalėtoju; tačiau viešumoj 
nereikalauk sau pirmenybės ir nesigviešk pasisa- 
vinti tai, kas bendra. (12) O jei ne, kentėk, kai tau 
bado akis. Elgdamasis taip, kaip elgiasi minia, tu 
susilygini su jąja. 

VI. Pastaba 


<...> (5) Išprusęs žmogus — nenugalimas: mat jis 
net nepradeda kovos ten, kur nėra stipresnis. 
(6) „Jei nori mano žemės ar jos vaisių — imk sau; 
pasiimk mano vergus, valdžią, kūnpalaikį. Bet tu 
nepadarysi, kad mano linkimas patirtų pralaimėji- 
mą, kad mano grasą ištiktų nesėkmė!“ (7) Į kovą jis 
stoja tik dėl dalykų, priklausančių nuo laisvos va- 
lios; tai kaipgi jam nebus likta būti nenugalimam? 
<...> 


VIII. Kaip reikia įgusti elgtis su vaizdi- 
niais 
(1) Mes stengiamės įgusti atsakinėti į sofistinius 
klausimus. Lygiai taip pat turime gudintis teisingai 
elgtis su vaizdiniais: ir jie mums pateikia klausimų. 
(2) „Mirė tokio ir tokio sūnus“. Atsakyk: „Tai nepri- 
klauso nuo laisvos valios, todėl nėra blogybė“. „Tė- 
vas tokiam ir tokiam nepaskyrė palikimo. Ką ma- 
nai šiuo klausimu?“ „Tai nepriklauso nuo laisvos 
valios, todėl ne blogybė“. „Cezaris jį pripažino kal- 
tą“. „Kas nepriklauso nuo laisvos valios, nėra blogy- 
bė“. (3) „Dėl šito jis labai nuliūdo“. „Priklauso nuo 
laisvos valios, — blogybė“. „Jis išsaugojo savo kilnu- 
mą“. „Priklauso nuo laisvos valios, — gėris“. 
(4) Ir jei pratinsimės šitaip elgtis, darysime pa- 
žangą, nes kitam žmogui pritarsime tiktai tuo atve- 
ju, kai yra susidaręs suvoktinis vaizdinys“. [<...> 

IX. Su oratoriumi, vykstančiu 
į Romą bylinėtis 


(1) Kartą pas jį užėjo vienas žmogus, kuris vyko 
į Romą bylinėtis. Jis išsiteiravo tą žmogų, ko tenai 
vykstąs, o tas savo ruožtu paklausė, ką jis manąs 
apie šį reikalą. 

— (2) Jei manes klausi, — atsakė, — ką nuveiksi 
Romoje: laimėsi ar pralaimėsi bylą, — teorinės tai- 
syklės šiam atvejui neturiu; o jei klausi, kaip tau 
seksis, galiu pasakyti štai ką: jei tavo nuomonės 
teisingos — seksis gerai, o jei netikusios — blogai. 
Mat kiekvieno žmogaus veiklos pagrindas yra ko- 
kia nors nuomonė. <...> 

(5) Tad ar visų mūsų nuomonės teisingos: tavo ir 
tavo atsakovo? Ar jos smarkiai skiriasi? Ar tavo 
nuomonės teisingesnės už jo? Kodėl? Tau atrodo! Ir 
jam atrodo, ir pamišėliams atrodo. Tai nevykęs kri- 
terijus. <...> (8) Ar tyrinėjai savo nuomones, kai 
buvai dar paauglys? Elgdavaisi, kaip išeidavo, — ar- 
gi dabar kitaip elgiesi? Jau jaunuolis būdamas klau- 
seisi oratorių ir pats stengeisi išmokti šio meno; ko, 
tavo nuomone, tada tau trūko? (9) Po to subrendęs 
jau ir pats dalyvavai valstybiniuose reikaluose, pats 
sprendei teismo bylas, pagarsėjai; ar buvo tada nors 
vienas žmogus, kuris, tavo manymu, tau prilygo? 
Ar dabar pakęstumei, jei kas imtų tave tyrinėti [ir 
rodyti], kad tavo nuomonės netikusios? (10) Tad ko 
nori, kad aš pasakyčiau? 

— Padėk man šioje byloje. 

— Čia aš neturiu teorinių taisyklių. O tu, jei at- 
ėjai pas mane šituo reikalu, atėjai ne kaip pas filo- 
sofą, o kaip pas daržovių pardavėją, kaip pas bat- 
siuvį. 

— (11) Tada kam filosofai turi teorinių taisyklių? 

— Tam, kad nors ir kas atsitiktų, turėtume ir 
išsergėtume savo vidinį vadovą pagal prigimtį. Gal, 
tavo nuomone, tai nereikšmingos taisyklės? 

— Ne, labai svarbios. 

— Tai ką? Gal jos reikalauja mažai laiko, ir jas 
galima išmokti prabėgomis? Išmok, jei gali. (12) Pas- 
kui sakysi: „Susitikau su Epiktetu tarsi su akme- 
niu, tarsi su statula“. Mat tik pamatei mane, ir dau- 
giau nieko. O su žmogumi kaip su žmogumi 
susitinka tas, kuris susipažįsta su jo nuomonėmis 
ir savo ruožtu atskleidžia savąsias. (13) Susipažink 
su mano nuomonėmis, parodyk man savas — tik ta- 
da sakykis susitikęs su manimi. Panagrinėkime vie- 
nas kitą: jei aš turiu kokią blogą nuomonę - išaiš- 
kink ją, o jei tu — irgi klok aikštėn. Štai ką reiškia 
susitikti su filosofu. <...> | 

— (15) Tačiau jei visai atsiduosiu šitam reika- 
lui, — sako, — neturėsiu žemės, neturėsiu sidabro 
taurių, neturėsiu puikių galvijų, kaip ir tu nieko 
neturi. 

(16) Į tokias kalbas visiškai užtenka atsakyti: 
„Kad man to ir nereikia! O tau, nors ir daugybę 
visko įsigysi, reikės dar kažko; nori nenori, tu — 
didesnis vargeta negu aš“. 

— (17) Tai ko gi man trūksta? 

— To, ko neturi: tvirtybės ir kad tavo mąstymas 
būtų pagal prigimtį, kad nepatirtum sukrėtimų. 
(18) Patronas ar ne patronas —- kas man darbo? O 
tau svarbu. Aš turtingesnis už tave: man nei šilta, 
nei šalta, ką apie mane pagalvos cezaris — dėl to 
niekam nepadlaižiauju. Šitai man atstoja ir sidab- 
rą, ir auksą. Tavo rakandai auksiniai, o protas, nuo- 
monės, pritarimai, siekiai, norai — iš molio. (19) O 
man, kadangi užlaikau visa tai pagal prigimtį, ko- 
dėl nepasirūpinti ir proto lavinimu? Juk turiu gra- 
žaus laiko — mano minčių niekas neatitraukia. Ką 
tokiu atveju man daryti? Kas manyje labiau verta 
žmogaus, jei ne protas? (20) Jūs, vos pasitaiko lais- 
va valandėlė, nerimstate, lekiate į teatrą arba vel- 
tui švaistote laiką. Kodėl gi filosofui nesiimti lavin- 
ti savo proto? <...> 


X. Kaip reikia pakelti ligas 


<...> (6) Ką reiškia užsiimti filosofija? Argi ne- 
reiškia pasiruošti viskam, kad ir kas atsitiktų? Tad 
ar nesupranti, kad kalbi maždaug šitaip: „Kam čia 
man dar ruoštis ramiai pakelti viską, kas tik atsi- 
tiktų: lai ir taip būna, kas nori“? Panašiai būtų, jei 
žmogus po pirmų smūgių atsisakytų pankratijos“. 
(7) Bet ten, gelbstint savo kailį, leidžiama nutrauk- 
ti kovą, o ką laimėsime šičia, jei liausimės užsiimi- 
nėję filosofija? Tad ką reikia kartoti kiekvieną kar- 
tą, susidūrus su sunkiu išbandymu? „Šitam aš 
ruošiausi, šitam atvejui susidariau įgūdžių“. <...> 

(16) Juk filosofo darbas — saugoti ne šiuos išori- 
nius dalykus: vynėką, aliejuką, kūnpalaikį. O ką? 
Nuosavą vidinį vadovą. Tai kaip su išoriniais daly- 
kais? Į juos kreipti dėmesio tik tiek, kad nebūtų 
peržengtos proto ribos. (17) Tad kurgi čia bėra vie- 
tos bijojimui? Kurgi bėra vietos pykčiui? Kurgi bėra 
vietos baimei dėl nieko nevertų svetimų dalykų? 
(18) Juk reikia vadovautis šiomis dviem nuomonė- 
mis: už valios laisvės ribų nėra nei gėrio, nei blogio; 
ir: reikia stengtis ne pertvarkyti įvykius savo nuo- 
žiūra, o prisitaikyti prie jų pačiam. <...> 


XII. Apie įgūdžių susidarymą“ 


(1) Gudindamiesi turime vengti to, kas prieš pri- 
gimtį ir neįprasta, nes kitaip mes, sakydami užsii- 
mą filosofija, niekuo nesiskirsime nuo fokusininkų. 
<...> (8) Gudinimuisi reikia ne sunkumų ir pavojų, 
o to, kas padeda įgyvendinti užsibrėžtą tikslą. (4) O 
ką reiškia įgyvendinti užsibrėžtą tikslą? Nepatirti 
kliūčių linkstant ir grasantis. O ką šitai reiškia? 
Sėkmingai linkti, grasantis nesuklupti. Tad čia ir 
reikia susidaryti įgūdžių. (5) Kadangi atkakliai ir 
nuolat nesigudinant neįmanoma linkti tik sėkmin- 
gai ir grasytis be pralaimėjimų, tai žinok: jei leisi 
savo linkimui ir grasai nukrypti į nuo laisvos valios 
nepriklausančius dalykus, pirmasis nebus vien sėk- 
mingas, antroji nebus be pralaimėjimų. (6) Kadangi 
mes įpratę linkti kaip tik prie šitokių dalykų, tokių 
pat ir grasytis, — o įprotis smarkiai ima viršų, - tai 

šitokiam įpročiui reikia priešpriešinti kontrastingą; 
ir kaip tik ten, kur vaizdiniai labai netvirti, prieš- 
priešinti įgudimą. 

(7) Smarkiai linkstu į malonumus. Kad susida- 
ryčiau reikalingą įgūdį, perdėtai elgsiuos priešin- 
gai. Vengiu sunkumų - lavinsiu vaizdinius, kad at- 
prasčiau šalintis panašių dalykų. (8) Juk kas yra 
asketas? Tai žmogus, kuris stengiasi neturėti linki- 
mo, o grasytis tik nuo laisvos valios priklausančių 
dalykų ir daugiausia pastangų deda ten, kur sun- 
kiausiai sekasi. Todėl kiekvienam žmogui reikia iš- 
siugdyti vis kitokių įgūdžių. <...> (10) Žmogau, jei- 
gu esi baisiai karštas, įprask susivaldyti baramas, 
neįsižeisti užgauliojamas. Šitaip paskui padarysi to- 
kią pažangą, kad, jei kas ir suduos tau, pasakysi 
pats sau: „Tarki, jog apkabinai statulą“. (11) Pas- 
kui įprask tinkamai apsieiti ir su vynėku: ne mažai 
išgerti (yra netikėlių, kurie ir šitaip treniruojasi), 
bet visų pirma mokėti susilaikyti; susilaikyti ir nuo 
mergužėlės, ir nuo paplotyčio. O kada nors vėliau 
(žinoma, jei tik pasitaikys proga) išbandymui stosi 
į kovą, kad sužinotum, ar vis dar taip pat tave per- 
gali vaizdiniai. (12) Tačiau iš pradžių bėk kuo to- 
liau nuo to, kas už tave stipresnis. Nelygi žavios 
mergužėlės kova su jaunuoliu, tik tepradedančiu mo- 
kytis filosofijos: žmonės šneka, kad uola ir molinis 
puodas — ne bičiuliai. 

(13) Po linkimo ir grasos antrasis filosofijos klau- 
simas liečia siekimą ir vengimą: kad jie būtų paval- 

dūs protui, tinkamu laiku, kad netrikdytų kokios 
nors kitos panašios sandermės. 

(14) Trečiasis klausimas susijęs su pritarimu: jis 
nukreiptas prieš dalykus, kurie atrodo įtikinantys 
bei patrauklūs. (15) Juk ir Sokratas kalbėjo, kad 
neįmanoma gyventi gyvenimo, kurio negali ištirti; 
taip ir čia neįmanoma priimti vaizdinio, kurio ne- 
gali išanalizuoti. Tu turi jam pasakyti: „Palūkėk, 
leisk man pažiūrėti, kas tu esi ir iš kur ateini“, 
panašiai kaip nakties sargybiniai stabdo sutiktąjį: 
„Pasakyk slaptažodį!“ „Ar tu žinai prigimtį atitin- 
kantį slaptažodį, būtiną vaizdiniui, kurį aš ketinu 
priimti?“ 

(16) Pagaliau visi tie pratimai, kuriais jaunuo- 
liai lavina savo kūną, gali praversti ir čia, jei tik jie 
yra kokiu nors būdu susiję su linkimu ir grasa; ta- 
čiau noras per juos pasipuikuoti būdingas žmogui, 
kuriam svarbu visai kas kita — išoriniai dalykai, 
kuris tik ir ieško žiūrovų, kurie gėrėtųsi: „O koks 
galiūnas! (17) Apie tai puikiai kalbėjo ir Apoloni- 
jas“: „Kai rimtai nori palavinti savo ištvermingu- 
mą, sakysim, per karštį, būdamas labai ištroškęs, 
gurkštelk truputį šalto vandens ir išspjauk, niekam 
nė žodžio nesakydamas“. 


XIII. Kas yra vienatvė 
ir koks žmogus yra vienišas 
(1) Vienatvė yra tam tikra žmogaus, neturinčio 


pagalbos, būklė. Juk būdamas vienas žmogus ne- 

tampa iš karto vienišas, lygiai kaip ir būdamas mi- 
nioje nebūtinai yra ne vienišas. (2) Kad ir kaip ten 
būtų, kai prarandame brolį, sūnų ar draugą, kurie 
teikdavo nusiraminimą, sakomės likę vieniši, nors 
ir dažnai lankomės Romoje, kur susitinkame tokią 
gausybę žmonių, su daugybe bendraujame, būna, 
kad dar ir minią vergų turime. (3) Mat žodis „vie- 
nišas“ reiškia, kad kažkas neturi pagalbos ir norin- 
tieji gali jam kenkti. Todėl kelionėje labiausiai vie- 
nišais laikome save tada, kai pakliūvame į plėšikų 
rankas. Juk iš vienatvės išvaduoja ne apskritai pa- 
matytas žmogus, bet sutiktas garbingas, kuklus, pa- 
siruošęs padėti žmogus. <...> 

(7) Dzeusas bendrauja pats su savimi, randa nu- 
siraminimą pats savyje ir mąsto, kokios jo valdos, 
skęsdamas mintyse, kurios vertos jojo; šitaip ir mes 
turime sugebėti kalbėtis su savimi, apsieiti be kitų 
žmonių, patys žinoti, kaip turime gyventi, (8) pagal- 
voti apie tai, kaip dievas valdo visatą, pamąstyti, 
ką mes galvojame apie visa kita, peržvelgti, koks 
buvo mūsų požiūris anksčiau į visa, kas esti, ir koks 
dabar, kokie dalykai mus vis dar slegia bei kaip 
būtų galima tai ištaisyti ar pašalinti; jeigu tarp jų 
yra tokių, kurie reikalauja atkaklaus darbo, tai ir 
dėti visas pastangas derinant jas su racionaliu tų 
dalykų pamatu. | 

(9) Štai jūs matote visišką taiką, kurią, kaip re- 
gis, bus mums parūpinęs cezaris: nebėra karų nei 
mūšių, nebėra nei didelių plėšikų, nei piratų, todėl 
galima bet kuriuo metu saugiai keliauti sausuma ir 

jūra nuo pat rytų ligi vakarų. (10) Tai štai gal jis 
gali parūpinti mums ramybės ir nuo karštinės, kad 
neskęstų laivai, nebūtų gaisrų, žemės drebėjimų ir 
perkūnijų? Gal gali išgelbėti nuo meilės? Negali. 
Nuo skausmo? Negali. Nuo pavydo? Negali. (11) 
Trumpai tariant, negali išlaisvinti nuo nieko pana- 
šaus. O štai protas — filosofų — žada suteikti mums 
taikią ramybę ir nuo šitų dalykų. O ką jis sako? 
„Jeigu klausysite manęs, kur bebūsite, ką beveiksi- 
te — niekas jūsų neįskaudins, niekas nesupykdys, 
jūs nebūsite prievartaujami, trukdomi, jūs gyvensi- 
te ramūs be visų šių sunkumų“. (12) Todėl, jeigu 
žmogus yra įgavęs tokią taikią ramybę (ne, tiktai 
ne cezario paskardentą — toli jam ligi tokios! — o 
paskelbtą dievo ir paremtą protu), negi jam to ma- 
ža, kai, būdamas vienas, apžvelgia savo padėtį ir 
svarsto: (13) „Nūnai nieko blogo negali man atsitik- 
ti: man nėra plėšiko, man nėra žemės drebėjimo, 
visa pilna taikos, visa pilna ramybės; nė vienas ke- 
lias, nė vienas miestas, nė vienas pakeleivis, nė vie- 
nas kaimynas, nė vienas pažįstamas man nėra pa- 
vojingas. Kitas, tas, kuris tuo turi rūpintis, parūpina 
maisto, kitas parūpina drabužių, kitas apdovanoja 
juslėmis, kitas duoda bendrąsias sąvokas. (14) O 
kai jis nustoja tiekti šiuos būtiniausius dalykus, tai 
duoda ir atšaukiantį ženklą: jis atveria duris ir sa- 
ko tau: „Eik“. Kur? Tenai, kur nėra nieko baisaus, 
iš kur pats esi kilęs, tenai, kur visa tau brangu ir 
sava, — į pirmąją pradžią. (15) Kiek tavyje buvo 
ugnies — lai grįžta į ugnį, kiek buvo žemelės - tegu 

grįžta į žemelę, kiek buvo dvelkimo — lai grįžta į 
dvelkimą, kiek buvo vandenėlio - lai grįžta į vande- 
nėlį. Nėra Hado, nėra Acheronto, nėra Kokito, nėrą 
Piriflegetonto“ — visa pilna dievų ir dievybių. (16) 
Žmogus, kuris moka apie tai svarstyti, mato saulę, 
mėnulį, žvaigždes, grožisi žeme ir jūra, nebūna nei 
vienišas, nei bejėgis. 

— (17) Tai ką? O jeigu kas nors atėjęs nusmeigs 
mane? 

— Kvailuti, juk ne tave, o tik kūnėką. (18) Tai 
kokia gi čia gali būti vienatvė ar nežinia? Kam mums 
būti prastesniais už vaikiščius? Juk ką jie daro, bū- 
dami palikti vieni? Prisirinkę kriauklių ir prisinešę 
smėlio, kažką vis stato, paskui griauna ir vėl stato: 
jiems nekyla nė menkiausios abejonės, kaip gyven- 
ti. (19) Vadinasi, aš, jei jūs išplauksite, turėsiu at- 
sisėdęs raudoti, kad mane palikote vieną, ir todėl 
aš esu vienišas? Tai šitaip aš negausiu nė kriauk- 
lių, nė smėlio? Tačiau vaikai taip elgiasi per paiku- 
mą, o mes esame nelaimingi per protą? 

(20) Kiekvienas didelis jėgų įtempimas pavojin- 
gas neįgudusiam. Todėl imtis tokių dalykų reikia 
tiktai pagal savo galimybes: vieni jų atitinka mūsų 
įgimtas jėgas, kiti — visai netiks džiovininkui. 
(21) Todėl įprask kurį laiką gyventi tarsi sirgtum, 
kad paskui pagaliau galėtumei gyventi kaip svei- 
kas žmogus. Pabadauk, pagerk vien vandens: kurį 
laiką visiškai atsisakyk nuo linkimo, kad paskui 
galėtum linkti, vadovaudamasis protū. O jeigu čia 

vadovausies protu ir tavyje yra gerų bruožų, tavo 
linkimas bus teisingas. 

(22) Bet ne, mes norime tučtuojau pradėti gy- 
venti kaip išminčiai, imti teikti naudos žmonijai. 
Kokios naudos? Na ką tu? Juk ar sau pačiam esi 
padėjęs? Tu svajoji pakreipti žmones prie proto? O 
tu pats esi į jį atsisukęs? (23) Nori teikti jiems nau- 
dos? Parodyk savo pavyzdžiu, koks filosofijos povei- 
kis žmonėms, ir daugiau nebepaistyk. Savo manie- 
ra valgyti duok naudos tiems, kurie valgo kartu su 
tavimi, gerdamas — geriantiems kartu, savo nuolai- 
dumu — teik naudos visiems, savo neišrankumu, sa- 
vo tvardymusi — štai šitaip teik jiems naudos ir 
neliek ant žmonių savo tulžies. 


XIV. Smulkmenos 


(1) Kaip prasti tragedijos choristai negali dai- 
nuoti solo, tiktai kartu su kitais, taip ir kai kurie 
žmonės negali išeiti pasivaikščioti vieni. (2) Drau- 
guži, jei tu ne menkysta, mokėk ir vienas pasi- 
vaikščioti, ir pats su savimi pasikalbėti, - nesislėpk 
chore. (3) Kartais užtenka pajusti kitų panieką, ne- 
patiklius žvilgsnius, sukrėtimą, kad sužinotum, kas 
tu esi iš tikrųjų. 

(4) Kartais būna taip: kažkas, lavindamas savo 
ištvermę, geria gryną vandenį ir tučtuojau pradeda 
visiems skelbautis: „Aš tegeriu vandenį“. (5) Tad tu 
geri vandenį vien tam, kad gertum vandenį? Žmo- 
gau, jei tau naudinga gerti vandenį, tai ir gerk; o jei 

ne — elgiesi juokingai. (6) Tačiau jeigu tau naudinga 
gerti vandenį, ir todėl tu jį geri, tai netilindžiuok 
apie tai tiems, kam tokie žmonės nepatinka. Tai 
ką? Gal tu kaip tik jiems ir nori patikti? <...> 

(8) Reikia ginti iš žmonių šiuos du bruožus: pui- 
kybę ir nepatiklumą. Štai išpuikusiam būdinga gal- 
voti, kad jam nieko daugiau nebereikia, o nepatik- 
liam — kad, esant dabartinėms sąlygoms, neįmanoma 
gerai gyventi. (9) Nuo išpuikimo gerai padeda iškė- 
limas aikštėn, — kaip tik tai pirmiausia ir daro Sok- 
ratas. Iškelti aikštėn trūkumus nėra neįmanoma, 
pats pergalvok ir rasi ką kelti. (10) Toks apgalvoji- 
mas tau nė kiek nepakenks: juk užsiimti filosofija 
maždaug ir reiškia ieškoti galimybių, kaip tavo lin- 
kimas ir grasa galėtų būti netrukdomi. 

(11) „Aš už tave geresnis, nes mano tėvas — kon- 
sulas“. Kitas sako: „Aš esu buves liaudies tribūnų, 
o tu ne“. (12) O jeigu mes būtume žirgai, ar tu kal- 
bėtum: „Mano tėvas buvo eiklesnis“ arba: „Aš turiu 
daugiau avižų ir šieno“, arba: „Koks dailus mano 
apynasris!“? Tai štai, tau, šitaip kalbančiam, pasiū- 
lyčiau: „Kam tos kalbos — palenktyniaukime!“ 
(13) Vadinasi, apie žirgo kokybę sprendžiame iš eik- 
lumo; nejaugi žmoguje nėra nieko, iš ko galima bū- 
tų nustatyti, kuris geresnis ir kuris prastesnis? Ar- 
gi jame nėra santūrumo, ištikimybės, teisingumo? 
(14) Štai šičia ir pasirodyk esąs geresnis, tada ir 
kaip žmogus būsi geresnis. O jei imsi girtis: „Aš 
puikiai spardausi“, pasakysiu: „Tu didžiuojiesi asilo 
amatu“. 


160 


TREČIA KNYGA 


XV. Apie tai, kad kiekvieno darbo 
reikia imtis gerai apsižiūrėjus 

(1) Kiekvieno darbo imkis iš anksto apsvarstęs, 
ko jis reikalauja ir kas iš jo išeis. O jei ne, iš pra- 
džių noriai griebsies, tačiau paskui, nebūdamas prieš 
tai apgalvojęs visko iš eilės, gėdingai atsitrauksi, 
vos tik paaiškės kas nelaukto. <...> 

(8) Tad ir kiti, išvydę filosofą ir išgirdę kalbant 
taip, kaip kalba Eufratas" (beje, kas gali taip pasa- 
kyti kaip jis!), nori ir patys imtis filosofijos. (9) Žmo- 
gau, pasižiūrėk pirma į darbą, paskui — į savo pri- 
gimti: kokios tavo jėgos. Jei nori būti imtynininku, 
pasižiūrėk į savo pečius, klubus, juosmenį. Juk kiek- 
vieno prigimtis tinka vis kitam užsiėmimui. (10) Tu 
manai, kad gali užsiimti filosofija, taip ir toliau te- 
besielgdamas? Manai, kad galėsi šitiek pat valgyti, 
gerti, taip pat niršti, taip pat būti nepatenkintas? 
(11) Reikia nemiegoti naktų, pergalėti kai kuriuos 
savo potraukius, pasitraukti nuo artimųjų, būti že- 
minamam kiekvieno vaikėzo, badomam pirštais pra- 
eivių, būti mažesniam visu kuo: pareigomis, padėti- 
mi, teisme. (12) Apsvarstei šitai, ir nepasikeitė tavo 
nuomonė — tada imkis filosofijos, jeigu už visa tai 
nori būti netrikdomas afektų, laisvas, nesudrums- 
tos dvasios. O jei ne, nė artyn neik, nebūk mažas 
vaikas: dabar tu - filosofas, vėliau — mokesčių rin- 
kėjas, paskui — oratorius, o dar paskiau — cezario 
vietininkas. <...> 

XVI. Apie tai, kad sueinant į pažintis 
reikia būti atsargiam 

(1) Dažniau susieidamas su kitais pasikalbėti, 
kartu papuotauti arba iš viso kartu gyventi, žmo- 
gus neišvengiamai turi arba pats supanašėti su jais, 
arba juos pakeisti pagal save. (2) Juk ir užgesusi 
žarija, priglausta prie degančios, arba užgesins ją, 
arba pati užsidegs. (3) Kadangi čia tokia didelė ri- 
zika, su neišsilavinusiais žmonėmis tokias pažintis 
reikia megzti atsargiai, atsimenant, kad neįmano- 
ma prisiliesti prie suodino žmogaus pačiam neišsi- 
suodinant. <...> 

(7) Tad kodėl gi jie būna stipresni už jus? Todėl, 
kad visos jų sakomos nešvankybės eina iš nuomo- 
nių, o jūsų puikios kalbos — tik iš lūpų; todėl jos 
išglebusios ir negyvos, todėl jūsų pamokymai ir jū- 
sų vargšelė nuvalkiota dorybė gali kelti tikrą pasi- 
bjaurėjimą jūsų klausytojams. (8) Šit kaip neišsila- 
vinę žmonės nugali jus. Mat nuomonė visada stipri, 
nuomonė nenugalima. (9) Tad kol jumyse neįsitvir- 
tins šis puikus supratimas ir kol neįsigysite atitin- 
kamos jėgos, kad būtumėt nesuklaidinami, patariu 
jums su neišsilavinusiais žmonėmis bendrauti at- 
sargiai. O jei ne, kasdien lyg vaškas saulėje tirps 
tai, ką užsirašote mokykloje. (10) Tad venkite sau- 
lės, kol jūsų supratimas iš vaško. <...> 

XIX. Kuo skiriasi profano 
ir filosofo nuostata 


(1) Pirmasis skirtumas tarp profano ir filosofo 
yra toks: anas vis dejuoja: „Koks aš nelaimėlis — ir 
vis per savo vaikiūkštį, per brolį, per tėvą“; o šis, jei 
kada pasitaiko prisipažinti: „Aš nelaimingas“, tai 
pagalvojęs priduria: „Per save patį“. (2) Juk laisvai 
valiai be jos pačios niekas nuo mūsų nepriklausan- 
tis negali nei trukdyti, nei kenkti. (3) Todėl jei ir 
mes patys linkę panašiai kalbėti, kai mūsų kelias 
sunkus, jei matome kaltes mumyse pačiuose, jei ne- 
pamirštame, kad nerimo ir dvejonės priežastimi ga- 
li būti tik mūsų nuomonė, tai, prisiekiu visais die- 
vais, mes jau esame padarę pažangą filosofijoje. 

(4) Nors iš tikrųjų nuo pat pradžių mes einame 
kitu keliu. Kai mes, dar vaikai, užsižiopsoję suklum- 
pame, nešiotė ne mums ploja per užpakalį, o ima 
mušti akmenį. O ką blogo tas akmuo padarė? Gal 
jis dėl tavo vaikiščio žioplumo turėjo pasitraukti iš 
kelio? (5) Dar toks atvejis: jei grįžę iš pirties neran- 
dame ko pavalgyti, vaikavedys, beveik visuomet, ne 
mūsų apetitą ramdo, o puola pliekti virėją. Žmogau 
tu žmogau, negi virėjo auklėtoju esi paskirtas? Ne, 
mūsų vaikelio: tai jį ir taisyk, jo žiūrėk. 

(6) Šitaip ir užbambėję pasiliekame vaikais. Juk 
vaikas muzikoje - neišmanantis muzikos, kai reikia 
rašyti — neraštingas, gyvenime — neišsilavinęs. 

XX. Apie tai, kad iš visų išorinių dalykų 
galima gauti naudos 


(1) Remdamiesi teoriniais vaizdiniais, beveik vi- 
si mato gėrį ir blogį mumyse pačiuose, o ne išorės 
dalykuose. (2) Niekas nelaiko gėriu teiginio „Dabar 
yra diena“, blogiu —- „Dabar yra naktis“, o didžiau- 
sia blogybe — „Trys lygu keturiems“. (3) Tai ką? 
Žinojimas — gėris, apsirikimas — blogybė, vadinasi, 
taip pat gėris yra žinoti ir tai, kad viena ar kita yra 
neteisybė, ir patį klaidingą teiginį. (4) Todėl tas pats 
turi būti ir gyvenime. Sveikata — gėris, liga — blogy- 
bė? Ne, žmogau! Tai kas? Būti teisingai sveikam — 
gėris, neteisingai — blogis. 

— Vadinasi, ir iš ligos galima turėti naudos? 

— Dėl dievo, o iš mirties argi negalima? Gal iš 
luošumo negalima? (5) Gal maža, manai, gavo nau- 
dos numirdamas Menoikėjas““? 

— Lygiai tiek pat naudos lai gauna tas, kas šitaip 
šneka! 

— Pala, pala, žmogau! Ar jis neišsaugojo savyje 
žmogaus, mylinčio tėvynę, didžiadvasio, garbingo, 
prakilnaus? O ar nebūtų pragaišinęs viso šito, išlik- 
damas gyvas? (6) Argi nebūtų įgijęs priešingų bruo- 
žų? Argi nebūtų tapęs bailiu, žemu žmogumi, ne- 
kenčiančiu tėvynės, besikabinančiu už gyvybės? Tai 
tau vis tebeatrodo, kad mirdamas gavo maža nau- 
dos? <...> 

(12) Štai šitai ir yra Hermio lazdelė“: „Paliesk 
manimi, - sako, - ką nori, viskas virs auksu“. O čia: 

duokš, ką nori, ir aš paversiu tai gėriu. Duok šen 
ligą, mirtį, nepriteklių, barimą, teismą, grasinantį 
aukščiausia bausme, — padedant Hermio lazdelei, 
visa tai išeis į naudą. 

— (18) Kuo paversi mirtį? 

— O kuo gi kitu, jei ne tuo, kas papuoštų tave, 
arba tuo, kad per ją galėtumei savo elgesiu parody- 
ti, koks būna žmogus, paklusęs prigimties liepimui? 

— (14) Kuo paversi ligą? 

— Parodysiu jos prigimtį, pasipuošiu ja: būsiu tvir- 
tas, būsiu ramus, nepadlaižiausiu gydytojui, nemal- 
dausiu, kad greičiau ateitų mirtis. (15) Ko dar tu 
ieškai? Visa, kad ir ką tu pateiksi, aš padarysiu 
palaimintu, teikiančiu laimę, puikiu, geistinu daly- 
ku. <...> 


XXI. Prieš tuos, kurie lengvabūdiškai 
imasi dėstyti filosofiją 

(1) Perėmusieji gryninteles filosofijos taisykles 
stengiasi tuoj pat jas išvemti tarsi maistą iš subju- 
rusio skrandžio. (2) Tu pirma jas suvirškink, tada 
paskui nereikės jų išpilti laukan; o jeigu ne, tikrai 
tyras dalykas virsta atgrasiais vėmalais. (8) Tačiau 
tu mums parodyk, kad tau įsisavinus taisykles va- 
dovaujančioji tavo sielos dalis pasikeitė, panašiai 
kaip atletai demonstruoja savo įspūdingus pečius, 
išugdytus pratimais ir tinkamu maistu, kaip ama- 
tininkai rodo dirbinius — savo mokymosi rezultatą. 
(4) Statybininkas nepradeda aiškinti atėjęs: „Paklau- 

sykite mano kalbų apie statybos meną“; ne, pasam- 
dytas pastato namą ir taip parodo, kad išmano šį 
meną. (5) Panašiai daryk ir tu: valgyk kaip žmogus, 
gerk kaip žmogus, tvarkingai renkis, vesk, susilauk 
vaikų, dalyvauk valstybės valdyme, būk pakantus 
kritikai, pakęsk kliautininką brolį, pakęsk tėvą, pa- 
kęesk sūnų, kaimyną, bendrakeleivį. (6) Tu mums 
šitai parodyk, kad žinotume, jog iš tikrųjų esi šio to 
pramokęs iš filosofų. Bet ne: „Ateikite paklausyti 
mano komentarų“. (7) Prisiviliok susiradęs, kam ga- 
lėtum išlieti: „Juk aš kaip nė vienas kitas išklosiu 
jums Chrisipo veikalus, tarsi ant delno parodysiu jo 
stilių, pateiksiu aibę palyginimų iš Antipatro bei 
Archedemo veikalų“. 

(8) Tai štai dėl šito jaunuoliai turi palikti savo 
gimtines ir tėvus, kad atvažiavę pasiklausytų tavo 
vingrybių apie žodelyčius? (9) Negi jie neturi grįžti 
namo pakantūs, be aistrų, netrikdomi, turėdami to- 
kį dovį gyvenimo kelionei, kurio dėka galės tinka- 
mai pakelti visa, kas beatsitiktų, kuris padės jiems 
pelnyti garbę? (10) O kaip tu gali įduoti tai, ko pats 
neturi? Juk ką kita tu pats nuo pat pradžių veikei 
be to, kad gaišai laiką, spręsdamas silogizmus, nag- 
rinėdamas dviprasmiškus argumentus, aiškindama- 
sis samprotavimus, kuriuose išvados prieinama klau- 
sinėjant. (11) „Bet toks ir toks jau turi savo mokyklą, 
o kuo aš blogesnis?“ Verge tu verge, šitai daroma ne 
vėjagalviškai, ne kaip pakliuvo: šitam reikia ir būti 
tam tikro amžiaus, ir turėti tam tikrą gyvenimo 
būdą, reikia ir turėti dievą vadovu. (12) Ir tai ne 

viskas: pasirengęs išplaukti, nė vienas žmogus ne- 
palieka kranto, neatnešęs aukos dievams, nepapra- 
šes jų padėti; net nė sėjos žemdirbiai nepradeda, 
neatsikreipę savo malda į Demetrą. Juk imdamasis 
tokio rimto darbo be dievų, kas galėtų tikėtis sėk- 
mės, o atėjusieji pas jį mokytis — kad bus atėję ne 
be reikalo. (13) Žmogau, juk tu tikrai šaipaisi iš 
misterijų ir tarsi sakai: „Taip, Eleusine yra šven- 
tykla, bet pažiūrėk, ir čia ji stovi. Ten yra vyriau- 
siasis žynys? — Ir aš paskirsiu vyriausiąjį žynį. Ten 
yra šauklys? — Ir čia bus. Ten fakelų nešėjas? — Ir 
jį paskirsiu. Ten fakelai? = Ir čia. Žodžiai tie patys, 
tai kuo gi skiriasi vyksmas?“ Šventlaužiškiausias 
tu žmogau, tikrai niekuo nesiskiria? Argi visi šie 
veiksmai nebūna naudingi tik tada, kai atliekami 
tam tikroje vietoje ir tam tikru laiku? Pradėti šitą 
darbą tu turi nuo aukų ir maldų, prieš tai atlikęs 
apsišvarinimo ritualą ir įsisąmoninęs, kad pradedi 
šventą apeigą, ir, be to, — apeigą iš žilos senovės. 
(15) Tik tokiu būdu misterija tampa naudinga, tik 
šitaip pradedame įsivaizduoti, kad visa tai senoliai 
yra nustatę mums lavinti bei mūsų gyvenimui tai- 
syti. O tu negrabiai mėgdžiodamas skelbauji tas jų 
nuostatas netinkamu laiku, netinkamoje vietoje, ne- 
atnašaudamas aukų, neatlikęs apsišvarinimo apei- 
gos. (16) Tu neturi drabužio, kurį turi turėti vyriau- 
siasis žynys, ne kaip žynio tavo plaukai, ant jų nėra 
žynio raiščio, tu neturi žynio balso, amžiaus, tu ne- 
atlikai apsišvarinimo apeigos, o jis atliko, — tu tik- 

tai jo žodžius pasisavinai. Nejaugi šitie žodžiai pa- 
tys savaime yra šventi? 

(17) Šito reikia imtis kitaip. Šis darbas — didus, 
slėpiningas, jo nevalia dirbti kaip pakliuvo ir kam 
pakliuvo. (18) Kad galėtum pradėti mokyti jauni- 
mą, net išminties yra maža. Reikia turėti šitam pa- 
šaukimą, būti tinkamam šitam darbui. <...> 


XXII. Apie kinikų gyvenimo būdą 


<...> (13) Pirmiausia visur kur, kas susiję su ta- 
vimi, kad ir ką darytum, ateityje turi nebūti pana- 
šus į save dabartinį: nekaltinti nei dievo, nei žmo- 
gaus; tau reikia visiškai atsisakyti linkimo, o 
grasytis tik dalykų, priklausančių nuo laisvos va- 
lios. Tu neturi nei pykti, nei tūžti, nei pavydėti, nei 
gailėti. Tau neturi atrodyti puikūs nei mergiotė, nei 
šlovytė, nei vaikigalis, nei paplotytis. (14) Juk pri- 
valai žinoti, kad kiti žmonės, užsiimdami panašiais 
darbais, naudojasi sienų, namų, tamsos priedanga, 
turi begales kitų galimybių pasislėpti. Užsirakino 
duris, pastatė ką nors prie miegamojo: „Jei kas at- 
eis, sakyk, išvykęs, neturi laiko“. (15) Kinikui visa 
tai privalo atstoti kuklumas; o jei ne, būdamas nuo- 
gas po atviru dangumi, užsitrauks gėdą. Šitai - jam 
namai, šitai — jam durys, šitai — sargybiniai prie 
miegamojo, šitai — tamsa. (16) Juk jam nevalia net 
ir norėti ką nors nuslėpti. Kitaip — prapuolė, pražu- 
dė savyje kiniką, pražudė gyvenantįjį po atviru dan- 
gumi, pražudė laisvąjį. Pradėjo bijotis kažko išoriš- 

ko, prireikė slėptuvės — o jos nėra, nors ir norėtų. 
Kurgi jis pasislėps, kaip? (17) O jeigu dar atsitikti- 
nai susitiks šitą bendrą mokytoją, šitą auklėtoją — 
dar kiek reikės prisikentėti! (18) Tad viso šito bijo- 
damas, ar begali išdrįsti vadovauti kitiems žmonėms 
iš visos širdies? Neįmanoma, negalima. 

(19) Todėl pirmiausia reikia padaryti, kad tavo 
paties vidinis vadovas būtų švarus, ir priimti tokį 
nusistatymą: (20) „Nūnai mano medžiaga —- mano 
mintys, kaip statybininko medžiaga — mediena, bat- 
siuvio — oda, o uždavinys — teisingai naudotis vaiz- 
diniais. (21) Kūnpalaikis man visai nerūpi, visai ne- 
svarbu ir jo dalys. Mirtis? Lai ateina, kai tik panorės, 
vis vien ar tai būtų viso kūno, ar tik kokios nors jo 
dalies mirtis. (22) Tremtis? Kur gali ištremti? To- 
liau už pasaulį negali. Kad ir kur nueisiu, ten sau- 
lė, ten mėnulis, ten žvaigždės, sapnai, pranašystės, 
bendravimas su dievais““ 

(23) Šitaip pasiruošęs tikras kinikas dar negali 
nusiraminti, jis turi žinoti esąs Dzeuso pasiuntinys, 
atsiųstas žmonėms nurodyti, jog jie klysta, spręsda- 
mi apie gėrį ir blogį, jog gėrio ir blogio esmės ieško 
ten, kur jos nėra, o ten, kur yra — jiems nė į galvą 
neateina ieškoti. <...> 

(62) Jaunuolis paklausė, ar sergantis kinikas su- 
tiktų, jei draugas prašytų ateiti į jo namus ir jį 
slaugyti. Jis pasakė: 

— (63) O iš kur tu imsi kiniko draugą? Juk tai 
turėtų būti kitas toks pat žmogus, kad būtų vertas 
laikyti save jo draugu. Reikia, kad jis būtų skeptro, 


169 


POKALBIAI 


karališkos valdžios bendras ir kad būtų vertas tar- 
nas, jei tikisi būti pagerbtas draugyste, kaip Dioge- 
nas”? tapo Antisteno draugu, Kratetas“ — Diogeno. 
(64) O gal tau atrodo, kad jeigu jis tinka kinikui ir 
sveikinasi su juo, tai jis jau ir yra jo draugas, o šis 
laikys jį vertą to, kad ateitų pas jį? (65) Tad jeigu 
tu taip nusprendei, pagalvok, ar ne geriau tau su- 
sirasti nešvarumų duobę karštinei persirgti, kuri 
apsaugos tave nuo šiaurinio vėjo, kad nesustingtum 
šaltyje. (66) Bet tu, man atrodo, pasirengęs kart- 
kartėmis patraukti į kieno nors namus, kad gau- 
tum pavalgyti. Tad ko gi tau imtis tokio didžio rei- 
kalo? 

— (67) O santuoka, — paklausė anas, — ir vaikai 
ar bus tarp pagrindinių kiniko priedermių? 

— Jei surasi man, — atsakė, — vienų išminčių mies- 
tą, ir tai vargu bau ar nors vienas noriai ryšis gy- 
venti kaip kinikas. Juk dėl ko jis imsis tokio gyve- 
nimo būdo? (68) Tačiau jei padarysime tokią 
prielaidą, tai niekas nekliudo jam ir vesti, ir turėti 
vaikų. Juk ir jo žmona bus kita tokia pat kaip ir jis, 
toks pat uošvis, taip pat bus auklėjami vaikai. <...> 
(70) Tu tik pasižiūrėk: jis turi atlikti tam tikras 
priedermes uošviui, atiduoti duoklę kitiems žmonos 
gentainiams, pačiai žmonai; galų gale jo darbai ap- 
siribos sergančiųjų slaugymu, šeimos aprūpinimu. 
(71) Jau nekalbant apie kitką, jam reikia puodo, 
kad galėtų pašildyti vandens ir nuprausti geldoje 
vaiką, reikia vilnos gimdyvei žmonai, alyvų alie- 
jaus, lovukės, puoduko (jau ir susidaro gerokai ra- 

kandėlių!), atsiranda daugybė trukdančių dar- 
bų. <...> 

(74) Iš kur begaus laisvo laiko, kas susaistytas 
neišsilavinusio žmogaus priedermėmis? 

Argi jam nereikia parūpinti drapanėlių vaikams? 
Na, o suruošti pas gramatikos mokytoją su lentelė- 
mis ir rašyklėmis, dar ir lovytę jiems pakloti? Juk 
negali vaikai, ką tik išėję iš įsčių, iš karto tapti 
kinikais. O jeigu viso to jis nedarys, geriau būtų 
pamesti vaikus vos gimusius, negu šitaip iš lėto ga- 
labyti. (75) Pasižiūrėk pats, kur mes stumiame ki- 
niką, kaip atimame iš jo karališką valdžią. 

— (76) Taip, bet Kratetas buvo vedęs. 

— Tu nurodai man aplinkybes, susiklosčiusias iš 
meilės, be to, pridedi žmoną — antrą Kratetą“. O 
mes nagrinėjame įprastas, nesusijusias su aplinky- 
bėmis santuokas, ir šitaip svarstydami negalime tvir- 
tinti, kad esant tokiai padėčiai santuoka ir vaikai 
įeitų į pagrindinę kiniko priedermę. <...> 

(83) Paklausk manęs, jei nori, ar kinikas daly- 
vaus valstybiniuose reikaluose? Kvaileli, tu ieškai 
valstybinių reikalų, svarbesnių už tuos, kuriuos jis 
tvarko? (84) Nejaugi nuėjęs pas atėniečius kalbės 
apie pajamas ir išlaidas tas, kuris turi vienodai kal- 
bėtis su visais žmonėmis — ir su atėniečiais, ir su 
korintiečiais, ir su romėnais — ir ne apie išlaidas ar 
pajamas, ne apie taiką ar karą, bet apie laimę ir 
nelaimingumą, apie sėkmę ir nesėkmę, apie vergo- 
vę ir laisvę? (85) Kai žmogus sprendžia šitokios vals- 
tybės reikalus, tu manęs klausi, ar jis dalyvaus vals- 

tybės tvarkyme? Dar manęs paklausk, ar imsis eiti 
pareigas. Vėlei tau pasakysiu: kvaileli, kokios pa- 
reigos svarbesnės už tas, kurias jau eina? 

(86) Tačiau reikia, kad tokio žmogaus ir kūnas 
būtų ne bet koks. Be abejo, jei ateis džiovininkas, 
išdžiūvęs ir perbalęs, jo tvirtinimai jau neturės to- 
kios svarbos. (87) Reikia, kad jis ne tik sielos savy- 
bes rodydamas teigtų neišsilavinusiems žmonėms, 
jog galima būti dorybingu žmogumi, nutolus nuo jų 
branginamų dalykų, bet ir savo kūnu įrodytų, jog 
paprastas, neįmantrus gyvenimas po atviru dangu- 
mi nekenkia net kūnui: (88) „Pasižiūrėk, ir šitai 
liudija aš bei mano kūnas“. Taip darė Diogenas: 
vaikštinėdavo švytėdamas sveikata, ir jau pats jo 
kūnas atkreipdavo daugelio žmonių dėmesį. (89) O 
gailestį kėliąs kinikas panašus į elgetą: visi nuo jo 
nėms ir purvinas: šituo taip pat atbaidytų nuo sa- 
vęs žmones — pats jo aplaidumas turi būti švarus ir 
patraukiantis. <...> 

(100) Kinikas turi tvardytis taip, kad atrodytų 
miniai bejausmis akmuo: jo niekas nešmeižia, nie- 
kas nemuša, niekas neužgauna; o savo kūnpalaikį 
jis pats atiduoda, kad kiekvienas elgtųsi su juo kaip 
tinkamas. (101) Mat jis atmena, kad silpnesnį bū- 
tinai nugali stipresnis kaip tik ten, kur anas yra 
silpnesnis, — o vienas kūnpalaikis silpnesnis už dau- 
gelį, turi mažiau jėgos už stipresniuosius. (102) Va- 
dinasi, jis niekada nestoja į kovą, kur gali būti nu- 
galėtas, — iš karto pasitraukia nuo to, kas svetima, 

nė nesistengdamas gauti vergo vertų dalykų. (103) O 
ten, kur valios laisvė ir naudojimasis vaizdiniais, — 
pats pamatysi, koks jis ten akylas, jr pasakysi: pa- 
lyginti su juo Argas — tikras neregys“. (104) Argi jo 
pritarimas nors kur būna neapgalvotas, siekimas — 
koks pakliuvo, linkimas — nesėkmingas, argi nors 
kur jo grasa patiria pralaimėjimą, užmačia nepasie- 
kia tikslo, argi nors kuo jis skundžiasi, dėl ko nors 
zeminasi ar ko pavydi? (105) Štai šičia — daug dė- 
mesio ir pastangų, o dėl kitko — kinikas knarkia 
sau aukštielninkas: kuo didžiausia ramybė. <...> 


XXIII. Prieš tuos, kurie skaito 
ir kalbasi norėdami pasirodyti 


(1) Pirmiausia pasakyk pats sau, kuo nori būti, 
o paskui atitinkamai daryk, ką darai. Juk matome, 
kad šitaip būna beveik visose srityse. (2) Atletai 
pirmiausia nusprendžia, kuo nori būti, o paskui da- 
ro atitinkamai viską iš eilės. Jeigu ilgų nuotolių 
bėgikas — tam tikras maistas, tam tikras pasivaikš- 
čiojimas, tam tikras masažas, tam tikra mankšta. 
Jei trumpų nuotolių bėgikas — viskas kitaip, jei pen- 
kiakovininkas“ — vėl kitaip. Tą patį pamatysi ir 
amatuose. (3) Jei statybininkas — darysi vienaip, jei 
kalvis — kitaip. Juk kad ir ką darytume, elgsimės 
neapgalvotai, jei neužsibrėšime iš anksto jokio tiks- 
lo; jei užsibrėšime netikusį tikslą, elgsimės netei- 
singai. (4) Be to, viena yra tikslas apskritai, o ki- 
ta — tavo tikslas. Visų pirma turi elgtis, kaip tinka 

žmogui. Ką tai reiškia? Kad ir labai romiai, bet ne 
kaip avis, ir ne žalingai, kaip žvėris. (5) O nuosavas 
tikslas visada liečia konkretaus žmogaus elgesį ir 
valios laisvę. Kitaristas turi elgtis kaip kitaristas, 
statybininkas — kaip statybininkas, filosofas — kaip 
filosofas, oratorius — kaip oratorius. (6) Šit prieš 
sakydamas: „Eikite čion ir paklausykite — paskaity- 
siu jums“, visų pirma apsvarstyk, kaip tai padarius 
ne neapgalvotai. Paskui, supratęs, dėl ko tai darai, 
pamąstyk, ar tavo tikslas tinkamas. (7) Ko nori: 
duoti naudos ar susilaukti pagyrimų? Tuoj pat iš- 
girsti sakant: „Koks man išskaičiavimas — minios 
pagyros?“ Ir teisingai sako. Iš to nėra naudos nei 
muzikantui kaip muzikantui, nei geometrui. (8) Va- 
dinasi, nori duoti naudos? Kodėl? Pasakyk ir mums, 
kad bėgte bėgtumėm į tavo auditoriją. Tačiau ar 
galima duoti naudos, pačiam jos negaunant? Ne. To 
padaryti negali nei statybininkas statydamas, nei 
batsiuvys siūdamas batus. 

(9) Tad tu nori sužinoti, ar gavai naudos? Klok 
savo nuomonę, filosofe! Kokia linkimo paskirtis? Ne- 
patirti nesėkmės. O grasos? Nesuklupti. (10) Na, tai 
ar atliekame šią paskirtį? Pasakyk man teisybę. O 
jei pameluosi, priminsiu tau: kai neseniai susirinkę 
tavo klausytojai buvo kiek šaltėlesni ir neskyrė tau 
pritarimo šūksnių, išėjai pažemintas. (11) O kitą 
kartą, kai pagyrė, vaikščiojai visų klausinėdamas: 

— Kaip tau patikau? 

— Nuostabiai, šeimininke! Prisiekiu tau savo pa- 
leidimu iš vergijos. 

— O kaip man pavyko toji vieta? 

— Kuri? 

— Nagi ta, kur pasakojau apie Paną“ ir nimfas. 

— Šauniai. 

(12) O paskui man dar kalbi, kad linkdamas ir 
grasydamasis elgiesi pagal prigimtį? Eik jau eik, 
kitam papasakok. <...> 


XXIV. Apie tai, kad nereikia prisirišti 
prie to, kas nepriklauso nuo mūsų 


(1) Tegu neatneša tau blogio tai, kas prieštarau- 
ja prigimčiai kitame žmoguje. Juk tu esi gimęs ne 
dalytis pažeminimu ar nesėkme, o dalytis su kitais 
sėkme. (2) Jei kažkam nesiseka, atmink, kad nesi- 
seka dėl jo paties kaltės. Juk dievas visus žmones 
yra sukūręs laimei, sukūręs tvirtybei. (3) Ir sudarė 
šitam sąlygas, kiekvienam žmogui vienus dalykus 
duodamas kaip nuosavybę, o kitus — kaip svetima: 
kas kliudoma, atimama, prievartaujama — ne nuo- 
savybė, nuosava — kas nesukliudoma; o gėrio bei 
blogio esatį, kaip ir tinka besirūpinančiam mumis 
ir tėviškai mus globojančiam, jis priskyrė prie nuo- 
savų dalykų. (4) „Bet aš toli nuo tokio ir tokio žmo- 
gaus, ir tai jį kankina“. O kam jis svetima palaikė 
savu? Kodėl, kai džiaugėsi matydamas tave, nepa- 
galvojo, kad tu mirtingas, kad gali išvažiuoti? Tai 
štai ir moka už savo kvailumą. (5) O už ką moki tu? 
Kam apraudi save? Gal ir tu nepripratinai savęs 
prie šitos minties ir kaip niekam tikusi moteriškai- 

tė manaisi amžinai turėsiąs tai, kas tave džiugina: 
vietoves, žmones, pramogas? Ir šit nūnai atsisėdęs 
verki, kad nebematai tų pačių žmonių, nebesilankai 
tose pačiose vietose. (6) Tad tu ir vertas būti nelai- 
mingesnis už varnas ir varnus, kurie gali skraidyti, 
kur panori, vis naujose vietose sukti lizdus, skrosti 
jūras be liūdesio ir praeities ilgesio. (7) „Taip, bet 
jie šitaip gali todėl, kad yra neturintys proto pada- 
rai“. Tad mums dievai yra davę protą nesėkmei ir 
nelaimei, kad visą gyvenimą būtumėm vargšai ir 
kankiniai? (8) Ar gal šitaip: lai visi būna nemirtin- 
gi, lai niekas neišvažiuoja, ir mes niekur neišvyki- 
me, styrokime kaip augalai, įsikabinę šaknimis į 
vieną vietą? O jei kas artimųjų išvažiuoja, raudoki- 
me susėdę, ir priešingai: kai grįžta, šokime ir ploki- 
me katučių kaip vaikiukai? 

(9) O gal jau laikas nusišluostyti pieną nuo lūpų, 
prisiminti, ką esame girdėję iš filosofų? (10) Jeigu, 
žinoma, klausomės jų ne kaip kerėtojų: kad šis pa- 
saulis yra vieningas polis, kad vieninga esatis, iš 
kurios jis sudarytas, kad neišvengiamas tam tikras 
cikliškumas — kad viena pakeistų kita, kad viena 
žūtų, o kita rastųsi, kad viena liktųsi toje pačioje 
vietoje, o kita — judėtų. (11) Kad visur pilna draugų: 
pirmiausia dievų, paskui ir žmonių, kurie prigimti- 
mi yra artimi vienas kitam; kad taip ir turi būti, jog 
dalis draugų būtų šalia vienas kito, o kiti išsiskirtų, 
džiaugdamiesi, kai būna kartu, ir neliūdėdami, kai 
išsiskiria. (12) Kad žmogui, iš prigimties esančiam 
prakilnių minčių, sugebančiam niekinti visa, kas 

nepriklauso nuo laisvos valios, dar būdinga ne išsi- 
keroti šaknimis ir ne įaugti į žemę, o keliauti tai 
vienur, tai kitur, kartais spiriamam reikalo, o kar- 
tais ir paprasčiausiai pasižvalgyti. <...> (17) Ir nie- 
kada neišsitenka kartu laimė ir išvykusiųjų ilgesys. 
Juk laimingumas privalo turėti visa, ko nori, jis 
panašus į tam tikrą pilnatvę: jam netinka nei troš- 
kulys, nei alkis. (18) „Bet Odisėjas ilgėjosi žmonos 
ir raudojo atsisėdęs ant uolos“. Tu visada tiki Ho- 
meru ir jo pasakomis? O jei ir iš tiesų verkė, šitai 
tik rodo, kad jis buvo nelaimingas. Tačiau koks do- 
rybingas žmogus būna nelaimingas? (19) Pasaulis 
iš tiesų prastai tvarkomas, jei Dzeusas nesirūpina 
savais piliečiais, kad būtų laimingi kaip jis pats. 
Bet nevalia, šventvagiška šitaip manyti; (20) tad 
Odisėjas, jei verkė ir rypavo, nebuvo, žinoma, dory- 
bingas žmogus. Iš tikrųjų, koks žmogus gali būti 
dorybingas, nežinodamas, kas jis yra? Ir ar nors 
vienas pažįsta save, užmiršdamas, kad gimęs turi 
mirti, kad negalima žmogui gyventi kartu su kitu 
žmogumi amžinai? <...> 

(22) „Bet mano motina dejuoja nematydama ma- 
nęs“. Tai kodėl gi ji nesuprato šitų žodžių? Aš kalbu 
ne apie tai, jog nereikia stengtis, kad ji nedejuotų, 
bet apie tai, kad negalima trūks plyš gvieštis sveti- 
mo. (23) Kito žmogaus liūdesys yra svetimas, mano 
liūdesys yra mano. Tad štai: tenai, kur mano savas- 
tis, aš trūks plyš padarysiu, nes tai priklauso nuo 
manęs; o dėl svetimo — stengsiuos kiek galėdamas, 
bet nesiplėšysiu. <...> 

(56) Kai nustosi branginęs visa, kas priklauso 
išoriniam pasauliui ir nepriklauso nuo tavo laisvos 
valios, nė vieno tų dalykų nebelaikysi savu, savas- 
tim laikysi tiktai: teisingai spręsti, suprasti, siekti, 
linkti, grasytis, — tai kur čia beliks vietos pataika- 
vimui ir nusižeminimui? Kodėl gi vis dar ilgiesi te- 
nykštės ramybės, tų įprastų vietų? (57) Palauk tru- 
pučiuką, priprasi ir prie šitų. O štai jei būsi toks 
niekingas, tai ir šitas vietas apleisdamas paskui vėl 
žliumbk, dūdas paleidęs. 

— (58) Tai kaipgi kitaip aš mylėsiu artimuosius? 

— Kaip kilnus, laimingas žmogus: nesgi niekada 
protas neliepia nei būti niekingam, palūžusiam ar 
priklausomam nuo kito, nei nors kartą pasiskųsti 
dievu ar žmogumi. (59) Mylėk savo artimuosius taip, 
kad galėtumei išlikti toksai; o jei dėl šitos artimųjų 
meilės (nors ir kas būtų tai, ką tu vadini artimųjų 
meile) esi pasiruošęs tapti vergu, nelaimėliu, — ne- 
apsimoka mylėti artimųjų. <...> (62) Mes turime be- 
galę dingsčių būti niekingi: vieni dėl vaiko, kiti — 
dėl motinos, dar kiti — dėl brolio. (63) O iš tikrųjų 
per jokį žmogų neturime būti nelaimingi. Privalome 
būti laimingi per visus žmones, o ypač per dievą, 
kuris mus sukūrė laimei. (64) Žiū, argi nieko nemy- 
lėjo Diogenas, kursai buvo toks kuklus ir toks filan- 
tropas, kad bendram žmonių labui su džiaugsmu 
pakėlė didžiausių fizinių sunkumų ir kančių? 
(65) Bet kaip jis mylėjo? Kaip ir tinka Dzeuso tar- 
nui: ir rūpindamasis žmonėmis, ir tuo pat metu pa- 
klusdamas dievui. (66) Tiktai todėl visa žemė jam 

buvo tėvynė, — o išrinktosios žemės jis neturėjo. Net 
pakliuvęs nelaisvėn, nesiilgėjo Atėnų, nė ten liku- 
sių artimųjų ir draugų, tapo pačių piratų artimu ir 
mėgino juos pataisyti. Vėliau parduotas vergijon, 
gyveno Korinte kaip anksčiau Atėnuose“ , lygiai taip 
pat būtų gyvenęs ir atsidūręs tarp perebų”. (67) Ši- 
taip įgyjama laisvė! Todėl jis sakydavo: „Nuo to lai- 
ko, kai mane išlaisvino Antistenas, daugiau nieka- 
da nebuvau vergu“. (68) Kaip išlaisvino? Pasiklausyk 
jo žodžių: „Išmokė mane skirti, kas mano ir kas ne 
mano. Ne mano savastis yra giminaičiai, namiškiai, 
draugai, šlovė, įprastos vietos, bendravimas“. (69) 
„O kas tavo?“ „Naudojimasis vaizdiniais“. Jis įrodė, 
kad čia man nėra kliūčių, prievartos, čia niekas ne- 
gali man pamaišyti, niekas negali priversti manęs 
naudotis jais kitaip, negu aš noriu. (70) Tai kas gi 
dar man yra valdžia? Pilypas“, Aleksandras“, Per- 
dikas“ ar didysis karalius? Iš kur jiems? Juk pa- 
vergti galima tik tą žmogų, kurį jau yra pavergusios 
medžiagiškos vertybės. (71) Tai štai toks žmogus, 
stipresnis už malonumus, sunkumus, šlovę, turtus, 
kuris gali kada panorėjęs išeiti, pirmiau išspjovęs 
kažkam visą savo kūnpalaikį, - kam bevergauja ši- 
toks žmogus? Kam jis bėra pavaldus? (72) Tačiau 
jei Diogenas mieliau būtų gyvenęs Atėnuose, pa- 
vergtas tenykščio bendravimo, jo padėtis būtų pasi- 
dariusi priklausoma nuo pirmo pasitaikiusio, kiek- 
vienas stipresnis žmogus būtų galėjęs jį skaudinti. 
(73) Kaip, manai, jis būtų laižęs padus piratams, 
kad parduotų jį vergovėn kam nors atėniečių, kad 

bent kada vėl pamatytų puikųjį Pirėją, Ilgąsias 
sienas ir Akropoli“? (74) Kuo būdamas pamatysi, 
žmogėne? Nusižeminusiu vergu — ir kokia tau iš to 
nauda? 

— Ne, laisvų žmogumi. 

— (75) Pasakyk, kokia bus ta tavo laisvė? Žiū, 
griebia tave kas nors, atitraukia nuo tau įprasto 
bendravimo ir sako: „Tu — mano vergas: nuo manęs 
priklauso trukdyti tau gyventi, kaip nori, nuo ma- 
nęs priklauso paleisti tave, pažeminti. Jei panorė- 
siu, galėsi vėl sau džiūgaudamas ir neliesdamas ko- 
jomis žemės skriste skristi į Atėnus“. (76) Ką tu 
sakai šitam žmogui, nusivedančiam tave į vergiją? 
Ką nurodai savo laisvės skelbėju? O gal, nė nepa- 
žiūrėjęs jam į akis, maldauji, liedamas žodžių srau- 
tą, kad tik paleistų? (77) Žmogau, tu turi eiti į ka- 
lėjimą džiūgaudamas, skubėdamas, aplenkdamas 
tave vedančius. Žiūrėk man, baisiausiai bijai gy- 
venti Romoje, ilgiesi Helados. O kai prireiks numir- 
ti, gal ir tada ketini verkšlenti mums, kad jau ne- 
bepamatysi Atėnų, nebevaikštinėsi po Likėją““? 

(78) Tai dėl šito išėjai iš namų? Tai dėl šito ieš- 
kojai galimybės susitikti su žmogumi, kuris tau pa- 
dėtų? Ką padėtų? Mikliau spręsti silogizmus ar nuo- 
sekliai išvesti sąlyginių samprotavimų išvadą? Ir 
dėl tokios priežastėlės palikai brolį, tėvynę, drau- 
gus, namiškius, kad grįžtumei teišmokęs šitai? 
(79) Tad tu išėjai iš namų ne dėl ištvermės, ne dėl 
dvasios ramybės, ne tam, kad tapęs nepakenkia- 
mas daugiau niekuo nebesiskųstumei, nieko nebe- 

kaltintum, kad niekas tavęs nebeskriaustų ir kad 
šitaip 1šsaugotumei savo ryšius, nežinančius kliū- 
čių? (80) Parsiveži šit kokių puikių prekių: silogiz- 
mų, kintančių ir sąlyginių samprotavimų! Ir jei tau 
patiks, sėdėdamas turguje pasikabink iškabą tarsi 
vaistų prekijas. (81) Argi nepradėsi tvirtinti neturįs 
nieko bendro su tuo, ką žinai ir išmokai, bijodamas 
pagarsinti teorines taisykles esant netinkamas? Ką 
blogo tau padarė filosofija? Kuo tave nuskriaudė 
Chrisipas, kad pats savo veikla rodai jo darbus esant 
bereikalingus? Argi tau neužteko ir tenykščio blo- 
gio, kiek su juo susidurdavai, kad liūdėtum bei ken- 
tėtum ir neišvažiuodamas iš namų? Dar įsigijai jo 
papildomai? (82) Jeigu vėl įsitaisysi naujų bičiulių 
ir draugų, bus dar daugiau priežasčių aimanuoti, 
vėl persikėlus į kitą vietą. Tai kam tu gyveni? Kad 
labiau persiimtumei liūdesiu, kuris daro tave nelai- 
mingą? O dar man vadini šitai meile artimiesiems! 
(83) Kokia čia artimųjų meilė, žmogau? Jeigu ji — 
gėris, tai negali būti ir blogio priežastis, o jei blo- 
gis — tai ko man dėl jos kvaršini galvą? Ašai gimęs 
savo gėriui, o blogiui — nesu gimęs! 

(84) Tad kaip šičia reikia gudintis? Pirmiausia, 
svarbiausia, opiausia ir, taip sakant, pradžių pra- 
džia: vos pajutęs prieraišumą, suprask, kad jį junti 
ne kažkam, ko negalima iš tavęs atimti, o tarsi mo- 
liniam puodui, stiklo taurei; ir neužmiršk nepraras- 
ti dvasios ramybės, kai tai iš tavęs atims. (85) Taip 
ir čia: bučiuodamas savo vaikelį, brolį, draugą, nie- 
kada neduok visiškos valios vaizdiniui ir neleisk 

pakilti džiaugsmui, kiek jis nori, bet vis tramdyk 
juos, trukdyk jiems; kaip kad stovintieji už triumfa- 
torių vis primena šiuos esant žmones“, (36) pana- 
šiai ir tu vis primink sau, kad myli mirtingą žmo- 
gu, — myli tai, kas tau nepriklauso. Šitai tau duota 
tik dabartiniam laiko tarpsniui, tai galima lengvai 
iš tavęs atimti; duota ne nuolat turėti, o kaip figa, 
kaip vynuogių kekė — tam tikram metų laikui; esi 
kvailas, jei užsimanai jų pavalgyti žiemą. (87) Taip 
pat ir ilgėdamasis sūnaus ar draugo, kai tau neduo- 
ta juos matyti, žinok: žiemą užsimanei figos. Juk ką 
reiškia žiema figai, tą patį reiškia kiekviena iš vi- 
sumos išplaukianti aplinkybė dalykams, kurie, jai 
esant, gali būti atimami. (88) Todėl bet kuo džiaug- 
damasis pasitelk priešingus vaizdinius. Kas čia blo- 
go, jei bučiuodamas vaikutį šnabždi sau: „Rytoj tu 
mirsi“, arba apie draugą: „Rytoj arba tu iškeliausi, 
arba aš, ir mes niekada daugiau nebepasimatysime“? 

— (89) Bet juk tai piktžodžiavimas prieš dievus? 

— Piktžodžiavimas būna ir kai kurie užkeikimai, 
tačiau jei padeda, nekreipiu į tai dėmesio, — kad tik 
padėtų. Tai tu piktžodžiavimu vadini kažką kita, o 
ne tai, kas reiškia blogį? (90) Piktžodžiavimas yra 
silpnadvasiškumas, piktžodžiavimas — nekilnumas, 
skausmas, liūdesys, begėdystė: šitie žodžiai yra pikt- 
žodžiavimas. Nors, žinoma, nereikia pernelyg bijoti 
ir juos ištarti, stengiantis apsisaugoti nuo jais nu- 
sakomų darbų. (91) O tu man piktžodžiavimu vadi- 
ni žodį, reiškiantį kažkokį gamtos reiškinį? Tai va- 

dink piktžodžiavimu ir javapjūtę: juk tai javų žūtis! 
Javų, bet ne pasaulio. Vadink piktžodžiavimu ir la- 
pų kritimą, ir tai, kad iš figų padaromas inžyras, o 
iš vynuogių — razinos. (92) Juk visa tai yra vienų 
dalykų pavirtimas kitais: ne žūtis, o tam tikra nu- 
statyta tvarka ir rikiuotė. (93) Štai ką reiškia iške- 
liavimas — tai tėra nereikšmingas pasikeitimas. Štai 
ką reiškia mirtis: tai yra šiek tiek reikšmingesnis 
pasikeitimas — esančio dabar pavirtimas ne iš viso 
nesančių, o nesančiu dabar. 

— (94) Tad manęs jau niekada nebebus? 

— Nebebus. Užtat bus kažkas kita, ko tuo metu 
reikės pasauliui. Juk ir tu gimei ne kai panorėjai, 
bet kai šito prireikė pasauliui. 

(95) Todėl dorybingas žmogus, atmindamas, kas 
jis yra, iš kur atėjo ir kieno sukurtas, rūpinasi vien 
atlikti savo pareigą savojoje vietoje, dorai ir visiš- 
kai paklusdamas dievui. <...> 

(103) Šituo vadovaukis dieną naktį: apie tai ra- 
šyk, apie tai skaityk, apie tai kalbėk; kalbėk pats 
sau, kalbėk kitam: „Ar tu negali man niekuo šičia 
padėti?“ Ir vėl iš naujo kreipkis į vieną, kreipkis į 
kitą. (104) Paskui, jei atsitiktų koks vadinamųjų 
nepageidaujamų dalykų, iš karto tau bus lengviau, 
nes tai nebus netikėta. (105) Juk visais atvejais di- 
dūs yra žodžiai: „Žinojau, kad pagimdžiau mirtin- 
gaji”. Taip pat tu sakysi: „Žinojau esąs mirtingas“, 
„Žinojau, kad reiks iškeliauti iš namų“, „Žinojau, 
kad galiu būti ištremtas“, „Žinojau, kad galiu būti 
nuvestas į kalėjimą“. (106) Paskui, jei atkreipsi dė- 

mesį į save patį ir pasižiūrėsi, kokiai sričiai pri- 
klauso atsitikęs dalykas, tučtuojau atsiminsi: „Tai 
iš ten, kur yra nuo laisvos valios nepriklausantys 
dalykai, kas ne mano; tad kas man darbo?“ (107) Ir 
pagaliau svarbiausia: „O kas tai pasiuntė?“ Prin- 
cepsas ar pretorius, polis, polio įstatymas. „Tad duok 
šen: juk visada visur turiu klausyti įstatymo“. (108) 
Paskui, kai tave ims graužti vaizduotė (juk tai nuo 
tavęs nepriklauso), kovok su ja protu, pergalėk ją, 
neleisk, kad jį sutvirtėtų ir vestų tave pirmyn prie 
visko, kas papuola, piešdama ką nori ir kaip nori. 
(109) Būdamas Giarose“ nesivaizduok laiko, pra- 
leisto Romoje: kiek ten begyvenant būta džiaugs- 
mų, kiek jų dar būtų, jeigu sugrįžtum; tačiau 
būdamas tenai įtempk pajėgas, kiek jų reikia gyve- 
nančiam Giarose, kad ir ten gyventi užtektų ištver- 
mės. Taip pat būdamas Romoje nepiešk vaizduotėje 
gyvenimo Atėnuose, rūpinkis vien tenykščiu gy- 
venimu. 

(110) Paskui visus kitus džiaugsmus pakeisk tuo, 
kurį teikia supratimas, jog paklūsti dievui, jog ne 
žodžiais, o darbais atlieki viską, ką privalo atlikti 
dorybingas žmogus. <...> 

(115) Šitai visada turėdamas savo žinioje, lavin- 
damasis šičia vienas pats ir vadovaudamasis šituo, 
niekada nebūsi reikalingas niekieno pagalbos, pa- 
laikymo. (116) Ir gėda juk ne neturėti valgyti, bet 
neturėti pakankamai proto, kad nereikėtų bijoti, liū- 
dėti. (117) O kartą pasiekus būseną, kai nebėra liū- 
desio ir baimės, — argi bebus tau nors vienas tiro- 

nas ar asmens sargybinis, cezario patikėtiniai, ar 
bekels ėdantį pavydą kažkieno paskyrimas į parei- 
gas ar ta proga atnašaujantieji aukas ant Kapitoli- 
jaus auspicijų metu, — tau, gavusiam šitokias aukš- 
tas pareigas iš Dzeuso? (118) Tiktai nevaikščiok 
pasipūtęs ir nesididžiuok jomis, o parodyk darbais. 
Ir net jei niekas nesužinos, pasitenkink tuo, kad esi 
doras ir laimingas. 


XXV. Apie suklupusius 
siekiant užsibrėžto tikslo 


(1) Peržiūrėk, kuriuos tikslų, užsibrėžtų pradžio- 
je, jau pasiekei, kurių — ne, ir kaip juos pasiekei: 
kurių siekimą džiugu atsiminti, o kurių — nemalo- 
nu, ir, jeigu galima, dar kartą imkis tų, kurių siek- 
damas suklupai. (2) Juk nevalia atsitraukti žmo- 
nėms, kurie kovoja šią didžiulę kovą, nors ir gautų 
smūgių. (3) Juk ši kova — ne atletų imtynės ir ne 
daugiakovė, kur ir laimėjęs, ir pralaimėjęs gali būti 
labai vertinamas, tačiau abu gali būti ir mažai te- 
vertinami: dievaži, abiem atvejais čia galima būti ir 
laimingų žmogumi, ir nelaimėliu. O šioji kova — už 
pačią sėkmę ir laimę. (4) Tai ką? Čionai, net jeigu 
jau būsime kartą atsitraukę, niekas mums nekliudo 
vėl kovoti, nereikia laukti, kol praeis ketveri metai 
ir bus kitos olimpinės žaidynės: vos tik atsigausi, 
susitvardysi ir vėl būsi pilnas troškimo kovoti, ga- 
lima tučtuojau iš naujo pradėti kovą. Jeigu ir vėl 
atsitrauksi, bus galima susikauti dar kartą. Ir kai 

pagaliau nugalėsi, būsi lyg ir nė karto neatsitrau- 
kęs. <...> 


XXVI. Prieš tuos, kurie bijo neturto 


(1) Tau ne gėda būti bailesniam ir niekinges- 
niam už bėglius vergus? Kai jie bėga palikę šeimi- 
ninkus, kokiomis žemėmis, kokiais tarnais pasikliau- 
ja? Argi ne pasičiupę menką nieką tik pirmosioms 
dienoms, o paskui blaškosi sausumoje ir jūroje, pra- 
simanydami tai vieną, tai kitą būdą prasimaitinti? 
(2) Ir ar nors kartą bent vienas bėglys vergas mirė 
badu? O tu drebi, kad nebus iš ko pragyventi, nak- 
timis nemiegi. (3) Vargšeli, ar tu toks aklas, kad 
nematai, kur veda kelias, kai trūksta duonos kąs- 
nio? O kur jis veda? Į ten pat, kur ir drugys, kur ir 
ant galvos nukritęs akmuo, — į mirtį. Argi ne tu 
pats dažnai šnekėdavai apie tai draugams? Gal ma- 
žai skaitei apie šitai, mažai rašei? O kiek kartų 
gyreisi, kad į mirtį žiūri ramiai? 

— (4) Taip, bet ir maniškiai alks ir skurs! 

— Tai ką? Negi jų alkis veda kažkur kitur? Gal 
jiems į tenai kita pakalnė? Ar ne tas pats jų laukia 
apačioje? (5) Vadinasi, tu nenori nebijodamas jokio 
nepritekliaus ir skurdo žiūrėti į ten, kur reikia nu- 
sileisti ir turtingiesiems, ir užimantiems aukščiau- 
sias pareigas, ir netgi patiems karaliams bei tiro- 
nams? Gal todėl, kad, jei šitaip pasitaikytų, tu būtum 
alkanas, o anie persprogę nuo nesuvirškinto maisto 
ir gėrimų? (6) Ar nors kartą tau teko matyti bent 

vieną elgetą neseną? Nors vieną ne visiškai perse- 
nusį? Nors jie šąla dieną naktį, voliodamiesi ant 
plikos žemės, ir pavalgyti tegauna tik būtinų būti- 
niausią kąsnį, — vis vien sulaukia tokio amžiaus, 
kad, rodos, nebegali numirti; (7) o tu, sveikut svei- 
kutėlis žmogus, turėdamas rankas ir kojas, šitaip 
baidaisi bado? Argi negali nešioti vandens, rašyti, 
auklėti vaikus, sargauti? 

— Bet juk gėda ligi to nusiristi. 

— Pirmiausia sužinok, kas yra gėda, ir tik tada 
sakykis mums esąs filosofas. O kolei kas, net jei kas 
kitas taip pavadintų, nepripažink to. 

(8) Ar tavo gėda yra tai, ką ne tu esi padaręs, dėl 
ko nesi kaltas, kas tau paprasčiausiai pasitaikė kaip 
galvos skausmas, kaip karštinė? Jei tavo tėvai buvo 
skurdžiai arba kad ir turtingi, bet palikimą paskyrė 
kitiems, arba nors ir tebėra gyvi, bet tau niekuo 
nepadeda, — tu gėdiniesi? (9) Ar to mokeisi pas fi- 
losofus? Argi tu niekada negirdėjai: peiktina yra 
begėdystė, peiktinas tas, kuris vertas papeikimo? 
Kokį žmogų galima peikti už tai, kas jo neliečia, ko 
jis nė nepadarė? (10) Tad ar tu padarei savo tėvą 
tokį? O gal gali jį pataisyti? Ar tai tau duota? Tai 
ką? Ar turi norėti to, kas neduota, arba gėdytis, kai 
negauni to, kas neduota? (11) Tai tu, užsiimdamas 
filosofija, šitaip ir pratinaisi: žiūrėti tik iš kitų ir 
nieko nesitikėti pats iš savęs? (12) Tad štai ir aima- 
nuok, dejuok, valgyk būgštaudamas, kad rytdienai 
nebeliks; drebėk dėl savo vergpalaikių, kad ko ne- 
pavogtų, kad nepabėgtų, kad nenumirtų. (13) Šitaip 

ir gyvenk, niekada nenustodamas sniaukroti, — tu, 
kursai atėjai mokytis filosofijos vien dėl jos pavadi- 
nimo ir suteršei, kiek tai priklausė nuo tavęs, jos 
teorines taisykles, parodydamas, kad jos nereika- 
lingos ir visiškai nenaudingos tiems, kurie jų moko- 
si. Tu niekad ir nesiekei ištvermės, dvasios ramy- 
bės, beaistriškumo. Už šitai tu nieko negarbinai, o 
už silogizmus — daugelį. Nė karto nepatikrinai nė 
vieno šių vaizdinių, prisimatuodamas sulig savim: 
„Sugebėsiu ar nesugebėsiu?“, „Ko man dar trūks- 
ta?“ (14) Bet, tarsi jau viskas būtų tavyje teisinga ir 
patikima, ėmeisi paskutinio klausimo apie tvirtybę. 
Ką tu nori turėti tvirtą? Bailumą, niekingumą, ža- 
vėjimąsi turčiais, netobulą linkimą, nesėkmingą gra- 
są — šitų dalykų tverme tu rūpiniesi? <...> 

(16) Tačiau tau rūpi sugebėti įrodyti. Ką? Rūpi, 
kad taves neišmuštų iš vėžių sofizmais. Iš kokių 
vėžių? (17) Pirmiau parodyk man, ką saugai, ką 
matuoji ir ką sveri; o paskui parodyk ir svarstykles 
bei matą. Arba: ar ilgai dar matuosi pelenus? 
(18) Argi ne šitai tau reikia įrodyti: kas padaro žmo- 
nes laimingus, kas padeda sėkmingai tvarkyti rei- 
kalus? Nejaugi čia ne ta pati priežastis, dėl kurios, 
be to, žmonėms nebereikia ir niekuo skųstis, nieko 
kaltinti, — paklusti visumos tvarkai? Šitai tu man 
parodyk! <...> 

(23) Bijai, kad būdamas nesveikas nebegalėsi gy- 
venti. Iš tiesų pirmiausia pasižiūrėk, kaip gyvena 
sveiki žmonės: vergai, darbininkai, kaip gyvena tie, 
kurie rimtai užsiima filosofija, kaip gyveno Sokra- 

tas (be to, su žmona ir vaikais), Diogenas, Kleantas, 
kuris ir mokėsi, ir nešiojo vandenį“. (24) Jei iš tik- 
rųjų nori, visada ir turėsi tai bei gyvensi drąsiai 
pasitikėdamas. Kuo? Tuo, kuo tik ir galima drąsiai 
pasitikėti: garbingumu ir dar tuo, kam negalima 
kliudyti, ko negalima atimti, — tai yra savo laisva 
valia.-(25) Tačiau kaipgi pasidarei toks nereikalin- 
gas ir nenaudingas, kad niekas nenori priimti tavęs 
į savo namus, niekas nenori pasirūpinti tavimi? 
Kiekvienas žmogus, radęs išmestą lauk bet kokį svei- 
ką naudingą daiktą, pamanys, kad jis reikalingas, 
ir pasiims; o tavęs — niekas, kiekvienas laikys tave 
nuostoliu sau. (26) Šitaip tu negali net šuns ar gai- 
džio atstoti. Tad kam gi tau ir gyventi benorėti, kad 
tu toks? 

(27) Ar nors vienas dorybingas žmogus bijo likti 
be duonos kąsnio? Be jo nelieka neregiai, nelieka 
luošiai, o dorybingas žmogus —- pasiliks? Be samdy- 
tojo nelieka nei geras karys, nei darbininkas, nei 
batsiuvys; o geras žmogus — pasiliks? <...> 


KETVIRTA KNYGA 


1. Apie laisvę 


(1) Laisvas tas, kas gyvena, kaip nori, kurio ne- 
galima priversti nei žodžiu, nei veiksmu, kuriam 
negalima trukdyti, kurio siekimai nežino kliūčių, 
linkimas — tik sėkmingas, grasa — be pralaimėjimų. 
(2) Tad kas gi nori gyventi klysdamas? 

— Niekas. 

— Kas nori gyventi apsirikdamas, klupdamas, ne- 
teisingas, nesivaldydamas, skųsdamasis likimu, že- 
mas? 

— Niekas. 

— (3) Vadinasi, nė vienas netikęs žmogus negyve- 
na taip, kaip nori, taigi ir nėra laisvas. (4) Kas nori 
gyventi liūdėdamas, baimindamasis, pavydėdamas, 
gailėdamasis, linkdamas ir negaudamas, grasyda- 
masis ir klupdamas? 

— Nė vienas. 

— (5) Tai ar randame tarp netikusių žmonių nors 
vieną be liūdesio, be baimės, neklumpantį, nežinan- 
tį nesėkmės? 

— Nė vieno. 

— Vadinasi, nerandame ir laisvo žmogaus. 

(6) Jeigu tai išgirs žmogus, dukart ėjęs konsulo 
pareigas, ir jei dar pridursi: „Tavęs tai visiškai ne- 
liečia, tu juk išminčius“, jis tau atleis. (7) O jei pa- 
sakysi teisybę: „Kalbant apie paties nevergiškumą, 
tai tu niekuo nesiskiri nuo triskart parduotų į ver- 
giją“, be pylos, tau nieko daugiau ir nebeišeina 
laukti. 

— (8) Kaip?! - sako. - Aš — vergas? Mano tėvas — 
laisvasis, motina — laisvoji; mano pirkėjas dar negi- 
mes! Be to, aš - senatorius, cezario draugas, konsu- 
lavau, turiu daugybę vergų. 

— (9) Visų pirma, mieliausias senatoriau, gal ir 
tavo tėvas, ir motina, ir senelis, ir visi iš eilės pro- 
seneliai buvo vergai tuo pačiu požiūriu kaip ir tu. 
(10) O jei pagaliau jie ir buvo laisvi, argi tai tave 
liečia? Tai kas, kad anie buvo prakilnūs, užtat tu 
niekingas? Anie bebaimiai, o tu bailys? Anie susi- 
tvardantys, o tu — vadžias paleidęs? 

— (11) O kaip tai susiję, — klausia, — su šituo, su 
mano vergyste? 

— Tai, kad kažką darai nenorėdamas, verčiamas, 
dejuodamas, — šitai, tavo manymu, neturi ryšio su 
vergyste? 

— (12) Tebūnie šitaip, — sako. —- Bet kas gi gali 
mane priversti? Nebent tik visų žmonių viešpats — 
cezaris. 

— (13) Vadinasi, pats prisipažinai, jog turi vieną 
viešpatį. O kad jis viešpats visiems vienodai, - tegu 

tai tavęs nė kiek neguodžia: žinok, tu — vergas di- 
deliuose namuose. <...> 

(15) Tačiau jei tau taip norisi, šitą cezarį paliki- 
me kol kas nuošalyje. Pasakyk man štai ką: ar nie- 
kada nebuvai įsimylėjęs? Nei mergužėlės, nei vaik- 
šio — iš vergų ar laisvųjų? 

— (16) O kas čia bendro su vergija ar laisve? 

— (17) Ar nė karto tavo mylimoji neliepė daryti, 
ko pats nenorėjai? Ar niekada nepataikavai savo 
jaunučiukei vergei? Ar nė karto nebučiavai jos ko- 
jų? Nors jei kas nors būtų vertęs tave bučiuoti ce- 
zario kojas, — būtum palaikęs šitai įžūlumu ir neža- 
botos valdžios viršūne. (18) O kuo gi kitokia vergija? 
Ar nė karto nevykai naktį, kur nenorėjai? Ar nelai- 
dei pinigų daugiau kaip buvai manęs? Ar apie jokį 
žmogų nekalbėjai verkšlendamas ir aimanuodamas? 
Ar nepasitaikė kentėti, kai tave barė, prieš pat nosį 
užtrenkė duris? <...> 

(24) O pasižiūrėk, kai kalbame apie gyvius, kaip 
puikiai vartojame laisvės sąvoką. (25) Žmonės laiko 
narvuose prijaukintus liūtus, šeria, kai kas vežioja- 
si su savimi. O kas pasakys, kad šitas liūtas lais- 
vas? Negi ne taip yra: kuo prabangesnis liūto gyve- 
nimas, tuo vergiškesnis? Koks liūtas, mokėdamas 
jausti ir protauti, panorėtų būti vienu tokių? (26) Na- 
gi štai šitie paukštukai, sugauti ir laikomi uždaryti, 
kiek prisikenčia, mėgindami pabėgti? Kai kurie jų 
geriau miršta badu, negu pasilieka šitaip gyventi. 
(27) O tie, kurie ir išlieka gyvi, baisiai sunkiai vis- 
ką pakelia, geibsta ir vos tik suranda kokį plyšelį — 

išskrenda. Taip smarkiai jie linksta prie įgimtos lais- 
vės: būti savarankiškiems ir nekliudomiems. (28) 
Kuo tau čia bloga? „Ką tu pliauški? Aš gimiau skrai- 
dyti, kur noriu, gyventi po atviru dangumi, giedoti, 
kai norisi. Tu visa tai iš manęs atimi ir dar klausi, 
kuo man bloga?“ 

(29) Todėl laisvais vadiname tik tuos, kurie ne- 
pakelia nelaisvės; sugauti iš karto miršta — taip jie 
pabėga. (30) Tą patį kažkur sako ir Diogenas: tėra 
viena galimybė laisvei pasiekti — lengvai sutikti mir- 
tį. Jis rašo persų karaliui: 

— Atėniečių pavergti tu negali; juos ne labiau, — 
sako, — pavergsi negu žuvis. 

— (31) Ką? Negi aš nepaimsiu jų į savo rankas? 

— Jei paimsi, — sako, — palikę tave, tučtuojau 
išeis tarsi žuvys. Juk jos vos sugautos miršta. Jei 
mirs ir į nelaisvę paimti atėniečiai, - kiek tau nau- 
dos iš tavo karinio pasirengimo'? 

(32) Štai koks žodis laisvo žmogaus, rūpestingai 
ištyrinėjusio klausimą, bei, kaip ir turi būti, sura- 
dusio jo esmę. O jei ieškai ne ten, kur ta esmė yra, 
nieko nuostabaus, kad jos niekada ir nesurandi. 

(33) Vergas iš širdies maldauja paleisti jį į lais- 
vę. Kodėl? Manote, todėl, kad trokšte trokšta ati- 
duoti pinigus dvidešimtininkams'? Ne, įsivaizduoja, 
kad ligi šiol jam trukdoma, nėra ramybės dėl to, 
kad nėra paleistas į laisvę. (34) „Jeigu mane pa- 
leis, — sako jis, — iš karto pasidarau ramus, į nieką 
nekreipiu dėmesio, kaip lygus su lygiais šnekuosi 
su visais, keliauju, kur noriu, grįžtu, iš kur noriu ir 

į kur noriu“. (85) Ir šit jis paleidžiamas į laisvę. 
Tučtuojau, neturėdamas iš ko pavalgyti, ieško prie 
ko prisigerinus, pas ką papietavus. Paskui užsidir- 
ba duoną savo rankomis ir baisiausiai vargsta; kad 
ir susiradęs kokias ėdžias, jau yra patekęs į daug 
sunkesnę vergovę, nei buvo anksčiau; (36) arba, net 
jei ir praturtėja, būdamas nepraprusęs, ligi ausų 
įsimyli mergšelę ir nerasdamas atsako virkauja, il- 
gisi vergijos. (37) „Ir kuo gi man buvo bloga? Kitas 
mane rengė, kitas mane avė, kitas maitino, kitas 
slaugė, kai sirgau, o aš tiek ten jam ir tetarnavau. 
O dabar vargšas kiek kenčiu, vietoj vieno šeiminin- 
ko vergaudamas daugeliui? (38) Tačiau, - kalba jis, — 
jei gausiu žiedą“, tada tai gyvensiu ramių ramiau- 
siai ir laimingiausiai“. Pirmiausia, kad gautų, ken- 
čia, ko ir yra užsitarnavęs. Paskui, kai gauna, — vėl 
tas pats. (39) Štai sako: „Jeigu teks dalyvauti karo 
žygyje, išvengsiu visų savo dabartinių nelaimių“. Da- 
lyvauja, kenčia, kaip ir reikia nenaudėliui, tačiau 
vis vien reikalauja antro žygio ir trečio. (40) Paskui, 
kai jo pastangos pagaliau apvainikuojamos ir jis 
tampa senatoriumi“, štai tada jis tampa vergu, da- 
lyvaujančiu susirinkimuose, tada vergauja pačia gra- 
žiausia, pačia puikiausia vergove. <...> 

(46) Juk ko trokšta kiekvienas žmogus? Būti iš- 
tvermingas, laimingas, daryti ką panorėjęs, kad jam 
nekliudytų, neprievartautų jojo. Tad ar tapus ceza- 
rio draugu jam nebekliudoma, nebėra prievartos, ar 
jis tampa ištvermingas, ramus? Ko mums pasiklaus- 
ti? Kas mums tikriau pasakys nei tas, kuris jau yra 


194 


KETVIRTA KNYGA 


tapęs tokiu draugu? (47) Išeik į vidurį ir pasakyk 
mums, kada ramiau miegojai — dabar ar prieš pasi- 
darydamas cezario draugu? Tučtuojau išgirsti atsa- 
kymą: „Tegu tave dievai, liaukis tyčiojęsis iš mano 
dalios! Argi nežinai, kaip aš, vargšas, kenčiu? Pas 
mane ateina ne miegas, bet kitas žmogus ir sakosi 
jau pabudęs, jau išeinąs — ir blaškaisi, ir rūpiniesi“. 
(48) Na, o kada tu pietaudavai su didesniu malonu- 
mu — anksčiau ar dabar? Pasiklausyk, ką jis kalba 
ir apie tai: jei jo nepakviečia, kankinasi, jei pakvie- 
čia, pietauja kaip vergas pas šeimininką, visą laiką 
galvodamas: „Kad tik nepasakyčiau kokios kvailys- 
tės, kad tik nepadaryčiau ko nors ne taip“. Ir ko, 
manai, baiminasi? Kad jo neišplaktų rykštėmis kaip 
vergo? Kur jam tokia garbė! Kaip ir pritinka dide- 
liam žmogui, cezario draugui, jis baiminasi, kad tik 
išsaugojus galvą ant pečių. <...> 

(51) Tad jeigu nei vadinamieji karaliai, nei kara- 
lių draugai negyvena taip, kaip nori, tai kas gi bėra 
laisvas? 

— Ieškok ir rasi. Juk tau prigimties duota mokėti 
surasti teisybę. O jei pats negali, remdamasis vien 
prigimtimi, užčiuopti nuoseklumo, pasiklausyk ra- 
dusiųjų. (52) Ką jie sako? Ar manai, kad laisvė yra 
gėris? 

— Pats didžiausias. 

— Tad ar gali kas, gavęs didžiausią gėrį, būti 
nelaimingas ar blogai gyventi? 

— Ne. 

— Vadinasi, pamatęs kiekvieną nelaimingą, ne- 
turintį ramybės, kenčiantį žmogų, drąsiai sakai, kad 
jis nėra laisvas? 

— Sakau. 

— (53) Vadinasi, mes jau palikome nuošalyje pir- 
kimą-pardavimą ir panašius sandėrius laisvei įsi- 
gyti. Juk jei teisingai padarei sutikdamas su šituo, 
tai nei didysis karalius nėra laisvas, nei konsulas, 
nei dukart buvęs konsulu? 

— Tebūnie taip. 

— (54) Atsakyk man dar į šitai: ar tau atrodo, 
kad laisvė yra kažkas didaus, prakilnaus, svarbaus? 

— O kaipgi kitaip? 

— Tad ar įmanoma, kad žmogus, pasiekęs šį di- 
delį, svarbų, prakilnų dalyką, būtų žemas? 

— Neįmanoma. 

— (55) Tad kai matai žmogų, priklausomą nuo 
kito ar pataikaujantį, nors pats yra priešingos nuo- 
monės, drąsiai sakyk, kad ir šitas žmogus nėra lais- 
vas; ir ne tik tada, kai jis tai daro dėl pietukų, bet 
ir dėl provincijos, konsulo vietos. Tik pirmuosius, 
kurie šitaip elgiasi dėl mažų dalykų, vadink maž- 
vergiais, o antruosius (to jie visiškai yra užsitarna- 
vę!) — didžvergiais. 

— Ir šitai lai būna. 

— (56) O ar manai, kad laisvė yra kažkas sava- 
rankiško ir nepriklausomo? 

— Kaipgi kitaip? 

— Vadinasi, apie žmogų, kuriam galima kliudyti 
ir kurį galima prievartauti, drąsiai sakyk, kad jis 
nėra laisvas. <...> 

(86) Tad kaip sugriaunama tvirtovė? Ne geležim 
ir ne ugnimi, o nuomonėmis. Juk sunaikindami mies- 
te esančią tvirtovę, nejaugi kartu sunaikiname ir 
karštinės tvirtovę, nejaugi sunaikiname ir gražių 
moteriškaičių tvirtovę, nejaugi, trumpai sakant, su- 
naikiname tvirtovę, esančią mumyse, ir nuverčiame 
mumyse esančius tironus, kurie mus valdo diena iš 
dienos — kartais tie patys, o kartais vis nauji? (87) O 
kaip tik nuo čia reikia pradėti, čionai sunaikinti 
tvirtovę, nuversti tironus: atsisakyti kūnpalaikio, jo 
dalių, sugebėjimų, turto, šlovės, postų, garbės žen- 
klų, vaikų, brolių, draugų - laikyti visa tai svetimu. 
(88) Ir jeigu štai iš šičia bus išvyti tironai, kam gi 
man begriauti tvirtovę dėl savęs paties? Juk ji sto- 
vi — o ką man daro? Kam man bevyti asmens sar- 
gybinius? Iš tiesų, kaip juos juntu? Jų rykštės, ietys 
ir kardai skirti kitiems. (89) O man niekada niekas 
nei trukdė, kai ko nors norėjau, nei prievartavo, kai 
nenorėjau. Ir kaip jie galėtų šitai padaryti? Savo 
siekimą esu suderinęs su dievu. Jis nori, kad sirg- 
čiau karštine, — ir aš noriu. Jis nori, kad kažko 
siekčiau, — ir aš noriu. Jis nori, kad turėčiau linki- 
mą, — ir aš noriu. Jis nori, kad kažko pasiekčiau, — 
ir aš noriu. Jis nenori — nenoriu ir aš. (90) Tad 
mirti — aš noriu. Tad būti kankinamas —- aš noriu. 
Kas gi prieš mano nuomonę begali sukliudyti man 
ar priversti mane? Ne labiau kaip Dzeusą. <...> 

(111) Štai prie šito reikia pratintis nuo ryto ligi 
vakaro, pradedant nuo mažmožių, nuo pačių tra- 
piausių dalykų: molinio puodo, taurės. Paskui per- 

eiti prie chitonpalaikio, šunėko, kuino, dirvonėlio. 
Dar paskui — prie savęs paties: kūno, kūno dalių, 
vaikų, žmonos, brolių. (112) Apžiūrėjęs iš visų pu- 
sių, mesk šalin nuo savęs. Apšvarink savo nuomo- 
nes: ar nėra prilipę, kas ne tavo, ar nėra priaugę, 
kas atšokdamas nuo tavęs suteiktų kančių? (113) Ir 
kasdien lavindamasis kaip tenai, gimnazijoje, ne- 
kalbėk, kad užsiimi filosofija (tarki, kad šis žodis 
yra griozdiškas). Sakyk, kad atstovauji savo išlais- 
vintojui. Juk kaip tik tai yra tikroji laisvė. (114) Štai 
šitokią laisvę gavo Diogenas iš Antisteno ir kalbėjo, 
kad jo jau niekas nebegalįs dar kartą pavergti. 
(115) Todėl kaip jis elgėsi su piratais, patekęs į ne- 
laisvę? Nejaugi nors vieną jų pavadino šeimininku? 
Turiu galvoje ne pavadinimą: nes ne žodžio bijau, o 
jausmo, iš kurio kildinamas žodis. Kaip peikė juos 
už tai, kad prastai maitino belaisvius“! (116) Kaip 
elgėsi parduodamas — negi ieškojo sau šeimininko? 
Ne - vergo“! O kaip parduotas elgėsi su šeiminin- 
ku? Tučtuojau ėmė jam sakyti, kad ne taip reikia 
rengtis, ne taip kirptis, apie jo sūnus — kaip jie turi 
gyventi. <...> 

(128) Nagi išvardykime, kur mes priėjome prie 
bendros nuomonės. Laisvas žmogus yra tas, kuriam 
negalima trukdyti ir kuris naudojasi turima nuosa- 
vybe savo nuožiūra. O tas, kuriam galima trukdyti, 
kliudyti, kurį galima priversti, prieš jo norą įstumti 
į kokią nors bėdą, — yra vergas. (129) Kam negali- 
ma trukdyti? Žmogui, nenorinčiam nieko svetimo. 
O kas yra svetima? Kas nepriklauso nuo mūsų —- 

nepriklauso nei turėti, nei neturėti, nei pakeisti. 
(130) Vadinasi, kūnas — svetima, jo dalys — svetima, 
turtas — svetima. Tad jeigu nors prie vieno šitų da- 
lykų prisiriši kaip prie nuosavo, būsi nubaustas, kaip 
ir pridera žmogui, besigviešiančiam svetimo. <...> 

(152) Diogenas buvo laisvas. Iš kur tatai? Ne 
todėl, kad buvo iš laisvųjų (nes taip nė nebuvo), bet 
kad pats buvo laisvas: atėmė iš vergovės visas ga- 
limybes stverti jį, ir pasidarė neįmanoma rasti prie 
jo prieigą, už ko griebti, norint pavergti. (153) Nuo 
jo viską buvo lengva nuimti, viskas vos vos tekybo- 
jo. Jei būtum nusitvėręs už jo turto, veikiau būtų jo 
atsisakęs negu dėl jo sekęs tau iš paskos. Jei už 
kojos — būtų palikęs koją, jei už kūno — būtų palikęs 
visą kūną, jei už namiškių, draugų, tėvynės — tuo 
pačiu būtų pasibaigę. Jis žinojo, iš kur tai gavo, iš 
ko ir su kokiomis sąlygomis. (154) O tikrųjų savo 
prosenelių — dievų — ir tikrosios tėvynės” niekada 
nebuvo palikęs ir nebūtų niekam nusileidęs tikėji- 
mu jais bei paklusnumu jiems, ir niekas nebūtų ra- 
miau už jį pasitikęs mirtį dėl tos tėvynės. (155) Juk 
jis niekada nesistengė pasirodyti kažką darąs visu- 
mos labui, bet atmindavo, kad kiekvienas vyksmas 
eina iš tenai, dėl jos yra daromas, paliepus jos tvar- 
kytojui. Štai todėl pasižiūrėk, ką jis patsai kalba ir 
rašo: (156) „Tik todėl, — sako, — tau, Diogenai, gali- 
ma kalbėtis, kaip nori, ir su persų didžiuoju ka- 
raliumi, ir su spartiečių karaliumi Archidamu“. 
(157) Argi todėl, kad jis buvo iš laisvųjų? Argi visi 
atėniečiai, visi spartiečiai ir korintiečiai nebuvo iš 

vergų, jei negalėjo kalbėti su jais, kaip panorėję, bet 
bijojo ir gerinosi? (158) Tad kodėl gi, - sako, — ga- 
lima? „Todėl, kad šito kūnpalaikio nelaikau savų, 
kad nieko nesu reikalingas, kad įstatymas, ir nie- 
kas daugiau, man yra viskas“. Štai kas leido jam 
būti laisvam! 

(159) Ir kad nepamanytum, jog kaip pavyzdį pa- 
teikiu žmogų, nesuvaržytą aplinkybių, neturėjusį nei 
žmonos, nei vaikų, nei tėvynės, nei draugų, nei gi- 
minaičių, per kuriuos galėjo ir neišlikti toks tiesus 
ir neplėšomas į visas puses, paimk Sokratą ir pasi- 
žiūrėk į jį, turėjusį ir žmoną, ir vaikų (turėjo, bet 
kaip svetimus), tėvynę — kiek pridera ir kaip pride- 
ra, draugų, giminaičių, žinojusį, kad visa tai paval- 
du įstatymui, ir noriai paklusdavusį šitam įstaty- 
mui. (160) Todėl, kai reikėjo eiti į karo žygį“, ėjo 
pirmas, sutiko pavojus, visiškai negailėdamas sa- 
vęs. O kai tironai pasiuntė jį atvesti Leonta’, laiky- 
damas šį uždavinį gėdingu, nė nemanė tai daryti, 
nors žinojo, kad, galimas daiktas, už šitai reikės 
mirti. (161) Jam visai nebuvo svarbu. Mat norėjo 
išsaugoti kažką kita: ne kūnpalaikį, bet garbingą, 
kuklų žmogų. Štai šito neįmanoma atimti ir pavergti! 
(162) Paskui, kai reikėjo ginti savo gyvybę teisme, 
argi jis elgėsi kaip žmogus, turintis vaikų, turintis 
žmoną? Jo elgesys buvo toks, tarsi būtų pats sau 
vienas. O ką, kaip jis elgėsi, kai reikėjo išgerti nuo- 
dų? (163) Kai dar galėjo būti išgelbėtas ir kai Kri- 
tonas įkalbinėjo: „Išeik dėl savo vaikų“, - ką jis pa- 
sakė? Ar pamanė, kad tai Hermio dovana““? Iš kur? 

Jis paisė vien tik doros, o į kitką nė nežiūrėjo, apie 
kitką nė negalvojo. Mat jis norėjo, — sakėsi, — išser- 
gėti ne kūnpalaikį, o tai, ką teisingumas didina ir 
gelbsti, o neteisingumas — silpnina ir naikina. <...> 
(167) O jeigu ten būtume buvę aš ir tu, tučtuojau 
būtume griebęsi filosofuoti, kad „neteisingiems žmo- 
nėms reikia atsakyti tuo pačiu“, ir pridūrę: „Išsigel- 
bėjęs būsiu naudingas daugybei žmonių, o numi- 
res — niekam“, būtumėm pabėgę, net jei ir būtų 
reikėję urvu pralįsti. (168) Ir kaip tada bent vienam 
žmogui būtume buvę naudingi? Juk kas būtų atsi- 
tike mūsų teisingumui? Jei, sakysime, vien savo eg- 
zistavimu būtume naudingi, tai ar ne daug naudin- 
gesni žmonėms būtume mirdami kada reikia ir kaip 
reikia? (169) Ir nūnai, kada Sokratas yra miręs, nė 
kiek ne mažesnis, priešingai, daug naudingesnis 
žmonėms atsiminimas apie tai, ką jis darė ir kalbė- 
jo, kol gyveno. 

(170) Štai prie šito pratinkis: prie šitų nuomo- 
nių, prie šitų žodžių, į šituos pavyzdžius žiūrėk, jei 
nori būti laisvas, jei trokšti laisvės taip smarkiai, 
kiek ji yra verta. (171) Ir kas nuostabaus, kad tokį 
didų dalyką perki šitaip brangiai? Dėl to, kas vadi- 
nama laisve, vieni kariasi, kiti susidegina, o būna, 
kad žūva ir ištisi miestai. <...> (174) Juk tu sužinosi 
iš praktikos, kad tai tiesa: ką žmonės brangina ir 
dėl ko stengiasi, virsta beverčiais dalykais, vos tik 
jie tatai gauna. O žmonės, kurie dar nėra šito pasie- 
kę, vaizduojasi, kad, gavus tai, atiteks ir visos kitos 
gėrybės. Paskui, kai tatai įsigyja, — toks pat degi- 

mas, toks pat blaškymasis, nepasitenkinimas, troš- 
kimas neturimo. (175) Juk laisvė pasiekiama ne iš- 
sipildant troškimams, o nugalint troškimus. (176) Ir 
kad sužinotumei, jog visa tai tiesa, kaip anksčiau 
stengeisi dėl anų dalykų, nukreipk visas jėgas į ši- 
tai: nemiegok naktų, kad susidarytum nuomones, 
teikiančias žmogui laisvę, derinkis ne prie sukrio- 
šusio turčiaus, o prie filosofo, jojo slenkstį mink — 
ateidamas šičia, gėdos neužsitrauksi ir neišeisi tuš- 
čias, negavęs naudos, jeigu kreipsies, kaip pridera. 
O jei ir ne, tai nors pabandyk: bandyti — ne gėda! 


II. Apie bendravimą 


(1) Visų pirma tau reikia atkreipti dėmesį kaip 
tik į šį klausimą, būtent — niekada nebendrauk nė 
su vienu ankstesniųjų draugų ir bičiulių taip, kad 
nusiristumei ligi jo lygio; o jei ne — prarasi save. (2) 
O jeigu tau staiga kiltų mintis: „Aš atrodysiu jam 
negeras, ir jis į mane žiūrės kaip ir anksčiau“, at- 
mink, kad veltui nieko nebūna ir neįmanoma neda- 
rant šito būti tuo, kuo buvai kadaise. (3) Todėl pa- 
sirink: ar nori būti taip pat jų mylimas kaip 
anksčiau, pats būdamas toks, koks buvai, ar būda- 
mas geresnis nei anksčiau nesulaukti ankstesnio- 
sios meilės? (4) O jei geriau šitai, tuojau pat su tuo 
sutik, ir lai tavęs nebetrikdo kitokie svarstymai. Juk 
niekas, elgdamasis dvejopai, negali tobulėti; ir jei iš 
visko pasirinkai šitai, jei nori pasiskirti tik šitam, 
šitai lavinti — viso kito atsisakyk. (5) O jeigu ne, šis 

dvejopumas veiks ir viena, ir kita: nei tobulėsi kaip 
reikiant, nei begausi tai, ką turėjai anksčiau. <...> 


IV. Prieš tuos, kurie pernelyg 
stengiasi ramiai gyventi 


(1) Atmink, kad ne tik posto, turto troškimas 
daro žmones žemus ir priklausomus nuo kitų, bet ir 
ramybės, laisvo laiko, persikėlimo į kitą vietą, moks- 
lingumo troškimas veikia panašiai. Trumpai sakant, 
kad ir koks būtų išorinio pasaulio dalykas, garbsty- 
ti jį — reiškia priklausyti nuo kitų žmonių. (2) Tad 
koks skirtumas — trokšti valdžios ar trokšti neturė- 
ti su ja nieko bendro? Koks skirtumas — trokšti pos- 
to arba trokšti nebūti paskirtam į postą? Koks skir- 
tumas — kalbėti: „Prasti mano reikalai, nieko negaliu 
dirbti — esu mirtinai įnikęs į knygas“ ar: „Prasti 
mano reikalai — neturiu kada nė knygos paskaity- 
ti“? (3) Juk kaip sveikinimo šūksniai ir postai yra 
išoriniai ir nepriklausantys nuo mūsų laisvos valios 
dalykai, taip ir knyga. (4) Arba: dėl ko nori ją per- 
skaityti? Pasakyk man! Jei galutinis tikslas — tik 
pasirodyti ar kažką sužinoti, — esi tuščias nelaimė- 
lis. O jeigu kreipi visa tai į tinkamą tikslą, tai kas 
gi jis yra, jei ne ramybė? O jei skaitymas tau nesu- 
teikia ramybės, kokia nauda iš jo? 

— (5) Teikia, — sako, — todėl ir esu nepatenkintas, 
kad nebėra kada paskaityti. 

— Tr kokia čia šitoji ramybė, kurią gali trikdyti 
kiekvienas atsitiktinumas, — nė nesakau, cezaris ar 

cezario draugas, bet — ir varnas, fleitininkas, karš- 
tinė, tūkstančiai dalykų? O ramybei niekas taip ne- 
būdinga kaip pastovumas ir netrikdomumas. <...> 

(29) Tujen atmink tik bendruosius principus: „Kas 
mano, kas ne mano? Kas man duota? Ko nori die- 
vas, kad nūnai daryčiau, ir ko nenori?“ (30) Visai 
neseniai jis norėjo, kad turėtumei laisvo laiko, kal- 
bėtumeisi su savimi, rašytumei apie tai, skaitytu- 
mei, klausytumei, ruoštumeisi — šitam turėjai pa- 
kankamai gražaus laiko. Dabar jis tau sako: „Jau 
eik į kovą, parodyk mums, ko išmokai, kaip užsi- 
grūdinai. Kiek treniruosies sau vienas? Jau pats 
laikas tau sužinoti, ar esi iš pergalės vertų atletų, 
ar iš tų, kurie vaikšto po pasaulį, visur pralaimėda- 
mi“. <...> 

(35) Jei nors kartą pasakysi: „Kada galima vykti 
į Atėnus?“ — tu žuvęs. Juk neišvengiamai šitas lin- 
kimas vykti padarys tave nelaimingą, jei neišsipil- 
dys, o jei išsipildys — padarys tuščią, besikeliantį į 
aukštybes dėl to, kuo puikuotis nedera. Ir vėl: jei 
sutiksi kliūčių, būsi nelaimingas, patirdamas ne- 
sėkmę ten, kur nenori. Todėl mesk visa tai. 
(36) „Puikūs Atėnai“... 

Bet daug puikiau — būti laimingam, neturėti aist- 
rų, būti nesudrumstos dvasios, nepriklausomam nuo 
nieko savo reikaluose. <...> 

(39) Į ramybę tėra vienas kelias (šituo vadovau- 
kis nuo pat ankstaus ryto, per dieną, per naktį): 
atsisakyti to, kas nepriklauso nuo laisvos valios, nė 
vieno tokių dalykų nelaikyti savu, perduoti rūpini- 

mąsi jais demonui“, likimui — juk ir Dzeusas taip 
padarė. (40) O pačiam atsiduoti vien tiktai šitam — 
savasčiai, kuri yra nekliudoma: ir skaityti, kreipiant 
skaitymą į šitą tikslą, ir rašyti, ir klausyti. (41) To- 
dėl negaliu pavadinti darbštuoliu žmogaus, apie kurį 
tesu girdėjęs, kad jis skaito ar rašo, netgi jei kas 
pridurtų, kad ištisomis naktimis. Niekada to nepa- 
sakysiu, kol nesužinosiu, į kokį tikslą nukreipta ši 
veikla. Juk ir tu nevadini darbštuoliu to, kas ne- 
miega naktų dėl mergiščios; tad ir aš nevadinsiu! 
(42) Jei tai daro norėdamas pasigarsinti, vadinu jį 
garbėtroška, jei dėl pinigų — piniggaudžiu, tik jau 
ne darbštuoliu. (43) Vien kai žmogus nukreipia pa- 
stangas į nuosavą vidinį vadovą, kad turėtų ir už- 
laikytų jį pagal prigimtį, tik tada vadinu jį darbš- 
tuoliu. Taigi niekada nei girkite, nei peikite už 
bendrąsias ypatybes, o tik - už nuomones. Juk kaip 
tik josios yra būdingos kiekvieno žmogaus ypaty- 
bės, tik josios padaro darbus gėdingus ar gražius. 
Liar 


V. Prieš vaidininkus 

ir sužvėrėjusiuosius 
(1) Dorybingas žmogus ir pats su niekuo nesivai- 
dija, ir pagal išgales neleidžia vaidytis kitam. (2) Ši- 
čia, kaip ir kituose dalykuose, pavyzdys mums yra 
gyvenimas Sokrato, kuris ne tik pats visur vengė 


vaidų, bet ir kitiems neleisdavo vaidytis. <...> 
(4) Mat labai gerai žinojo, kad niekas netvarko kito 

žmogaus vidinio vadovo. Todėl nieko kito nenorėjo, 
tik savasties. (5) O ką tai reiškia? Ne tai, kad kažką 
priversti elgtis pagal savo prigimtį (šitai yra sveti- 
ma), o tai, kad tuo metu, kai kiti užsiima, kaip jiems 
rodosi, savais darbais, tu, nuolat laikydamasis pri- 
gimties, užsiimi tiktai savais reikalais, nors ir anie 
elgtųsi pagal prigimtį. (6) Juk kaip tik tai visada 
yra dorybingo žmogaus tikslas. Tapti pretoriumi? 
Ne. Bet jeigu tai skirta, tad — esant šiai medžiagai 
išsaugoti savo vidinį vadovą. Tuoktis? Ne. Bet jei 
likta vesti, tai — esant šiai medžiagai išsaugoti save 
patį, besilaikantį prigimties. (7) Jei jis nori, kad 
sūnus ar žmona neklystų, vadinasi, trokšta, kad sve- 
tima nebūtų svetima. O lavinimasis kaip tik ir yra: 
išmokti skirti, kas yra sava ir kas svetima. <...> 
(11) Kaimynas apmėtė akmenimis. Tai negi čia 
tu prasikaltai? Bet jis viską išdaužė namuose. Tad 
tu esi rakandėlis? Ne! Tu esi valios laisvė. (12) O 
kas tau duota prieš kitų prasikaltimus? Gal kan- 
džiotis kaip vilkui ir savo ruožtu dar smarkiau ap- 
mėtyti akmenimis kitus? Tačiau jei nori surasti, kas 
tau duota kaip žmogui, pasidairyk po savo saugyk- 
lą, pasižiūrėk, kokius sugebėjimus turėdamas esi 
atėjęs. Nejaugi žvėriškumą? Negi kerštingumą? 
(13) Kada arklys pasidaro vargulys? Kai netenka 
įgimtų sugebėjimų: kai nebegali bėgti, o ne kukuoti. 
O šuo? Kai nemoka skraidyti? Ne, kai uosti nebega- 
li. (14) Nejaugi ne taip pat ir žmogus: nelaimingas 
ne tas, kuris negali smaugti liūtų“ ir apkabinti sta- 
tulų““ (nesgi ne šituos sugebėjimus iš prigimties turė- 

damas yra atėjęs), o tas, kuris pragaišino palanku- 
mą, garbingumą. <...> 

(30) Kiekvieno žmogaus prigimtis ta pati: siekti 
gėrio, vengti blogio. Kas atima pirmąjį dalyką ir 
įstumia į jo priešingybę, yra laikomas priešu, klas- 
tūnu, net jei ir būtų brolis, sūnus ar tėvas. (31) Juk 
nėra didesnės giminės už gėrį. Vadinasi, jeigu gėrio 
ir blogio ieškoma kraujo giminystėje, tai nei tėvas 
nėra draugas saviems sūnums, nei brolis broliui: 
visur knibžda priešai, klastūnai, skundikai. (82) Ir 
vien valios laisvė, jei tik ji yra tokia, kokia turi 
būti, — vienintelis gėris, o jei nėra tokia, — vieninte- 
lis blogis. Tai ko čia dar ginčytis ir bartis? Dėl ko? 
Dėl to, kas mūsų visiškai neliečia? Su kuo? Su nie- 
ko neišmanančiais, nelaimėliais, su klystančiais 
svarbiausiuose dalykuose? 

(33) Atmindamas šitai, Sokratas gyveno savo na- 
muose, pakančiai elgdamasis su pikčiurna žmona, 
nedėkingu sūnumi“. Kokia prasme ji buvo pikčiur- 
na? Pildavo jam ant galvos pamazgas kada užsima- 
nius, trypdavo papločius. Tai man visai nesvarbu, 
jei esu nusistates, kad tai manęs neliečia. (34) O 
štai šitai — mano reikalas, ir jei šičia kažko noriu, 
nesukliudys nei tironas, nei patvaldys, nei minios 
žmonių — man, vienam prieš visus, nei galinges- 
nis — silpnesniam: nesgi tai dievo duota nekliudo- 
ma kiekvienam žmogui. 

(35) Štai šitokios nuomonės teikia namuose bi- 
čiulystę, polyje — santarvę, tarp tautų — taiką. <...> 

VIII. Prieš tuos, kurie paskubomis 
užsipuola filosofų išvaizdą 


(1) Niekada jokio žmogaus nei girkite, nei peiki- 
te, remdamiesi bendrosiomis ypatybėmis, šitaip ne- 
spręskite nei apie meno buvimą ar nebuvimą. To- 
kiu būdu apsisaugosite ir nuo skubotumo, ir nuo 
netikusio įpročio. <...> (6) Žinoma, jei sąvoka „filo- 
sofas“ ir jo paskirtis reikštų vien tiktai vilkėti šiurkš- 
tų apsiaustą ir nešioti ilgus plaukus, gal tai ir būtų 
teisinga. Tačiau jei jo paskirtis yra veikiau būti ne- 
klystančiam, tai kodėl gi už šito uždavinio nevykdy- 
mą neatimamas filosofo vardas? Juk kaip tik taip 
būna su kitais menais. <...> (11) O koks kitas me- 
nas įgyjamas išore bei ilgais plaukais ir neturi nei 
teorinių taisyklių, nei savos medžiagos, nei tikslų? 

(12) Tad kokia yra filosofo medžiaga? Nejaugi 
šiurkštus apsiaustas? Ne, protas. Koks tikslas? Ne- 
jaugi vilkėti šiurkščiu apsiaustu? Ne, turėti protą 
teisingą. Kokios teorinės taisyklės? Nejaugi kaip už- 
siauginti ilgą barzdą ir vešlius plaukus? Ne, jau 
greičiau tai, ką sako Zenonas: sužinoti, iš kokių da- 
lių susideda protas, kokia yra kiekviena jų, kaip jos 
jungiasi viena su kita ir kas iš to išeina. <...> 

(17) Todėl teisingai kalbėjo Eufratas”: „Ilgą lai- 
ką stengiausi slėpti savo užsiėmimą filosofija, ir tai 
man išėjo į naudą. Mat visų pirma žinojau, kad, kai 
elgdavausi teisingai, taip darydavau ne dėl žiūrovų, 
o dėl savęs paties: dėl savęs aš prideramai valgyda- 

vau, santūrus buvo mano žvilgsnis, eigastis — vis- 
kas dėl savęs paties ir dėl dievo. (18) Toliau: kadan- 
gi kovojau vienas, vienas ir rizikavau — kai pasielg- 
davau gėdingai ar netinkamai, filosofijai nebūdavo 
jokios grėsmės, aš ir suklydęs kaip filosofas nebū- 
davau kenksmingas miniai. (19) Todėl nežinantys 
mano sumanymų žmonės stebėdavosi, kaip aš, nuo- 
lat bendraudamas su visais filosofais, pats filosofija 
neužsiimu. (20) Ir kas čia blogo, jei pagal mano dar- 
bus mane pripažindavo filosofu, o pagal skiriamuo- 
sius bruožus — nepripažindavo?“ 

Tu žiūrėk, kaip valgau, geriu, miegu, kaip tvar- 
dausi ir susilaikau, padedu kitiems, linkstu, gra- 
sausi, kaip saugau prigimtus ir įgytus santykius — 
be dėmės ir be trukdymo. Pagal šitai spręsk apie 
mane, jei sugebi. <...> 

(22) Tokiu pat būdu daugeliui žmonių buvo už- 
sislaptinęs Sokratas; žmonės ateidavo pas jį, prašy- 
dami supažindinti su filosofais. (23) Negi jis piktin- 
davosi, kaip mes, ir sakydavo: „O aš, jūsų galva, 
nesu filosofas?!“ Ne, jis vesdavo, pažindindavo, pats 
pasitenkindamas tuo, jog yra filosofas, ir džiaugda- 
masis, kad, neatrodydamas esąs filosofas, nėra ir 
kandliojamas. Mat jis atsimindavo savąją užduotį. 
(24) Tad kokia gi yra dorybingo žmogaus užduotis? 
Turėti daug mokinių? Jokiu būdu. Rimtai užsiiman- 
tys šituo patys pamatys. Iš pagrindų permanyti sun- 
kias teorines taisykles? Ir su jomis žmonės susipa- 
žins patys. (25) Tad kurgi [Sokratas] ir buvo kažkas, 
ir norėjo būti? Ten, kur žala ir nauda. „Jei kas 

nors, — sako jis, — sugeba man pakenkti, esu nie- 
kadarbis. Jei žiūriu naudos iš kito, aš - niekas. Kaž- 
ko noriu ir man neišeina, aš — nelaimėlis“. (26) Štai 
į kokią kovą jis kviesdavosi kiekvieną žmogų, kad ir 
kas jis būtų, ir, man rodos, nė nuo vieno nesitrauk- 
davo. Jūs manote, kad visiems skelbdavosi: „Aš štai 
šitoks!“? Anaiptol! Tiesiog buvo šitoks. <...> 

(36) Vaisius mezgasi taip: reikia, kad sėkla tam 
tikrą laiką pabūtų užkasta žemėje, paslėpta, pama- 
žėle pradygtų, kad paskui duotų vaisių. O jeigu su- 
kraus žiedą prieš išleisdama ūglius, ji — bevaisė, iš 
Adonio sodo“. (37) Ir tu esi toks pat augalas: pra- 
žydai pirma laiko, nudegins tave šalna. (38) Pasi- 
klausyk, ką apie sėklą kalba žemdirbiai, kai per 
anksti sušyla orai. Jie nerimauja, kad nesudygtų 
per greitai, paskui pagaus sykį šaltis — nuvirins. 
(39) Žiūrėk ir tu, žmogau: per greitai sudygai, pir- 
ma laiko puolei paskui šlovpalaikę. Tau rodosi, esi 
kažkas, kvailių kvaileli. Tu nušalsi, tikriau, šalna 
iš apačios jau pakando šaknį, o viršūnė dar trupu- 
čiuką žydi, todėl tau ir atrodo, kad vis dar gyveni ir 
klesti“. (40) Tad leisk mums subręsti pagal prigim- 
tį. Kam mus laupai, kam prievartauji? Kol kas ne- 
galime pakęsti oro. Leisk išleisti šaknis, paskui ūg- 
lius — pirmą, antrą, trečią. Tik šitaip vaisius vėliau 
visa jėga parodys savo prigimtį, net jei pats nenorė- 
siu. <...> 

IX. Su puolusiu į begėdystę 


(1) Matydamas, kad kitas užima postą, parodyk, 
kad moki būti nereikalingas posto. Kai matai žmo- 
gų, aptekusį turtais, pasižiūrėk, ką turi vietoj šito. 
(2) Jeigu nieko, tu — vargšelis, o jei sugebi būti ne- 
reikalingas turto, žinok: tu turi kur kas daugiau, 
daug didesnę vertybę. (3) Kitas žmogus turi gražuo- 
lẹ žmoną, o tu — nė netrokšti gražios žmonos. Tau 
atrodo, kad tai smulkmena? O, kaip brangiai mokė- 
tų šitie patys turčiai, užimantys aukštus postus, gy- 
venantys su gražuolėmis, už tokį sugebėjimą nie- 
kinti turtus, postus, gražuoles, kuriuos jie dievina, 
kurių siekia. (4) Ar nežinai, kaip troškina sergantįjį 
karštine? Visai kitaip negu sveiką žmogų. Šis išge- 
ria vandens ir numalšina troškulį. O aną, vos nury- 
ja gurkšnelį, ima pykinti, troškulys paverčia vande- 
nį tulžimi, jis vemia, jam suka vidurius, jį dar 
smarkiau troškina. (5) Lygiai taip pat kankina troš- 
kimas būti turtingam, troškimas užimti postą, troš- 
kimas miegoti su gražuole. Prie jo šliejasi pavydas, 
baimė netekti, gėdingi žodžiai, gėdingi ketinimai, 
nepadorūs darbai. 

— (6) O ką, - klausia, — prarandu? 

— Žmogau, anksčiau turėjai sąžinę, o dabar ne- 
beturi, — ar nieko nepraradai? Vietoj Chrisipo ir 
Zenono skaitai Aristidą ir Eueną“, — ar nieko ne- 
praradai? <...> 

(9) Tad, be skatikų, žmonės nieko nepraranda? 
Ar nepraranda kuklumo, ar nepraranda padorumo? 


i 211 


POKALBIAI 


Ar šitai praradęs žmogus nieko nenustoja? (10) Gal 
tau ir atrodo, kad šitų dalykų netektis nėra nuosto- 
lis. O juk buvo kadaise laikas, kada tik šitai ir te- 
laikei nuostoliu bei žala, kai rūpinaisi, kad niekas 
tavęs nenukreiptų nuo šitų žodžių ir darbų. 

(11) Žiūrėk, tave nukreipė, ir ne kas kitas, o tu 
pats save. Kovok pats su savim, sugrąžink save patį 
prie padorumo, prie kuklumo, prie laisvės. (12) Jei- 
gu tu kalbi apie mane, sakykim, jog kažkas mane 
verčia save prievartauti, nešioti tokį apdarą, argi tu 
nesusidorotum su tokiu žmogumi, kuris grasina 
man? (13) Tad nūnai nenori pats sau padėti? Juk 
nepalyginti lengviau padėti štai šitaip. Tau reikia 
ne ką nors nužudyti, ne sukaustyti grandinėmis, ne 
įžeisti, ne pasisakyti tautos susirinkime, tiktai — 
pasikalbėti pačiam su savimi, tai yra su tuo, kas 
labiausiai bus linkęs paklusti tavo įtikinėjamas, ką 
kaip tik tu geriausiai sugebėsi įtikinti. (14) Pirmiau- 
sia pasmerk viską, kas dedasi tavyje, tačiau pasmer- 
kęs paskui nenusivilk savimi ir teneatsitinka tau 
to, kas pasitaiko niekingiems žmonėms: pasidavę 
sykį, pasiduoda visada, ir tarsi srovė juos nuneša. 
Įgusk naudotis gimnastikos mokytojų taisykle. 
(15) Pargriuvo vaikšis. „Stokis, — sako, — pradėk iš 
naujo kovoti, kol sustiprėsi“. (16) Tegu panašiai bū- 
na ir tau. Žinok gi: niekas labiau nepasiduoda vei- 
kimui už žmogaus sielą. Reikia norėti ir išeis, išsi- 
ties siela. O pakanka dar kartą nustoti rūpintis — 
ir ji žuvusi. Juk jos pragaištis ir išgelbėjimas yra 
žmogaus viduje. 

— (17) O paskui ką gero turėsiu? 

— Kokio tu ieškai gėrio, didesnio už šitą? Iš aki- 
plėšos tapsi kukliu, iš nenaudėlio — padoriu, iš niek- 
šo — garbingų, iš nežaboto — apgalvojančiu. (18) O 
jei ieškai kažko didesnio už šitai — daryk, ką daręs; 
nė vienas dievų nebegali tavęs išgelbėti. 


XII. Apie dėmesingumą 


(1) Nors trumpam atpalaidavęs dėmesį, nesivaiz- 
duok, kad, vos tik panorėsi, vėl susikaupsi. Vado- 
vaukis visuomet štai kuo: suklydai šiandien — neiš- 
vengiamai jau ir visur tau seksis blogiau. (2) Juk 
pirmiausia atsiranda visų blogiausias įprotis ne- 
kreipti dėmesio, o paskui — įprotis atidėlioti: vis to- 
lesnėn ateitin įpranti nukelti ramybę, padorumą, 
gyvenimą pagal prigimtį. (3) Jei tau apsimoka ati- 
dėlioti dėmesingumą, dar labiau apsimoka visiškai 
atsisakyti jo. O jei ne, tai kodėl nesi atidus visą 
laiką? <...> j 

— (7) O į ką man reikia kreipti dėmesį? 

— Pirmiausia į šiuos bendruosius principus, jais 
vadovautis, be jųjų nei eiti miegoti, nei keltis, nei 
gerti, nei valgyti, nei susieiti su žmonėmis: kad nie- 
kas netvarko svetimo žmogaus valios laisvės, kad 
tik joje vienintelėje yra ir gėris, ir blogis. (8) Vadi- 
nasi, niekas nevalioja nei duoti man gėrio, nei įstum- 
ti į nelaisvę, šičia tik aš pats esu sau viešpats. <...> 

(15) Todėl visų pirma šituo ir reikia vadovautis, 
nieko be to nedaryti, nukreipti į šį tikslą visas sie- 

los pajėgas, nesistengti gauti jokių išorinių, sveti- 
mų dalykų, bet, kaip patvarkė galintysis, — iš visa 
ko siekti tik nuo laisvos valios priklausančių daly- 
kų, o kitko — kaip bus duota. (16) Be to, reikia at- 
minti, kas mes esame, kuo vardu, kaip sugebame 
palaikyti ryšius, stengtis teisingai atlikti prieder- 
mes. <...> 

(19) Tai ką? Po viso šito jau galima būti neklys- 
tančiam? — Ne, bet štai kas įmanoma: tavo atida 
gali būti nuolatos įtempta, kad neklystum. Šitokio 
pastovaus atidumo užteks apsisaugoti kad ir nuo 
nedaugelio klaidų. (20) O nūnai, kalbėdamas: „Nuo 
rytdienos būsiu dėmesingas“, žinok sakąs štai ką: 
„Šiandien būsiu begėdis, įkyruolis, niekšelis; kiti va- 
lios nuliūdinti mane; šiandien širdysiuos, pavydė- 
siu“. Pasižiūrėk, kiek blogybių sau ruoši! (21) Bet 
jei pravartu rytoj, tai daug labiau pravartu šian- 
dien, kad ir rytoj susivaldytum ir neatidėtum dar 
kartą porytdienai. 


XIII. Prieš tuos, kurie lengvai pasakojasi 
savo reikalus 


(1) Kai koks nors žmogus paprastai, kaip mums 
atrodo, pasakojasi savo reikalus, tai ir mus pačius 
tarsi stumte stumia iškloti jam savo paslaptis: ta- 
riame, kad tai yra paprastumas. (2) Visų pirma ma- 
nome, kad negražu išklausyti artimą žmogų ir ne- 
atsilyginti jam tuo pačiu, savo ruožtu nepasidalyti 
bėdomis. «Antra, manome, kad, nutylėdami apie sa- 

ve, visai neatrodysime esą tokie pat paprasti. (3) Be 
abejo, įprasta sakyti: „Aš tai tau viską išklojau, o tu 
apie save nieko nenori pasakyti? Argi taip galima?“ 
(4) Be to, dar tariamės, kad be jokios rizikos galime 
išsipasakoti žmogui, kuris jau patikėjo mums savo 
paslaptis: esame įsitikinę, jog jis niekada neišple- 
pės mūsų reikalų, bijodamas, kad ir mes nepradė- 
tume skelbti jo slaptų minčių. (5) Štai šitaip neat- 
sargūs žmonės užkimba ant kareivių meškerės 
Romoje. Prisėda prie tavęs civiliai apsirengęs karei- 
vis ir pirmas pradeda dėti į šuns dienas cezarį; pas- 
kui tu (tarsi tai, kad jis pradėjo peizoti pirmas, lai- 
duoja tavo pasitikėjimą) ir pats šneki, ką galvoji, — 
o po to tave surišę nusiveda“. (6) Ir apskritai vi- 
siems mums panašiai pasitaiko. Ir vis tiek, kadangi 
šitas žmogus nesibijodamas patikėjo man savo pa- 
slaptis, ir aš dėstau savąsias pirmam pasitaikiu- 
siam. <...> 

(10) Nejaugi aš tavęs prašiau, žmogau? Negi tu 
pasakojaisi su ta sąlyga, kad savo ruožtu išklausy- 
tum ir mano reikalus? Jei esi plepys ir kiekvieną 
sutiktą žmogų laikai savo draugu, tai nori, kad ir 
aš būčiau panašus į tave? Ką gi, jei tu gražiuoju 
patikėjai man savo reikalus, o tau patikėti gražiuo- 
ju negalima, tai nori, kad aš pasielgčiau neapgalvo- 
tai? <...> 

(20) Įrodyk man, kad žmogus, išsipasakojęs ki- 
tam, yra garbingas ir kuklus. Juk jei būtų šitaip, aš 
tik ir vaikščiočiau, plepėdamas visiems apie save, 
jei tai man laiduotų garbingumą ir kuklumą. Bet 

šitaip nėra: čia reikia ne bet kokių nuomonių. 
(21) Bent jau pamatęs žmogų, besirūpinantį nuo 
laisvos valios nepriklausančiais dalykais ir į šitai 
nukreipusį savo dvasios pastangas, žinok: šitas žmo- 
gus turi tūkstančių tūkstančius prievartautojų ir 
kliudytojų. (22) Jam visai nereikalinga smala ir ra- 
tas“, kad išklotų, ką žinąs; be jokio vargo visas Ži- 
nias iš jo ištrauks mergšės pataikumo ženklas, ar- 
timo cezariui žmogaus prielankumas, posto, palikimo 
troškimas — aibė panašių dalykų. (23) Tad apskritai 
atmink: slaptingi žodžiai reikalingi garbingumo ir 
tokių nuomonių. (24) O kur nūnai tai lengvai rasi? 
Arba tegu man parodo šitaip nusistačiusį žmogų, 
kuris kalbėtų: „Man rūpi tik tai, kas mano, — ne- 
kliudoma, laisva iš prigimties. Tik šitai laikau gėrio 
esatimi, o kitkas — lai būna, kaip duota: man tas 
pats“. 


FRAGMENTAI 


J! 
Ariano iš Epikteto [Pokalbių]: 
prieš vieną žmogų, 
kalbėjusį apie esatį 


— Kas man rūpi, - sako“, - iš ko susidarė pasau- 
lis: iš atomų, begalybės, ugnies ar žemės? Nejaugi 
neužtenka pažinti gėrio ir blogio esmę, linkimo bei 
grasos, be to, dar siekimų bei vengimų apimtį ir, 
naudojantis šituo tarsi matu, tvarkyti savo gyveni- 
mą? O tai, kas už mūsų, palikti ramybėje: tikriau- 
siai šitai ir nėra pasiekiama žmogaus pažinimui; 
net jei kas padarytų pasiekiama, tai kokia nauda 
suprasti? Argi nereikia sakyti, kad tuščiai stengiasi 
tie, kurie įtraukia šitai į filosofo pamokymus kaip 
būtiną uždavinį? 

— Tad nejaugi ir priesakas Delfuose: „Pažink pats 
save“ yra reikalingas? 

— Šitas tai jau ne, — sako. 

— Tad kokia jo prasmė? Jei pažinti pačiam save 
būtų liepiama choristui, juk jis, paisydamas palie- 
pimo, kreiptų dėmesį ir į kitus choristus, ir į savo 
dermę su jais. 

— Taip. 

— O jei jūreiviui? Jei kariui? Tad kaip tu manai: 
žmogus yra būtybė, sukurta vien pati sau ar ben- 
drauti su kitais? 

— Bendrauti. 

— Kas jį tokį sukūrė? 

— Prigimtis. 

— Kokia ji ir kaip tvarko visatą, ar yra pažini, ar 
ne, — negi jau nebereikia gerokai pavargti, kad šitai 
suprastumei? 


IT“ 
Ariano iš Epikteto [Pokalbių] 


Tas, kas bodisi aplinkiniais likimo duotais žmo- 
nėmis, gyvenime yra neišmanėlis, o kas prakilniai 
pakęsdamas protingai elgiasi su jais — pagal nuo- 
pelnus laikomas geru žmogumi. 


IT“ 
To paties“ 


Viskas paklūsta kosmosui ir tarnauja jam: žemė 
ir jūra, saulė ir kitos žvaigždės, žemės augalai ir 
gyvūnai. Jam paklūsta ir mūsų kūnas, sergantis ar 
sveikas — kaip to nori kosmosas, jaunas, senstantis 
ir kitaip besikeičiantis. Kaip tik todėl protinga, kad 
ir tai, kas nuo mūsų priklauso, t.y. sprendimas, ne- 
prieštarautų kosmosui: mat šis yra stiprus, galin- 
gesnis ir geriau už mus sprendžiantis, kartu su vi- 
satos reikalais tvarkydamas ir mūsų gyvenimą. O 


220 


FRAGMENTAI 


prieštaravimas jam yra neprotingas ir nieko dau- 
giau neduoda — vien tuščią plėšymąsi, kančias ir 
liūdesį. 


IV“ 
Rufo iš Epikteto [Pokalbių] 
apie draugystę" 


Iš visko, kas egzistuoja, dievas padarė vienus da- 
lykus priklausomus nuo mūsų, kitus — nepriklauso- 
mus. Nuo mūsų priklauso gražiausias, labiausiai 
siektinas dalykas, o tuo ir pats žmogus yra laimin- 
gas, — naudojimasis vaizdiniais. Juk kai tai daro- 
ma teisingai, yra ir laisvė, ramybė, džiugesys, iš- 
tvermingumas; tai ir teisingumas, įstatymas, 
išmintis bei visokiausia dorybė. O visa kita [dievas] 
padarė nuo mūsų nepriklausoma. Todėl ir mums rei- 
kia sutikti su dievu ir, priėmus tokį visa ko suskirs- 
tymą, visomis išgalėmis siekti nuo mūsų priklauso- 
mų dalykų; o tai, kas nuo mūsų nepriklauso, pavesti 
kosmosui. Ir kai jis [iš mūsų] reikalauja vaikų, tė- 
vynės, kūno ar panašiai, — atiduoti su džiugesiu. 


y8 
Rufo iš Epikteto [Pokalbių] 
apie draugystę 
Kas mūsų nesistebi Likurgo Spartiečio poelgiu? 
Kai vienas piliečių išdūrė jam akį ir tauta atidavė 
jam tą jaunuolį nubausti savo nuožiūra, jis to nepa- 
darė. Išauklėjęs [jaunuolį], padaręs puikiu žmogu- 

mi, nusivedė į teatrą. Kai spartiečiai ėmė stebėtis, 
jis pasakė: 

— Iš jūsų paėmęs įžūlų ir piktadarį, grąžinu jums 
padorų pilietį. 


VIP 
To paties 


Manyti, kad būsime kitų žmonių niekinami, jei 
visais būdais nekenksime pirmiems pasitaikiusiems 
priešams, būdinga prastuomenei ir neprotingiems 
žmonėms. Juk mes sakome, kad vertas paniekos 
tas, kuris nori, bet neįstengia kenkti. Tačiau daug 
geriau niekinti tą, kas neįstengia būti naudingas. 


VIII“ 
Rufo iš Epikteto [Pokalbių] 
apie draugystę 


Kosmoso prigimtis tokia buvo, yra ir bus - ne- 
įmanoma, kad kitaip vyktų tai, kas vyksta dabar. Ir 
šiame judėjime bei keitimesi dalyvauja ne tik žmo- 
nės bei kiti žemės gyvūnai, bet ir dieviški dalykai, 
ir, dievaži, net patys keturi elementai“ juda aukš- 
tyn žemyn bei mainosi: žemė virsta vandeniu, van- 
duo — oru, šis savo ruožtu — eteriu“. Ir toks pat 
keitimosi pobūdis iš viršaus žemyn. Jeigu kas į ši- 
tai stengiasi nukreipti protą ir įtikinti patį save 
noriai priimti būtinybę, pragyvens gyvenimą visiš- 
kai nuosaikiai ir harmoningai. 

Ix! 3 
Ariano išdėstytų 


(14) Filosofas, pasižymėjęs Stojos filosofijos iš- 
manymu, <...> iš savo dėžutės išėmė penktąją Aria- 
no išdėstytų filosofo Epikteto „Pokalbių“ knygą,ne- 
abejotinai sutinka su Zenono ir Chrisipo teorijomis. 
(15) Toje knygoje mes perskaitėme šias mintis, iš- 
dėstytas, suprantama, graikų kalba. 

Sielos vaizdiniai (filosofai juos vadina gavraoiaa), 
kurie sujudina žmogaus dvasią vos pamačius, kad 
kažkas atsitiko, nėra priklausomi nei nuo žmogaus 
valios, nei nuo mąstymo: jie randasi žmonėse patys 
savaime, kad šie juos pažintų. (16) O pritarimai 
(juos vadina ovyxaraSz0e16) priklauso ir nuo žmo- 
gaus valios, ir nuo mąstymo. (17) Todėl kai pasi- 
girsta koks nors baisus garsas iš dangaus, griuvė- 
sių, pasirodo net nežinau kokio pavojaus ženklas ar 
kažkas panašaus, neišvengiamai net ir išminčiaus 
siela akimirkai sujudinama, susitraukia ir išblykš- 
ta“: ne todėl, kad ji iš karto priimtų sprendimą 
apie kokią nors nelaimę, o todėl, kad staigūs ir ne- 
tikėti vyksmai aplenkia proto ir mąstymo veiklą. 
(18) Tačiau išminčius greitosiomis nepriima, r4c 
troiaŬtaç pavracíaç (t.y. šitų vaizdinių, bauginan- 
čių jo sielą) ir ob GVYXATATISETUI OVĖE TPOOETIŠO- 
čdlei“" — atmeta ir nekreipia dėmesio tardamas, kad 
esant tokioms aplinkybėms jam nėra ko bijoti. 
(19) Sako, jog išmintingas žmogus nuo neišmintin- 
go tuo ir skiriasi, kad neišmintingas ir vėliau laiko 

tai tokia baisia nelaime, kaip jam pasirodė, vos tik 
buvo sujudinta siela. Taip pat ir pamąstęs jis prita- 
ria bei zpoosriôočáćsť? (apie šitai kalbėdami, stoi- 
kai vartoja kaip tik tą žodį) šiuos įvykius, tarsi jų 
iš tikrųjų reikėtų bijoti. (20) O išminčius, nors jo 
veido spalva bei išvaizda minutėlei ir persimaino, 
ob ovyxaratri9e rai“, išlaiko nepakeistą ir sveiką 
savo nuomone, kokia visada vadovaudavosi, spręs- 
damas apie tokio pobūdžio vaizdinius, kad jų nė 
trupučiuko nereikia bijoti, kad jie gąsdina tik ap- 
gaulinga išvaizda ir tuščiu baisumu. <...> 


x:š 


(1) Aš girdėjau, kaip Favorinas“ pasakojo, jog 
filosofas Epiktetas sakydavęs: daugelis žmonių, ku- 
rie užsiima filosofija, esą šit kokio plauko filosofai — 
VEL TOD ADGTTEV, uéypi TOV Asyeiv. (tai reiškia: 
„Šalin darbus, gana ir žodžių“). (2) Tai tuo svar- 
biau, kad šitai raštu paliudijo Arianas tose knygo- 
se, kurias sudarė iš jo” pokalbių. (3) Mat, sako, kai 
pastebėdavo žmogų, praradusį gėdą, grubiai besiel- 
gianti, netikusių įpročių, įžūlų, pasitikintį liežuviu, 
besirūpinantį viskuo, tiktai ne siela, taigi kai maty- 
davo tokios rūšies žmogų, prisiliečiantį prie filosofi- 
jos studijų bei mokslo, užsiimantį fizika, dialektika, 
besiimantį ir besimokantį daugelio panašių teori- 
nių dalykų, [Epiktetas| šaukdavosi dievų bei žmo- 
nių, garsiai vainodavo tą žmogų tokiais žodžiais: 

— Žmogėne, kur dediesi? Pasižiūrėk, ar švarus 
indas!” Jei [žinias] dediesi į savimylą - jos žuvu- 
sios: žiūrėk, surūgs ir pavirs šlapalu, actu ar dar 
blogiau. 

(4) Iš tikrųjų nieko nėra svarbiau ir teisingiau 
už šiuos žodžius: jais didžiausias filosofų skelbė, kad 
filosofijos mokslas ir principai, tekę netikusiam ir 
niekšingam žmogui, tarsi supilti į nešvarų, priskre- 
tusį indą, kinta, mainosi, genda, virsta šlapalu (jis 
pats tai dar vadindavo xvviaoTeDOV dalyku) ar dar 
kažkuo, jei tik yra koks už šlapimą didesnis terša- 
las. (5) Be to, tas pats Epiktetas (ir šitai mes išgir- 
dome iš Favorino) paprastai kalbėdavęs, kad di- 
džiausios bei šlykščiausios esančios šios dvi ydos — 
nepakantumas ir nesitvardymas, kai nepakenčiame 
ir nepakeliame neteisybių, kurias tenka patirti, ar- 
ba nesusilaikome nuo tų dalykų bei malonumų, nuo 
kurių privalome susilaikyti. 

— (6) Taigi, — sako jis, — jei žmogus šiuodu žo- 
džius laiko savo širdyje ir rūpinasi jų paisyti, jais 
vadovautis, dažniausiai toks žmogus neklys ir labai 
ramiai nugyvens gyvenimą. 

Jis vis kartodavo tuos žodžius: dveyov ir ánézov”. 


I 


(1) Iš visko, kas egzistuoja, viena priklauso nuo 
mūsų, kita nepriklauso. Nuo mūsų priklauso supra- 
timas, siekimas, linkimas, grasa, vienu žodžiu, tai, 
kas yra mūsų veikla; o nuo mūsų nepriklauso kū- 
nas, turtas, šlovė, postai, trumpai sakant, tai, kas 
nėra mūsų veikla. (2) Tai, kas nuo mūsų priklauso, 
iš prigimties yra laisva, nevaržoma, nekliudoma; o 
tai, kas nuo mūsų nepriklauso, yra silpna, vergiška, 
varžoma, svetima. (3) Todėl atmink: jei laikysi lais- 
vu tai, kas iš prigimties yra vergiška, o svetima — 
savu, būsi kliudomas, kentėsi, neturėsi ramybės, 
keiksi dievus ir žmones. O jei savu laikysi tik tai, 
kas yra tavo, o svetima (kaip iš tiesų ir yra) — sve- 
timu, niekas niekada tavęs neprievartaus, niekas 
nekliudys, nieko nekeiksi, nieko nekaltinsi, nieko 
nedarysi nenorom, niekas negalės tau kenkti, netu- 
rėsi priešų; bus neįmanoma, kad tave ištiktų blogis. 
(4) Todėl siekdamas šitokių gėrybių atmink: nega- 
na iš lėto prie jų artėti — tau reikės kai ko ir at- 

sisakyti visiškai, o kai ką atidėti ateičiai. Bet jei, be 
šitų gėrybių, norėsi dar ir valdžios bei turtų, tik- 
riausiai jų negausi, nes tuo pat metu sieki ir pirmų- 
jų gėrybių; ir tikrai nepasieksi to, kas teikia laisvę 
ir laime. (5) Tad kiekvienam nežabotam vaizdiniui 
nedelsdamas sakyk: „Tu — tik vaiduoklis, visai ne 
tai, kuo atrodai“. Paskui išnagrinėk jį ir pamatuok 
visais matais, kokius tik turi; tačiau pirmiausia — 
ar tai priklauso nuo mūsų, ar nepriklauso. Ir jeigu 
jis iš to, kas nuo mūsų nepriklauso, turėk pasiruo- 
šęs žodžius: „Man tai nė motais“. 


II 


(1) Atmink: linkimas žada sėkmę gaunant tai, 
prie ko linksti, grasa — padeda nesuklupti ten, ko 
grasaisi. Nelaimingas žmogus, negaunąs to, prie ko 
linksta, ir visiškas nelaimėlis, kuris suklumpa ten, 
ko grasosi. Tad jei grasysies tik to, kas prieštarauja 
tavo prigimčiai, nereikės patirti, kas tau atgrasu; o 
jei grasysies ligos, mirties ar skurdo — neturėsi klo- 
ties. (2) Todėl negręžk savo grasos į nieką, kas ne- 
priklauso nuo mūsų, gręžk tik į tai, kas priešinga 
prigimčiai ir priklauso nuo mūsų. O linkimo kolei 
kas visai atsisakyk: mat jei linksi prie dalykų, nuo 
mūsų nepriklausančių, — tavo nesėkmė neišvengia- 
ma, o prie ko dera linkti, tau kol kas dar nėra aiš- 
ku. Turėk tiktai savo siekimą ir vengimą, tačiau be 
prisivertimo, su išlyga", išlaikydamas savitvardą. 

III 


Atmink: viską, kas tave džiugina, ko esi reika- 
lingas, ką myli, turi nusakyti, kas tai yra, pradėda- 
mas nuo pačių nereikšmingiausių dalykų. Jei tau 
patinka molinis puodas, sakyk: „Man patinka moli- 
nis puodas“, — kai jis suduš, nebūsi sukrėstas; jei 
bučiuoji savo vaiką ar žmoną, sakyk, kad bučiuoju 
žmogų, — jiems mirus, nebūsi sukrėstas. 


IV 


Jei ketini imtis darbo, gerai apgalvok, koks tas 
darbas. Jei ruošiesi eiti į pirtį, nupiešk sau, kas 
dedasi pirtyje, — besitaškančius, besistumdančius, 
besibarančius žmones, vagišius. Mažiau rizikuosi, 
jei iš karto pasakysi: „Noriu nusiprausti pirtyje ir 
išsaugoti savo valios laisvę pagal prigimtį“. Taip 
elkis pradėdamas kiekvieną darbą. Mat šitaip, jei 
kas sutrukdys nusiprausti, bus lengva pasakyti: „No- 
rėjau ne tik išsimaudyti, bet ir išsaugoti savo valios 
laisvę pagal prigimtį: neišsergėsiu jos, jei pyksiu 
dėl to, kas įvyko“. 


V 


Žmones sukrečia ne patys dalykai, o nuomonės 
apie tuos dalykus. Pavyzdžiui, baido ne mirtis (taip 
manė ir Sokratas); baugina nuomonė apie mirtį, kad 
ji baisi, — štai kas yra baisu. Todėl, kai mums kliu- 
do, mus sukrečia, pykdo, niekada nekaltinkime kito 

žmogaus, tiktai patys save, tai yra savo nuomones. 
Kai nesiseka, neišsilavinęs žmogus kaltina kitus, 
pradėjęs lavintis — save, o išsilavinęs žmogus nekal- 
tina nei kitų, nei savęs. 


VI 


Niekada nesididžiuok svetimu pranašumu. Dar 
būtų pakenčiama, jei žirgas aukštindamasis pasa- 
kytų „Aš puikuolis“, o kai tu didžiu nešiesi - „Turiu 
gražų žirgą“, žinok, keliesi į padanges dėl žirgo pui- 
kumo. Tad kas yra tavo savastis? Naudojimasis vaiz- 
diniais. Todėl didžiuokis, jei vaizdiniais naudojiesi 
pagal savo prigimtį, nesgi tada didžiuosies nuosava 
gėrybe. 


VII 


Kai plauki jūra ir laivui išmetus inkarą užsima- 
nai pasisemti vandens, beeidamas gali surasti 
kriauklelę ar svogūnėlį; tačiau turi nuolat galvoti 
apie laivą, vis atsigręžti, ar nešaukia vairininkas; o 
jei pašauks, turi viską metęs grįžti, kad nereikėtų 
tave patį įmesti į laivą tarsi surištą avį. Taip ir 
gyvenime: jei vietoj kriauklės ar svogūnėlio tau bus 
duota moteriškė ar vaikas, jie tau netrukdys. Bet 
kai pašauks vairininkas“, metęs viską bėk į laivą nė 
neatsigręždamas. O jei esi jau senas, nenueik toli 
nuo laivo, kad šaukiamas neatsiliktumei. 

VIII 


Nereikalauk, kad viskas vyktų pagal tavo norą; 
džiaukis, kad viskas vyksta taip, kaip vyksta, — ir 
ramus bus tavo gyvenimas. 


IX 


Liga - kliuvinys kūnui, o ne laisvai valiai, jei tik 
šioji pati šito nenori. Raišumas — kliuvinys kojai, o 
ne laisvai valiai. Šitai kartok kiekvienu gyvenimo 
atveju, ir tu įsitikinsi, kad kliudoma kažkam kitam. 
tik ne tavo savasčiai. 


X 


Atmink: bet kokiomis aplinkybėmis atsigręžk į 
save ir pažiūrėk, kokia savo galia valioji šičia pasi- 
naudoti. Jei pamatysi puikų berniuką arba gražuo- 
lẹ, padės atsispirti susivaldymas; jei pasitaikys 
sunkumas — pagelbės ištvermė, jei bartynės — pa- 
kantumas. Ir kai šitaip priprasi, nebepergalės tavęs 
vaizdiniai. 


XI 


Niekada apie nieką nesakyk „Praradau“, o tik — 
„Grąžinau“. Vaikas mirė? Jis buvo grąžintas. Žmo- 
na mirė? Ji buvo grąžinta. Atėmė žemę? Juk ir ji 
buvo sugrąžinta. 

— Tačiau tas, kuris atėmė, — niekšas. 

Kas tau darbo, kieno rankomis davėjas atsiėmė 
atgal? O kol duota tau, laikyk tai svetimu tarsi ke- 
leivis viešbutį. 


XII 


(1) Jei nori dvasiškai tobulėti, atsisakyk štai to- 
kių išskaičiavimų: „Jei nesirūpinsiu savim, neturė- 
siu ko valgyti“, „Jei nebausiu vergo, visai ištvirks“. 
Juk geriau mirti badu atsikračius sielvarto ir bai- 
mės, negu gyventi aptekusiam turtais, tačiau be dva- 
sios ramybės. Geriau vergas tebūna nenaudėlis, ne- 
gu tu — nelaimėlis. (2) Tad štai pradėk nuo 
smulkmenų. Išliejo aliejuką, pavogė vynėką — sa- 
kyk: „Šit kiek temoku už beaistriškumą, šit kiek 
temoku už dvasios ramybę!“ Veltui niekas neduoda- 
ma. Kai šauki vergą, pagalvok, kad jis galėjo neiš- 
girsti, o ir išgirdęs gali nedaryti, ką liepiamas. Tik 
ne toks jau svarbus yra vergas, kad nuo jo priklau- 
sytų tavo ramybė. 


XIII 


Jei nori dvasiškai tobulėti, susitaikyk su tuo, kad 
garsėji kvaileliu, neva nemokančiu elgtis su išori- 
nėmis gėrybėmis. Ir nenorėk čia atrodyti išmanin- 
gas; net jei kam toks atrodai, neįtikinėk pats savęs, 
[kad toks ir esi]. Žinok, nelengva išsaugoti ir savo 
valios laisvę, atitinkančią prigimtį, ir išorines gėry- 
bes: rūpindamasis vienu būtinų būtiniausiai apleisi 
kita. 

XIV 


(4) Esi neprotingas, jei trokšti, kad tavo vaikai ir 
žmona gyventų amžinai: juk tu nori, kad nuo tavęs 
priklausytų, kas iš tikrųjų tau nepriklauso, ir kad 
svetima būtų tavo. Taip pat esi kvailys, jei nori, 
kad tavo vergas neprasikalstų: juk trokšti, kad blo- 
gis būtų ne blogis, o kažkas kita. O jeigu nori link- 
damas nepatirti nesėkmės, šitai tu gali. Tad ir gu- 
dinkis ten, kas atitinka tavo jėgas. (2) Kiekvieno 
viešpats yra tas, kuris randa būdą kažką iš tavęs 
atimti ar duoti, nori tu ar nenori. 

Taigi kas nori būti laisvas, tegu nei linksta prie 
to, nei grasosi to, kas yra kitų nuosavybė; o jeigu 
ne — reikės vergauti. 


XV 


Atmink: gyvenime turi elgtis tarsi puotoje. Atne- 
šė kokį nors patiekalą prie tavęs — ištiesk ranką, 
kukliai pasiimk truputį. Pranešė pro šalį — nestab- 
dyk. Dar nepriėjo — neparodyk, kad nori valgyti, 
palauk, kol prieis prie tavęs. Taip elkis ir su savo 
vaikais, žmona, valstybinėmis pareigomis, turtu — 
ir kada nors puotausi su dievais kaip lygus su ly- 
giais. O jeigu neprisiliesi net prie visai arti padėtų 
valgymų, tik iš aukšto mestelsi akį, tada ne tik puo- 
tausi, bet ir valdysi kartu su dievais. Juk kaip tik 
už šitokius poelgius Diogenas, Herakleitas ir pana- 
šūs į juos pelnytai buvo vadinami tuo, kas ir bu- 
Vo, — dieviškaisiais. 

XVI 


Kai pamatysi kokį nors žmogų, verkiantį iš skaus- 
mo dėl sūnaus, kuris iškeliauja, ar dėl turto, kurį 
prarado, šiukštu nepradėk vaizduotis, jog jis spiste 
apspistas išorinių nelaimių; tučtuojau ryžtingai pa- 
galvok: „Jį slegia ne patys įvykiai — juk kitas žmo- 
gus dėl šito nesigraužtų, — o nuomonės apie juos“. Ir 
vis vien nedelsdamas ištark paguodos žodžius, o jei 
pasitaikys patogus momentas, ir padejuok kartu su 
juo. Tik žiūrėk, kad šita dejonė nevarstytų tavo šir- 
dies. 


XVII 


Atmink: tu — aktorius pjesėje, ilgoje ar trumpoje, 
kaip panori statytojas. Jei jis paskirs tau elgetos 
vaidmenį, piešk jį kuo ryškiausiai, taip pat kurk 
luošio, archonto ar paprasto žmogaus paveikslą". Ta- 
vo uždavinys — puikiai sukurti duotą charakterį, o 
parinkti jį — kito reikalas. 


XVIII 


Jei krankia nelaimę lemiantis varnas“, tenesu- 
gniuždo tavęs vaizduotė; nedelsdamas pagalvok pats 
sau ir pasakyk: „Man pačiam šitai nepranašauja 
nieko blogo — tik mano kūnui, mano turtui, mano 
vardui, vaikams ar žmonai. O man — jei tik ašai 
noriu — visi ženklai reiškia laimę. Kad ir koks pa- 
sirodytų ženklas, nuo manęs priklauso gauti iš jo 
naudos“. 

XIX 


(1) Tu gali būti nenugalimas: tik nestok į jokią 
kovą, kur pergalė nepriklauso nuo tavo laisvos va- 
lios. (2) Matydamas ypač garbinamą, labai galingą 
ar garsėjantį kuo kitu žmogų, niekada pagautas vaiz- 
duotės neskubėk laikyti jo laimingu. Juk jei iš tiesų 
gėrio esatį matai nuo mūsų laisvos valios priklau- 
sančiuose dalykuose, nebelieka vietos pavydui, 
lenktyniavimui: tau pačiam nesinorės būti nei stra- 
tegu, nei valdovu, nei konsulu - tenorėsi būti laisvu 
žmogumi. O į laisvę vienintelis kelias — panieka 
viskam, kas nepriklauso nuo mūsų. 


XX 


Atmink: įžeidžia ne plūstantysis ar mušantysis, 
įžeidžia nuomonė, kad tai užgaulu. Tad jei kas tave 
suerzino, žinok: suerzino tavo paties supratimas. To- 
dėl visų pirma stenkis nepasiduoti vaizduotei: jei 
laimėsi laiko tarpsnį, susivaldyti bus lengviau. 


XXI 


Kasdien lai būna tau prieš akis mirtis, tremtis ir 
kita, kas atrodo baisu (bet visų pirma mirtis), - ir 
niekada tavo mintys nebus žemos, neturėsi nenuo- 
saikių troškimų. 


XXII 


Jei nori atsidėti filosofijai, iš anksto pasiruošk, 
Jog tūlas tave išjuoks, pašieps, sakydamas: „Ką tik 

iš dangaus mums nukrito filosofas“, „Iš kur čia at- 
eina šitas papūstgurklis?“ O tu nesipūsk; su tuo, 
kas tau atrodo geriausia, elkis taip, tarsi pats die- 
vas būtų pasiuntęs tave į šią sritį. Atmink: jei išlik- 
si ištikimas tiems dalykams, buvę šaipūnai vėliau 
žavėsis tavimi. O jei iš karto pasiduosi, būsi išjuok- 
tas dvigubai. 


XXIII 


Jei bent sykį tau pasitaikys atiduoti duoklę iš- 
oriniams dalykams, kad kažkam įtiktum, žinok: iš 
karto praradai savo nusistatymą. Tad visada pasi- 
tenkink tuo, kad esi filosofas. O jei nori ir atrodyti 
juo esąs, pirmiausia pasirodyk pats prieš save, ir 
lai tau šito užtenka. 


XXIV 


(1) Tegu nekankina tavęs šitokie apmąstymai: 
„Nugyvensiu gyvenimą niekieno negarbstomas, vi- 
sų per nieką laikomas“. Juk jei nebūti garbstomam — 
blogis, niekas negali įstumti tavęs į [šią] nelaimę ir 
tuo labiau užtraukti gėdą. Argi nuo tavęs priklauso 
gauti valdžią ar būti pakviestam į puotą? Jokiu bū- 
du! Tai kur čia „nepagarba“? Kaip būsi „laikomas 
per nieką“, jei privalai būti didus tik tuo, kas pri- 
klauso nuo tavo laisvos valios, o čia tau ir duota 
būti labai vertingam. (2) Bet tavo draugai liks be 
pagalbos... Kaip tu supranti „be pagalbos“? Negaus 
iš tavęs skatikų, neišrūpinsi jiems Romos piliety- 

bės?" O kas tau sakė, kad šitai priklauso nuo mūsų 
laisvos valios, kad tai ne svetimi darbai? Kas valio- 
ja duoti kitam, ko pats neturi? 

— Tad, — sako, - įsitaisyk, kad ir mums galėtu- 
mei duoti. 

(3) Jei galima tai įsigyti, išsaugant savo kuklu- 
mą, garbingumą ir kilniadvasiškumą, nurodyk bū- 
dą, — įsigysiu. O jei manote, jog aš privalau pragai- 
šinti savo gėrį, kad jūs gautumėt tai, kas nėra 
gėris, — pasižiūrėkit, kokie savanaudžiai ir neišma- 
nėliai esate patys. Be to, ko jums labiau norisi? Si- 
dabro ar garbingo, kuklaus draugo? Verčiau padė- 
kite man išlikti tokiam, o ne verskite daryti tai, kas 
sunaikins mano gerąsias savybes. 

— (4) O tėvynė, — sako, — liks be tos paramos, 
kurią galėčiau duoti. 

Vėlei klausiu tavęs: kokia tai parama? Tu nesta- 
tysi [tėvynei] kolonų ir pirčių, tas tiesa. Na ir kas? 
Juk ir kalvis nesiima rūpintis jos puspadžiais, o 
batsiuvys — ginklais; pakanka, kad kiekvienas at- 
lieka savo darbą. Tačiau jeigu nors vieną jos pilietį 
padarysi garbingu ir kukliu žmogumi, ar tai nebus 
parama tėvynei? 

— Žinoma. 

Tad ir pats nebūsi jai visiškai nenaudingas. 

— Tai kokią vietą, — klausia, — aš užimsiu vals- 
tybėje? 

Kokią sugebėsi neprarasdamas nei garbingumo, 
nei kuklumo. (5) Bet jei besistengdamas ją paremti 

šitai pragaišinsi, kuo gi tu — negarbingas, nepatiki- 
mas — būsi naudingas tėvynei? 


XXV 


(1) Ne tau, o kažkam kitam atiteko pirmenybė 
kviečiant į puotą, per rytinį pasveikinimą, šaukiant 
pasitarimą? Jei visa tai gėris, turi džiaugtis, kad 
teko anam žmogui, o jei blogis — nesigraužk, kad 
tau nekliuvo. Atmink: tau ir negalėjo tekti lygiai su 
anuo žmogumi, jei neįdėjai pastangų gauti tai, kas 
nuo mūsų nepriklauso. (2) Nejaugi gali vienodai lai- 
mėti žmogus, kuris brūžuoja slenksčius, ir tas, ku- 
ris šito nedaro? Kuris sekioja įsikibęs į uodegą ir 
kuris ne? Kuris kelia į padanges ir kuris ne? Todėl 
būsi neteisingas gobšuolis, jei nemokėdamas paslau- 
gomis, už kurias tokia pirmenybė perkama, reika- 
lausi jos veltui. 

(3) Kiek kainuoja salotos? Sakykim, obolą. Kaž- 
kas, užmokėjęs obolą, pasiims salotas; tu nemokėsi 
ir nepasiimsi, tačiau nemanyk, kad esi neturtinges- 
nis už nusipirkusįjį. Juk anas turi salotas, o tu - 
obolą, kurio neišleidai. (4) Taip pat ir čia. Kažkas 
nepakvietė tavęs į puotą? Taigi tu ir nedavei šeimi- 
ninkui to, už ką parduodama galimybė papuotauti. 
Ji parduodama už pagyras, parduodama už garbs- 
tymą. Tad mokėk, jei tau apsimoka, tokią kainą. 
Tačiau jei nori ir pinigų neišleisti, ir prekę gauti, 
tu — gobšas ir siaurakaktis. (5) Tiktai ar nieko nega- 

vai vietoj puotos? Gavai galimybę negirti žmogaus, 
kurio nenori girti, ir nebūti ramstomas tarnų žvilgs- 
niais, pilnais paniekos. 


XXVI 


Prigimties norus galima sužinoti iš to, dėl ko 
žmonių nuomonės nesiskiria. Pavyzdžiui, jei sveti- 
mas vergas sudaužo taurę, paprastai išsyk sakoma: 
„Pasitaiko“. Tačiau žinok: kai ir tavo taurę sudau- 
žys, turi pasakyti tą patį, ką pasakė tada, kai sudu- 
žo svetima taurė. To paties laikykis ir svarbesniais 
atvejais. Mirė kažkieno vaikas ar žmona? Nėra žmo- 
gaus, kuris nepasakytų: „Tokia jau žmogaus dalia“. 
Tačiau jei miršta kas jo artimųjų, iš karto pradeda 
aimanuoti: „Vargeli vargeli, koks aš nelaimingas“. 
O reikėtų atsiminti, ką jaučiame, tą patį išgirdę 
apie kitus. 


XXVII 
Taikinys nėra statomas tam, kad į jį nepataiky- 


tum; taip pat ir blogio pasaulyje nėra“. 


XXVIII 


Juk tu piktintumeisi, jei tavo kūną atiduotų pir- 
mam sutiktajam? Tai kodėl gi nedegi iš gėdos, kai 
pats atsitiktiniam žmogui atveri savo sielą, kad tas 
drumstų ir trikdytų ją savo priekaištais? 

XXIX 


(1) Kiekvieno darbo imkis tik iš anksto gerai ap- 
galvojęs jo prielaidas ir padarinius; jei išsyk visko 
neapgalvosi, pradžioje griebsies karštai, o paskui, 
susidūręs su sunkumais, gėdingai atsitrauksi. (2) 
Nori nugalėti olimpinėse žaidynėse? Aš taip pat, 
prisiekiu dievais: juk tai puiku! Bet apmąstyk prie- 
laidas ir padarinius ir tik tada imkis veikti. Tu turi 
paisyti dietos, susilaikyti nuo pyragų; nori nenori, 
šilta ar šalta, reikia treniruotis nustatytą valandą, 
negerti šalto vandens, nė neparagauti vyno, kai pa- 
sitaikys proga, trumpai tariant, tikėti treneriu lyg 
gydytoju; paskui per varžybas tave visą išsmėliuos, 
gali pasitaikyti ir ranką išsinerti ar išsisukti koją, 
prisiryti dulkių, gal ir rykščių gauti, o po viso šito — 
būti nugalėtam. 

(3) Šitai apgalvojęs, jei dar nepraėjo ūpas, pra- 
dėk treniruotis. Kitaip — elgsies tarsi vaikiščiai, ku- 
rie žaidžia tai imtynininkus, tai gladiatorius, dabar 
trimituoja, paskui vaidina tragediją. Taip ir tu: tai 
atletas, tai gladiatorius, paskui oratorius, dar vė- 
liau — filosofas, o apskritai visa savo siela — niekas. 
Tarsi beždžionė pamėgdžioji viską, ką tik pamatęs, 
susižavėdamas vis kitkuo. Juk stvėreisi darbo ne 
įnorio. (4) Šitaip ir kai kurie žmonės, pamatę filoso- 
fą ir išgirdę, kad jis kalba kaip Eufratas (nors argi 
gali bent vienas žmogus kalbėti taip puikiai kaip 
jis?), ir patys užsimano pasidaryti filosofais. (5) Žmo- 

gau, pirmiausia pasižiūrėk, koks yra šis užsiėmi- 
mas; paskui pasverk ir savo išgales: ar tai pagal 
tave. Nori būti penkiakovininku ar imtynininku? 
Apžiūrėk savo rankas, šlaunis, kojas. Juk kiekvie- 
nas žmogus gimęs vis kitokiai veiklai. (6) Gal vaiz- 
duojiesi, kad rengdamasis tapti filosofu galėsi tiek 
pat kaip dabar valgyti ir gerti, taip pat kaip dabar 
kažką mėgti ar reikšti nepasitenkinimą? Reikės pa- 
tirti nemigą, užmiršti poilsį, palikti namiškius, pa- 
justi net vergų panieką ir praeivių pašaipas, būti 
mažesniam už kitus visu kuo: šlove, pareigomis, teis- 
me, — netgi menkiausioje byloje. Apgalvok visa tai. 
(7) Ar vis dar nori mainais už šitai gauti beaistriš- 
kumą, laisvę, dvasios ramybę? Jeigu ne, ir neprie- 
vartauk savęs, kad nebūtumei tarsi tie vaikiščiai: 
šiandien filosofas, rytoj — mokesčių rinkėjas, poryt — 
oratorius, o dar vėliau — cezario vietininkas. Visa 
tai nesiderina tarpusavyje. Tu turi pasirinkti viena: 
būti doras žmogus ar nenaudėlis, rūpintis savo dva- 
siniu vadovu arba išoriniais dalykais, lavintis vidu- 
jai ar išoriškai, tai yra užimti vietą filosofų arba 
paprastų žmonių rikiuotėje. 


XXX 


Priedermės paprastai matuojamos sąryšiais. Tu 
turi tėvą — privalai juo rūpintis, visur nusileisti, 
susitvardyti, kai jis bara ar muša. 

— Bet kad tėvas negeras žmogus. 

Negi gimdamas gavai būtent gerą tėvą? Papras- 
čiausiai — tėvą. 

— Skriaudžia brolis. 

Žiūrėk ne ką anas daro, o ką tau nurodo tavo 
laisva valia, jei elgiesi pagal prigimtį: juk niekas 
negali tau kenkti, jei pats nenori; pakenks tik tada, 
jei imsi manyti, kad tau kenkia. Tad savo prieder- 
mę kaimynui, piliečiui, karvedžiui teisingai nusta- 
tysi tik tada, kai įprasi paisyti [savo] sąryšio su 
jais. 


XXXI 


(1) Apie dievų garbinimą žinok štai ką: svarbiau- 
sia teisingai suvokti, kad jie yra ir gražiai bei tei- 
singai tvarko pasaulį; ir pačiam reikia nusiteikti 
tikėti jais, paklusti jiems visais gyvenimo atvejais, 
noriai sutikti, kad viską jie yra patvarkę remda- 
miesi geriausia mintimi; tada niekada nerūstausi 
ant dievų, nepriekaištausi, kad jie nesirūpina tavi- 
mi. (2) O taip galės būti tik tada, jei neliesi, kas 
nepriklauso nuo mūsų, jei gėrio ir blogio ieškosi tik 
priklausančiuose nuo mūsų dalykuose. Juk jei ma- 
tysi gėrį ir blogį taip pat ir nuo mūsų nepriklausan- 
čiuose dalykuose, tikrų tikriausiai nepasieksi, ko 
trokšti, tau atsitiks, ko nenori; štai tuomet ir imsi 
priekaištauti pats sau ir neapkęsti savo nesėkmės 
kaltininkų. (3) Juk kiekvienai gyvai būtybei iš pri- 
gimties būdinga šalintis ir lenktis to, kas atrodo 
žalinga, kas daro tą žalą, ir mėgti bei slinktis artyn 

prie naudos, prie to, kas tą naudą teikia. Todėl ne- 
imanoma, kad žmogus, kuris vaizduojasi patyręs 
skriaudą, mylėtų skriaudiką; lygiai taip pat neįma- 
noma džiaugtis pačia skriauda. 

(4) Todėl ir sūnus kaltina tėvą, kad negauna iš 
jo to, ką laiko gėriu. Taip pat ir Polineikas su Ete- 
okliu“ tapo priešais, nes abu manė tirono valdžią 
esant gėriu. Už tą patį priekaištauja dievams žem- 
dirbys, pirklys, vyras, netekęs žmonos ar vaiko. Juk 
pagarba dievams būna ten, kur ir nauda. Todėl tas, 
kurs rūpinasi savo teisingu linkimu ir grasa, drau- 
ge rūpinasi ir dievų gerbimu. (5) Pagal protėvių pa- 
pročius kiekvieną kartą pridera atnašauti dievams 
ugnies, vyno, pirmojo derliaus aukas; visada tyra 
širdimi, tauriai, susikaupus; nešykščiai, bet ir ne- 
pranokstant savo išgalių. 


XXXII 


(1) Eidamas pas orakulą, atmink: kas įvyks - tu 
nežinai, todėl ateini paklausti apie tai pranašo; o 
kokio pobūdžio yra tas dalykas, žinai prieš ateida- 
mas, jeigu esi filosofas. Mat jei tai iš dalykų, nepri- 
klausančių nuo mūsų, aiškių aiškiausiai nebus nei 
gėris, nei blogis. (2) Tad neik pas orakulą su [savo] 
linkimu ar grasa; eik nebijodamas, tvirtai įsitiki- 
nęs, jog nors ir kas atsitiktų, bus beskirtis dalykas, 
neturintis tau jokios reikšmės: kad ir koks būtų, 
sugebėsi gauti naudos iš jo — čia tau niekas nesu- 
kliudys. Tad būk drąsus ir eik pas dievus kaip pas 

patarėjus. O paskui, gavęs patarimą, nepamiršk, kas 
tau patarė, kam nepaklusi, jei nepatikėsi. 

(3) Kaip mokė Sokratas, pranašystės kreipkis tik 
tais atvejais, kai abejoji: žinai, kad turi būti kokia 
nors baigtis, tačiau kokia — negali numatyti nei pro- 
tu, nei kaip kitaip. Pavyzdžiui, kai prireiks stoti į 
pavojų kartu su draugu ar tėvyne, neklausinėk, ar 
turi tai daryti. Net jei pranašas tau pasakytų, kad 
ženklai lemia bloga — aiškiai rodo mirtį, sunkų kū- 
no sužalojimą ar tremtį, protas vis vien pataria tau 
ir šitokiu atveju nepalikti draugo nelaimėje, stoti į 
pavojų kartu su tėvyne. Tad paklausyk geresnio ora- 
kulo — Delfų, kuris išvarė lauk iš šventyklos žmogų, 
nepadėjusį draugui, kuriam grėsė mirtis. 


XXXIII 


(1) Pasirink kokį nors charakterį bei tipą, laiky- 
kis jo ir būdamas vienas, ir tarp žmonių. (2) Dau- 
giau tylėk, pasakok tik būtinus dalykus ir trumpai. 
Kalbėk retai, kai to reikalauja aplinkybės, tačiau 
niekada nešnekėk apie smulkmenas: gladiatorių ko- 
vas, žirgų lenktynes, imtynes, valgius ir gėrimus, 
tai yra venk įprastinių plepalų. O ypač venk kalbėti 
apie žmones: nei peik, nei girk, nei lygink. (8) To- 
dėl, jei sugebėsi, pakreipk pokalbį tinkama linkme. 
O jei atsidūrei tarp mažai pažįstamų žmonių - ty- 
lėk. (4) Juokis ne per daug, ne iš daug ko ir ne per 
garsiai. (5) Venk duoti priesaiką: jei įmanoma - vi- 
siškai atsisakyk, o jei ne — bent kai pajėgsi. 

(6) Atsisakyk pobūvių su dvasiškai tau svetimais 
neišsilavinusiais žmonėmis, o jei prisieitų, būk la- 
bai atidus, kad pats nenusiristumei iki jų lygio. Zi- 
nok: jei žmogus yra susitepęs, susiteps ir bendrau- 
jantieji su juo, nors anksčiau ir būtų buvę švarūs. 

(7) Savo kūnu — maistu, gėrimu, apsirengimu, 
būstu, tarnais — rūpinkis tik tiek, kiek būtina, o 
garbės troškimo ir prabangos atsisakyk visiškai. 

(8) Nuo meilės malonumų, jei tik įmanoma, rei- 
kia susilaikyti ligi vestuvių, o paragavus jų — mė- 
gautis saikingai. Tačiau nesipiktink tais, kurie mė- 
gaujasi kūniška meile, ir neniekink jų. Ir nesiskelbk 
visam pasauliui, kad pats susilaikai. 

(9) Kai kas nors pasakys, kad toks ir toks kalba 
apie tave blogai, nesiteisink, tiktai pasakyk: „Jei jis 
tik apie šitai šnekėjo, aiškiai nežino kitų mano bjau- 
rių savybių“. 

(10) Į teatrą dažnai vaikščioti nebūtina. Tačiau 
jei teks ten nueiti, nenorėk pasirodyti prieš kitus, 
rodykis tiktai pats prieš save, tai yra norėk, kad 
vyktų tai, kas vyksta, ir kad nugalėtų tas, kas nu- 
gali; juk vien šitaip tavęs niekas netrikdys. O nuo 
šūksnių, juoko, didesnio susijaudinimo visiškai su- 
silaikyk. Išėjęs iš teatro, nekalbėk daug apie įvy- 
kius scenoje, nebent jei tai prisidėtų prie tavo dva- 
sinio tobulėjimo; priešingu atveju atrodys, kad 
reginys tave sužavėjo. 

(11) Neiprask vaikščioti be atrankos klausytis 
skaitovų, o dalyvaudamas tokiame vakare elkis rim- 
tai, pakančiai, santūriai. 

(12) Jei tenka su kuo nors kalbėtis, ypač jei tai 
būtų žmogus, kaip atrodo, iš aukštesniųjų sferų, pa- 
galvok pats sau, ką tokiomis aplinkybėmis darytų 
Sokratas arba Zenonas, — ir bus labai aišku, kaip 
deramai elgtis su sutiktuoju. 

(13) Prieš eidamas pas kokį nors didžiūną, pa- 
galvok: nerasi jo namuose, atsisakys tave priimti, 
gausi durimis per nosį, neprisimins tavęs. Ir jei ši- 
taip bedingodamas neprarasi noro eiti, tada atėjęs 
kęsk, kad ir kas būtų, ir netgi pats sau niekada 
nesakyk: „Nevertėjo eiti“, — taip elgiasi neišmanė- 
liai, besigviešiantys išorinės naudos. 

(14) Bendraudamas su žmonėmis draugijoje, ne- 
kalbėk per daug apie savo reikalus ar nemalonu- 
mus. Juk nėra vienodai malonu tau prisiminti savo 
bėdas, o kitiems klausytis tavo istorijų. (15) Nesi- 
stenk juokinti kitų — juk šitaip lengva nuslysti į 
prasčiokiškumą ir prarasti pažįstamų pagarbą. 
(16) Pavojinga ir klausytis riebių kalbų. Tad jei ne- 
išeitų išvengti, pabark keikūną pasitaikius patogiam 
momentui. O jeigu nepasitaikys, savo tylėjimu, pa- 
raudimu, niūrumu aiškiai parodyk, kad nepritari 
tokioms kalboms. 


XXXIV 


Pasijutęs trokštąs kokio nors malonumo, kaip ir 
kitais atvejais, pasistenk, kad šis vaizdinys tavęs 

neužgožtų; nepradėk iš karto veikti, truputį palū- 
kuriuok. Paskui pagalvok apie abu laiko tarpsnius: 
kai tu mėgausies malonumu ir kai pasimėgavęs 
paskui atgailausi ir išmetinėsi pats sau. Po to abu 
šiuos tarpsnius palygink su trečiuoju: kai džiaug- 
sies susilaikęs ir pats save girsi. Tačiau jei pasiro- 
dys, jog jau laikas patenkinti tą savo troškimą, žiū- 
rėk, kad tavęs nepergalėtų malonumo saldybė ir 
vilionė. Sugretink: juk daug geriau išdidžiai suvok- 
ti, kad patyrei šitokią pergalę pats prieš save. 


XXXV 


Jei nusprendei, kad tau reikia kažką padaryti, 
daryk ir nebūgštauk, kad čia kas nors tave pamatys 
ir, galimas daiktas, palaikys kvailiu, nes jei tai blo- 
gas darbas — nedaryk, o jei geras, ko bijaisi netei- 
singų kliautininkų? 


XXXVI 


Du teiginiai: „Dabar diena“ ir „Dabar naktis“ yra 
vertingi, je: sudaro disjunkciją, ir neturi jokios ver- 
tės, sudary4ami konjunkciją. Lygiai taip pat ir puo- 
toje: išsirinkai didesnį nei pridera gabalą — pilvui 
nauda, kaimynui — skriauda. Tad kai vaišiniesi kar- 
tu su kitais, atmink: paisyk ne tik pagautės skil- 
viui, bet neužmiršk: ir pagarbos šeimininkui. 

XXXVII 


Ėmesis vaidmens, pranokstančio tavo jėgas, ir 
žmones juokinsi, ir prarasi tą vaidmenį, kurį bū- 
tum sugebėjęs suvaidinti. 


XXXVIII 


Kaip pasivaikščiodamas saugaisi neužminti ant 
vinies ar neišsisukti kojos, taip saugok ir savo vidi- 
nį vadovą, kad jam nepakenktumei. Jei šito žiūrė- 
tume visoje savo veikloje, būtume saugesni pradė- 
dami kiekvieną darbą. 


XXXIX 


Kūno poreikiai yra matas, ką turi turėti kiekvie- 
nas žmogus, kaip koja yra apavo matas. Tad jei 
paisysi šito, neperžengsi saiko; o jei peržengsi, imsi 
ristis žemyn tarsi nuo kalno. Juk taip būna ir su 
apavu: jei viršysi kojos poreikius, prireiks paauk- 
suotų batų, paskui — purpurinių, dar vėliau — siuvi- 
nėtų. Kartą peržengus ribą nebebus galo. 


XL 


Vyrai moteris jau nuo keturiolikos metų vadina 
valdovėmis. Tad, matydamos, kad joms nieko dau- 
giau ir nebereikia, tiktai miegoti su vyrais, jos pra- 
deda puoštis ir sudeda į tai visas viltis. Todėl reikia 
stengtis, kad jos pajustų, jog bus gerbiamos tik at- 
rodydamos nuosaikios ir kuklios. 

XLI 


Dvasios skurdumą išduoda tai, kad žmogus be- 
gales laiko skiria kūnui: daug mankštinasi, daug 
valgo, daug geria, daug tuštinasi, daug mėgaujasi 
meile. O reikia visa tai laikyti nereikšmingais daly- 
kais — visas rūpestis tebūna skiriamas protui. 


XLII 


Kai koks nors žmogus užgauna tave veiksmu ar 
žodžiu, atmink: jis mano, kad elgiasi ir kalba, kaip 
pridera, — juk jis negali vadovautis tavo įsivaizda- 
vimu, o tiktai savo. Todėl, jei to žmogaus įsivaizda- 
vimas neteisingas, jis pats sau kenkia, nes pats klys- 
ta. Juk kai teisingas samprotavimas palaikomas 
klaidingu, kenkiama ne samprotavimui, o apsiriku- 
siam žmogui. Tad šituo vadovaudamasis lengviau 
pakęsi tave peikiantįjį. Tiktai kiekvieną sykį kar- 
tok: „Jam pasirodė“. i 


XLIII 


Kiekvienas dalykas turi dvi puses: vienaip jis 
pakeliamas, kitaip — nepakeliamas. Jei tave skriau- 
džia brolis, galvok ne apie tai, kad jis elgiasi netei- 
singai (šiuo požiūriu jo elgesys nepakeliamas), ge- 
riau pagalvok: jis tavo brolis, kartu augote, — ir būsi 
pažiūrėjęs į tą poelgį taip, kad jis bus pakeliamas. 

XLIV 


Nesiderina tarpusavyje šie du teiginiai: „Aš tur- 
tingesnis už tave, vadinasi, aš geresnis“; arba: „Aš 
iškalbingesnis už tave, vadinasi, geresnis“. Derina- 
si štai kokie: „Aš turtingesnis už tave, vadinasi, ma- 
no turtas didesnis už tavo“; ir: „Aš iškalbingesnis, 
vadinasi, mano žodžio dovana yra didesnė“. O tu 
pats nesi nei turtas, nei iškalba. 


XLV 


Kažkas prausiasi paskubom; sakyk ne „Blogai 
prausiasi“, o „Prausiasi paskubom“. Kažkas geria 
daug vyno — nesakyk „Jis elgiasi blogai“, o tik „Jis 
geria daug vyno“. Iš kur tu žinai, kad tas žmogus 
blogai elgiasi, nežinodamas jo ketinimų? Tuomet tau 
nepasitaikys susidaryti vienokius suvoktinius vaiz- 
dinius, o pritarti — kitokiems. 


XLVI 


(1) Niekada nevadink savęs filosofu ir neplepėk 
daug su neišmanančiais žmonėmis apie filosofijos 
tiesas — gyvenk pagal tas tiesas. Pavyzdžiui, pobū- 
vyje ne aiškink, kaip reikia valgyti, o valgyk, kaip 
pridera. Atmink: Sokratas visada baisiausiai vengė 
bet kokio pasipuikavimo; kai pas jį ateidavo žmo- 
nės, trokštantys per jį susipažinti su filosofais, nu- 
vesdavo, kur prašomas. Sokratui būdavo visiškai 
vis vien, kad jo nepastebi. (2) Jeigu neišsilavinusių 

monių draugijoje išeitų iš kalbos kokia nors filoso- 
fijos tiesų, daugiausia tylėk: juk didelis pavojus iš 
karto išvemti tai, ko dar nesi suvirškinęs. Ir jei kaž- 
kas tau pasakys, kad nieko neišmanai, o tai tavęs 
nė kiek neužgaus, žinok, gera pradžia jau yra. 
Juk avys ir ožkos nenešioja piemenims parodyti, 
kiek suėda šieno, bet tykiai sau vienos suvirškinu- 
sios pašarą duodą vilną ir pieną. Tad taip ir tu: 
neišsilavinusiems žmonėms rodyk ne filosofines tie- 
sas, o darbus, kuriuos atlikai todėl, kad suvirškinai 


tiesas. 


XLVII 


Jei esi papratęs kukliai rengtis ir valgyti, nesi- 
puikuok šituo; jei geri tik vandeni, neaiškink kiek- 
viena proga, kad pasitenkini vandeniu. Jei nori įgus- 
ti pakelti sunkumus, tai darai dėl savęs, o ne dėl 
pašalinių žmonių. Nestovėk apglėbęs statulą!“ Ta- 
čiau jei būsi labai ištroškęs, siurbtelėk šalto van- 
dens ir išspjauk niekam nė nesisakydamas. 


XLVIII 


(1) Neišsilavinusio žmogaus nusistatymas ir po- 
žymis: [manyti, kad] pagalbą teikia ar nuostolių pri- 
daro žmonės iš pašalies, tik jau ne jis pats; filosofo 
nusistatymas ir požymis: ir pagalba, ir žala eina tik 
iš paties žmogaus. (2) Dvasiškai tobulėjančiam žmo- 
gui būdinga nieko nepeikti, nieko negirti, nieko 

nebarti ir niekam nepriekaištauti, niekada nekal- 
bėti apie savo reikšmingumą bei žinias, nors jų ir 
turėtų. Kai jam trukdo ir kliudo ką nors daryti, 
kaltina tik pats save; kai jį giria, širdyje juokiasi iš 
liaupsintojų; nesiteisina, kai jį peikia. Kol dar nėra 
sutvirtėjęs, vaikšto tarsi ligonis, lyg bijodamas su- 
judinti tai, kas dar nėra nusistovėję. (3) Jis visai 
atsisakė linkimo, o savo grasą yra nukreipęs tik į 
tai, kas prieštarauja prigimčiai ir priklauso nuo mū- 
sų. Jo siekimas visada kuo nuosaikiausias. Jam nė 
motais, kad kitiems jis atrodo kvailys ar neišmanė- 
lis. Vienu žodžiu, saugosies pats savęs tarsi klastin- 
go priešo. 


XLIX 


Jei kažkas skelbiasi, kad supranta ir gali paaiš- 
kinti Chrisipo kūrinius, pasakyk pats sau: „Jei Chri- 
sipas nebūtų rašęs painiai, šitas žmogus neturėtų 
kuo girtis“. O ko aš noriu? Pažinti prigimtį ir gy- 
venti pagal ją. Todėl ir ieškau, kas galėtų šitai iš- 
aiškinti; išgirdęs, kad gal Chrisipas, kreipiuosi į jį. 
Nesuprantu jo raštų? Ieškau, kas paaiškintų. Kol 
kas dar nėra už ką manęs girti. Tačiau jei rasiu 
aiškintoją, man beliks tik elgtis pagal tuos nurody- 
mus. Ir tiktai šitai — toks mano elgesys — verta 
pagyrimo. O jeigu žavėsiuosi vien paaiškinimais, tai 
kuo gi aš, filosofas, skirsiuosi nuo gramatiko? Juk 
vien tuo, kad vietoj Homero aiškinsiu Chrisipą. Ir 

tuo labiau raudonuosiu iš gėdos, kai kas nors pa- 
prašys: „Supažindink mane su Chrisipo filosofija“, o 
aš negalėsiu parodyti savo darbų, prilygstančių žo- 


džiams. 


L 


Šių nurodymų laikykis tarsi įstatymų; jeigu nu- 
krypsi nuo jų, laikyk save šventlaužiu. O kas ir ką 
kalbėtų apie tave, nekreipk dėmesio — juk tai nuo 
tavęs jau nepriklauso. 


LI 


(1) Ar dar ilgai delsi pripažinti save vertu didžio- 
sios laimės ir negalinčiu net smulkmenose nukrypti 
nuo visa nagrinėjančio proto? 'ru gavai teorines tai- 
sykles, kurias reikėjo suprasti, ir jas supratai. Tad 
kokio gi dar lūkuriuoji mokytojo, kad užkrautum 
ant jo pečių rūpinimąsi savo dvasiniu tobulėjimu? 
Juk esi nebe jauniklis, o subrendęs vyras. Jeigu ne- 
susirūpinsi dabar ir paikai visą laiką vilkinsi bei 
delsi, nusiskirdamas vis kitą dieną, nuo kurios už- 
siimsi savim, tai nė pats nepastebėsi, kad nedarai 
Jokios pažangos, nugyvensi gyvenimą taip ir likda- 
mas neišmanėlis, — toks ir numirsi. (2) Tad apsi- 
spręsk pagaliau gyventi kaip subrendęs žmogus, sie- 
kiantis dvasinio tobulumo. Ir visa, kas atrodo 
geriausia, tebūna tau įstatymas, kurio negalima per- 
žengti. 

O jei pasitaikys tavo kelyje kažkas sunkaus ar 
malonaus, tauraus ar žemo, atmink: jau prasidėjusi 
kova, jau vyksta olimpinės žaidynės — nevalia ati- 
dėlioti, tik ši viena diena, šis vienut vienintelis dar- 
bas arba pragaišins tavo dvasinį tobulėjimą, arba 
išgelbės. (3) Sokratas pasiekė tokių aukštumų to- 
dėl, kad bet kokiomis gyvenimo aplinkybėmis krei- 
pė dėmesį vien į protą. Ir nors tu toli gražu nesi 
Sokratas, turi gyventi taip, lyg ketintumei tapti Sok- 
ratu. 


LII 


(1) Pirmutinė ir būtiniausia filosofijos dalis — nau- 
dojimasis teorinėmis taisyklėmis; pavyzdžiui, „Ne- 
meluok“. Antroji dalis pateikia įrodymus; pavyzdžiui, 
„Iš ko plaukia, kad nereikia meluoti?“ Trečioji dalis 
pagrindžia ir paaiškina šiuos įrodinėjimus; pavyz- 
džiui, „Iš ko plaukia, kad tai yra įrodymas?“, „Kas 
yra įrodymas, išvada, prieštaravimas, tiesa, melas?“ 
(2) Taigi trečioji dalis reikalinga antrajai, o antro- 
ji — pirmajai daliai. Tačiau pati būtiniausia yra pir- 
moji dalis, prie kurios reikia sustoti ilgėliau. O mes 
darome priešingai: užsiimame tik trečiąja dalimi, 
kreipiame į ją visą dėmesį, visiškai praleisdami pir- 
mąją. Štai kodėl meluojame, nors puikiausiai žino- 
me įrodymus, kodėl nereikia meluoti. 

LIII 


(1) Visur ir visada reikia elgtis pagal šiuos posa- 
kius: 
O Dzeuse, vesk mane, ir tu, likime, vesk, 
Į man paskirtą vietą eisiu paskui jus. 
Nejausiu nuovargio. Jei tapčiau blogas aš 
Ir eit nebenorėčiau — sekčiau tuo labiau.“ 
(2) Žmogus, kurs koja kojon eina su lemtim, — 
Išminčius, sakom, pareigas dievams žinąs.” 
(3) „Bet, Kritonai, jei taip patinka dievui, teįvyks- 
ta šitai“. (4) „Anitas gali mane nužudyti, tačiau 
pakenkti man negali““ 


EPIKTETAS IR JO PAMOKYMAI 


Su Epikteto vardu labai siejasi žodis „paradoksas“: 
būdamas praktinės filosofijos mokytojas, jis plačiai nau- 
dojosi teoriniais ankstyvųjų stoikų laimėjimais, o pas- 
taruosius bene daugiausia Žinome kaip tik per Epikte- 
tą; pats nieko nerašė, tačiau jo paskaitas pavyzdingai 
užrašinėjo mokinys Flavijus Arianas (II a.), ir šie užra- 
šai išliko daug geriau negu, sakysim, per septynis šim- 
tus knygų parašiusio viduriniosios Stojos atstovo Chri- 
sipo (Xpúoızzoç, apie 280-208/205 m. pr. Kr.) darbai; 
jis sakydavo galįs patarti tik konkrečiam Žmogui, su 
kuriuo kalbasi pats, mokė tik savo tiesioginius moki- 
nius, o ligi pat naujųjų amžių įvairiausių tautybių žmo- 
nės mokėsi iš jo stojiškos dvasios tvirtybės; visiškai 
abejingas pripažinimui ir šlovei, jis buvo labai popu- 
liarus: net pasaulinės Romos imperijos valdovas Mar- 
kas Aurelijus (121-180) tarp didžiausių savo gyvenimo 
sėkmių nurodo tai, kad į jo rankas pateko Epikteto — 
buvusio vergo! - „Pokalbiai“; jis buvęs toks skurdžius, 
kad jo lūšnelės durys niekada nebuvusios reikalingos 

skląsčio, visiškai nebrangino daiktų ir juokėsi maty- 
damas kitų žmonių prisirišimą prie jų, o po šio filoso- 
fo mirties kažkoks turtuolis už didžiausius pinigus 
pirkosi jo molinę lempelę. 

Pagaliau dar vienas paradoksas: nepaisant išties di- 
džiulio populiarumo tarp amžininkų ir, atrodytų, tie- 
siog įgimto romėnams smalsumo iškilesnių asmeny- 
bių gyvenimui, išliko labai mažai faktų iš šio filosofo 
biografijos. Tarsi jis būtų verste privertęs patikėti, kad 
tėra vienintelė galimybė: „Parodyk man savo nuomo- 
nes, o aš tau - savąsias. Tiktai tada mes būsime susi- 
pažinę“. 


Gyvenimo ir būdo bruožai. Epiktetas buvo kilęs iš 
Frygijos miesto Hierapolio (dab. Turkijos pietvakariai). 
Pagal mokymosi laiką nustatoma apytikrė Epikteto gi- 
mimo data - maždaug 50 m. Nežinome netgi tikro jo 
vardo: ETIATNTOG— graikų kalbos būdvardis, nusakan- 
tis vergą kaip „(papildomai) įsigytą“. Vadinasi, Epik- 
tetas kilimo buvo vergas; tai patvirtina ir įrašas iš Pi- 
sidijos“, paties filosofo žodžiai „Pokalbiuose“ (I, 9, 29; 
19, 19-21 ir kt.) bei kiti paliudijimai. Kada ir kodėl 
Epiktetas buvo atvežtas į Romą - nežinia. Tačiau jis 


"Th. Colardeaux (Colardeaux Th. Étude sur Ėpictete. - Paris, 1903, 
p. 6, 5 past.) mano, kad epiktėtos galėtų būti ir tikslesnis šio filosofo 
kilimo vietos nurodymas - būtent Frygijos dalis, vėliau prijungta 
prie Romos imperijos. 

* Pisidijos sritis buvo kiek ryčiau nei Frygija; eiliuotas įrašas 
graikų kalba mini, kad vergės sūnus Epiktetas buvo išmintingas, 
kilnios širdies, dieviškas, didžiai naudingas ir daug džiaugsmo vi- 
siems teikęs vyras. 

pats sakosi, jog, valdant Neronui (54-68 m.), buvo pa- 
siųstas į mokyklą, kad taptų zaiĝaywyóç (auklėtoju), — 
jais paprastai būdavo vergai. Manoma, kad į šias pa- 
reigas šeimininkas jį paskyrė dėl aiškaus proto, o gal- 
būt, kaip mano jo vėlesnysis komentatorius Simpliki- 
jas (XyunrAixioç, VI a.), ir dėl luošumo - netiko kitiems 
darbams. 

Istorikai ligi šiol tebesiginčija, kada vyko svarbiau- 
si ekonominiai, politiniai ir socialiniai galingosios Ro- 
mos valstybės lūžiai bei krizės. Kad ir kaip ten būtų 
buvę, aišku viena: antroji I a. pusė — vienas neramiau- 
sių laikotarpių romėnų valstybės istorijoje. Nors jau 
buvo praėję beveik aštuoni dešimtmečiai, kai pasikei- 
tė valstybės valdymo forma - respublika tapo imperi- 
ja, - tačiau jos viduje vis dar vyko smarkus judėjimas, 
lėmęs dažną valdovų kaitą ir trukdęs bent minimaliai 
stabilizuotis visuomenės sluoksniams. Per Epikteto gy- 
venimą pasikeitė trys valdovų dinastijos (Klaudijų Ju- 
lijų, Flavijų, įsūnytųjų imperatorių) ir vienuolika im- 
peratorių! O visuomenės gyvenimą bene geriausiai 
nusakė Epikteto amžininkas, paskutinysis žymus Ro- 
mos istorikas Tacitas (apie 58-po 117 m.), taip apibū- 
dindamas savo kartą: „Mes parodėme iš tiesų didį kan- 
trybės pavyzdį; kaip ankstesnioji karta matė, kokia yra 
neribota laisvė, taip ir mes patyrėme, kokia yra neri- 
bota vergija. Persekiojimai atėmė iš mūsų net sugebė- 
Jimą kalbėti ir klausyti; kartu su balsu būtume prara- 
dę ir pačią atmintį, jei tik vienodai įstengtume užmiršti, 
kaip ir tylėti“ (Tac. Agr. 2,3). 

Nė kiek ne prasčiau to meto prieštaringumą rodo 
Epikteto šeimininko Epafrodito veikla bei gyvenimas. 
Epafroditas ( Ezagpod:zoc) kadaise irgi buvo vergas. 
Vėliau, paleistas į laisvę, iškilo gana aukštai: jis buvo 
vieno pačių Žiauriausių Romos imperatorių Nerono 
asmens sargybinis, paskui — sekretorius: priimdavo ir 
perduodavo imperatoriui libelli - adresus, prašymus, 
raštiškus įskundimus, o paskui pranešdavo rezoliuci- 
ją. Taigi per Epafrodito rankas pereidavo dokumentai, 
šimtams žmonių lėmę mirtį. Darbo jis turėjo per akis, 
tuo labiau, kad nuteisto Žmogaus turtas atitekdavo 
valstybei (imperatoriui) ir įskundėjui, o norinčių pasi- 
pelnyti tokiu būdu netrūko. Lėbautojui ir švaistūnui 
Neronui reikėjo begalės pinigų. Romos senatas taip 
pat buvo „tarpusavio išpuolių ir kautynių arena“ (Tac. 
Hist. 4,10), kur kiekvienas kaip išmanydamas kovojo 
už save, „traukė atsakomybėn priešus ir siekė, kad jie 
būtų nuteisti“ (Plin. Epist. 9, 13, 4). Savo pareigas Epaf- 
roditas ėjo uoliai ir atsidavęs, liko ištikimas Neronui 
ligi galo: prisidėjo atskleidžiant 65 m. Gajaus Kalpur- 
nijaus Pizono sąmokslą prieš imperatorių, lydėjo Ne- 
roną, kai šis bėgo iš Romos, ir padėjo jam baigti gyve- 
nimą savižudybe. 

Epafroditas buvo ne tik labai įtakingas, turtingas, 
bet ir išsilavinęs Žmogus: turėjo didžiulę biblioteką, 
paskatino Juozapą Flavijų (37-po 100) parašyti „Judė- 
jos senybes“ (tai liudija šio veikalo dedikacija), leido 
savo vergui Epiktetui lankyti filosofijos paskaitas. Su- 
manus, energingas, veiklus Epafroditas, godžiai ėmęs 
iš gyvenimo visa, ką laikė vertinga, nevarginamas dva- 

sinių skrupulų, kaip du vandens lašai buvo panašus į 
daugelį antrosios I a. pusės didesnių ar mažesnių vei- 
kėjų, puikiai aprašytų, sakysim, Tacito ar Plinijaus Jau- 
nesniojo (62-apie 113). Banali ir jo gyvenimo pabaiga: 
imperatorius Domicianas (51-96) iš pradžių ištrėmė jį 
iš Romos, o paskui įsakė nužudyti. Net ir paleistas į 
laisve (nežinia kada, už išpirką ar veltui) Epiktetas 
nejuto savo buvusiam šeimininkui nei dėkingumo, nei 
prielankumo. Krikščionių filosofas ir teologas Orige- 
nas (Gp yén, apie 185-253) savo veikale „Prieš Cel- 
są“ (VIL 53) rašo, jog kartą, kai Epafroditas, pagautas 
įsiūčio ar norėdamas išmėginti savo vergo kantrybę, 
griebė sukti Epiktetui koją, šis šypsodamasis įspėjo: 
„Tu sulaužysi“. O kai Epafroditas iš tikrųjų sulaužė 
jam koją, Epiktetas šaltakraujiškai pridūrė: „Argi aš 
nesakiau, kad sulaužysi“. Nuo to karto Epiktetas esą 
tapo raišu. Beje, „Sudos knygoje“ (X a.) minima, kad 
Epiktetas apšlubo nuo reumatizmo. 

Antras svarbus žmogus Epikteto gyvenime buvo 
filosofijos mokytojas Muzonijus Rufas (apie 20/30-apie 
81), dėstęs Romoje stoikų filosofiją, kurią čia išpopu- 
liarino graikų stoikas Panaitijas (/Zavainiog, apie 185- 
110 m. pr. Kr.), jis buvo vadinamas „romėnų Sokra- 
tu“. Šis filosofas, aktyviai reiškęsis visuomenės 
gyvenime, taip pat neišvengė nei trėmimų, nei impe- 
ratorių nemalonės. Filosofiją jis dėstė graikiškai. Jo pa- 
siklausyti Epiktetas atlydėdavo ir savo šeimininką 
Epafroditą. Nors Muzonijus jokių veikalų neparašė, 
tačiau daugelis jo minčių mus pasiekė per kitus auto- 
rius: Epiktetą, Plutarchą (IMoVrapyoG, apie 46-apie 

120), Joną Stobają (V a.), Aulą Gelijų (II a.). Išlikę frag- 
mentai rodo, kad Muzonijus nuosekliai laikėsi stoiciz- 
mo filosofijos. Sprendžiant iš visko, Muzonijus buvo 
gana griežtas mokytojas, iš savo mokinių reikalavo 
galvotumo ir susikaupimo. Neabejotinai jis buvo ta- 
lentingas mokytojas. Epiktetas pasakojo savo moki- 
niams: „Paprastai Rufas sakydavo: „Jeigu jūs turite 
laiko mane girti —- vadinasi, aš šneku tuščiai“. 

Epiktetas visą gyvenimą gerbė ir mylėjo savo mo- 
kytoją ir pats pasirinko šį kelią, kaip labiausiai atitin- 
kantį jo prigimtį. 

Nuo kurių metų Epiktetas pradėjo savarankiškai 
dėstyti filosofiją, nėra Žinoma. 89 m. imperatorius Do- 
micianas išleido įsakymą ištremti iš Romos visus filo- 
sofus. Tai lietė ir Epiktetą, vadinasi, tuo metu jis jau 
buvo brandaus amžiaus ir mokė kitus filosofijos. Tre- 
miamas jis atsidūrė nedideliame Epyro (Vakarų Grai- 
kijos sritis) miestelyje Nikopolyje, kur įkūrė savo filo- 
sofijos mokyklą. Iš čia jis aplankė Olimpijos ir Atėnų 
miestus. Atrodo, valdant imperatoriui Markui Ulpijui 
Trajanui (98-117) Epiktetui buvo leista grįžti į Romą. 
Čia jis labai išpopuliarėjo savo pamokymais. Tarp jo 
klausytojų buvo netgi ir turtingų, kilmingų Žmonių, 
pavyzdžiui, minėtasis Flavijus Arianas, Romos sena- 
torius, vėliau - konsulas. 

Nei įgytas populiarumas, garbė, nei imperatoriaus 
prielankumas nesugundė Epikteto keisti įprasto savo 
gyvenimo būdo. O gyveno jis labai kukliai, taip, kaip 
mokė kitus, griežtai laikydamasis savo paties skelbia- 

mų moralinių principų. Mėgstamiausias jo posakis bu- 
vo „Aštverk ir susitvardyk“. Tuo jis išsiskyrė iš kitų to 
meto filosofų. Visas jo turtas buvo šiaudinė paklotė, 
medinis suolelis, plaušinis demblys ir molinė lempelė, 
kurią po jo mirties kažkoks turtuolis kaip relikviją nu- 
pirko už tris tūkstančius drachmų. 

Mirė Epiktetas sulaukęs gilios senatvės, apie 
138 metus. Ant jo antkapio buvo iškalta tokia jo pa- 
ties sukurta epitafija: „Vergas Epiktetas, raišas ir ne- 
turtingas kaip Yras, nemirtingųjų draugas“ (Anth. 
Pal. VII, 676). 


Nors Epiktetas, kaip minėta, nieko nerašė, tačiau 
jam pasisekė kur kas labiau negu tiems antikos filoso- 
fams, kurie prirašė šimtus traktatų. Jo mokinys Flavi- 
jus Arianas užrašė jo mintis, pamokymus, pokalbius 
ir parengė keletą knygų, bet, deja, ne visos jos pasiekė 
mūsų laikus. Geriausiai išliko keturios iš aštuonių 
„Epikteto pokalbių“ („Aiagpifov Emaernrov“, lot. „Dis- 
sertationes Epicteti“) knygų ir vadinamasis „Epikteto 
vadovėlis“ („Eyxeipidov  Emarnrov“, lot. „Epicteti 
manuale“) — populiariausia Epikteto knyga, kuri su- 
daryta iš neišlikusių dvylikos „Epikteto pašnekesių“ 
(„Ourñiov Emarįtou“, lot. „Familiarium sermonum 
libri XII“) knygų. Tačiau dėl pastarosios knygos buvi- 
mo mokslininkai yra išsakę įvairių versijų. Taip pat 
antikos autorių (Jono Stobajo, Aulo Gelijaus ir Marko 
Aurelijaus) raštuose yra cituojama keliasdešimt Epik- 
teto fragmentų, esą iš neišlikusių „Pokalbių“ ar „Pa- 

šnekesių“ knygų. Jų visuma graikiškai buvo pavadin- 
ta „ATODIEYUO“ (trumpi, taiklūs posakiai, aforizmai). 
Tačiau dėl daugelio jų autentiškumo abejojama. Sim- 
plikijas, parašęs plačius „Epikteto vadovėlio“ komen- 
tarus, jų įvade mini, jog Flavijus Arianas parašė ir kny- 
gą apie Epikteto gyvenimą ir mirtį, bet toks veikalas 
iki šiolei niekam nežinomas ir iš viso abejojama jo bu- 
. 3 
vimu. 


Epikteto filosofijos apžvalga. Epiktetas priklauso 
tai vėlyvųjų stoikų plejadai, kurią, be jo, sudaro Luci- 
jus Anėjus Seneka ir Markas Aurelijus. Vėlyvasis stoi- 
cizmas, išlaikydamas pagrindinius senojo, klasikinio, 
stoicizmo bruožus, pasižymėjo ir kai kuriomis naujo- 
mis ypatybėmis. Kaip Žinoma, bendras visų laikų stoi- 
cizmo bruožas buvo perdėtas moralizavimas. Visi stoi- 
kai niekino žemiškųjų gėrybių troškimą ir ragino 
nuolat rūpintis dvasinėmis vertybėmis, absoliučios 
dvasinės ramybės ugdymusi. Tačiau vėlyvajame stoi- 
cizme Žmogus jau nėra toks didingas, morališkai ir 
dvasiškai stiprus, kokį jį postulavo pirmieji stoikai, o 
priešingai, nuolat pabrėžiamas žmogaus silpnumas, jo 
padėties beviltiškumas, visiškas atsidavimas likimui. 
Kitas vėlyvojo stoicizmo bruožas - polinkis į dievobai- 
mingumą. Esą šiame niekingame pasaulyje bejėgiškam, 
nelaimingam žmogeliui nieko kito nelieka kaip atsi- 
duoti likimui, melstis dievams ir laukti iš jų stebuklin- 
gos pagalbos. Taigi vėlyvasis stoicizmas taip defor- 


3 ve e e {x x ve vs 
Plačiau apie Epikteto raštus žr. šios knygos paaiškinimuose. 

mavo senųjų stoikų moralinę doktriną, kad ji neteko 
pirmykštės galios ir energijos, žmogaus didybės suvo- 
kimo. Trečias bruožas — logikos problemų vengimas. 

Epikteto mintys, pamokymai ir pokalbiai nedaug 
kuo praturtino stoikų filosofiją. Jie rodo, kad Epikte- 
tas buvo linkęs grįžti prie stoicizmo ištakų - Zenono 
Kitijiečio (Zrįvov, 332-262 m. pr. Kr.) ir Chrisipo filo- 
sofinės koncepcijos. Tačiau pirmiausia jam rūpėjo 
praktinis filosofijos poveikis doroviniam jaunimo auk- 
lėjimui, o ne teoriniai gamtos ir pažinimo klausimai. 
Be to, reikia turėti galvoje, kad Ariano konspektai 
neperteikia Epikteto filosofijos visumos: čia atrinkti iš- 
imtinai etiniai pamokymai turi, kaip rodo Ariano laiš- 
kas Gelijui, veikiau priminti mokytoją, o ne patį mo- 
kymą. 


Kaip ir jo pirmtakai, Epiktetas filosofiją skirstė į 
fiziką, logiką ir etiką (žr. „Vadovėlis“, LII), tačiau nė 
karto nepavartojo stoikams labai svarbios filosofijos 
dalies — fizikos - pavadinimo. Kartu jis perėmė ir pa- 
grindines stoikų mokyklos dogmas šiuo klausimu. Pir- 
miausia jis perėmė idėją apie griežtą pasaulio tvarką 
ir vieningumą. Kaip žinome, antikinė filosofija patei- 
kia du požiūrius į pasaulį: 1) kad tai esanti atskirų, 
tarpusavyje nesusijusių objektų bei reiškinių visuma 
(Demokritas), 2) kad šie reiškiniai bei objektai priežas- 
tiniais ryšiais susieti į organišką visumą. Stoikai, tarp 
jų ir Epiktetas, teigė, kad kosmosas - tai vieninga bū- 
tis. Į vieningą visumą ją jungia pneuma (zve0Ua — pa- 
žodžiui „dvelksmas“) - medžiaga, susidedanti iš ug- 

nies ir oro, persmelkianti visą pasaulį, aktyvi, - būtent 
ji lemia organinio pasaulio gyvybingumą. Kosmoso 
raida - būtinas, priežastingai sąlygotas procesas, kaip 
sąlygotas ir kiekvienas vyksmas pasaulyje. Šis prie- 
žastinis ryšys stoikų vadinamas įvairiai: émapuévn - 
„lemtis, likimas“, Aoyoc — „protas“, 906 - „dievas“, o 
Epiktetas dar jį nusako kaip sía Gioiznot - „dieviš- 
ka tvarka“. 

Šių visuotinių pasaulio priežastingumo bei dėsnin- 
gumo ryšių pripažinimas padeda suprasti ir kitus stoi- 
kų keliamus klausimus bei jų sprendimus - tarp jų 
etikos ir net logikos. Tik iš fizikos galima suprasti ir jų 
požiūrį į dievus (teologiją). Epikteto leidėjas ir tyrinė- 
tojas W. Oldfatheris reziumuoja šio filosofo teologiją 
kaip „tiesiog neįtikėtiną teizmo, panteizmo ir politeiz- 
mo mišinį““, kur kritiškai jungiama į vieną daiktą fi- 
losofija ir liaudies religija. Dzeusas (kitais atvejais tie- 
siog — dievas) yra vienvaldis pasaulio šeimininkas, 
išmintingas valdovas, tačiau jis — ne imanentinis, o 
išplitęs visame pasaulyje. Kita vertus, visa pilna dievų 
ir genijų, kurie lydi žmogų nuo gimimo ligi mirties. 
Dievas nukreipia ir tvarko Žmogaus likimą taip pat 
kaip ir dangaus šviesulių judėjimą: čia jis veikia tarsi 
personifikuotas (jau minėtas aptariant fiziką) pasaulio 
raidos dėsnis, dažnai vaizduojamas kaip asmuo - visa 
numatantis, nuo kurio neįmanoma nieko nuslėpti, pa- 
teikiantis savo buvimo ženklus, asmeniškas kiekvie- 


$ Oldfather W. A. Introduction // Epictetus: The Discourses as 
reported by Arrian. - London; New York, 1928. - Vol. 2. - P. XXIV. 

nam žmogui. Pagaliau šį dievą galima sutapatinti su 
prigimtimi, universumu. Kai žmogus miršta, jo siela 
(medžiagiška!) išsiskaido į elementus, iš kurių buvo 
susidariusi; šitaip žmogus grįžta į dievą - visumą. Ta- 
čiau toks grįžimas nesuponuoja tikėjimo individualiu 
amžinu gyvenimu. Ir todėl šis dievas nėra tapatus 
Dzeusui iš mito ar pagoniško tikėjimo, tai — stoikų 
dievybė. Dėl to mums atrodo teisingas ir paskutinio 
Epikteto leidėjo J. Souilhė teiginys, kad „<...> jei Epik- 
tetas ir skiriasi nuo kitų ankstyvųjų bei savo epochos 
stoikų religingesniu tonu, šitai veikiau yra retorikos 
priemonė, reikalaujanti personifikuoti dievybę; o jo 
mąstymas visada yra artimesnis monistinei Zenono bei 
Chrisipo doktrinai nei Senekos ar Marko Aurelijaus“. 
Įdomu, kad Epiktetas tiki visais pranašavimo būdais, 
tačiau neteikia tam principinės reikšmės, laiko juos 
tiktai informacijos šaltiniu. O svarbiausio dalyko - skir- 
ti gėrį ir blogį - galįs pamokyti „mūsų vidinis ora- 
kulas“. 


"d 


` Ėpictete. Ėntretiens / Texte établi et traduit par Joseph Sou- 
ilhė. — Paris, 1949-1965. — Vol. 1—4. - P. LXII. Be to, mes manome, 
kad nuomonė apie ypatingą Epikteto religingumą bus susidariusi ir 
įsitvirtinusi ne tik dėl nepakankamo tyrinėtojų įsigilinimo į šio filo- 
sofo tekstą. Epikteto epocha - tai krikščionybės atsiradimo bei pli- 
timo laikas. Ši nauja religija pirmiausia stengėsi paneigti pagonišką- 
jį tikėjimą bei filosofiją. Viena iš nedaugelio filosofijos krypčių, kurių 
krikščionybė neatmetė ir net, priešingai, ėmė taikyti savo reikalams, 
buvo vėlyvasis stoicizmas. Jo „krikščionizavimas“ prasidėjo labai 
anksti: jau Bizantijos scholastai įžiūrėjo krikščionybės įtaką Epikte- 
tui, Juozapas Flavijus — „fariziejų“ mokymo ir stoicizmo analogijas, 
Tertulianas (apie 160 - po 220) ir šv. Jeronimas (apie 340 - apie 420) 
teigia, kad Seneka bendravęs su apaštalu Pauliumi, šv. Justinas (II a.) 
atpažįsta Muzonijuje brolio sielą ir t.t. 

Į stoikų fiziką bei teologiją natūraliai įsilieja ir žmo- 
gaus problema. Griežtų dėsnių tvarkomoje visatoje 
nieko nėra ir negali būti šiaip sau - be paskirties, be 
tikslo. Kiekvienas žmogus —- taip pat kosmoso dalis, 
tačiau ypatinga dalis: jis - gyva protinga būtybė (490v 
AonaxoV. O kadangi protas yra visatos aspektas, tai 
žmogus per protą tampa itin artimas, giminiškas visa- 
tą tvarkančiam protui (dievui, Dzeusui): „Argi neži- 
nai, kokia menka dalelytė esi prieš visatą. Bet tiktai 
kūnu, nes protu nesi nei blogesnis, nei menkesnis už 
dievus“ („Pokalbiai“, I, 12, 26). Toks Žmogaus išaukš- 
tinimas - retas ir antikinėje filosofijoje - pasirodė esąs 
nelabai priimtinas krikščionybei. 

Dėl savo protingumo Žmogus negyvosios bei gy- 
vosios gamtos hierarchijoje užima išskirtinę vietą: au- 
galai, žvėrys, gyvuliai gimę tarnauti Žmogui, o šis — 
naudotis jais. Kita vertus, protas žmogui — ne tik pri- 
vilegija, naudojimasis protu yra ir žmogaus prievolė, 
nes kitaip jis neatliktų savo paskirties — būti laimin- 
gam. O laimingam galima būti tiktai gyvenant pagal 
prigimtį. Tai įmanoma pažinus savo prigimtį ir Žinant, 
kaip Žmogaus prigimtis susijusi su bendruoju kosmo- 
so, kurio dalis jis yra, dėsningumu. 

Kaip vyksta toks pažinimas? Kaip dažnai pasitai- 
ko, ir šiuo klausimu stoikų filosofiją Epikteto tekstas 
pateikia nenuosekliai. Todėl paranku pasinaudoti 
dviem ankstyvųjų stoikų fragmentais (SVF, II, 83 ir 
87), nurodančiais tokį sąvokų susidarymo ir pažinimo 
būdą: gimstant Žmogaus siela panaši į švarią, tačiau 
puikiai paruoštą ženklams užrašyti lentelę. Į ją įrašo- 

mi vaizdiniai, atsiradę sieloje pojūčių pagrindu. Kiek- 
vienas vaizdinys palieka sieloje atminimą, o dažnai 
kartojantis vienarūšiams vaizdiniams, atsiranda paty- 
rimas. Žmogus gali išplėsti jo apimtį, naudodamasis 
panašumu, analogija ir kitokiomis asociacijomis. Re- 
miantis šiuo tiesioginiu jusliniu suvokimu ir panašio- 
mis mąstymo operacijomis, kai iš keleto tokių „atmi- 
nimų“ užčiuopiama esmė, susidaro išankstinės 
bendrosios sąvokos (zpoAndeic). Šis tiktai žmogui bū- 
dingas dvasinis procesas natūraliai prasideda jau pir- 
maisiais gyvenimo metais ir yra įmanomas todėl, kad 
žmogus gimdamas atsineša protingumo sėklą, arba ki- 
birkštį. Vėliau, pamažu kaupiantis išankstinėms ben- 
drosioms sąvokoms, protas aktualiai vystosi ir maž- 
daug septintaisiais gyvenimo metais“ pasiekia tokį lygį, 
kad gali funkcionuoti jau kaip savarankiškas dydis. 
Nuo to laiko prasideda kokybiškai naujas pažinimo 
kelias: protas įgalina skaidyti, analizuoti, perdirbti mi- 
nėtąsias išankstines sąvokas. Taigi greta jų atsiranda 
per mąstymo aktą sąmoningai proto sudarytos, t.y. 


° Toks metų skaičius, matyt, nurodytas neatsitiktinai: atskiri žmo- 
gaus gyvenimo etapai matuoti septynmečiais ir anksčiau. Plg., pa- 
vyzdžiui, elegiją, parašytą Solono (tarp 640 ir 635 — apie 559 m. pr. 
Kr.), Atėnų valstybės veikėjo ir poeto, dar antikos laikais priskirto 
prie septynių išminčių: 

Einant metus septintus, jau iškrenta ką tik sudygę 
Dantys vaikiukui, kol dar gležnas ir paikas tebėr. 
O kai antrus septintus pabaigia su dievo pagalba, 
Ima ryškėti pirmi bręstančio vyro ženklai. 

(Poetae elegiaci: Testimonia et fragmenta / Ed. B. Gentili et C. 
Prato. — Leipzig, 1979, pars 1. Solon, fr. 23). 

abstrakčios bendrosios sąvokos (žvvorar) siaurąja 
prasme. 

Vadinasi, abiejų rūšių bendrosios sąvokos nėra 
įgimtos: Žmogaus prigimtis teikia tik prielaidas joms 
susidaryti. Tarpusavyje jos skiriasi ne turiniu, o su- 
sidarymo būdu. Jų vertė pažinimo procese nevienoda. 
Bendrosios sąvokos siaurąja prasme, būdamos apdo- 
rotos proto, yra labiau apibrėžtos. Tačiau kaip tik šis 
apdorojimas didina subjektyvumo pavojų. Tuo tarpu 
išankstinės bendrosios sąvokos — spontaniškos ir re- 
miasi bendrąja Žmogaus dvasios struktūra, todėl yra 
objektyvesnės. Atspindėdamos dvi mąstymo proceso 
dalis, išankstinės ir abstrakčios bendrosios sąvokos vie- 
nos be kitų yra neįmanomos, o imamos atskirai - ne- 
pakankamos. Todėl M. Pohlenzas, pateikęs šią stoikų 
gnoseologijos interpretaciją“, pagrįstai laiko ją apgal- 
vota ir nuoseklia sensualistine, empirine teorija. 


Ar visų pažinimo sričių sąvokos susidaro šitokiu 
būdu, ar jos yra visuotinės? Kokia yra, sakysim, etikos 
sąvokų specifika? 

Klausimą, iš kur mes pirmiausia sužinome apie gė- 
rį ir garbingumą, Seneka sprendžia taip: „Gamta ne- 
galėjo mus šito išmokyti - ji davė mums žinojimo sėk- 
lą, o paties žinojimo nedavė“ (Epist. 120). Taigi 
gimdamas Žmogus neatsineša ir gatavų, apriorinių eti- 


" Pohlenz M. Grundfragen der stoischen Philosophie //Abhand- 
lungen der Gesellschaft der Wissenschaften zu Gėttingen, philolo- 
gisch-historische Klasse, 1940, 3. Folge, Nr. 26, S. 82-83. 

nių sąvokų: mūsų sieloje yra tiktai prielaidos joms at- 
sirasti. Tačiau dorovinės sąvokos visuomet yra susi- 
jusios SU vertinimu: tai yra gėris, o šitai - blogis. Kaip 
žmogus nustato atskirų dalykų ir reiškinių vertę, ko- 
kiu masteliu matuodamas? Koks yra mechanizmas, 
jungiantis teorines žmogaus Žinias su praktine veikla 
ir reguliuojantis jo elgesį? Juk Žinojimas pats savaime 
nėra gėris. Netgi priešingai: Epiktetas ne kartą pabrė- 
žia dorovinę mokytojo atsakomybę už tai, kam per- 
duoda savo žinias - nedorų Žmonių rankose jos gali 
būti netgi pavojingos. 

Šis mechanizmas aiškėja iš labai svarbios, tačiau 
dažnai išleidžiamos iš tyrinėtojų akiračio stoikų pri- 
savinimo (oixeíwoıç) sampratos. Gyvos būtybės iš pri- 
gimties geba jusliškai suvokti ne tik išorinius dalykus, 
bet ir pačios save. Žmogus pirmiausia suvokia savo 
kūno dalis ir jo funkcijas, paskui — savo dvasinį pa- 
saulį. Tokį suvokimą būtinai lydi pasitenkinimo jaus- 
mas, kuris pasireiškia instinktyviu atsikreipimu į sa- 
vąjį Aš, ir per tai Žmogus tampa pats sau pirmuoju 
„prisavintuoju“, „savu“. Iš tokio prisavinimo natūra- 
liai išplaukia siekimas išsaugoti patį save ir siekti vis- 
ko, kas sau naudinga, o kas kenkia - vengti. Vėliau šis 


————— 5 


* Graikų daiktavardis oixeíwoiç yra veiksmažodžio oizei00V = 
oixe iov TOU00V vedinys. Medialinė jo forma reiškia „gauti, įsigyti 
ką nors kaip draugą ar nuosavybę”, „užkariauti kieno nors simpa- 
tiją”. Visai kitaip šiuos žodžius vartoja stoikai: oľxsroDoĝat npóç 
reiškia subjektyvų nusistatymą, sielos judėjimą, dėl kurio pats žmo- 
gus jaučiasi tampąs kam nors „artimas, giminiškas“ jausmų atžvil- 
giu. Įdomu, kad ir į savąjį Aš galima atsikreipti su giminaičio (arti; 
mo) jausmu. 

prisavinimas plečiasi, apimdamas pirmiausia giminai- 
čius, paskui - artimuosius, galų gale - visus žmones, 
nes gamta yra sukūrusi mus gyventi visuomenėje. Ta- 
čiau savo santykį su mus supančiais žmonėmis ir ap- 
linka visada nustatome subjektyviai. Ir tai nėra nei 
egoizmas, nei individualizmas, už kurį ne kartą buvo 
priekaištauta stoicizmui. 

Tad gyva būtybė pirmiausia siekia išsaugoti pati 
save: žvėrys turi pojūčius, per kuriuos jusliškai suvo- 
kia išorinius dalykus, taip pat jaučia, kad vieni iš jų 
yra „savi“, „artimi“, o kiti - priešiški, svetimi. Prigim- 
tis yra davusi jiems ir instinktą pirmųjų siekti, o pas- 
tarųjų — vengti. Todėl žvėrims gyventi pagal prigimtį 
reiškia gyventi pagal instinktą. O žmogaus instinktą 
ima koreguoti sutvirtėjęs protas, ir tik tada gyvenama 
pagal prigimtį. Protu besivadovaujantis žmogus sie- 
kia ne tik išsaugoti, bet ir išlavinti savyje tai, ką jame 
yra užprogramavusi prigimtis: jame esama ir dorybių 
sėklos, kurią Žmogus savyje turi išauginti pats. Toji 
sėkla stoikams — ne įvaizdis, o sampratos dalis. Todėl 
gyventi pagal prigimtį reiškia gyventi dorai. Taigi do- 
rybė - pirmiausia sielos nusistatymas, įgalinantis žmo- 
gų nugyventi visą gyvenimą santarvėje su prigimti- 
mi“, o ši santarvė laiduoja jam ramią gyvenimo tėkmę 


——————— 


* Terminas xara puovv filosofijoje buvo vartojamas ir anksčiau. 
Herakleitas išminties esmę formuluoja taip: „Sakyti tiesą ir elgtis 
pagal prigimtį, suprantant ją (= paklūstant jai)“ (fr. 112). Platono 
„Įstatymuose“ „gyvenimas pagal prigimtį“ - jau pastovus terminas 
(ó xara óúoiv Biog; 890 a.). Aristotelis nurodo (Protreptikos, fr. 11 
W), kad pagal prigimtį mūsų tikslas yra sveikas protas (gpovnovę). 
Tačiau prisavinimo sampratos iki stoikų nebuvo. 

(sūpoia Biou), t.y. laimę. Taigi vidinė protingo gyve- 
nimo harmonija įgauna aukščiausią vertę ir tampa di- 
džiausiu gėriu“, per prisavinimą kildinamu iš subjek- 
tyvaus vertinimo. 

Epikteto filosofijoje iš ankstyvosios Stojos perimta 
prisavinimo samprata nepaprastai svarbi. Ji nulemia 
pagrindinį reikalavimą, keliamą mokiniams: lavinti sa- 
vo protą, nes jis — skiriamasis žmogaus požymis, pa- 
dedantis objektyviai suvokti tikrovę ir teisingai nusta- 
tyti kiekvieno žmogaus santykį su ja; jis padeda 
teisingai įvertinti savo individualią prigimtį, sugebėji- 
mus, jėgas ir pasirinkti kelią, geriausiai atitinkantį pri- 
gimtį, pasirinkti veiklą, kuri užpildys gyvenimą kon- 
krečiu turiniu. O tai privalo padaryti kiekvienas 
žmogus. Todėl negalima sudaryti dorovinių normų rin- 
kinio - kiekvieną kartą kiekvienas Žmogus sprendžia 
pats, kas jam priimtina, o kas ne. Čia Epiktetas iškelia 
laisvo pasirinkimo, laisvos valios idėją, pagrįsdamas 
absoliučią galimybę gyventi dorai: tai minties ir veik- 
los laisvė, reguliuojanti kiekvieno Žmogaus dvasinį gy- 
venimą, niekam kitam, išskyrus patį Žmogų, ji nepa- 
valdi. Šią idėją Epiktetas ir stengėsi įdiegti savo 
mokiniams pirmiausia. 

Epikteto filosofiją galima apibendrinti trimis teigi- 
niais: 1) kiekviena būtybė, taip pat ir žmogus, siekia 
to, kas jai naudinga; 2) tikroji žmogaus vertybė - lais- 
va dvasinė prigimtis, kuri daro žmogų giminišką die- 


S Stoikai gėrį plačiąja prasme apibrėžia dar kaip naudingumą 
(SVF, III, 74-76), o tikrą žmogaus gėrį - „tai, kas prisideda prie 
laimės“ (SVF, III, 73). 

vams. Gyvendamas pagal prigimtį žmogus tampa lai- 
mingas; 3) Žmogus kasdien turi rūpintis dvasiniu to- 
bulėjimu, o tai reikalauja nuolatinio įtempto darbo su 
pačiu savimi. 

Epikteto „Pokalbiai“ — vienas unikalių šaltinių, iš 
kurių sužinome, kaip buvo mokoma filosofijos mo- 
kyklose Romos imperijoje. 

Didžioji laiko dalis, be abejo, būdavo skiriama pa- 
ties mokytojo dėstymui, kurį mokiniai konspektuoda- 
vo". Be to, jis duodavo mokiniams iš anksto apgalvo- 
tas temas, kad šie raštu parengtų pranešimą ir 
perskaitytų jį mokykloje; kartais, matyt, tai būdavo 
Chrisipo ar kito stoiko veikalo komentaras. Šie raši- 
niai vėliau praversdavo savarankiškam darbui. 

Epikteto auditorija — nevienalytė: čia ir nuolatiniai 
mokiniai, ir asmenys, atsitiktinai užsukę į mokyklą, 
kurios durys buvo atviros visiems ir kuri neabejotinai 
buvo viena iš Nikopolio įžymybių. Pokalbiai su pas- 
taraisiais vykdavo prie tikrųjų mokinių. 

Tikruosius mokinius, specialiai studijuojančius fi- 
losofiją, pats Epiktetas priešpriešino neišsilavinusiems 
žmonėms“ ir skyrė jiems daugiausia dėmesio. Kur 
ruošėsi dirbti šie jaunuoliai, baigę mokyklą? Arianas 


" Konspektuoti Epikteto paskaitas turėjo būti itin sunku: stai- 
gūs minties šuoliai, daugybė pavyzdžių iš kasdienio gyvenimo, fi- 
losofijos, literatūros, istorijos, laisva pašnekesio forma. Arianui, be 
abejo, prireikė neeilinių sugebėjimų, kad susidorotų su šiuo užda- 
viniu; matyt, neatsitiktinai išliko tiktai jo užrašai. 

“ Terminas i6wrn6 perimtas iš socialinio gyvenimo, kur jis reiš- 
kia privatų žmogų, kaip priešingybę einančiam visuomenines pa- 
reigas asmeniui. Filosofiniame kontekste šiuo žodžiu nusakomas 
žmogus, nestudijavęs filosofijos. 

tapo valstybės veikėju; matyt, juo pasekė ir dalis kitų: 
nuo II a. pradžios filosofinis išsilavinimas teikė tam 
tikrą pirmenybę valstybinėms pareigoms užimti. Ta- 
čiau pats Epiktetas dažnai kalbėdavo apie būsimą pe- 
dagogo darbą, ir galima manyti, kad dauguma jo mo- 
kinių ruošėsi imtis šios veiklos („Pokalbiai“, II, 1, 34; 
II, 21, 10). Tačiau jis pabrėždavo, kad savo mokyklas 
galima atidaryti tik tada, kai patys bus pakankamai 
išsilavinę. 

Epiktetas dažnai pasisakydavo prieš retoriką, nors 
pats nebuvo jos priešas (pagaliau kitaip ir būti negali: 
retorikos priemonės - vienas būdingiausių „Pokalbių“ 
bruožų); jis tik smerkė mokytojus, kurie, labiausiai rū- 
pindamiesi grakščiu stiliumi, etektingomis kalbomis, 
siekia asmeninės šlovės ar pelno, o ne naudos moki- 
niams. Labai įkvėptai filosofas kalbėjo apie mokymą 
kaip apie didų, slaptingą darbą, duodamą ne kaip pa- 
kliuvo ir ne kam pakliuvo: kad galėtum mokyti jauni- 
mą, netgi būti išminčiumi per maža — reikia ir specia- 
laus pasirengimo, ir tinkamumo, atitinkamo amžiaus, 
atitinkamo gyvenimo būdo, o pirmiausia - kad dievas 
patartų užimti šią vietą, kaip buvo pataręs Sokratui. 
Epiktetas padėdavo ir žengti pirmuosius žingsnius pa- 
sirinkusiems pedagogo kelią - patarimu, pamokymu, 
o kartais ir pabardamas. Tačiau svarbiausias čia, be 
abejo, buvo paties mokytojo pavyzdys. 

Graikiškas Epikteto veikalo „Pokalbiai“ pavadini- 
mas „AietpiBai“ - diatribės: taip buvo vadinami pa- 
mokomojo pobūdžio pokalbiai, populiariai dėstantys 
filosofiją, turintys ir sokratiškojo dialogo, ir retorikos 

bruožų. Šia žodine dėstymo forma naudojosi kinikai, 
taip pat ir stoikai - Muzonijus Rufas, vėliau - Markas 
Aurelijus. Tačiau Epikteto diatribių dialogiškumas ge- 
rokai skiriasi nuo, sakysim, Muzonijaus Rufo. Pasta- 
rojo dėstymui būdinga rami minties tėkmė, į kurią kart- 
kartėmis įsiterpia dialogas, o Epiktetas visą dėstymą 
verčia dialogais; jie be galo skubrūs, dažnai be jungtu- 
kų pilasi klausimai, žodžiai ir posakiai liete liejasi. Pa- 
šnekovų netrūksta: tai — tikrieji mokiniai, Žmonės, už- 
sukę į mokyklą atsitiktinai, atėję patarimo, kadaise 
gyvenime sutikti žmonės (tarp jų jau minėtasis Epaf- 
roditas), veikėjai iš literatūros, istorijos, mitų, netgi die- 
vas. Kartais Epiktetas ima diskutuoti pats su savimi, 
pabrėždamas tokio pašnekesio reikalingumą: 1416: 
osauvtTo („šnekėk su savimi“) pakeičia ankstesnįjį prie- 
saką „Pažink save patį“. 

Turbūt neatsitiktinai Epiktetas net ligi atgrasumo 
atkakliai kartoja tas pačias tiesas: paremiamos vis nau- 
jais pavyzdžiais, pritaikomos kaskart kitam gyvenimo 
atvejui, jos greičiau turi paveikti žmogaus valią, negu 
plėsti žinių ratą. Nors kartais jo pašnekovai yra bevar- 
džiai („vienas“, „kažkas“ paklausė ir t.t.), tačiau pa- 
prastai pateikiamos svarbiausios Žinios (šeimyninė, vi- 
suomeninė padėtis, išorė), problemos, kurių patys 
išspręsti negali, todėl kreipiasi pagalbos į filosofą - ir 
pokalbis tampa individualus, asmeniškas. Todėl senas 
bei banalus medicinos ir filosofijos palyginimas, kur 
šioji turi gydyti Žmogaus dvasią, įgauna naują plot- 
mę: kaip žymiausias antikos gydytojas Hipokratas 
(Izzoxpėtnę, apie 460-apie 370 m. pr. Kr.) primygti- 

nai reikalavo gydyti ne ligą, o konkretų ligonį, taip 
Epikteto pašnekesiai su dvasiškai palūžusiu, abejojan- 
čiu, nerandančiu išeities žmogumi tampa gydymu žo- 
džiu tiesiogine prasme (logoterapija). 

Ir mokiniams, ir amžininkams, be abejo, imponavo 
paties Epikteto asmenybė: tvirtindamas ir nuolat kar- 
todamas, kad bet kokios žinios, tarp jų ir filosofinės, 
turi vertę tik tada, kai jas atitinka darbai, šis filosofas 
pats buvo gyvas tokio reikalavimo pavyzdys - gyve- 
no taip, kaip mokė. 

Vanda Kazanskienė 

Epikteto „Pokalbiai“, fragmentai ir „Vadovėlis“ versta 
iš: Epicteti dissertationes ab Arriano digestae / Rec. Henri- 
cus Schenkl; Accedunt Fragmenta, Enchiridion / Ex rec. 
Schweighaeuseri Gnomologiorum Epicteteorum religuiae; In- 
dices. - Lipsiae, 1916. Be to, naudotasi leidiniu: Ėpictėte. Ėntre- 
tiens / Texte ėtabli et traduit par Joseph Souilhė (III ir IV 
knygos — kartu su Amandu Jagu). - Paris, 1949-1965, taip 
pat ispanišku leidimu: Epicteto Pláticas por Arriano, libro 
1 / Texto revisado y traduido por Pablo Jordan de Urries y 
Azara. — Barcelona, 1957. - Vol. 1 (deja, mums buvo priei- 
namas tiktai pirmasis šio leidimo tomas, į kurį įėjo pirmoji 
„Pokalbių“ knyga). Didelių keblumų vertėjai sudarė gana 
sudėtinga Epikteto vartojama terminų sistema, dažniausiai 
be eksplikacijos perimta iš ankstyvosios Stojos atstovų. To- 
dėl besiaiškinant daugelį terminų bei sąvokų teko kreiptis į 
stoikų fragmentus, surinktus leidinyje: Arnim I. Stoicorum 
veterum fragmenta. - Lipsiae, 1903-1924. — Vol. 14 (į ket- 
virtąjį tomą įeina M. Adlerio sudarytos rodyklės); toliau trum- 
pinama SVF. Taip pat ir verčiant, ir ruošiant paaiškinimus 
naudotasi šiais specialiais Stojos filosofijos tyrinėjimais: Po- 

hlenz M. Die Stoa: Geschichte einer geistigen Bewegung. — 
Göttingen, 1955-1959. — Bd. 1-2; Pohlenz M. Grundfragen 
der stoischen Philosophie // Abhandlungen der Gessellschaft 
der Wissenschaften zu Göttingen, philologisch-historische 
Klasse, 1940, 3. Folge, Nr. 26; Bonhėffer A. Epictet und die 
Stoa. - Stuttgardt, 1890 ir to paties autoriaus: Die Ethik des 
Stoikers Epictet. - Stuttgardt, 1894. Kiti specialūs tyrinėjimai 
nurodomi pačiuose paaiškinimuose. 

„Pokalbiai“ išversti praleidžiant originalo tekste neretus 
pasikartojimus, dalį pavyzdžių ir kai kurias filosofijos isto- 
rijai ne taip įdomias vietas; praleidimai žymimi ženklu <...>; 
iš išlikusių kitų antikos autorių užrašytų Epikteto pasisaky- 
mų į šį leidinį įtraukiama dalis autentiškiausiais laikomų 
fragmentų, paliekant H. Schenklio numeraciją. 


POKALBIAI 


Ariano laiškas Gelijui 


' Flavijus Arianas (pilnas vardas Quintus Eppius Flavius 
Arrianus) - romėnų valstybės veikėjas ir rašytojas, kuriam 
turime būti dėkingi už Epikteto filosofijos išsaugojimą. Jis 
gimė Bitinijos (Mažosios Azijos sritis, dab. šiaurės vakarų 
Turkija) mieste Nikomedijoje. Tikslūs gimimo metai nėra 
žinomi — paprastai būdavo nurodomi 90-95 m., tačiau vie- 
nas paskutiniųjų Ariano biografų Ronaldas Syme'as postu- 
luoja apytikriai 86-89 m. (Syme R. The Career of Arrian // 
Harvard Studies in classical Philology, 1982, vol. 86, p. 181- 
211); savo nuomonę jis argumentuoja taip: viename lotyniš- 
kų įrašų (CIL XV 244, 252) pateikiami Ariano konsulavimo 
metai - 129/130 m. Konsulais paprastai būdavo renkami 

vyrai, ne jaunesni kaip keturiasdešimties metų amžiaus; va- 
dinasi, Arianas turėtų būti gimęs apie 86-89 m. 

Visai jaunas jis paliko gimtinę; mokėsi filosofijos pas Epik- 
tetą, kai šis buvo jau tremtyje Nikopolyje, tikriausiai 107 ar 
108 m. Vėliau tapo Romos senatoriumi, kaip minėjome, bu- 
vo net išrinktas konsulu. Po kurio laiko imperatorius Had- 
rianas (valdė 117-138 m.) paskyrė jį Kapadokijos vietininku. 
Po jo valdęs (138-161 m.) imperatorius Antoninas Pijus pa- 
siuntė Arianą į Atėnus, kur šis gavo garbės piliečio vardą ir 
vadovavo archontų kolegijai. Dar yra paliudyta, kad gimta- 
jame mieste Arianas buvo išrinktas požemių karalystės dei- 
vių Demetros ir Persefonės žyniu. Ten ir mirė - spėjama, 
maždaug apie 175 m. 

Gana aukštai iškilęs administracinės karjeros laiptais, 
Arianas lankėsi beveik visose didžiulės Romos imperijos sri- 
tyse. Įvairiapusė ir jo literatūrinė veikla (kartais tiesiogiai 
susijusi su administracine): Arianas rašė istorinius, geogra- 
finius, karo meno ir kitus veikalus graikų kalbos Atikos dia- 
lektu, nors po koinės (bendrinės graikų kalbos) įsigalėjimo 
jau buvo praėję daugiau kaip du amžiai.-Stilius paprastas, 
be įmantrių pagražinimų — čia, kaip ir gyvenime, didžiau- 
sias pavyzdys jam buvo Ksenofontas. 

Žymus Aristotelio komentatorius Simplikijas, gyvenęs 
VI a., Epikteto „Vadovėlio“ paaiškinimų įvade teigia, kad 
„Arianas parašė [veikalą] apie Epikteto gyvenimą ir mirtį“. 
Iš šio paliudijimo kai kurie filosofijos istorijos tyrinėtojai da- 
rė išvadą, kad tai buvusi Epikteto biografija, išleista atskira 
knyga. Šios nuomonės klaidingumą įrodė R. Asmusas (As- 
mus R. Quaestiones Epicteteae. - Friburgi Brisigavorum, 1888, 
P. 31 ir toliau): dauguma Simplikijo pateikiamų faktų yra ir 

išlikusiame Epikteto dėstyme. Dabar jau visi tyrinėtojai su- 
tinka, kad atskiros šio stoiko biografijos nebūta. 

Užtat ligi šiol nėra vieningos nuomonės, vienu ar dviem 
veikalais, be „Vadovėlio“, Arianas pateikė Epikteto filosofi- 
ją. Pagrindą šiam ginčui taip pat yra davę skirtingi antikos 
bei ankstyvųjų viduramžių autorių paliudijimai. Jų yra trys: 

1) Aulas Gelijus (g. apie 130 m.) savo mokymo tikslams 
sudarytame medžiagos rinkinyje „Atikos naktys“ (I 2) cituo- 
ja Epikteto „Pokalbių (dissertationes), išdėstytų Ariano” II 
19, 12, o nurodo, kad tai esanti citata iš I knygos. Be to, 
pateikia (XIX 1) ištrauką iš V „Pasikalbėjimų“ (A:aiečeig) 
knygos; 

2) V a. rašytojas ir filosofas Stobajas taip pat mokymo 
tikslams skirtoje antologijoje (Stob. Flor. 47, 28) pateikia iš- 
trauką iš Epikteto „Pamokančių pašnekesių“ (TPOTPETTIAAI 
duuiliai); 

3) pagaliau Epiktetą mini ir Konstantinopolio patriar- 
chas Fotijus (gyv. IX a.), be kita ko, sudaręs ir su savo mo- 
kiniais aptartų ar tik paties Persijoje skaitytų knygų sąrašą. 
Jame jis mini aštuonias „Pokalbių“ (A:azpiBai) ir dvylika 
„Pašnekesių“ (Ouiiiai) knygų. 

Tokia paliudijimų įvairovė davė pagrindą skirtingai 
spręsti apie veikalų, kuriuose Arianas išdėstė Epikteto filo- 
sofiją, skaičių. Vieni mokslininkai mano, kad būta dviejų 
atskirų leidinių: „Pokalbių“ ir „Bičiuliškų pašnekesių“. Kiti 
taria, kad buvo tik vienas veikalas. Sakysim, puikus Epikte- 
to Žinovas ir leidėjas H. Schenklis sujungia ką tik pateiktus 
prieštaringus paliudijimus tokiu būdu: pilnas dvylikos kny- 
gų veikalas buvęs suskirstytas į tris dalis; pirmoji jų vadino- 
si „Pokalbiai“ (Aiatpifai), antroji —- „Pasikalbėjimai“ 
(AiaA6Eci6), trečioji - „Bičiuliški pašnekesiai“ (Opiliai). 

Vienareikšmiškai išspręsti šį klausimą sunku, juoba kad 
pats Arianas komentuojamame laiške apibūdina šį darbą dar 
vienu žodžiu ( A0yo:), kurio viena reikšmių (taip mes ir ver- 
čiame) yra „pokalbiai“. Todėl mes linkę manyti, kad vei- 
kiausiai tebus buvęs vienas veikalas; pavadinimų įvairovė iš 
dalies galėtų būti paaiškinama tuo, kad Arianas ne pats iš- 
leido šį darbą (žr. „Ariano laišką Gelijui“), todėl iš pat pra- 
džių nebuvo „autorinio“ įvardijimo. Atrodo, būta painiavos 
ir skirstant į knygas — tai matyti iš Stobajo pateikiamos iš- 
traukos. Be to, pavadinimui OuiAiai atsirasti galėjo turėti 
įtakos krikščioniška literatūra: joje šis terminas reiškė „pa- 
mokslą“, „pamokslavimą“. 

Kad ir kaip ten buvę, mums atrodo svarbiau iš suminėtų 
paliudijimų padaryti kiek kitokio pobūdžio išvadą, neke- 
liančią abejonių: vos išleisti Epikteto raštai beveik iš karto 
tvirtai įėjo į mokyklose skaitomos literatūros sąrašą ir išliko 
jame per tūkstantmetį, o tokio likimo susilaukė toli gražu ne 
visi antikos filosofai ir kiti autoriai. Juk žinoma, kad išliko 
visų pirma tie kūriniai, kurie buvo skaitomi mokyklose. Tuo 
tarpu, sakysim, ankstyvieji stoikai, matyt, daugiau domino 
tik specialistus. Tai rodo, kad Epikteto, kaip mokytojo, po- 
puliarumas tarp amžininkų nebuvo nei atsitiktinis, nei laiki- 
nas: dešimtys žmonių kartų jautėsi esą reikalingos jo idėjų 
bei minčių. 

Išlikusios „Pokalbių“ knygos parašytos atiška graikų kal- 
bos tarme, kuri turi savų ypatumų. Kartais, ypač sintaksėje 
ir žodžių daryboje, justi lotynų kalbos įtaka: pavyzdžiui, 
žodžiui yvvaix-apiov iš lotynų kalbos pasiskolinta priesaga 
suteikia menkinančios reikšmės ir pan. Didelis veikalas (400 
graikiško originalo puslapių) neturi aiškaus plano, gausūs 
pasikartojimai, skiriasi tik forma - šie faktai verčia manyti, 

kad tai iš tiesų yra gana tikslus dėstymo konspektas. Esama 
nuomonių, kad „Pokalbiai“ — tiesiog stenografiški Epikteto 
filosofijos paskaitų užrašai. 


* Laiško adresatas — Lucijus Gelijus - ligi šiol paprastai 
būdavo nurodomas kaip „nežinoma asmenybė“; Žr., pavyz- 
džiui, pirmojo pilno „Pokalbių“ vertimo į rusų kalbą auto- 
riaus pastabą (Beccabi Ənukrera / Iep. c ApeBHerpeuec- 
Koro T. A. Taponana // Becrunk apeBueñ ncropnn, 1975, 
Ne 2 (132), c. 212). 

Tarnybiniais reikalais Arianas lankėsi ir daugelyje Grai- 
kijos miestų; ypač gerai jam buvo žinomas Korintas - romė- 
nų kolonija ir provincijos gubernatoriaus buveinė. Iš nese- 
niai Korinte rasto įrašo (AE 1968, 473 (Corinth), cf. 
G. W. Bowersock, GRBS 8(1967), 279 są.) paaiškėjo, kad šio 
miesto pilietis Lucijus Gelijus Menandras buvo Ariano drau- 
gas. Jis jau ir anksčiau buvo žinomas kaip didelis oficialių 
Romos asmenų gerbėjas: užrašais paliudytos jo dedikacijos 
trims imperijos prokuratoriams (PIR“ 9, 132). Todėl istorikas 
R. Syme'as pagrįstai identifikuoja šį Lucijų Gelijų Menandrą 
iš Korinto su Ariano laiško adresatu (Syme R., op. cit., p. 186 
ir 209). 


? YrouvijuaTa; tuo pačiu žodžiu nusako ir Markas Aure- 
lijus (I 7) jaunystėje gautą knygą, iš kurios susipažino su 
Epikteto filosofija. Arianas aiškiai daro užuominą į Kseno- 
fonto to paties pavadinimo veikalą „Atsiminimai [apie Sok- 
ratą|“: matyt, amžininkų duota Arianui pravardė „naujasis 
Ksenofontas“ jam buvo prie širdies. 


* Remiantis šiais žodžiais, daroma išvada, kad Ariano 
konspektas paplito jau po Epikteto mirties. 

Pirma knyga 


! Kiekviena išlikusių keturių knygų dalijama į smulkius 
skyrius, turinčius atskirus, neretai pasikartojančius, pavadi- 
nimus. Manoma, kad daugelis jų buvo nurodyti paties Aria- 
no, tačiau kai kurie (ypač tais atvejais, kai skyrių pavadini- 
mai neatitinka dėstomų dalykų esmės) galėjo būti pridėti 
vėlesnių perrašinėtojų. 


“ Sugebėjimai (6vvaueic), kaip paaiškėja iš tolesnių pa- 
vyzdžių, apima mokslų ir menų sritis. 


3 Abvajic Aopnan (lot. atitikmuo rationandi ac disse rendi 
facultas) - „sugebėjimas protauti ir dėstyti mintis“, bendrąja 
prasme — „protas“; dar vartojamas ir terminas TO Aoynxov= 
lot. vis rationalis. Sugebėjimas protauti būdingas tik žmogui 
(SVF II 205,7), tuo šis skiriasi nuo kitų gyvų būtybių. Vienas 
svarbiausių Stojos filosofijos bruožų — požiūris, kad žmo- 
gaus siela bei jos veikla yra tiktai protinga. Todėl kiekvienu 
atveju, kai skiriamos protingoji ir neprotingoji sielos dalys 
(pvz., Poseidonijas: SVF II 230, 23-25), atsisakoma pagrindi- 
nio stoikų psichologijos principo. Tuo tarpu Epiktetas jo lai- 
kosi nuosekliai, ir jo vartojamas terminas TÒ GAoyov - pažo- 
džiui „neprotingumas“ reiškia ne Žmogaus savybę, o jo 
būseną, kai nesiklausoma proto. 

Ciceronas (De fin. III 24) refleksyvumą nurodo esant iš- 
skirtine proto ypatybe. 


t Gavracia (lot. atitikmenys visus, visum, species) — ter- 
minas, nusakantis sielos veiklą bei turinį. Zenonas vaizdinį 
apibrėžia kaip „įspaudą sieloje“ (SVF I 58), atsirandanti žmo- 
gui susidūrus su išorės objektais ar reiškiniais. Iš vaizdinių 
ir pritarimo ovyxa 749016 susidaro pojūtis aio9noic plates- 

niąja prasme ir linkimas bei siekimas (žr. 6 ir 7 paaišk.). 
Protas, atlikdamas aksiologinę funkciją, įgalina naudotis vaiz- 
diniais teisingai, susieja juos ne su jusliniu suvokimu, o su 
nuomonėmis. Toks teisingas naudojimasis vaizdiniais bei jo 
supratimas duotas tik žmogui ir garantuoja jam nepriklau- 
somybę, susidūrus su išoriniu pasauliu. Apibūdinamas kaip 
„Stipriausias“, „svarbiausias“ sugebėjimas, faktiškai jis ap- 
ima visą Epikteto etiką. 


* Kūnas nėra laisvas, ir netgi dievas negalėjo jo padaryti 
tokio, nes kūnas priklausomas nuo medžiagos, iš kurios su- 
darytas, - todėl nuo jo neatskiriami netobulumo bei praei- 
namumo požymiai. 


ê Gr. terminą 0pu7 atitinka lot. appetitus, appetitio (Cic.), 
impetus (Sen.). Tiesiogine prasme jis reiškia natūralų impul- 
są arba potraukį (plg. Stobajo apibrėžimą: „Siekimas - tai 
sielos judėjimas prie ko nors“ — SVF III 169), instinktą, bū- 
dingą žvėrims ir vaikams, kol šiųjų protas dar nėra subren- 
dęs. Epiktetas paprastai kalba apie Aonyx OpPUT - proto 
reguliuojamą siekimą. Toks reguliavimas - būtina sąlyga, 
kad žmogus gyventų pagal prigimtį (plg. SVF III 43, 20). Tai 
viena pagrindinių protingos sielos funkcijų, nukreipta į veiks- 
mą. Siekimo objektas - priedermė, vadinasi, tai jau socialinė 
kategorija; jo pagrindas - nuomonės. Siekimo priešingybė - 
vengimas (&popuń). 


" Linkimas (dpsčig) ir jo priešingybė - grasa (šaxA1016) 
remiasi mūsų subjektyviu požiūriu į išorinį pasaulį: siela 
linksta prie dalykų, kuriuos laikome gerais, naudingais, tei- 
kiančiais laimę. Kad linkimas būtų teisingas, jis turi atitikti 
tris sąlygas: 1) būti protingas, t.y. protas turi nustatyti, ar 

tinkamas objektas, prie kurio linkstama; 2) turi būti garan- 
tija, kad tas objektas bus pasiektas; 3) tokio objekto siekimas 
turi būti ramus ir saikingas procesas. Iki Epikteto linkimas 
būdavo visiškai arba tik iš dalies tapatinamas su siekimu — 
plg. SVF III 40, 8-9: „Linkimas yra siekimo atmaina“. Šiedvi 
sielos funkcijos kartu su pritarimu sudaro garsiąją „Epikteto 
triadą”. 

Įdomu, kad prie tokio žmogaus dvasinės veiklos laips- 
niškumo Epiktetas derina pedagoginius reikalavimus, kelia- 
mus savo mokiniams bei klausytojams: pirmojoje mokymosi 
pakopoje jie turi įgusti valdyti savo jausmus, bet ypač - 
linkimą bei grasą, apsiribodami tik tais objektais, kurie yra 
mūsų valioje. Antrojoje pakopoje mokiniai privalo įgusti tin- 
kamai reguliuoti savo siekimą bei vengimą, siekti vien tikro 
gėrio, atitinkančio prigimtį, derinti savo veiklą su pareiga. 
Pagaliau trečiasis „kursas“ skirtas tiems, kurie jau užbaigę 
pirmuosius du, pakankamai pažengę į priekį dvasiškai to- 
bulėdami. Čia mokomasi teisingai ir tinkamai formuluoti 
savo nuomones, kad jos adekvačiai išreikštų sutikimą arba 
pripažintų teisingais tiktai gerai apgalvotus, pasvertus, iš 
pagrindų kritiškai ištyrinėtus vaizdinius. 


i [Ipoaipeoiç=Sóvauiç npoaipetixý (pažodžiui „pasirin- 
kimas“, „sugebėjimas pasirinkti“, lot. atitikmenys: proposi- 
tum, studium, voluntas, consilium) — laisva arba elektyvioji 
valia, terminas, itin dažnai Epikteto vartojamas apibūdinti 
žmogaus sielai, pabrėžiant jo pranašumą prieš kitas gyvas 
būtybes. 

M. Pohlenzas (Pohlenz M. Die Stoa, op. cit., Bd. 1., S. 
332-334) nurodo, kad šis terminas, kurio vartojimo anksty- 
vosios Stojos filosofijoje negalima dokumentuoti, pirmą kar- 

tą aptinkamas viduriniosios Stojos atstovo Panaitijo (apie 
185-110/9 m. pr. Kr.) fragmentuose spontaniškam ir lais- 
vam norui nusakyti, priešpriešinant jį priverstiniam. Epikte- 
tas pirmasis suteikė šiam terminui tikslų turinį, išreikšdamas 
juo pamatinę savo etikos sąvoką. Tai racionalus išankstinis 
apsisprendimas arba pasirinkimas, liečiantis esminius klau- 
simus: sakysim, kas laikytina mūsų gėriu ar nauda, o kas 
ne. Šis pasirinkimas, reguliuojantis kiekvieno žmogaus po- 
elgius, yra laisvas, nekliudomas ir neprievartaujamas - net- 
gi dievams nėra pavaldus. Be to, jis reiškia ir esminę doro- 
vingos asmenybės veiklą, jos dorybę, taigi - ir laimės šaltinį. 

A. Bonhėtfferis (Bonhėffer A. Epictet und die Stoa, op. cit., 
S. 259-261, 113-119) pabrėžia tokius šios sąvokos aspektus: 
1) tai - praktinio siekimo rūšis; 2) voliuntariškumas kaip 
psichinės veiklos, priešpriešinamos fizinei veiklai, požymis; 
3) tai - elektyvioji laisvė, laisva valia, galimybė ir sugebėji- 
mas laisvai bei racionaliai apsispręsti. 

$ Publijus Klodijus Trazėja Petas (I a. po Kr.) - stoikų 
filosofijos šalininkas, Nerono priešininkas, 66 m. nuteistas 
mirti. 

j Gajus Muzonijus Rufas — žr. baigiamąjį šios knygos 
straipsni, p. 263. 

* Kvintas Pakonijus Agripinas (I a. po Kr.) - Nerono priešas, 
kartu su Trazėja ištremtas iš Italijos. 

i Aricija - Italijos miestas netoli Romos prie vadinamojo 
Apijaus kelio. 


* TO xara TPOOOTOV — pažodžiui „tai, kas pritinka prie 
veido, atitinka asmenybę“ - individualus žmogaus charak- 
teris, būdas. 

Kaip ir Panaitijas, Epiktetas didelę reikšmę teikia asme- 
nybės individualumui; kiekvieno Žmogaus reikšmingumas 

priklausąs nuo jo prigimties ir dorovės (plg. „Vadovėlio“ 
XXXVII, o ypač XXXIII sk.). Pasirenkant vietą gyvenime, vie- 
nodai svarbu atsižvelgti ir apskritai į žmogiškąją, ir į savo 
individualią prigimtį (žr. III, 23, 4-6). 


10 


Žr. I knygos 3 paaišk. 


l! Per kasmetinę Artemidės šventę spartiečių vaikai bū- 
davo viešai plakami rykštėmis. Šį paprotį įvedė Spartos įsta- 
tymų leidėjas Likurgas vietoj anksčiau atnašautų šiai deivei 
kruvinų aukų. Todėl, be abejo, jį galima traktuoti kaip „pro- 
tingą potvarkį . 


" Apskritai antikoje vyravo neigiamas požiūris į savižu- 
dybę (išskyrus tokias kritines situacijas, kaip galimybė ka- 
riui patekti į nelaisvę). Stoicizmas buvo bene vienintelė filo- 
sofijos kryptis, traktavusi ją kaip „protingą išėjimą“ ir 
pripažinusi ne tik leistina, bet kai kuriais atvejais netgi reko- 
menduotina ir būtina (plg. SVF III 187, 33-35: „Išminčius 
protingai pasielgs nusižudydamas už tėvynę ar už draugus, 
patekęs į Žiauriausias kančias, suluošintas ar neišgydomai 
susirgęs“. Tai padaryti reikėtų ir kai žmogus yra verčiamas 
gėdingai elgtis ar išduoti paslaptis: Žr. ten pat, 191, 3-7 ir 
pan.). Seneka šlovina savižudybę, laikydamas ją lengvu ir 
trumpu keliu į laisvę (Sen. Epist. 12, 10). Epiktetas šiuo klau- 
simu gerokai santūresnis: prieš žengiant tokį žingsnį, jis rei- 
kalauja apgalvoti tokio apsisprendimo protingumą. 

` Ilaudeia; čia ir kitur Epiktetas turi galvoje filosofinį 
išsilavinimą. 

j Apie terminu npõAnpis nusakomą sąvoką žr. baigiamąjį 


straipsnį, p. 270-271. 

" Šioje formuluotėje slypi esminiai klausimai, nagrinėja- 
mi vėliau. Reikalavimas gyventi pagal prigimtį - vienas pa- 
grindinių Stojos filosofijoje. Jis suponuoja būtinybę, kad eti- 
ka derėtų su fizika. Žmogus, kuris žino savo ir išorinių 
dalykų vertę, nedisharmonuoja su nuosavu būdu. 


15! : as 
Floras - neidentifikuotas asmuo. 


I Titas Flavijus Vespasianas (9-79) - Romos imperatorius, 
valdęs 69-79 m. 


i Gajus Helvidijus Priskas Vyresnysis (I a. po Kr.) - stoikų 
filosofijos šalininkas, Trazėjos žentas, 66 m. Nerono ištremtas 
iš Italijos; grįžęs oponavo Vespasianui, už tai vėl ištremtas, 
o vėliau, 73 ar 74 m., ir nužudytas. 


“ Sokratas Epiktetui buvo išminčiaus idealas. Todėl šis 
ne tik dažnai nurodydavo savo mokiniams, kaip kokiais at- 
vejais pasielgęs garsusis atėnietis, bet ir įtraukė į savo filo- 
sofiją kai kuriuos Sokrato filosofijos elementus. Pagrindiniai 
jų: 1) etinis intelektualizmas, aiškinantis, kad dorybė yra 
žinojimas, o blogis - nežinojimas; 2) žinojimas remiasi savęs 
paties ir dievo pažinimu; 3) su šiuo Žinojimu neatskiriamai 
susijęs atitinkamas visumos supratimas; 4) nuo tikro savęs 
pažinimo priklauso teisingas ryšys su išoriniais dalykais; 5) 
tikėjimas protingu pasaulio sutvarkymu; 6) šis tikėjimas rei- 
kalauja iš žmogaus dėkingumo, paklusnumo ir atsidavimo 
dievo valiai; 7) savo pareigų supratimas ir jų vykdymas yra 
neatskiriamas nuo dievotumo; 8) autarkija ir apsiribojimas 
dorybe yra laimės pagrindas; 9) teisingas žinojimas nurodo 
didžiausia vertybe esant ne apskritai gyvenimą, o dorybin- 
gą ir kilnų gyvenimą; 10) filosofija - praktinis mokslas. 

" Tekstas, matyt, kiek apgadintas ir ne visai aiškus. Ta- 
čiau išsakoma mintis aiški; plg. Senekos: „Tad reikalauk iš 
manęs, kad būčiau ne lygus su geriausiais [žmonėmis], o 
geresnis už bloguosius, - šito man gana“ (Sen. De vita beata. 
17,3). 


" Milonas - garsus senovės graikų atletas ir galiūnas iš 
Krotono, gyv. VI a. pr. Kr. 


* Adyua (apibrėžiama kaip „suvokimas protu“: SVF II 
37, 10) - „nuomonė“, specialiąja praktine prasme - požiūris 
į dalykų vertę ir gyvenimo tikslą. Bet kokia veikla remiasi 
nuomonėmis; klaidingos nuomonės - neigiamų afektų ir 
žmogaus nelaimingumo priežastis. Todėl filosofų uždavi- 
nys — padėti šalinti klaidingas nuomones ir keisti jas teisin- 
gomis. 


" Tokį vaidmenį žmogus yra gavęs kaip protinga būty- 
bė. Plg. SVF II 333, 22-24: „Pagrindiniam vaidmeniui [gims- 
ta] protinga būtybė, o jos poreikiams [tenkinti] - gyvuliai ir 
visa, kas auga ant žemės“. 


® Tò sġpovv=eğpoia Biou - metaforiškai išreikštas ter- 
minas, kuriuo išminčiaus gyvenimas lyginamas su ramiai 
tekančia upe. Toks gyvenimas, Zenono, Kleanto ir Chrisipo 
apibrėžimu, yra laimė (SVF I 46, 15-19). 

TO dra Sėc=d1d 9610 - šį žodį čia verčiame „beaistriš- 
kumas“. 

Stoikai skyrė dvi afektų rūšis: 1) 74906 - neigiami afek- 
tai; Zenonas juos apibrėžė kaip „sielos judėjimą, prieštarau- 
janti protui ir prigimčiai“ (SVF I 50, 21); ir 2) cùráðesia - 
teigiami afektai: normali žmogaus būsena, neprieštaraujanti 
protui. Prie neigiamų afektų priskiriami troškimas Emuna, 

baimė p0806, malonumas ýðový ir liūdesys 407; kiekvie- 
nas šių keturių jausmų savo ruožtu dalijami į porūšius. Tad 
stoikams, tarp jų ir Epiktetui, beaistriškumas reiškė neigia- 
mų, o ne apskritai afektų neturėjimą. Tai — taip pat būtina 
laimės sąlyga. 


“ Žodžiu ó zpox0xT0V (pažodžiui „žengiantis pirmyn“, 
lot. atitikmenys proficiens, provectus) apibūdinamas žmogus, 
sąmoningai pasirinkęs dvasinio tobulėjimo kelią ir stovintis 
tarp neišmanėlio ga0406 ir išminčiaus cogpoc, arba tarp ką 
tik pradėjusio lavintis ir jau išsilavinusio, tobulo žmogaus. 
Kaip techninį terminą į stoikų filosofiją jį įvedė Chrisipas, 
nors pati sąvoka galėjo būti ir anksčiau. 


9 Teisiotng; žodis tos pačios šaknies kaip ir 7406 (pa- 
žodžiui „pabaiga“, „tikslas“ ); jį stoikai vartojo nusakyti žmo- 
gaus paskirčiai gyventi pagal prigimtį. Jei žmogus paiso šios 
paskirties, kiekvienas jo poelgis ir darbas yra užbaigtas ir 
tobulas, nes natūraliai išplaukia iš dvasinio dorybingumo; o 
kokią veiklos sritį bus pasirinkęs - nesvarbu. 


* Chrisipas (apie 280-208/205 m. pr. Kr.) - Stojos mokyk- 
los vadovas, stoikų filosofijos sistemintojas, parašęs labai 
daug traktatų (per 700) logikos, etikos ir fizikos klausimais. 
Jo veikalai Epiktetui, pasak A. Bonhėfferio, „tarsi šventas 
kodeksas“, daugiausia jais jis remiasi dėstydamas savo pa- 
žiūras. 

“Ši vieta rodo, kad dauguma Epikteto klausytojų buvo 
ne nikopoliečiai, o suvažiavę iš įvairių imperijos vietų. 


“ Turimi galvoje Vėlyvosios akademijos (maždaug 150 m. 
pr. Kr. - 529 m.) atstovai: savo veiklos pradžioje jie teigė 
tikrovę esant nepažinią, skeptiškai vertino mažne visus 

žymesnius filosofus. Kaip ir kiti stoikai, Epiktetas laiko ne- 
reikalingais ginčus su užsispyrėliais akademikais, manan- 
čiais, kad nieko nesą galima įrodyti, neįmanoma pažinti sa- 
vęs. 


“ T.y. Epiktetas. 


7 Atdnuov - pažodžiui „drovumas“, „kuklumas“. Ši są- 
voka apibrėžiama taip: „mokėjimas elgtis taip, kad nebūtu- 
mei pelnytai peikiamas“ (SVF III 64, 33-34). 


” Ilpovoia - numatymas, pagal ankstyvųjų stoikų filoso- 
fiją, „tvarko kosmosą“ (SVF III 165, 11); „neturinčią kokybės 
medžiagą apdoroja vienas protas ir vienas numatymas“ (SVF 
II 322, 18); „numatymas visų pirma paiso, kad kosmosas 
būtų kuo tinkamiausias išlikti, paskui - kad nieko nestoko- 
tų, tačiau labiausiai - kad jame būtų išimtinis grožis“ (Zeno- 
nas; SVF I 44,21). 


30 A see 7 u“ 
Ai&voia — „sugebėjimas mąstyti“, „mąstymas“, Zeno- 
no nurodomas kaip svarbiausioji sielos dalis, proto šaltinis 
(SVF I 40, 30). 


`" Feidijas - žymiausias graikų skulptorius, gyvenęs V a. 
pr. Kr. Čia minima jo garsioji Dzeuso statula iš aukso ir 
dramblio kaulo, stovėjusi Olimpijoje ir laikyta vienu pasau- 
lio stebuklų. 


É Meyaloduyia (lot. magnitudo animi) - viena išminčiaus 
dorybių, iškelianti jį virš visų žemiškų dalykų ir sauganti 
nuo likimo smūgių. 

“ Epikteto pokalbių būdinga vieta: neprotingo žmogaus 


tingumas bei neveiklumas traktuojami kaip nepagarba die- 
vams. 

™ Stoikai ne tik pirmieji pavartojo terminą „logika“, bet 
mi 306 darbai iš šios srities), padėjo teiginių logikos pagrin- 
dus. Apie stoikų logiką žr.: Mates B. Stoic Logic. - Berkeley; 
Los Angeles, 1961; Frede M. Die stoische Logik. - Gėttingen, 
1974. 


“ Meraminroviec Adyoi - samprotavimai, paremti pačių 
prielaidų ekvivokacija, arba dvireikšmiškumu: terminas ar- 
ba posakis, vieno samprotavimo eigoje vartojamas dviem 
reikšmėmis. 

“ “Yroĝerıixoi Adyoi - samprotavimai, paremti prielaido- 
mis, nusakančiomis spėjimą ar sąlygą. Tipiška Chrisipo silo- 
gizmo forma yra tokia: didžioji premisa nusako hipotetinį 
spėjimą, mažoji - atlieka verifikaciją ir pateikia išvadą. 


j Hpo8noSai nepaivovteç Aóyoi — samprotavimai, kai 
daromos nelauktos išvados, išplaukiančios iš atsakymų į vie- 
ną ar daugiau užduodamų klausimų. 


38 ~ E. 2 . 

O oxzovėaios (lot. atitikmenys serius, studiosus) - tech- 
ninis terminas, nusakantis išsilavinusį dorovės klausimais 
žmogų arba išminčių. 

39 / v e Ė e 4 

Toxoc - pažodžiui „vieta“; bendroji vieta; pagal Aris- 
totelį - pagrindinis įrodymo momentas. 


“ Tekste trūkstama vieta. 


* Enyeipnua — pažodžiui „puolimas“. Aristotelio raš- 
tuose (Top. VIII 11, 162 a, 15) - dialektinis silogizmas. Po- 
aristotelinėje logikoje epicheirema reiškia silogizmą su iš- 
vystytomis, motyvuojančiomis prielaidomis. Dažniausiai 
vartojama ginčuose kaip dialektikos priemonė. 

* Ev9lunua - pažodžiui „mintis“. Aristotelio raštuose 


(An. pr. II, 27, 70a, 10) - silogizmas, kuriame išvada, išplau- 
kianti ne iš akivaizdžių, o iš tikėtinų prielaidų, pateikia taip 
pat ne akivaizdų, o tikėtiną dalyką. Aristotelis (Rhet. I, 1, 
11) entimema dar vadina retorinį silogizmą: sprendinį, iš- 
reikštą literatūriškai, be formalaus silogizmo griežtumo. Vė- 
lesniojoje logikoje entimema reiškia sutrumpintą silogizmą, 
kuriame viena prielaidų neišreiškiama žodžiais, o tik turi- 
ma galvoje (šv 9uug - „mintyje“ — iš čia pavadinimas). Iš 
Epikteto teksto aišku, kad entimema (kaip ir epicheirema) 
vartojama abiem reikšmėmis. 


# Chrisipas (SVF II 168, 13-14) pateikia tokį kosmoso 
apibrėžimą: „Dievų ir žmonių bei to, kas randasi jiems tar- 
nauti, bendrija“. Epiktetas duoda sutrumpintą šio apibrėži- 
mo variantą. 

Šio skyriaus pradžioje suformuluoti kosmopolitizmo pa- 
grindai; ryškiausi jo skelbėjai buvo kinikai ir stoikai. Vietoj 
graikams įprastos miesto-valstybės sampratos iškeliama pa- 
saulio-valstybės koncepcija, kuri tapo itin populiari, Graiki- 
jai nėtekus nepriklausomybės. Ji rėmėsi filosofine pažiūra į 
pasaulį kaip į bendrą dievų ir žmonių tėvynę, kurioje Dzeu- 
sas - bendras žmonių ir dievų tėvas. 


* Srépuata — tapsmo ir gyvenimo sėklos. 


“ Durys atdaros, kad žmogus galėtų išeiti iš gyvenimo, 
kai tik Dzeusas duos signalą. 


“ Ty. Nikopolyje. 


“ Kartais kai kas nužemintai prašydavo atiduoti nuteisto 
mirties bausme draugo lavoną (plg. Sen. Tranquil. c. 14). 
Epiktetas prideda: „ir kaušą kraujuko“. Žmogus, neteisingai 

suprantąs tikrąsias vertybes, negailestingai lyginamas su la- 
vonu, kurį „kaušas kraujuko“ daro gyvą, leidžia gyventi 


gyvio gyvenimą. 
“ Gilooropyia SVF III 72,5 apibrėžiama: mokėjimas ir 
stengimasis mylėti savo draugus ar namiškius. 


“ Apie Epiktetą kalba Arianas; taip pat XV ir XXVI sky- 
riaus pradžioje. 


S. TrzoAndi;- pažodžiui „kieno nors kalbos pratęsimas“. 
Stoikams šis terminas reiškia „pripažinti ką kuo“ gnoseolo- 
gine prasme. | 

*" Edapeornoic (lot. aeguilas animi) - dvasios būsena, įga- 
linanti suderinti savo veiksmus su visuotiniu vyksmu ir pa- 
sirinkti teisingą 


ožiūrį savus bei išorinius dalykus. 
° Homeras „Iliada“, X 279-280. Vertė A. Dambrauskas. 


” Toks žmogaus protinių galimybių aukštinimas - retas 
antikoje. Plg., sakysim, Herakleito fragmentą: „Išmintingiau- 
sias iš žmonių prieš dievą atrodo kaip beždžionė ir išminti- 
mi, ir išvaizda, ir visa kuo kitu“ (B 83 fr.). 

* T.y. Epiktetas. 

” Grūdų tūrio matas, lygus 8,7 1. 


* Tekste trūkstama vieta. 


7 [v691 oeavróv- užrašas ant Apolono šventyklos Del- 
fuose. Šis posakis, pasak Diogeno Laertijo, priskiriamas filo- 
sofui Taliui Miletiečiui (VII-VI a. pr. Kr.). 


* Lekiutas - nedidelis siauru kakleliu indas paprastai alie- 
jui laikyti. 

” Karštinės šventykla ir altorius stovėjo Romoje ant Pa- 
latino kalvos (Cic. Nat. II 23). 


* Oixsíwoiç. Apie šį terminą žr. baigiamąjį šios knygos 
straipsnį, p. 273-274 


“0 Felikionas — tikriausiai vienas iš buvusių Epafrodito 
vergų. 


60? Epafroditas — žr. baigiamąjį šios knygos straipsnį, 
p. 262-263. 


*" dpovnouc (lot. atitikmuo prudentia). Ankstyvieji stoikai 
šiuo žodžiu nusakomą sąvoką apibūdina taip: „protas ir šir- 
dis“ (SVF II 27, 8); „Žinojimas, kas darytina ir kas nedaryti- 
na“ (SVF II 297, 13); „įstatymas, verčiantis elgtis teisingai“ 
(SVF III 78, 5) ir pan. Be to, Zenonas nurodo, kad išmanin- 
gumas - dorybė (SVF I 49, 22). Stoikų išmaningumo koncep- 
cija remiasi Sokrato postulatu, kad dorybė yra žinojimas. 
Būdamas visų žmogaus dorybių pagrindas, jis nėra vien pro- 
to operacija, o pastovi dvasinio Žmogaus gyvenimo dalis. 
Išmaningumo priešingybė - neišmanymas (dgpooVvy). 


“ Epikūras rašė nepaprastai daug; už tai jau antikoje 
buvo pramintas pagpørartoç - daugrašiu. Turbūt šiuo at- 
žvilgiu su juo galėjo lygintis (o gal ir pranoko) tiktai Zeno- 
nas. 


Pi [põóAngJıç; plačiau apie tai žr. baigiamąjį šios knygos 
straipsnį, p. 270-271. 

* Menamas Epikteto pašnekovas kaip priekaištą išsako 
stoikų paradoksą, jog iš esmės gyvenimas, sveikata, vaikai 
nesą gėris — jie už valios laisvės ribų. 

65 „- . o . . e{v . 
Manoma, kad šioje frazėje panaudotos eilės iš kokios 
nors dramos. 


“ Vienas Epikteto mokinių vyksta (ar bent taip įsivaiz- 
duojama) iš Nikopolio į Romą sužinoti, kokia ten politinė 
situacija, ar Domicianas dar nesiliovė persekiojęs filosofų, 
visų pirma - kinikų ir stoikų. Netinkamas šio mokinio elge- 
sys suteikia Epiktetui progą išdėstyti etinį apmąstymą, kaip 
pavyzdį pateikiant kiniką Diogeną. 


“ Turimas galvoje Diogenas Sinopietis. Žr. III knygos 13 
paaišk. 


67 x: xy. . e 
Togą su plačiu purpuro spalvos pakraščiu Romoje vil- 
kėjo senatoriai, su siauru -— raiteliai. 


& Tekste trūkstama vieta. 
® T.y. Epiktetas. 
“ Žr. Plat. Apol. 38 a. 


" Pirono iš Elidės (apie 365-apie 275 m. pr. Kr.) sekėjai. 
Pironas pagrindė skepticizmą kaip savarankišką filosofijos 
kryptį. Praktiniame gyvenime pironininkai vadovavosi pa- 
pročiu. 


“ Žr. Plat. Soph. 228 c. 
G Daivóuevov — pažodžiui „tai, kas atrodo“, „regesys“. 


“ Aleksandras - „Iliados“ personažo Pario antras vardas. 
Zr. II knygos 16 paaišk. 


> Menelajas, Helenė — „Iliados“ personažai. 
“ Plg. Plat. Phaid. 116 d. 
” Žr. Plat. Phaid. 117 d. 

Antra knyga 


' Stoikai apibūdina mirtį kaip pneumos atsiskyrimą nuo 
kūno (SVF II 215, 20) arba kaip sielos atsiskyrimą nuo kūno 
(SVF II 185, 45); atsiskyrusi siela išsiskaido į elementus, iš 
kurių buvo sudaryta. Tačiau Kleantas teigė, jog sielos išlie- 
kančios ligi pasaulio gaisro, o Chrisipas - kad išliekančios 
ne visos, o tiktai išminčių sielos (SVF I 118, 3-5). 


“ Implikacija - to ovvnuuévov — SVF II 68, 12-17 apibū- 
dinama taip: „[Vienas] sudėtinių teiginių, kaip sako Chrisi- 
pas „Dialektikose“ ir Diogenas Babilonietis (238-150 m. pr. 
Kr.) „Dialektikos mene“, yra implikacija, susidedanti [iš tei- 
ginių], sujungtų jungtimi „jeigu“; šis sujungimas reikalauja, 
kad antrasis teiginys plauktų iš pirmojo; pavyzdžiui: „Jeigu 
yra diena, tai šviesu“. 


* Gracila — Muzonijaus Rufo ir jo mokinių aplinkos 
moteris, tikriausiai Kvinto Junijaus Rustiko Žmona, 
imperatoriaus Domiciano priešininkė (Tac. Hist. III, 69). 


* Peanas - giesmė arba himnas kokio nors dievo (visų 
pirma — Apolono) garbei. Apie tai, kad Sokratas, būdamas 
kalėjime, ėmė eiliuoti, rašo Platonas (Phaid. 60 d.) ir Dioge- 
nas Laertijas (II, 42). Labiau įsigalėjęs požiūris, kad Sokratas 
nieko nerašė. Todėl šį Epikteto, taip pat Diogeno Laertijo 
paliudijimą būtų galima laikyti klaida, perimta greičiausiai 
iš ankstyvųjų stoikų. Antra vertus, Sokratas galėjo ir užsira- 


šinėti pastabas bei klausimus, skirtus sau pačiam, o ne pub- 
likavimui. 


" ZuuzezAsjuėvov SVF II 68, 18-20 apibrėžiama: „Kon- 
junkcija yra teiginys, kuris susiejamas kokiomis nors su- 

jungiamosiomis jungtimis; pavyzdžiui: „Yra diena, ir yra 
šviesu“. | 

a ALEŽEUYUEVOV SVF II 68, 20-23 nusakoma taip: „Dis- 
junkcija yra [teiginys], kuris susiejamas išskiriančiąja jungti- 
mi „arba“; pavyzdžiui, „Yra arba diena, arba naktis“. Tokia 
jungtis reikalauja, kad vienas iš dviejų teiginių būtų klaidin- 


| 


gas“. 


"(Koivai ) Evvorai — termino TPOANLIC sinonimas, nusa- 
kantis pirmines, tiksliau neapibrėžtas bei neišskaidytas, są- 
vokas, bendras visiems Žmonėms (lotyniškai jos perteikia- 
mos terminais notiones communes, obviae), susidaromas iš 
anksto (dėl to lotyniškai dar vadinamas anticipationes); kar- 
tais tai paprasčiausias išankstinis nusistatymas. Sakysim, gė- 
rio ir blogio išankstines bendrąsias sąvokas Žmogus susida- 
ro per antrąjį savo gyvenimo septynmetį (SVF II, 215, 10). 
Šios sąvokos, pabrėžiant jų natūralų, savaiminį susidarymą, 
priešpriešinamos vadinamosioms teyvixąæi ŽvvoLai — filoso- 
finėms bendrosioms sąvokoms, susidaromoms mokantis. 


6! . Kene 
Nazonas — neidentifikuotas asmuo. 


"Svarbiausią vietą tokiose šventėse paprastai užimdavo 
religinis kultas su aukojimu. Jų metu taip pat būdavo ren- 
giamos viešos žaidynės. Be to, susirinkdavo pirkėjai bei par- 
davėjai ir suruošdavo turgų. 

Žmogaus gyvenimo palyginimas su tokiu turgumi - ori- 
ginali Pitagoro mintis. 


á Teopompas (Ocorounroç, apie 378/376-347 m. pr. Kr.) - 
sen. graikų oratorius ir istorikas, Isokrato mokinys. 


5 Antipatras ir Archedemas — žymūs sen. graikų stoikų 
filosofai, gyvenę II a. pr. Kr., kilę iš Tarso (Mažoji Azija). 


302 


PAAIŠKINIMAI 

A ALSS ED E RI, 

* Dioskūrai Polideukas ir Kastoras - Ledos sūnūs dvyniai 
(jų vardu buvo pavadintas Dvynių žvaigždynas). Tėvas bu- 
vo arba Dzeusas („dioskūrai“ pažodžiui reiškia „Dzeuso sū- 
nūs“), arba Ledos vyras Tindarėjas (todėl jie dar vadinami 
Tindaridais). Pagal kitą versiją, Polideukas buvo Dzeuso sū- 
nus, o Kastoras - Tindarėjo, todėl mirtingas. Abu atliko ne- 
maža žygdarbių. Be kita ko, buvo manoma, kad šie broliai 
saugo žmones kelionėse jūra ir gelbsti skęstančius laivus. Jų 
pasirodymo ženklu buvo laikomi šviesuliai ant laivo stiebo 
viršūnės (vėliau imti vadinti šv. Elmo žvakėmis). 


* Hesiodas „Darbai ir dienos“, 413. Vertė J. Dumčius. 
“ Kalbama apie Peloponeso karą (431-404 m. pr. Kr.). 


" Bojotiečių (tėbiečiais jie vadinami pagal sostinę) kari- 
niai susirėmimai su atėniečiais dėl Platajų miesto buvo kilę 
ne kartą: sakysim, 376 m. pr. Kr. Didžiausios Bojotijos kau- 
tynės su Sparta įvyko 362 m. pr. Kr. prie Mantinėjos; nuga- 
lėjo bojotiečiai, vadovaujami Epameinondo (apie 418-362 m. 
pr. Kr.). 


“ Didysis karalius - oficialus persų karaliaus titulas. 
“ Kalbama apie graikų karus su persais (490-449 m. pr. Kr.). 


" Makedonijos karalius Pilypas II (apie 382-336 m. pr. 
Kr.) 356 m. pr. Kr. įsikišo į graikų valstybės vidaus reikalus, 
paskelbdamas „šventąjį karą“ fokidiečiams, apiplėšusiems 
šventyklą Delfuose. Per 20 metų jis nukariavo visą Graikiją. 


15 . . . . . . 
Getai — gentis, gyvenusi prie Istro upės. Trajanas pa- 
vergė juos 106 m. kartu su dakais. Remiantis šia data nusta- 
tomi metai, kada Arianas klausėsi Epikteto paskaitų. 

“ Ir šiuo vardu vadinamas trojiečių karaliaus Priamo sū- 
nus Paris, kuris po viešnagės pasiėmė su savimi ne tik Me- 
nelajo žmoną, bet ir iždą (žr. Homeras „Iliada“, XIII, 626). 


" Homeras „Iliada“, II, 25. 


P O &noðeseixtixoç Adyoc SVF II 78, 36—40 apibūdinama 
taip: „O samprotavimas, reikalaujantis įrodymo, nuo teisin- 
go samprotavimo skiriasi tuo, kad teisingame samprotavi- 
me gali būti visa akivaizdu - turiu galvoje prielaidas ir iš- 
vadą; o reikalaujantis įrodymo samprotavimas reikalauja šio 
to daugiau - kalbu apie tai, jog išvada, [pati savaime] būda- 
ma neaiški, atsiskleidžia iš prielaidų“. 

Trečia knyga 

! T.y. išimtinis. 

* Apsiaustu iš grubaus audeklo (tribonu), kuris šiaip jau 
buvo darbinis drabužis, filosofai ėmė vilkėti, rodos, pamėg- 
džiodami Sokratą. Pastovus filosofų atributas buvo ir barz- 
da, kurią jie nešiojo nepriklausomai nuo mados reikalavi- 
mų. Tačiau politinė situacija neretai būdavo galingesnė už 
madą. Valdant imperatoriui Domicianui, itin aršiai perse- 
kiojusiam filosofus, ne vienas jų nusiskuto barzdą, tikėda- 
masis išvengti tremties. 

Būdavo ir priešingų atvejų. Aulas Gelijus pasakoja, kaip 
pas išsilavinusį ir turtingą Herodą Atiką, ėjusį aukštas pa- 
reigas imperatorių Hadriano, Antonino Pijaus ir Marko Au- 
relijaus valdymo laikais, kartą atėjo tribonu vilkintis ilgap- 
laukis barzdotas žmogus ir paprašė pašalpos „prasimaitinti“. 
Paklaustas, kas esąs, didžiai įsižeidė: kam dar klausti, jei 
aiškiai matyti, kad jis — filosofas. Herodas Atikas pasakęs: 

„Barzdą ir apsiaustą matau, o filosofo kol kas dar ne“. Epik- 
tetas taip pat neskuba spręsti apie žmogų pagal jo išorinius 
atributus: IV 8, 15-16 jis teigia: „Vadinamieji filosofai, <...> 
užsimetę apsiaustą ir užsiauginę barzdą, jau sako: aš - filo- 
sofas! Juk niekas nesiskelbia tapęs muzikantu, vos nusiper- 
ka plektrą ir kitarą <...>“. 


* Apie šiuos terminus, taip pat dvasinio tobulėjimo laips- 
niškumą žr. dar ir I knygos 6-7 paaišk. 


4 . e OET 
Tai buvo laikoma įžeidimu. 


’ Kasmet būdavo renkami du konsulai (jų vardu pavadi- 
nami metai). Konsulams, kaip išrinktiems valstybės interesų 
saugotojams, buvo pavaldūs visi magistratai, išskyrus tau- 
tos tribūnus. 


° davracia xàtranrtrizý -stoikų gnoseologijos termi- 
nas, kurį tiksliai perteikti sunku. Su šiuo sunkumu buvo 
susidūręs ir lotyniškosios filosofinės terminijos kūrėjas Cice- 
ronas. „Vėlyvuosiuose akademikuose“ (Acad. post. I, 41), 
versdamas šį terminą lotynišku žodžiu comprehendibile, jis 
klausia savo skaitytojų: „Ar pakęsite šitą [terminą]? Aš tai 
taip, nes kaip kitaip nusakyti xa744n77170v?“ Kitoje vietoje 
(Acad. pr. II, 144) Ciceronas pasakoja, kad Zenonas savo 
terminus vaizdžiai aiškindavęs taip: „Tad ištiesęs ranką del- 
nu aukštyn, sakydavo: „Kažkas panašaus yra vaizdinys“. 
Paskui, kiek sulenkęs pirštus tardavo: „Štai toks pritarimas“. 
Paskui, pirštus visiškai suspaudęs į kumštį, sakydavo tokį 
esant suvokimą: dėl šito panašumo davė ir anksčiau nevar- 
totą pavadinimą - xarėAndic (pažodžiui „sučiupimas, su- 
griebimas“. - V. K.). O galiausiai, priartinęs kairę ranką, 
rūpestingai ir stipriai apspausdavo tą kumštį ir sakydavo, 
jog toks esąs Žinojimas; jį turįs tiktai išminčius“. 

: Be to, suvoktinis vaizdinys dar apibūdinamas kaip „tie- 
sos kriterijus“ (SVF II 22, 29), „tiktai teisingas ir negalintis 
tapti klaidingu“ (SVF II 29, 39-40), „vedantis mus į pritari- 
mą“ (SVF II 26, 17). 


“ Sunkiausia sporto šaka, jungianti imtynių bei kumšty- 
nių elementus (tiktai čia, skirtingai negu paprastose imtynė- 
se, rankos nebūdavo apvyniojamos diržais). 


/ 


“ Aoxnoig- pažodžiui „pratybos“, „treniravimasis“ (ypač 
atletų ir gimnastų). Stoikams tai visų pirma dorybės lavini- 
mas (SVF III 68, 25: „Dorybės - sugebėjimai, atsirandantys 
pratybų dėka“), praktinių teisingo elgesio įgūdžių susidary- 
mas, įpratimas priešintis savo neigiamiems jausmams („<...> 
prieš malonumą, liūdesį, baimę, troškimą reikia didelių pra- 
tybų ir kovos“ — SVF I 85, 18-19). Askezei skirtas VI Muzo- 
nijaus Rufo fragmentas: kadangi žmogus yra kūno ir sielos 
sintezė, tai ir treniruoti reikia abi šias dalis, bet pirmiausia 
stipresniąją, t.y. sielą; tačiau lavinti reikia ir kūną, nes dory- 
bė naudojasi juo kaip būtinu įrankiu gyvenimo darbuose. 
Reikia pratintis pakelti šaltį ir karštį, troškulį ir alkį, įprasti 
prie paprasto maisto ir kieto guolio, susilaikyti nuo malonu- 
mų, išsiugdyti ištvermę sunkumams pakelti. 

Epiktetas šiam Žmogaus dvasinio tobulėjimo aspektui ski- 
ria ypač daug dėmesio (plg., pavyzdžiui, dar X jo fragmen- 
tą). Perėmęs dalį savo mokytojo minčių, jis jas pritaikė prie 
savo sistemos: dvasinės veiklos triados, itin iškeliamos va- 
lios laisvės ir t.t. 


* Žr. Diogeno Laertijo VI, 23, kur sakoma, kad Diogenas 
Sinopietis žiemą stovėdavo apglėbęs snieguotas statulas, pra- 
tindamasis pakelti šaltį. 

Ž Apolonijas — tikriausiai čia turimas galvoje klajojantis 
pitagorininkas, buvęs Muzonijaus Rufo draugas, gyvenęs 
apie 3-97 m. 


” Požemio pasaulio, Hado, upės. Išvertus iš graikų kalbos 
jų pavadinimai būtų tokie: „Liūdesio upė“, „Raudų upė“ ir 
„Liepsnojanti upė“, t. y. kančių upė. 


Eufratas - žr. IV knygos 15 paaišk. 


© Menoikėjas - Tėbų karaliaus Kreonto sūnus. Kai Tė- 


bams grėsė pavojus, jis, kad išgelbėtų miestą, ryžosi paau- 
koti savo gyvybę - nusismeigė ant tvirtovės kuorų. Mat Tei- 
resijas buvo išpranašavęs, jog tik taip bus galima numaldyti 
karo dievą Arėją, kadaise supykusį ant Tėbų įkūrėjo Kadmo 
už drakono nužudymą. 


" Apolonas buvo padovanojęs Hermiui auksinę lazdą su 
trimis šakelėmis, teikiančią laimę ir turtus. 


" Paskutinioji frazė labai artima IX Muzonijaus Rufo frag- 
mentui; matyt, tai filosofų, teigusių kosmopolitizmą, ben- 
droji vieta. 


“ Diogenas Sinopietis (apie 404-323 m. pr. Kr.) - kinikų 
mokyklos įkūrėjo Antisteno Atėniečio mokinys, žinomiau- 
sias kinizmo atstovas, buvo nepaprastai populiarus ir jau 
antikoje tapo mažne legendine figūra. Epiktetas dažnai nu- 
rodo jį (kaip ir Sokratą) savo mokiniams kaip išminčiaus 
idealą, sektiną pavyzdį. 


“ Kratetas Tėbietis, gyv. IV a. pr. Kr. pabaigoje, - graikų 
kinikas, Diogeno Sinopiečio mokinys. Pas jį mokėsi Zenonas 
Kitijietis, Stojos filosofinės mokyklos įkūrėjas. Būtent per Kra- 
tetą pačios stoicizmo ištakos susijusios su kinizmu. 


20* 

i Hiparchija, Krateto žmona, kilusi iš kilmingos šeimos, 
taip pat priklausė kinikų mokyklai ir dalijosi su vyru klajok- 
lišką gyvenimą. Jie abu pavaizduoti Nacionaliniame Romos 
muziejuje saugomame paveiksle: Kratetas su gumbuota laz- 
da, naščiais, ant kurių užkabintas maišas ir krepšys, vilkįs 
tribonu ir užsimetęs ant peties kailį; paskui jį eina aristok- 
ratiškai apsirengusi Hiparchija, nešdamasi ant galvos krepšį 
su būtiniausiais daiktais. 


16 * p . . = . 
Argas — mitinis galiūnas, kurio visas kūnas buvo nusė- 
tas akimis; už tai jis buvo vadinamas visaregiu. 


sy graikų penkiakovę buvo įtrauktos šios rungtys: bėgi- 
mas, šuolis į tolį, imtynės, disko ir ieties metimas. 


"* Panas - gr. mit. miškų ir girių dievas; gimė su ragais, 
ožio kanopomis, barzda, kreiva nosimi, uodega, visas jo kū- 
nas apaugęs plaukais. Klajodamas po kalnus ir girias, jis 
gano ir laimina bandas, teikia sėkmę medžiotojams, globoja 
bitininkus ir žvejus. Klajoja su nimfomis, šoka su jomis ir 
groja joms birbyne, kurią pats išrado. 

Panašių temų gvildenimas paprastai įeidavo į retorikos 
mokyklų programą kaip iškalbos lavinimo pratimai. 


5 Ilgą laiką gyvenęs Atėnuose, vėliau Diogenas keliavo 
po Graikiją kaip klajojantis filosofas. Vieno plaukiojimo me- 
tu jį pagrobė piratai ir vėliau pardavė turtingam korintiečiui 
Kseniadui; šis paskyrė jį savo vaikų auklėtoju (Diogenas La- 
ertijas, VI, 30-31). Tačiau šis pasakojimas, kaip ir daugelis 
kitų Diogeno gyvenimo detalių, gali būti pramanytas vė- 
liau. Šio epizodo kūrėjas galėtų būti III a. pr. Kr. kinikas 
Menipas, parašęs traktatą „Diogeno pardavimas“. 

“ Viena pelazgų genčių, gyvenusi Tesalijoje ir garsėjusi 
jėga bei karingumu. 


7 Žr. II knygos 14 paaišk. 


“ Aleksandras Makedonietis (356-323 m. pr. Kr.), Pilypo II 
sūnus, vienas žymiausių karvedžių pasaulio istorijoje, užka- 
riavimais sukūręs milžinišką valstybę. 


3 . š ve . . ; . š 
“* Perdikas — vienas žinomiausių bei narsiausių Aleksan- 


dro Makedoniečio karvedžių. 


“t Pirėjas - Graikijos uostas, esantis 8 km į pietvakarius 
nuo Atėnų. Pirėjas buvo sujungtas su miestu Ilgosiomis sie- 
nomis; jų liekanos tebėra ir dabar. Akropolis - reikšmingiau- 
sias Atėnų architektūros ansamblis, jau Mikėnų epochoje ap- 
suptas gynybinėmis sienomis. V-IV a. pr. Kr. sukurta 
dauguma Akropolio paminklų: Partenonas, BIS šventyk- 
la, Propilėjai, Erechtejonas ir kt. 


“ Likėjas — Atėnų įstaiga, buvusi jau už miesto sienos, 
susidedanti iš parko ir sodų, supančių Apolono Likėjiečio 
šventyklą, taip pat gimnazijos, kurioje mokė Aristotelis (iš 
čia kilęs šių laikų mokymo įstaigos — licėjaus — pavadini- 
mas). 


“ Svarbiausias asmeninis apdovanojimas už karinę nar- 
są bei žygdarbius buvo karvedžio triumfas. Tai sudėtinga 
ceremonija, kurios metu karvedys, apsirengęs kaip Jupiteris, 
su laurų vainiku ant galvos, paauksuotu karo vežimu, pa- 
kinkytu keturiais baltais žirgais, važiuodavo Kapitolijaus link. 
Už karvedžio stovintis vergas kartkartėmis garsiai šaukda- 
vo: „Memini te hominem esse“ — „Atmink, kad esi žmogus“. 

“ Žodžiai, ištarti Ksenofonto, gavus žinią, kad jo sūnus 
žuvo kautynėse. Priskiriami ir Anaksagorui bei Solonui. 


“ Skurdi Kikladų salyno sala, į kurią imperatorių valdy- 
mo laikais buvo tremiami žmonės. Tenai ištremtyje gyveno 
ir Epikteto mokytojas Muzonijus Rufas. 


“ Stoikų mokyklos vadovas Kleantas Troadietis (331- 
251 m. pr. Kr.) - žmogus nepaprastai stiprios valios ir tvir- 
tos dorovės. Jaunystėje gyveno labai skurdžiai; pragyveni- 
mą pelnėsi dirbdamas naktimis, nešiodamas vandenį, 
laistydamas daržus, kad dieną galėtų klausytis Zenono pa- 
skaitų. 


Ketvirta knyga 


' Ši vieta rodo, kad Epiktetas naudojosi Diogenui Sino- 
piečiui priskiriamų laiškų kolekcija, pilnesne už tą, kuri 
pasiekė mūsų laikus. Šio laiško adresatas - persų karalius 
Artakserksas III Ochas, kuris nuo 355 m. pr. Kr. grasino 
Atėnams karu. 

* Dvidešimtininkai — valdininkai, kurie turėjo žiūrėti, kad 
į valstybės iždą būtų įmokama už kiekvieną paleidžiamą į 
laisvę vergą. Šis mokestis, lotyniškai vadinamas vicesima ma- 
numissionum arba aurum vicessimarium, buvo įvestas Manli- 
jaus įstatymu 357 m. pr. Kr. ir prilygo dvidešimtajai daliai 
(arba 5%) vergo kainos. 


* Aukso žiedą nešiodavo Romos gyventojai iš raitelių 
luomo. 

* Municipijų senatoriais - dekurionais — galėjo būti ren- 
kami žmonės, dalyvavę karo žygiuose: trijuose, jei tarnau- 
davo kavalerijoje, šešiuose, jei būdavo pėstininkai. 

* Patekęs į nelaisvę Diogenas visai nebijojo jį pagrobusių 
plėšikų. Jis balsiai stebėjosi, kad belaisviai taip prastai mai- 
tinami: girdi, kas ruošiasi parduoti paršus ar avinus, pa- 
prastai stengiasi juos atpenėti; o Žmogų - patį pranašiausią 
iš visų gyvų būtybių — parduoda šitaip pigiai, išsekusį iš 
bado. Po tokių kalbų Diogenas ėmė gauti sočiai maisto ir 
dalydavosi juo su nelaimės draugais. 


f Parduodamas vergijon Diogenas Sinopietis elgėsi labai 
oriai. Klausiamas skelbiko, ką moka dirbti, atsakė: „Valdyti 
žmones“. Taip sakydamas parodė į vieną turtingai apsiren- 
gusį korintietį ir pridūrė: „Parduok mane šitam. Jis reikalin- 
gas šeimininko“. Tai buvo Kseniadas, kuris ir nusipirko Dio- 
geną. 

“ Tikrąja tėvyne stoikai ir kinikai laikė visą pasaulį. 


“ Kaip ir kiekvienas Atėnų pilietis, Sokratas turėjo atlikti 
karinę prievolę: armijoje jis buvo sunkiai ginkluotas karys — 
hoplitas, triskart dalyvavo karo žygiuose už Atikos ribų. 


" Leontas Salaminietis - atėniečių karvedys. Nuvertus Al- 
kibiadą, kartu su kitais devyniais karo vadais komandavo 
laivynui mūšyje prie Arginusų (406 m. pr. Kr.). Teroristinio 
trisdešimties tironų valdymo metu (404/3 m. pr. Kr.) pasi- 
traukė į Salaminą, tačiau neišvengė jų žiaurumo ir buvo nu- 
teistas mirti. 

Sokratas buvo paliktas 3000 pilnateisių Atėnų piliečių 
sąraše, tačiau atsisakė dalyvauti susidorojimuose, į kuriuos 
tironai norėjo įtraukti visus likusius piliečius. Jis atvirai kri- 
tikavo už neprincipingumą bei žiaurumą oligarchinio reži- 
mo vadeivas, taip pat ir faktinį jų vadą Kritiją, buvusį savo 
klausytoją; pastarajam Sokratas nepakluso, kai šis įsakė atves- 

ti mirties bausmei Leontą Salaminietį. Tokiu elgesiu Sokra- 
tas užsitraukė visagalių diktatorių pyktį ir pats išvengė mir- 
ties tik todėl, kad šie greitai buvo nuversti. 


“ Hermis, senovės graikų įsitikinimu, padėdavo užtikti 
netikėtą radinį, teikdavo nelauktą sėkmę. 


" Pasak stoikų, kiekvienam žmogui priskirtas globėjas ir 
sielos saugotojas — demonas. Tačiau panašią mintį jau gero- 
kai anksčiau kėlė Talis, Pitagoras ir Platonas. Plg. SVF II 
320, 26-28: „Talis, Pitagoras, Platonas, stoikai [sako], jog de- 
monai globoja sielos esatį: jie esą herojų sielos, atsiskyrusios 
nuo kūno; gerus [žmones globojančios] geros, o blogus - 
blogos sielos“. Demonų kultas, be abejo, susijęs ir su liau- 
dies tikėjimu — kai dievai ėmė vis labiau tolti nuo žmonių 
pasaulio, demonai užpildė atsiradusią prarają tarp dievų ir 
žmonių. Jie - tarpininkai, artimi žmonėms, kaip ir šie, moką 
jausti bei kentėti, aktyviai veikiantys žmogaus likimą. 


" T.y. atlikti nepaprastą darbą, koks, sakysim, buvo vie- 
nas Heraklio žygdarbių: šis plikomis rankomis pasmaugė 
Nemėjos liūtą. 


“ Žr. III knygos 9 paaišk. 


“ Sokrato žmona Ksantipė garsėjo tokiu barningumu bei 
nesitvardymu, kad jos vardas jau antikoje tapo bendriniu 
blogos žmonos vardu. Itin nelengvo charakterio buvo ir vy- 
resnysis sūnus Lamproklas. 


5 Eufratas — filosofas stoikas ir „sofistas“, t.y. profesiona- 
lus oratorius. Domiciano valdymo laikais kartu su kitais fi- 
losola:= jis buvo ištremtas, į Romą grįžo jau valdant Nervai. 
Nusižudė 119 m. pr. Kr. (išgėrė nuodų). Plinijus Jaunesnysis 

apie jį rašė (Laiškai, I, 10): „Jis svarsto subtiliai, pagrįsda- 
mas, sklandžiai; dažnai polėkiu ir platumu netgi primena 
Platoną. Jo kalbos yra turtingo ir įvairaus turinio, o svar- 
biausia - malonios ir įtikina net priešininkus“. 


'* Adonis - mitinis nuostabaus grožio jaunuolis, Afrodi- 
tės ir Persefonės numylėtinis, trečdalį metų gyvenęs pože- 
mio karalystėje pas Persefonę, o likusį laiką - su Afrodite. 
Visiškai jaunutis jis žuvo medžioklėje. Adonis simbolizuoja 
gamtos — atsibundančios pavasarį ir mirštančios rudenį — 
gyvenimą. Jo šventės metu, be kito ceremonialo, būdavo iš- 
nešami laukan moliniai puodai su juose pasodintais auga- 
lais, kurie labai greitai ir vešliai augdavo ir taip pat greitai 
vysdavo; šie augalai - ankstyvos Adonio mirties simbolis. Iš 
čia pasakymas „Adonio sodai“, reiškiantis dalykus, kurie 
greitai duoda efektą, tačiau yra labai netvarūs. 


V Metafora ne visai tinkama: šalna pirmiau nudegina 
lapus ir žiedus, o ne šaknis. Todėl kai kurie komentatoriai 
linkę manyti, kad tekstas šioje vietoje apgadintas. Kaip al- 
ternatyva nurodomas ir toks argumentas: Epiktetas visą gy- 
venimą praleido mieste ir pats nebuvo susidūręs su žemdir- 
byste. 


* Du rašytojai, kūrę erotinius veikalus: Aristidas Miletie- 
tis (II ar I a. pr. Kr.) - graikų romano pradininkas, Euenas — 
graikų poetas, maždaug Sokrato amžininkas. 


” Imperijos laikais (ypač valdant Neronui ir Domicianui) 
įskundimai dėl įžeistos romėnų tautos ar imperatoriaus as- 
mens didybės buvo masiški. Kadangi Romoje nebuvo pro- 
kuratūros ir valstybinių kaltintojų, baudžiamąsias bylas (to- 
kiu nusikaltimu buvo laikomas ir asmens didybės įžeidimas) 

keldavo privatūs žmonės; tai — atviri skundikai. Be tokių, 
buvo apstu ir slaptų skundikų. Kartkartėmis su jais buvo 
mėginama kovoti. Ypač ryžtingų priemonių ėmėsi impera- 
torius Trajanas (valdė 97-117 m.): jis visiškai nereagavo į 
anoniminius įskundimus ir taip apmalšino slaptų skundikų 
uolumą. O prieš atvirus skundikus jis ėmėsi negirdėto Ro- 
mos istorijoje žygio. Apie tai pasakoja Plinijus Jaunesnysis 
panegirikoje Trajanui: „Mes matėme puolimą prieš skundi- 
kus, kaip prieš valkatas, kaip prieš plėšikus. <...> Tu išrovei 
vidinį blogį ir parodydamas toliaregišką griežtumą pasirū- 
pinai, kad valstybė, pagrįsta įstatymais, neliktų be įstatymų. 
<...> Jie (skundikai. - V. K.) buvo susodinti į paskubom su- 
ręstus laivus ir išplukdyti į audrą: tegu plaukia, tolinasi nuo 
šalies, nusiaubtos įskundimais; o jeigu kurį srovė ar bangų 
mūša išgelbės nuo uolų, lai sau gyvena ant pliko akmens 
atšiaurų ir bauginantį gyvenimą, liūdėdamas dėl prarastos 
ramybės, [brangios] kiekvienam žmogui“ (Plinijus „Panegi- 
rika”, 34). 

Sunku pasakyti, kokį realų efektą davė šie Trajano aktai. 
Greičiausiai ne itin didelį, jei Epiktetas (jo paskaitos užrašy- 
tos kaip tik valdant šiam imperatoriui) mano, jog būtina 
perspėti savo klausytojus; tai jis daro skatinamas veikiau 
tėviško rūpinimosi jais, o ne dėstomos filosofijos dogmos. 


2 Smala ir ratas - kankinimo priemonės. Respublikos lai- 
kais Romoje jos taikytos tik vergams, liudijantiems teisme, 
nes buvo manoma, kad jais galima tikėti tik po kankinimų. 
Įdomu, kad imperijos laikais imta kankinti ir laisvus pilie- 
čius, liudijančius teisme (tiesa, tik iš žemesniųjų luomų), taip 
pat kaltinamuosius valstybės išdavimu, žmogžudyste, bur- 
tininkavimu ir t.t. 

FRAGMENTAI 


H. Schenklis savo leidinyje pateikia 36 Epikteto fragmen- 
tus; pora jų išliko Aulo Gelijaus „Atikos naktyse“; trejetas — 
Marko Aurelijaus kūrinyje „Sau pačiam“, likusieji — Jono 
Stobajo raštuose. Matyt, jie visi buvo imti iš „Pokalbių“; ši- 
tai patvirtina tas faktas, jog kai kurie jų labai artimi išliku- 
siam „Pokalbių“ tekstui: plg., pavyzdžiui, IV fragmento pra- 
džią ir I 17 ir t.t. Kiti turbūt paimti iš neišlikusios „Pokalbių“ 
dalies. Epikteto fragmentų tekstologiniai, autentiškumo ir 
pan. klausimai išsamiai nagrinėjami R. Asmuso tyrinėjime 
(Asmus R. Quaestiones Epicteteae. - Friburgi Brisigavorum, 
1888). 

Čia pateikiami devyni fragmentai laikomi autentiškiau- 
siais ir, mūsų nuomone, papildo tai, kas dėstoma „Pokal- 
biuose“. 


' Šis fragmentas išlikęs Stobajo eklogose (Stob. Ecl. 1,31). 


“ Pirmasis šiame pokalbyje dalyvaujančių žmonių papras- 
tai laikomas Epiktetu, o šio fragmento pradžia dažnai cituo- 
jama kaip įrodymas, jog šis filosofas visiškai nesidomėjęs 
fizika. Tačiau toks šito fragmento traktavimas kelia abejo- 
nių: 1) tai būtų vienintelis atvejis, kur filosofas tvirtina, jog 
žmogaus protinės galimybės esančios ribotos; 2) pokalbio 
iniciatyva būtų ne Epikteto, o jo pašnekovo rankose - taip 
pat visuose „Pokalbiuose“ precedento neturintis atvejis; 
3) apeinamas šio fragmento įvardijimas „Prieš vieną žmogų 
<...>“, plg. visiškai analogišką I knygos V skyriaus pavadi- 
nimą „Prieš akademikus“. Todėl mums atrodo teisingiau šį 
fragmentą aiškinti kitaip: pokalbį pradeda mokinys ar klau- 
sytojas, jau neblogai susipažinęs su etine Epikteto doktrina 
ir manantis, kad šių žinių visiškai pakanka. Filosofas atkrei- 

pia jo dėmesį į prigimtį, siejančią kiekvieną Žmogų su visa 
žmonija, su kosmosu, tuo parodydamas, kad suprasti sa- 
ve — sistemos dalį — galima tik pažįstant pačią sistemą. 
Taigi šiame fragmente Epiktetas ne paneigia, o kaip tik iške- 
lia žinių apie fiziką reikalingumą. 


* Fragmentas išliko Stobajo „Antologijoje“ (Stob. Flor. 108, 
65). 


* Fragmentas išliko Stobajo „Antologijoje“ (Stob. Flor. 108, 
66). 


2 T.y. Ariano iš Epikteto „Pokalbių“. 
° Fragmentas išliko Stobajo ekloguose (Stob. Ecl. II 8,30). 


" Šio fragmento įvardijimas kėlė nemaža ginčų. Labiau- 
siai įtikinantis atrodo R. Asmuso aiškinimas: vienas „Pokal- 
bių“ skyrių buvo pavadintas „Apie draugystę“. Jame Epik- 
tetas buvo išdėstęs savo mokytojo Muzonijaus Rufo mintis 
(žr. Asmus R., op. cit., p. 41-44). 


° Fragmentas išliko Stobajo „Antologijoje“ (Stob. Flor. 
19,13). Tą patį pasakojimą perduoda Plutarchas Likurgo gy- 
venimo aprašyme (Plut. Lycurg, c. 11). 


’ Fragmentas išliko Stobajo „Antologijoje“ (Stob. Flor. 20, 
61). 


“ Fragmentas išliko Stobajo „Antologijoje“ (Stob. Flor. 
108, 60). 


" Stoikai manė, kad visko, kas egzistuoja, pradžia yra 
keturios stichijos; dvi jų - ugnį ir orą - vadino aukštesniosio- 
mis stichijomis. Iš jų junginio susidaro pneuma - tarsi savo- 
tiška materiali siela, kuri persmelkia visą pasaulį (todėl ja- 
me nėra tuštumos), yra aktyvi, turi formuojančių savybių. 

Aukštesniosios stichijos priešpriešinamos žemesniosioms — 
vandeniui ir žemei; šios yra pasyvios. 


12 . . o . . . . {v . v {voe 
Eterio pavadinimą stoikai kildino iš veiksmažodžio 
ci9siv — „deginti“ ir laikė žodžio 70p - „ugnis“ sinonimu. 


" Eragmentas išliko Aulo Gelijaus „Atikos naktyse“ (Gell. 
Noct. Att. XIX, 1); kiek sutrumpintą jį pateikia ir Augustinas 
(Augustinus De civ. Dei IX, 4). 


“ Pasak stoikų, siela, būdama materiali, fiziškai reaguoja 
į išorės veiksmus. Tokia jos reakcija sąlygoja, sakysim, afek- 
tus; paprastai jie apibrėžiami nurodant sielos pasikeitimo 
pobūdį. Pavyzdžiui, „malonumas - neprotingas sielos paki- 
limas“ (SVF III 98, 30), „liūdesys - neprotingas sielos susi- 
traukimas“ (SVF III 261, 18). 


15 . ° -e . . . ME . 
„Nepritaria jiems ir nelaiko jų tikėtinais“. 
16 . . LŽ . Ld 
„Laiko tikėtinais“. 
17 : 7 
„Nepritaria“. 


" Fragmentas paimtas iš Aulo Gelijaus „Atikos naktų“ 
(Gell. Noct. Att. XVII, 19). 


" Favorinas - II a. pradžios oratorius, kilimo iš Galijos. 
Mokėsi pas Dioną Chrisostomą, kurį laiką gyveno tremtyje 
Chijo saloje. Palaikė draugiškus santykius su Plutarchu. Grai- 
kų kalba rašė mokomojo ir populiaraus pobūdžio veikalus, 
pavyzdžiui, „Įvairios istorijos“, „Atsiminimai“, „Apie trem- 
ti” ( apie savo ištrėmimą), iš kurių likę tik fragmentai. Buvo 
laikomas ir romėnų literatūros žinovu. 


“ T. y. Epikteto. 

“| Epiktetas ir kitose „Pokalbių“ vietose primygtinai rei- 
kalauja, kad Žmogus sielą ir svarbiausią jos dalį - vidinį 
vadovą - užlaikytų švarius, nesuteptus netinkamomis nuo- 
monėmis. Kartais sielą jis lygina su indu. 


22 Ey 4 
„Šuniškesniu“. 


23 v à i 
„Ištverk“ ir „susitvardyk“. 


VADOVĖLIS 


Arianas sudarė šį pagrindinių Epikteto etikos tiesų rin- 
kinį gerokai vėliau — apie 130 m., — ir jis tapo labiausiai 
skaitomu Stojos filosofijos veikalu. Vienas paskutiniųjų ne- 
oplatonikų Simplikijas parašė didžiulius „Vadovėlio“ komen- 
tarus; naujaisiais laikais jie buvo išleisti pačioje XVIII a. pa- 
baigoje (Epictetus et Simplicii commentarius. - Lipsiae, 
1799-1800. - T. 1—4). Bizantijos laikais ir vėliau Epikteto „Va- 
dovėlis“ ne kartą buvo perdirbamas, parafrazuojamas ir ko- 
mentuojamas, siekiant jį panaudoti krikščioniškajam pamoks- 
lui. Kaip vieną tokių parafrazių galima nurodyti Meriko 
Kausabono (1599-1671) leidimą, kur greta graikiško gerokai 
išplėsto „Vadovėlio“ teksto pateikiamas vertimas į lotynų 
kalbą, taip pat komentarai. 

Veikalo pavadinimo vertimas yra problemiškas. Žodis 
čvyeipidiov - substantyvuotas būdvardis (jo darybinė reikš- 
mė — „tai, kas laikoma rankoje“) — neretai būdavo vartoja- 
mas kaip knygos pavadinimas. G. Broccia (Broccia G. En- 
cheiridion: Per la storia di una denominazione libraria. — 
Roma, 1979), ištyrinėjęs šio žodžio istoriją antikinėje, vidu- 
ramžių, Renesanso laikų literatūroje, taip pat jo likimą mo- 
derniosiose kalbose (pranc. manuel, angl. manual, vok. Hand- 

buch ir kt.), nustatė, jog knyga gali būti vadinama šiuo pava- 
dinimu trejopa prasme: 1) remiantis žodžio „ranka“ metafo- 
rine reikšme (plg. lietuvių „turėti po ranka“), nusakančia 
knygos naudingumą (pavadinimas pagal turinį); tokia reikš- 
me šį pavadinimą vartoja, sakysim, matematikas, muzikas 
neopitagorininkas Nikomachas Gerasietis (II a.), pavadinęs 
Encheiridion savąjį matematikos ir harmonijos įvadą; 2) gali 
nusakyti mažą knygos formatą: „Tai, kas telpa į ranką“ 
(pavadinimas pagal formą); šiai interpretacijai didelę įtaką, 
matyt, bus turėjęs Augustino, pavadinusio savo veikalą „Apie 
tikėjimą, viltį ir meilę“ Encheiridion, paaiškinimas: „<...> to- 
dėl, kad galima paimti ranka, o ne apsunkinti spintą“; 3) pa- 
galiau trečia galimybė - pavadinimas pagal įvaizdį: 
Žyvysipidiov turi dar ir specialią konkretizuotą reikšmę „kar- 
das“. Šiuo atveju knygos pavadinimas įmanomas tik tam 
tikrame filosofiniame kontekste: suprantant gyvenimą kaip 
kovą, o filosofiją - kaip „ginklą“ teisingam gyvenimui. Kaip 
tik šitaip Simplikijas interpretuoja Epikteto Encheiridion šio 
veikalo komentarų įvade, tokią pat išvadą savo veikale daro 
ir minėtasis G. Broccia. Tad į lietuvių kalbą turėtume versti 
„Kardas“. 

Tačiau mums atrodo teisingiau palikti tradicinį vertimą 
(„Vadovėlis“), kurio laikosi ir vertėjai į kitas kalbas (vokie- 
čių, prancūzų ir kt.): šis nedidelis veikalas — svarbiausių 
stojiško gyvenimo taisyklių rinkinys, savotiškas „vade me- 
cum“, vadovas, kuris pataria ir primena (plg. vyraujančią 
liepiamąją nuosaką, ypač „atmink“). 


" Meg Ozečaupčozwc - techninis stoikų terminas nusaky- 


ti veiklai, kai siekiama užsibrėžto tikslo atsižvelgiant į gali- 
mas išorines kliūtis; prieš pradėdamas veikti, žmogus daro 

išlygą — „jeigu niekas nesutrukdys“, tai jis ir nesielgs nedo- 
rybingai, siekdamas tikslo bet kokiomis priemonėmis (tai 
prieštarautų prigimčiai), ir nepatirs savo veikloje pralaimė- 
jimo, kuris sudrumstų dvasios ramybę. 


* Epiktetas ne kartą mini laivą bei jo vairininką, vartoda- 
mas šiuos žodžius tiesiogine prasme; matyt, tokiu būdu ak- 
tualina savo dėstymą, priartindamas jį prie klausytojų, bent 
jau dalies jų (prisiminkime: paskaitos skaitomos Nikopolyje, 
kur du uostai, tad dienai kitai mieste užtrukę keleiviai - 
nereti klausytojai Epikteto mokykloje). Tačiau šiame skyre- 
lyje, lygindamas žmogaus gyvenimą su laivu, Epiktetas nau- 
dojasi sociomorfine metafora, būdinga ankstyviesiems grai- 
kų filosofams. 


i Žmogaus gyvenimo palyginimas su vaidinimu pjesė- 
je — senas. Pavyzdžiui, ankstyvojo stoiko Aristono (Zenono 
mokinys, mokęs Atėnuose apie 275 m. pr. Kr.) mintis: „<...> 
išminčius panašus į gerą aktorių: ar imtųsi Tersito vaidmens, 
ar Agamemnono - kiekvieną jų atlieka kaip pridera“ (SVF I 
79, 9-11). Plg. taip pat Seneką (Sen. Epist. 77, 20): „Gyveni- 
mas - tarsi pjesė: svarbu ne kad ilga, o kad gerai suvaidinta. 
Kur ją nutrauksi, neturi reikšmės“. 


* Varnas - vienas keturių paukščių (greta pelėdos, genio, 
gaidžio), kurių balsą romėnai laikė pranašingu ir iš jo spė- 
davo ateitį; sakysime, pagal padavimą, varnas išpranašavo 
Cicerono mirtį. Antikos šaltiniuose ne kartą minima varno 
išmintis (ne veltui deivės Atėnės šalmas yra varno formos). 
Pasak Ovidijaus, Apolonas iš varno sužinojo apie mylimos 
nimfos neištikimybę ir iš liūdesio pavertė jį juodu. 

* Romos pilietybė teikdavo nemaža teisių ir visuomeni- 
niame (teisė balsuoti tautos susirinkime, eiti valstybines 

pareigas, draudimas taikyti piliečiams bausmes, žeminan- 
čias orumą — plakti rykštėmis, nukryžiuoti), ir asmeniniame 
gyvenime (pavyzdžiui, teisė įsigyti nuosavybę Romoje). Pi- 
lietybę gaudavo Romos piliečių vaikai, paleistiniai, taip pat 
ji būdavo dovanojama specialiu įstatymu arba tautos nuta- 
rimu. Ankstesniais laikais pilietybė buvo teikiama labai šykš- 
čiai ir tik asmenims, kurie persikeldavo gyventi į Romą; vė- 
liau - gana dosniai, net visiems atskirų miestų gyventojams 
ar tautybėms; pagaliau imperatorius Karakala (gyv. 186- 
217 m.) piliečių teises suteikė visiems laisviesiems, gyvenu- 
siems Romos imperijos teritorijoje. Epikteto laikais, matyt, 
tai buvo daugelio (taip pat ir jo klausytojų) svajonė, kurią 
tūlas stengėsi įgyvendinti žūtbūtinai. 


f Pasakymas ne visai suprantamas dėl lakoniškumo. Šiek 
tiek paaiškinti jį galėtų Stobajo pateikiama ištrauka (Stob. 
Ecl. II 76, 16=SVF III 6, 7-15): „Jis sako, kad tikslas (r440c. - 
V. K.) - būti laimingam, dėl jo daroma visa <...>; o tikslas 
yra gyvenimas pagal dorybę, darnus gyvenimas ir dar (o tai 
yra tas pat) - gyvenimas pagal prigimtį. Laimę Zenonas api- 
brėžė taip: laimė - rami gyvenimo tėkmė. Šiuo apibrėžimu 
savo raštuose naudojasi ir Kleantas, ir Chrisipas, ir visi jų 
sekėjai, sakydami, kad laimė — ne kas kita, kaip laimingas 
gyvenimas, tačiau nurodydami, kad laimė - pastatytas tai- 
kinys (oxo0x06. - V. K.), o tikslas - laimės siekimas, o tai tas 
pat, kaip būti laimingam“. 

Kita vertus, stoikų manymu, blogis egzistuoja tik ta pras- 
me, kad žmogus jį laiko blogiu, t.y. jo buvimas priklauso tik 
nuo žmonių požiūrio į vyksmą ir kitus žmones. 


“ Eteoklis ir Polineikas - pagal graikų mitus, Tėbų kara- 
liaus Edipo ir Jokastės sūnūs. Išvarius Edipą iš miesto, ne- 

pasidaliję karaliaus valdžia pradėjo brolžudišką karą, kuria- 
me abu žuvo ir taip pratęsė Edipo giminės nelaimių grandi- 
nę. 

° Žr. III knygos 9 paaišk. 


“ Stoiko Kleanto eilės, cituojamos taip pat IV, 4, 34 (tik 
pirma eilutė). Visą tekstą Arianas, matyt, bus čia įtraukęs iš 
neišlikusių „Pokalbių“ knygų. Plg. taip pat Seneką (Sen. Epist. 
107, 11), kur šios eilės išverstos į lotynų kalbą. 

“ Eilės iš neišlikusios Euripido tragedijos (fr. 965, ed. 
Nauck). 

" Sokrato atsakymas Kritonui, žr. Plat. Apol. 30 c. 


“ Žr. Plat. Apol. 30 c. 

